
Cuvânt înainte 


Înainte de apariţia creştinismului pe scena istoriei, 
antichitatea lumii greceşti crease un concept de viaţă care făcea 
ca două cuvinte diferite - „bunul” şi „frumosul” - să poată 
convieţui într-o armonie desăvârşită. Cunoscuta kalokagathia a 
fost mult timp idealul perfecțiunii spre care omul lumii vechi îşi 
încorda toate puterile să îl atingă. 

Odată cu Naşterea lui lisus Hristos — Fiul lui 
Dumnezeu, eveniment care a „smintit” lumea păgână, care nu 
concepea faptul că Dumnezeu din cer poate să se întrupeze şi să 
devină şi om adevărat, idealul lumii noi care se plămădea în 
mijlocul politeismului şi al imoralităţii păgâne a devenit 
sfinţema, după îndemnul biblic „„Sfințiți-vă şi veți fi sfinți, că 
Eu, Domnul Dumnezeul vostru, sfânt sunt” (Levitic Il, 44; 
Matei 5,48). 

Spre deosebire de păgânism care îşi închipuia lumea 
cerească într-un mod destul de primitiv, cu uniri conjugale între 
Zei şi oameni şi porniri pătimaşe pământene şi o reprezenta 
artistic prin intermediul predilect al sculpturii care prin 
frumuseţea-i stârnea erosul şi seducția, creştinismul a adus 
această noutate a conceptului de „materie spiritualizată”, foarte 
bună spre a reprezenta şi venera, prin intermediul imaginilor şi 
culorilor, persoanele sfinte care au trăit între noi şi spre care se 
îndreaptă adoraţia şi venerația noastră: lisus Hristos - Fiul lui 
Dumnezeu, Maica Domnului şi sfinții. 

lată ce scria Sf. loan Damaschin (f 749) privitor la 
acestea în Tratatul al doilea contra celor care atacă sfintele 
icoane: „Dacă am face icoana Dumnezeului nevăzut, am 

păcătui într-adevăr, deoarece este cu neputinţă să fie înfățișat 
în icoană ceea ce este fără de corp, nevăzut, necircumscris şi 
fără de formă... Nu greşim însă atunci când facem icoana 
Dumnezeului Care s-a întrupat, Care s-a arătat pe pământ în 
corp şi a locuit printre oameni, Care a luat, din pricina 
bunătății Lui nespuse, firea, grosimea, forma şi culoarea 
corpului. Dorim să vedem chipul Lui...” 

Credinţa în întruparea Mântuitorului Hristos a făcut 
posibilă apariția şi dezvoltarea cultului icoanei în Biserică drept 
mărturie certă a iconomiei mântuirii, între credință şi icoană 
stabilindu-se astfel o legătură interioară imperativă şi de 
nezdruncinat. 

Sub auspiciile Bisericii şi a învățăturii despre icoană au 
fost create în Răsăritul şi în Apusul Europei cele mai frumoase 
opere de artă care astăzi încântă privirea şi o fac să vibreze sub 
geniul culorilor harice, mişcând totodată inima şi întărind 
credința în Dumnezeu. 

Dacă de-a lungul istoriei, pe diferitele scene ale 
creştinismului universal, s-a accentuat relația dintre credință şi 
icoană, artă şi dogmă, vizibil şi invizibil, raportul dintre 
credință şi culoare la nivelul ortodoxiei româneşti, cu atât mai 
mult la cel al creştinismului nord-dobrogean, până în momentul 
de față nu s-a bucurat de o abordare în maniera celei prezente. 

Spirit artistic în cele mai intime fibre ale ființei, suflet 
apropiat Bisericii şi dascăl devotat catedrei tulcene, profesorul 
Adrian Pal ne prezintă o „„paletă” de teme artistice şi religioase 
foarte generală şi divers „colorată” în conţinut, însă unită 
împrejurul credinţei ortodoxe şi a specificității dobrogene. 

Volumul de faţă reuneşte pe de o parte teme abordate de 
autor de-a lungul vremii în diferite publicații locale sau 
naționale, iar pe de altă parte noutăți care acum văd lumina 
tiparului într-o formă inedită. 

Stau alăturate şi se completează fericit teme mari ale 
iconografiei creştine, precum Crucea, chipul lui Hristos, 


Naşterea şi Răstignirea Domnului, cu abordări noi şi provocări 
ale lumii contemporane: arta modernă şi credința în Dumnezeu, 
de la Turnul Babel la Burj Dubai, Catedrala mântuirii neamului 
sau lupta pentru expunerea crucii în şcoli. 

În felul acesta poziţia artei, spiritualităţii şi credinţei 
româneşti este reevaluată şi actualizată, reafirmându-se în 
contextul unei societăți din ce în ce mai secularizate valorile 
fundamentale pe care ar trebui să se clădească temeliile unui 
popor. 

Apărut cu prilejul aniversării Centenarului slujirii şi 
administrației parohiale româneşti la biserica Sf. Gheorghe 
din Tulcea (1911-1912/2011-2012), sub egida publicaţiei 
parohiale SFATURI DUHOVNICEŞII, volumul cuprinde şi 
pagini special dedicate acestei venerabile biserici destul de 
zbuciumată în istoria existenţei ei. 

Un loc de cinste este alocat zugravilor de biserici ori 
pictorilor tulceni care, prin părinţii lor preoţi, au fost legați de 
Biserica dintre Dunăre şi Mare. 

Felicităm din suflet pe autor pentru inițiativa lăudabilă 
de a spori paginile de aur ale teologiei artistice tulcene şi 
binecuvântăm lucrarea sa, rugând pe Dumnezeu de la care se 
„coboară toată darea cea bună şi tot darul cel desăvârşit” 
(lacob,1,17) să reverse asupra sa şi asupra cititorilor harul Său 
care conduce la adevăr, frumos, dreptate, cinste şi sfințenie. 


TVISARION 


Episcopul 'Tulcii 


Crucea 


Crucea — unealta crudă a pătimirii umane, blestem 
şi instrument (de tortură), a devenit datorită lui Hristos, 
Altarul Său de jertfă, cel mai important simbol al gloriei 
creştine. Datorită romanilor s-a impus cea mai umilitoare 
moarte — crucificarea. 

Linia verticală uneşte cerul cu pământul iar linia 
orizontală îmbrăţişează lumea. Hristos a ales crucea 
pentru a muri cu braţele deschise, îmbrăţişând lumea 
(Caterina de Siena). 

Semnul Sfintei Cruci va deveni pentru creştini 
mărturia credinței în Sfânta Treime — Tatăl, Fiul şi Sfântul 
Duh, dar şi armă asupra diavolului — „Crucea Ta ne-ai 
dat-o nouă... că - prin ea — morții ai sculat şi moartea ai 
surpat. Pentru aceasta ne închinăm îngropării Tale şi 
Învierii”. 

Crucea este atestată încă din antichitate, în Egipt, 
China, sau în Creta, la Cnossos, unde s-a descoperit o 
cruce de marmură datând din secolul al XV-lea înainte de 
Hristos. În epoca precreştină celții au folosit crucea ca pe 
un simbol religios. Din piatră au fost confecţionate însă în 
epoca creştină. Crucea este marea cale de comunicare 
între cer şi pământ. Temple şi spaţii sacre au fost 
construite în formă de cruce, ea desenează piețele 
oraşelor, câmpurile şi cimitirele. 

Acceptarea  crucificării aduce iertarea dar şi 
anularea condamnării lui Adam şi Eva, izgoniți din 
Grădina Raiului. Crucea devine astfel Copacul vieții, 
aducând oamenilor speranţa reînvierii. Copacul (în evul 


mediu germanic) avea rădăcini în iad, vârful la tronul lui 
Dumnezeu iar crengile puteau ţine o lume întreagă. 

În legendele orientale, crucea este scara pe care 
urcă la Dumnezeu sufletele oamenilor. 

Lemnul crucii lui Hristos are calitatea de a învia 
morții, pentru că a fost parte din lemnul pomului vieții, 
sădit în Rai. 

Crucea cu două brațe provine din Grecia. Braţul 
orizontal superior cuprinde inscripția lui Pilat: lisus 
Nazariteanul, Regele ludeilor, şi cuvântul — nike (victorie). 

Braţul orizontal inferior este cel pe care şi-a întins 
Hristos braţele. În unele desene mai apar la piciorul crucii 
şoimul (cu aripile lăsate în jos), vulturul (cu ele întinse), 
leul. 

La alte cruci sunt desenați doi păuni rotindu-şi 
cozile sau sunt împletite din panglici (ce semnifică unirea 
celor două naturi: omenească şi dumnezeiască). 

Aceste reprezentări simbolice exprimă, alegoric, 
diferitele aspecte ale lui Hristos. 

O cruce din sec al V-lea combină simbolurile X şi P 
(primele litere ale numelui grecesc al lui Hristos) cu altele 
două — alfa şi omega (începutul şi sfârşitul). 

Aceste monograme sunt înscrise în pătrat (aluzie 
la viața pământească) sau într-un cerc (evocând viaţa 
cerească). 

Crucea în formă de T (crucea Sf. Anton) 
simbolizează şarpele țintuit de un par, moartea învinsă 
prin jertfă. Încă în Vechiul Testament apare Isaac ce 
cărând în spinare un lemn de o asemenea formă ce-l va 
scăpa de moarte. 

Crucea cu trei brațe orizontale este simbolul 
ierarhiei ecleziastice, corespunzând tiarei papale, pălăriei 
de cardinal şi mitrei episcopale. 

În primele veacuri creştine apare pe crucea 
mistică, săpată în piatră, puterea simbolismului (Crucea 
în formă de T, literele X şi P, şarpele încolăcit pe piciorul 
crucii, sufletul sub forma porumbelului şi cuvântul Salvs 
sub crucea înfiptă în pământ — „cântecul de izbândă al 
creştinului credincios, prin care el cinsteşte crucea şi pe 
Hristos”. 

Sfântul Petru „creează” crucea răsturnată, datorită 
dorinţei acestuia de a fi răstignit cu capul în jos, pentru a 
nu se afla pe aceeaşi poziţie cu stăpânul său, iar sfântul 
Andrei (fratele Sf. Petru) pe cea în formă de X. 

Crucea cu un singur braț orizontal este crucea 
Evangheliei. Cele patru direcţii simbolizează cele patru 
elemente ale lumii fizice, cele patru zări, cele patru virtuţi 
ale sufletului omenesc. Piciorul crucii este înfipt în 
pământ reprezentând credința aşezată pe temeiuri 
adânci. 

Crucea grecească are patru braţe egale, putându- 
se înscrie într-un pătrat. Crucea latină, cu braţul vertical, 
ilegal împărțit (potrivit dimensiunilor omului în picioare şi 
cu braţele întinse) nu se poate înscrie decât într-un 
dreptunghi. 

Crucea cu brațele egale este idealizată, iar 
cealaltă este realistă. 

În funcţie de destinaţie, există mai multe categorii 
de cruci: cruci relicvar, frecvente în Evul Mediu timpuriu 
(cele descoperite la Dinogeţia, din aur bătut cu pietre 
prețioase sau de la Capidava), cruce pectorală, însemn 
al clericilor şi purtate pe piept suspendate cu ajutorul unui 
lânțişor (cele de la lbăneşti sau Trifeşti, în Moldova), cruci 
procesionale, fixate de un baston şi purtate în timpul 
procesiunilor, cruci de mână, realizate din lemn şi 
sculptate cu scene religioase şi ferecate cu metal prețios, 
folosite în timpul slujbelor ortodoxe. 


Il 


Crucile de mână sunt adevărate capodopere, 
păstrate şi astăzi în bisericile din ţară: crucea lui Vintilă 
Vodă, 1532 / Crucea lui Manta, 1564 / crucea de la 
Neamţ, 1559 / crucea de la Agapia, 1593 / crucea de la 
Secu, 1607 / crucea de la Dragomirna, 1624, etc. 

La mănăstirea Slatina se păstrează o cruce 
sculptată, dăruită lui Lăpuşneanu în anul 1558. Este o 
cruce de ceremonie (60/40 cm) încadrată într-o ramă de 
argint aurit, lucrată în filigran, cu aplicaţii de smalţ colorat 
în verde şi albastru. Pe mânerul îmbrăcat în întregime în 
metal preţios se desfăşoară, în spirală, inscripţia de 
danie. 

Pe ambele feţe ale crucii sunt sculptate 14 scene 
(praznice) în ordinea calendarului bisericesc şi ciclul 
patimilor. Fiecare scenă este încadrată cu colonete 
răsucite, legate prin arcade trilobate. Tehnica sculpturii 
aminteşte de cusăturile populare, fiind o creaţie a artiştilor 
moldoveni, de secol XV — XVI. 

Din tezaurul mănăstirii Coşula face parte şi o cruce 
care îl pomeneşte pe Episcopul Dosoftei al Rădăuţilor 
(jumătatea sec. al XVIII-lea). 

Crucea de mână este confecţionată din argint, are 
trei braţe pe care este reprezentat Mântuitorul răstignit, 
Maica Domnului, ucenici şi femei mironosițe. În dreptul 
celui de-al treilea braţ se află un lăcaş pentru sfinte 
moaşte acoperit cu o uşiță pe care este reprezentat în 
relief Sfântul Împărat Constantin cel Mare. Pe braţul de 
sus sunt reprezentaţi doi îngeri, iar pe dos se află o 
inscripţie care atestă faptul că acest obiect de cult este 
din vremea păstoriei Episcopului Dosoftei al Rădăuţilor. 
Tot la această mănăstire se mai găseşte o altă cruce de 
mână sculptată în lemn şi ferecată cu metal dimprejur. 

Programul iconografic cuprinde: în mijlocul crucii 
este Mântuitorul răstignit, lângă cruce fiind aşezaţi Maica 

Domnului, Sf. Apostol loan Evanghelistul şi femei 
mironosițe. Pe partea din stânga a crucii este 
reprezentată scena Învierii lui Lazăr, iar în dreapta Cina 
cea de taină. Deasupra şi sub cruce sunt aşezaţi cei 
patru evanghelişti. În partea de sus este sculptată scena 
Bunei Vestiri iar în partea de jos scena Coborârii în lad şi 
cea a întâlnirii Mântuitorului cu Toma. Între aceste 
reprezentări apar apostoli. Ferecătura este de calitate, 
crucea fiind împodobită cu raze iar deasupra este 
aşezată o mitră arhierească. 

La Muzeul Mănăstirii Zamfira (pictată în ulei de 
Grigorescu la 18 ani) se păstrează o cruce cu două feţe 
pe care Nicolae Grigorescu a pictat Răstignirea şi Botezul 
Domnului. Crucea a fost purtată pe câmpurile de luptă de 
la Plevna, Smârdan şi Griviţa la 1877, de un preot militar. 

Pe Dealul Patriarhiei, pe latura de nord a 
Catedralei patriarhale, se găsesc 3 cruci - surori care 
stau de veghe începând cu anul 1959. Acestea au fost 
mutate aici după ce în anul 1906 au fost fixate în Parcul 
Carol cu prilejul expoziţiei jubiliare din acel an, dedicată 
mai multor celebrări: „45 de ani de la crearea statului 
România; 40 de ani de la instalarea regelui Carol ca 
principe al Principatelor Unite; 25 de ani de la urcarea sa 
pe tron ca rege al regatului României; Două milenii de la 
prezența Legiunilor romane in Dacia”. 

Crucile fuseseră aşezate în apropierea turnului din 
parcul Carol, care reproducea cetatea lui Vlad Ţepeş de 
la Poenari. 

Crucile diferă ca înălţime, vechime cât şi prin locul 
de provenienţă. 

Crucea cea mare din mijloc este a lui Petru Vodă 
Cercel (1583-1585), datează din anul 1584 şi provine din 
satul Sălătruc — Argeş (4.5 m înălțime). 

Celelalte două, simetric aşezate față de cea din 
mijloc, sunt înclinate spre aceasta. Cea din dreapta 
datează din 1617 din vremea lui Alexandru Vodă-lliaş 
(1616-1618), fiind făcută pe cheltuiala logofătului Stoica 
şi a soției sale Neaşca. 

Crucea din stânga este din 1644 de pe vremea lui 
Matei Basarab (1632-1654). Numai pe aceasta apar 
înscrisuri în limba română, spre deosebire de celelalte 
care conţin inscripţii în slavonă. 

În muzeul Mănăstirii Putna se află expusă o cruce 
cu 3 braţe sculptată în lemn, datată 1503, şi considerată 
a fi cea mai veche de pe teritoriul României. 

În cătunul Jgheaburi, la Corbii de Piatră se găsesc 
4 cruci de piatră. Prima este o cruce de tip latin cu un text 
în grafie chirilică (1761-1762), a doua datată 1792 numită 
şi „Crucea călugăriţei Marina”, o alta datată 1789-1790 şi 
ultima descoperită mai târziu şi datată 1900. 

În curtea Mănăstirii Jitianu se află o adevărată 
colecţie de pietre funerare-cruci din piatră de sec XIX 
culese din satele vecine. Cele prismatice, rotunjite sus, 
erau pentru femei, iar cele în formă de cruce împodobeau 
mormintele de bărbaţi. Neagoe Basarab (1512-1521) a 
refăcut biserica Mănăstirii Snagov pe locul celei mai 
vechi. Naosul, realizat în formă de cruce greacă înscrisă, 
este amplificat de absidele laterale şi de cea a altarului, la 
rândul lor încadrată de pastoforii. 

Domnia lui Constantin Brâncoveanu începe prin 
ctitoria lăcaşului duhovnicesc de la Hurezi care are ca 
hram pe Sfinţii Împărați Constantin şi Elena. 

Mănăstirea este amplasată sub semnul crucii 
având în cele patru puncte cardinale biserici ridicate la 
distanţe aproximativ egale. 

Biserica Oborul Vechi din Bucureşti (cu hramul 
Sfinţii părinţi loachim şi Ana) adăposteşte o cruce de 

piatră de aprox 5 m comandată de câtre serdarul Matei 
Mogoş, mare dregător în timpul epocii brâncoveneşiti. 
Ridicarea crucii a însemnat construcţia bisericuţei (1760- 
1780) la îndemnul mitropolitului Grigore. Istoria acestui 
locaş de cult este inscripționată cu litere chirilice pe 
crucea de piatră — „Crucii tale ne închinăm, stăpâne, şi 
prea sfântă Învierea Ta slăvim. Crucea păzitoare a toată 
lumea, crucea bisericii podoabă, cruce a împăraţilor 
întărire, cruce a credincioşilor întemeiere, cruce a 
îngerilor, slavă şi diavolilor răni. O, buni credincioşi şi 
călători care pe aicea treceţi şi prea sfinţită cruce în slavă 
vedeţi, prea credincioşilor podoabă şi a dracilor stricare, 
aşternut picioarelor lui lisus Hristos, şi vă închinaţi cu 
dragoste mare, că predânsa s-a înălțat Dătătorul de viață. 

Rugaţi-l pe ţară să o păzească de rele primejdii ca 
să nu piară, iar pe cel cu a lui cheltuială crucea a înălţat, 
al ţării, marele serdar Matei Mogoş, să ştiţi că s-a chemat 
păzit de cele rele, Dumnezeu să-l miluiască şi spre 
împărăţia cerească ajută-i să  moştenească. Leat 
7227(1719). 

Muzeul Ţăranului Român a organizat în anul 2010 
o expoziţie intitulată „Atelier - Cruci de Piatră”. 

Crucile din expoziţie sunt creaţii ale meşterilor din 
județele Buzău şi Prahova. Ele sunt decorate cu motive 
din arealul tradițional local, cu imagini din iconografie sau 
cu personaje biblice. 

Sunt expuse cruci realizate în piatră reprezentând- 
o pe Maica Domnului Eleusa şi Maica Domnului Oranta, 
crucile din Pietroasele, şi din Cimitirul Vechi din 
Greceanca. 

Multe cruci poartă numele celor care le-au dăltuit: 
Crucea lui Andrei, Crucea lui Fănuță, Crucea Manafului 
(tâlhar) cu ctitorii ei — loan Postelnicul, Popa Costache, 

Dinu Cârjan din satul Vispeşti, lordache Vrabie din 
Bădeni. 

Alt artist este Gogu Moacă din Pietroasa Mică 
(Buzău) care sculptează şi cântă la acordeon. Sculptează 
pe cruci, păsări, călăreţi, portrete şi le pictează în culori 
stridente. Sculptura policromată în piatră mai este 
realizată de un alt meşter — Dumitru Ardeleanu. 

Crucile din expoziţie sunt realizate în piatră în baso 
sau alto relief. Pe cruci sunt înfăţişate pomul vieții, rozeta 
cu şase petale, soarele şi luna, crucea, rozeta spirituală, 
ornamente, flori, vrejuri, viță de vie, modele de origine 
antică preluate în arta populară prin intermediul artei 
paleo-creştine şi apoi prin arta medievală. 

„Crucile de punte” realizate în unele sate din Dojj, 
(Salcia) unde se păstrează această tradiţie, sunt pictate 
în roşu, verde, albastru cu flori, soarele şi luna, lisus, 
Adam sau Sf. Gheorghe călare. Ele sunt agăţate în 
copac, fixate pe trunchiul copacului (Ceplea) sau înfipte 
în pământ pe lângă crucea decedatului. 

Stâlpii solari dacici relevă cum cultul solar dacic 
este reprezentat până în zilele noastre. Se îmbină aici 
sincretismul dintre cultul strămoşesc păgân şi cel creştin. 
În afara crucilor cu braţe, în unele cimitire se află şi 
monumente funerare originale ce păstrează elemente din 
cultura dacilor. Aceşti stâlpi au formă paralelipipedică, în 
care sun tăiate patru linii către toate zările. În plus, este 
reprezentat un cerc solar (cultul soarelui). Şi astăzi, după 
două milenii de la dispariţia civilizaţiei dacice, se 
obişnuieşte să se trimită un mesaj în lumea de dincolo, 
spre zeul Zalmoxis, scrijelind sau desenând un plic 
(cimitirul din Satul Nou — Braşov). 

Troițele sunt vechi mostre de spiritualitate 
românească aşezate la bifurcația unor drumuri, la 
răscruce, la capete de pod, la fântâni pentru a ne arăta 

calea cea bună, pentru a ne atenţiona, pentru a nu uita 
de Dumnezeu şi a cere ajutorul acestuia în călătoria 
noastră. 

S-au aşezat la început troițe pentru a marca un 
drum astfel încât călătorul să nu se rătăcească, dar şi 
pentru a aminti acestuia că se apropie de un teritoriu 
locuibil. 

Dintotdeauna troițele au avut hram, au fost sfinţite 
şi au devenit locuri importante atât pentru comunitatea 
din jurul ei cât şi pentru toţi cei care au trecut pe lângă 
ele. 

La început ele au fost ridicate din piatră având 
semnul crucii, simple sau pictate cu inscripţii şi însemnări. 
Cele realizate în lemn şi pictate au fost adăpostite de mici 
construcţii în epoca modernă, când şi interiorul acestora 
capătă aspectul unor bisericuțe, cu pereţi pictați în care 
apar şi ctitorii. În zone diferite din țară aceste simboluri 
poartă denumiri diverse: „cruci la răscruci” (Moldova), 
„răstigniri” în Maramureş, „icoane” în Vâlcea, „cruci” în 
Transilvania şi Oltenia. 

Cele mai vechi troițe din sec al XIX-lea se mai pot 
găsi şi astăzi în județele Olt, Gorj, Vâlcea, Dâmboviţa şi 
Mehedinți. 

Cele mai vechi troițe de origine precreştină şi de la 
începutul creştinismului se găsesc în județul Buzău, în 
special pe Valea Slănicului. Aici deosebim troiţele cruci, 
de cele tip cabină, până la cele de tip casă şi staţie de 
adăpost. 

Peste tot în satele buzoiene se găsesc troițe, de la 
Mărăcineni în sus, pe firul apei Slănic, până la Terca şi 
Bisoca, etc. 

Obiceiul locului cere ridicarea unei troițe cu fiecare 
săpare a unei fântâni. De obicei crucea este ferită cât se 

poate de ploaie (dacă este realizată în lemn), se ridică şi 
o bâncuţă pentru odihnă sau chiar se împrejmuieşte totul. 

În Buzău cea mai veche cruce descoperită este 
una de la 1837 din piatră, cu inscripţie chirilică. 

Oamenii povestesc că în asemenea locuri se lasă, 
de obicei, hrană, găleți şi câni. S-au găsit troițe chiar din 
50 în 50 de m, dar şi în interiorul gospodăriei. 

Alături de cele din piatră şi lemn, mai nou sunt 
ridicate din fier. Troiţele rămân în continuare semne ale 
credinței, atenţionării, mărturii ale apropierii semenilor 
noştri de Dumnezeu, dar şi rod al ispăşirii propriilor 
păcate prin recunoaştere şi credinţă. 

Mai apropiate de crucile de la Săpânța sunt 
vestitele  „Troiţe” basarabene. Ele sunt adevărate 
sculpturi în piatră şi lemn, acestea din urmă de multe ori 
chiar colorate. Majoritatea înfăţişează Răstignirea şi sunt 
gândite după regulile impuse de erminiile ortodoxe, de 
sorginte bizantină, trecute după toate semnele prin Athos. 

Varianta rusească, podlinniki, a influenţat viziunea 
meşterilor în ceea ce priveşte coloritul. Neapelând de 
multe ori la „izvoare'”, reprezentarea chipului şi trupului 
uman a cunoscut viziuni stranii prin introducerea chipului 
uman împrumutat din mediul apropiat. Toate celelalte 
elemente apropie aceste lucrări însă de troițe româneşti, 
„neavând similitudini în ariile slave înconjurătoare”. Într-o 
perioadă când ortodoxia nu admitea „chip cioplit, 
crucificşii basarabeni, adevărate sculpturi, rămân semne 
de întrebare „creaţii de mare originalitate şi de unică 
frumusețe”, demonstrând legăturile spirituale ale 
românimii din nordul Moldovei cu Maramureşul voievodal 
şi Moldova de o parte şi alta a Prutului. 

Prima cruce a viitorului Cimitir din Săpânța este 
realizată în anul 1935 de către Stan loan Pătraş (n. 
1908). Cimitirul a strâns în jurul bisericii parohiale 800 de 

monumente de artă populară, constituindu-se într-un 
adevărat muzeu în aer liber. Cimitirul a fost cuprins în 
patrimoniul UNESCO, fiind cel mai însemnat din Europa 
şi al doilea din lume după cel din Valea Regilor. Crucile 
sunt sculptate şi apoi pictate, versiunile epitafurilor fiind şi 
ele sculptate în lemn (încrustate). Autorul reuşeşte în 
câteva stihuri să-l reprezinte pe cel decedat şi să-i 
amintească motivul morţii. Cimitirul devine astfel o 
„monografie” a satului, prezentând vieţile săpânțenilor. 

Cimitirul devine vesel pentru toţi cei ce-l vizitează, 
moartea şi despărțirea de cei dragi devenind astfel mai 
uşoară. 


Cruci spre cer 


De-a lungul timpului oamenii au ridicat cruci pe 
înălțimi şi de înălțimi impresionante pentru a comemora 
diferite evenimente şi pentru a aminti de sacrificiul lui 
lisus Hristos spre binele omenirii. 

Cea mai cunoscută la români este „Crucea Eroilor” 
de pe Vârful Caraiman, ridicată între anii 1926-1928, la o 
înălțime de 2.291 m. Familia regală — Regele Ferdinand 
şi Regina Maria au avut iniţiativa ridicării acestei cruci 
care să amintească de eroii căzuţi în Primul Război 
Mondial. La fel ca şi podul de la Cernavodă, la momentul 
finalizării crucea era unică şi cea mai mare din Europa 
(28 m înălțime şi 7 m lungimea fiecărui braţ). Praznicul 
Înălţării Sfintei Cruci a fost ales drept dată a inaugurării 
crucii de pe Caraiman — 14 septembrie 1928. 
Postamentul a fost realizat în anul 1930 (7,5 m înălțime) 
şi serveşte şi ca depozit al generatorului care 
alimentează 120 de becuri de pe conturul crucii. 

Dacă în timpul regalității becurile erau aprinse în 
noaptea Adormirii Maicii Domnului şi la Înălțarea 
Domnului, astăzi ele (300 de becuri) sunt aprinse în 
fiecare noapte a anului. 

La 14 septembrie 2004 a fost sfinţită crucea de pe 
Muntele Mic, la 1600 m altitudine, unde se află schitul cu 
hramul Sfântului Prooroc lie Tesviteanul, în Episcopia 
Caransebeşului. Monumentul măsoară 27 m şi, începând 
cu anul 2006, de praznicul Înălţării Sfintei Cruci, aici se 
organizează un adevărat pelerinaj. 

În anul 2007 Sibiul a găzduit Adunarea Ecumenică 
Europeană (4-9 septembrie) cu tema „Lumina lui Hristos 
luminează tuturor; speranţă de reînnoire şi unitate în 
Europa”. Cu acest prilej Mitropolitul Ardealului - IPS 
Laurenţiu a sfințit crucea din oţel, ridicată în preajma 
Sibiului, în apropierea unui cimitir al eroilor căzuţi în 
timpul celui de-al Doilea Război Mondial. Crucea de pe 
Dealul Guşteriţei are 17 m înălțime. 

Preafericitul Părinte Patriarh Daniel, pe atunci 
Mitropolitul Moldovei, a sfinţit în anul 2006 (august 21 
spre 22) cea mai mare cruce din România, ridicată pe 
Dealul Păun, din apropierea laşilor. Crucea are înălțimea 
de 40 m şi serveşte şi drept emiţător pentru Radio 
Trinitas. 

Cruci monumentale ridicate în anii de după 1989, 
se mai găsesc la Mănăstirea Putna (2004), în oraşele 
Oneşti şi Moineşti, la Mănăstirea Sângeap Basaraba. 

În lume, astfel de cruci se găsesc în Spania, la 60 
de km de Madrid, în „Valea celor căzuţi, de 150 m 
înălțime şi 47 m lățime. Monumentul a fost ridicat la 
inițiativa generalului Franco în amintirea eroilor căzuți în 
timpul războiului civil. 

Aici se află şi o biserică romano-catolică închinată 
Sfintei Cruci şi mormântul generalului Franco. Crucea are 

la bază sculptați sfinţii evanghelişti (25 m înălțime) şi 
virtuțile teologice ale Sfântului Apostol Pavel (17 m 
înălțime), scară şi acensor. 

În apropierea capitalei Macedoniei-Skopje, a fost 
ridicată în anul 2002 o cruce de 66 m înălțime — „Crucea 
mileniului”, ce aminteşte de cei 2000 de ani de 
creştinism. 

Şi pe continentul american există trei monumente 
în formă de cruce: Crucea „Mount Royal” din Canada (26 
tone şi 31,4 m înălţime), „Hristos Mântuitorul” din Brazilia 
(Rio de Janeiro) cu braţele deschise în forma Sfintei 
Cruci (39,6 m şi un soclu de 9.5 m), Crucea „Cristo de la 
Concordia” din Bolivia de pe dealul San Pedro din 
Cochabamba, care măsoară 40.44 m înălțime. 


Originea lemnului Crucii 


Obiectul torturii, crucea, devine simbol al mântuirii 
după învierea Domnului Hristos. 

Există destule legende apocrife care vorbesc 
despre lemnul mântuitor al crucii pe care a fost răstignit 
lisus. 

Una dintre ele este legată de moartea lui Adam 
care a cerut înainte de moarte un semn că Dumnezeu l-a 
iertat. Set, cu învoirea acestuia, i-a adus lui Adam o 
mlădiță din Pomul Raiului cu care i-a fost înconjurată 
fruntea după ce a murit. În tradiţia ortodoxă este obiceiul 
ca pe fruntea decedatului să se pună o bentiţă cu cruce. 
Se spune că pe pământ, din această ramură a crescut 
copacul care mai târziu a fost tăiat şi din care s-a 
confecționat crucea lui lisus. 

Istoria sacrului obiect de cult are şi o altă variantă 
în care Set, fiul lui Adam, primeşte de la Arhanghelul ce 

păzea poarta Raiului un sâmbure, căzut din arborele 
Vieţii — „Pune-i acest sâmbure în gură, căci un arbore va 
ieşi din el şi într-o zi va mântui lumea”. Peste ani, pe 
mormântul lui Adam crescu un cedru neînchipuit de 
mare. Acest copac va deveni lemn pentru construcția 
navei lui Noe şi a familiei Sale. Din vechea corabie de pe 
muntele Araratului, stricată şi jefuită de-a lungul anilor, 
strănepoții lui Noe, în amintirea bunătăţii Domnului dar şi 
a străbunilor, făcură o punte peste lordan care s-a numit 
Puntea Sfântă. După alţi ani, puntea a fost tăiată şi 
aruncată în apă. Un lemnar din Nazaret, anume losif, a 
strâns şi el bucăţi din cedrul lui Adam şi a făcut o masă 
mare. 

Când a fost ameninţat de lrod, Iosif a fugit în Egipt 
cu Maria şi pruncul lisus. Masa a ajuns la un meşteşugar 
din lerusalim, rudă cu cizmarul Isac Lachedem, care 
după 20 de ani va înjgheba din ea Crucea Domnului 
Hristos. Crucea era foarte grea, Domnul Hristos căzând 
de trei ori sub greutatea ei. 

La acest arbore, din care s-a făcut crucea, s-a 
adăugat şi braţul transversal de care au fost prinse în 
cuie mâinile lui şi partea de sus pe care a fost scris 
numele acestuia. 

Se spune că astfel crucea a fost constituită din 
patru specii de arbori: palmierul, chiparosul, cedrul şi 
măslinul. Aceasta este crucea care, îngropată, a fost 
găsită de împărăteasa Elena. 

Crucea devine astfel, la origine, un arbore cosmic, 
provenind din Raiul lui Adam, spaţiu binecuvântat de 
Dumnezeu. În felul acesta lisus este numit un al doilea 
Adam. 

O altă legendă povesteşte că de fapt Adam a 
păstrat toată viaţa o creangă de pe Arborele Cunoaşterii, 
prin care a intrat în el păcatul şi, atunci când a murit, şi-a 


22, 


ascuns creanga în gură, fiind înmormântat cu ea cu tot. 
Aceasta a crescut din craniul lui Adam şi s-a transformat 
treptat într-un arbore mare. Din acest arbore a fost făcută 
crucea pe care a fost răstignit Hristos mai târziu. 

O altă poveste spune că lui Avraam i s-a arătat 
Dumnezeu sub chipul a trei îngeri care la plecare i-au 
lăsat toiegele lor. Adam a dat aceste toiege lui Lot să le 
sădească la lerusalim şi să le ude cu apa din lordan. 
Toiegele au crescut şi au constituit un singur arbore cu 
trei specii: pin-cedru-chiparos. Acest arbore a servit mai 
apoi ca bază pentru facerea Crucii de Viaţă Dătătoare a 
Mântuitorului. 

O legendă vorbeşte despre o plantă — busuiocul, 
care a fost găsită pentru prima dată de Sfânta Elena sub 
crucea lui lisus. Pentru că a crescut sub protecţia Crucii 
lui lisus, de atunci busuiocul a căpătat capacităţi 
protectoare, purificatoare, în jurul căreia s-au creat 
poveşti la fel de tulburătoare. 

Cea mai cunoscută legendă despre crucea lui lisus 
este cea legată de modul cum a fost descoperită de 
Sfânta Elena, care a atins corpul unui decedat de cele 
trei cruci. 

La noi, la Mănăstirea Lupşa, cu hramul Sfintei 
Cruci, se păstrează un fragment din lemnul Sfintei Cruci, 
adus de la Sfântul Munte Athos, de la Mănăstirea 
Vatopedu. 

Biserica Sfinţii Voievozi Mihail şi Gavril din 
Slobozia adăposteşte un sfânt chivot care conţine şi o 
mică părticică din cinstitul lemn al Sfintei Cruci. 

Sărbătorile Sfintei Cruci 


Sfânta Cruce este cinstită în Biserica ortodoxă în 
Zilele de miercuri şi vineri. 

Îngropată din porunca împăratului Hadrian pentru 
a da uitării urmele materiale ale evenimentului crucificării 
şi învierii lui Hristos, Crucea este descoperită în anul 326 
de către mama lui Constantin cel Mare, Elena. 

După ce a fost ajutat, de apariția semnului Sfintei 
Cruci pe cer, să învingă în anul 312 pe Maxenţiu, 
Constantin şi mama sa au hotărât să caute lemnul 
acesteia. 

Până atunci, la 326, pe mormântul Sfânt exista un 
templu înălţat de împăratul Hadrian lui Venus şi o statuie 
ce-l reprezenta pe Jupiter. Constantin şi mama sa au 
poruncit dărâmarea monumentului. Prin „excavaţie”, pe 
acest loc au fost descoperite cele 3 cruci. După ce crucile 
au fost recuperate, pe acest loc Constantin va ridica între 
anii 326-335 un complex cultic: Rotonda Sf. Mormânt şi 
Biserica Învierii. 

Astfel, pentru prima dată Biserica  învingea 
păgânismul. 

La 14 septembrie 335, la târnosirea bisericii Sf. 
Mormânt şi a bazilicii Sfintei Cruci, s-a instalat şi lemnul 
acesteia în noul locaş. Acest cult va lua din acest 
moment o amploare deosebită prin biserică, devenită loc 
de pelerinaj. 

Lemnul Sfintei Cruci a fost luat de regele Chosroes 
al perşilor în 614, iar în 629 împăratul Heraclius o va 
depune la Biserica Sfântului Mormânt din lerusalim. 

Aceasta va mai fi depusă şi la Biserica Sfânta 
Sofia înainte ca părţi din ea să fie împrăştiate în toată 
lumea creştină. 

Cea mai importantă dintre sărbătorile creştine 
închinate cinstirii Sfintei Cruci este la 14 septembrie — 
Înălţarea Sfintei Cruci. 

În această zi se sărbătoresc două evenimente: 
momentul aflării crucii pe care a fost răstignit Mântuitorul 
ŞI Înălțarea ei de către episcopul Macarie al lerusalimului 
la 14 septembrie 385 şi întoarcerea Sfintei Cruci de la 
perşi în 629, după ce patriarhul Zaharia a înălţat-o în 
văzul credincioşilor la 14 septembrie 630. 

Din 630 această sărbătoare se va generaliza în 
toată Biserica de Răsărit, Crucea devenind pentru creştini 
semnul biruinței vieţii asupra morţii, al binelui asupra 
răului. 

Din punct de vedere simbolic, pentru a consacra 
sărbătoarea, crucea se înalță în văzul tuturor celor 
prezenţi, precum au făcut-o Macarie şi Zaharia în timpul 
lor. 

Ea va deveni act liturgic, fiind prezentă în 
majoritatea slujbelor, la Utrenia din ziua praznicului şi din 
Duminica a lIll-a din Postul Mare. Sărbătoarea s-a extins 
şi la romano-catolici care o prăznuiesc în aceeaşi zi. 
Aducând aminte de moartea Mântuitorului, acest praznic 
se serbează cu post. 

Deosebirile între cele două sărbători sunt legate de 
caracteristicile slujbelor: ritualul scoaterii solemne şi 
venerării Sfintei Cruci, care are loc între Utrenie şi 
Liturghie. 

Sărbătoarea este legată şi de mutarea unui 
fragment din Lemnul Crucii de la Ierusalim la Apameia 
pentru construcţia unei biserici. Praznicul Sfintei Cruci 
apărea în mijlocul Postului Mare — miercurea. Prăznuirea 
s-a extins în întreaga săptămână a IV-a pentru a permite 
populaţiei să vină să se închine înaintea Sfântului Lemn: 
marţi şi miercuri bărbaţii, joi şi vineri, femeile. 

Mai târziu sărbătoarea a fost transferată zilei de 
duminică şi astăzi două zile pe săptămână (miercurea şi 
vinerea) sunt consacrate cinstirii Sfintei Cruci în serviciul 
divin al Bisericii. 

Datorită evlaviei poporului, în cultul liturgic s-au 
mai născut două sărbători. Prima coincide cu Postul 
Sfintei Marii la 10 august, în amintirea eliberării grecilor 
din robia saracinilor în timpul lui Manuel Comnen cu 
ajutorul Sf. Cruci. 

A doua, la 7 mai, când se prăznuieşte Pomenirea 
arătării semnului Sf. Cruci pe cer în timpul Împăratului 
Constantin, la 351. Ca semn divin apărut pe cer, prin care 
Constantin ce Mare a câştigat în 312 lupta cu Maxenţiu, 
crucea devine semnul pogorârii lui Hristos şi al iubirii sale 
de oameni mântuitoare. 

Cinstirea Sfintei Cruci se manifestă astăzi prin 
facerea semnului acesteia, prin închinare şi invocare, 
pelerinaj, zidirea de biserici cu hramul acesteia, imnuri de 
laudă, sărbătorirea în zilele consemnate în Calendarul 
Ortodox. 


Duminica Sfintei Cruci 


A treia duminică din Sfântul şi Marele Post al 
Paştilor este închinată cinstirii Sfintei Cruci. În timpul 
Sfintei Liturghii, Crucea este purtată din Altar în mijlocul 
credincioşilor. 

Crucea nu poate fi despărțită de Hristos, ea 
semnificând actul de identitate a credinţei creştine. 
Făcând semnul crucii, noi ne identificăm ca creştini având 
credinţa în lisus răstignit pe cruce. 

Crucea înseamnă necazuri, suferințe, boli, moarte, 
dar şi învierea Mântuitorului Hristos. Altarul de jertfă al 
acestuia poate însemna pentru mulţi oameni mântuirea. 

Pomul Vieţii din Rai a devenit Crucea oamenilor pe 
pământ. 

Fiind creştini, trebuie să purtâăm şi să ne asumâăm 
ca suferință personală crucea pentru mântuirea şi 
fericirea noastră. 

Crucea ne scapă de păcate, este esența libertății 
noastre. 

Asumarea crucii înseamnă, de multe ori, suferință 
Şi durere. Ea nu este pedeapsă de la Dumnezeu ci 
încercarea de a ne testa credința în Dumnezeu şi 
apartenenţa la creştinism. 

În Vechiul Testament profetul lezechil scrie că au 
fost salvați de la nimicire doar acele persoane care aveau 
semnul crucii pe frunte. 

Efortul uman, fiind deosebit în aceste 40 de zile de 
post, crucea devine factor energizant în continuarea 
drumului nostru pentru a primi slava finală. Numai cei 
care doresc să-L urmeze pe Hristos sunt nevoiţi să-şi ia 
Crucea şi să şi-o poarte. Postul devine astfel propria 
noastră răstignire lăuntrică care ne dă dreptul să-L 
înțelegem, să-L plângem, să-L urmăm pe Hristos şi să 
credem în învierea noastră împreună cu El. 

La dimensiunea orizontală a brațelor crucii ce 
semnifică brațele întinse ale lui Dumnezeu către noi, în 
sens duhovnicesc, acestea poartă semnificaţia înfrânării 
ŞI a supunerii păcatelor noastre trupeşti. Verticala crucii, 
legătura Cerului cu Pământul şi a lui Dumnezeu cu 
oamenii, implică în aceste 40 de zile răstignirea minţii în 
rugăciune”, urcuşul spre acesta. 

Duminica Sfintei Cruci este ziua cinstirii acesteia, 
prilej de biruinţă împotriva puterilor vrăjmaşului care a 
dorit să fim izgoniți de lângă Dumnezeu. 


Mănăstirea Sfintei Cruci 


lerusalimul este locul primilor oameni izgoniți din 
Rai şi, tot aici, este locul în care ei au fost înmormântați. 

Se spune că pe „Locul Căpățânii” unde fusese 
îngropat capul strămoşului Adam, mai târziu a fost înfiptă 
Crucea Domnului. 

Astfel, țeasta primului om pe pământ, pusă la 
temelia  lerusalimului, şi-a dobândit mângâierea prin 
picăturile de sânge prelinse de pe Crucea Domnului. 
Prima şi cea mai veche legendă despre Mănăstirea 
Sfintei cruci este legată de activitatea împăratului roman 
Constantin cel Mare şi a mamei acestuia, prin anii 320 
e.n. 

O altă legendă despre fondarea mănăstirii este 
atribuită regilor georgieni în sec al V-lea, iar o alta legată 
de sec al Vll-lea ne vorbeşte despre perioada domniei 
împăratului bizantin  Heraclie (Heraclius) (610-641). 
Acesta a redobândit prin luptă, de la perşi, Crucea 
Domnului şi a ridicat-o pe Golgota pe locul unde crescuse 
Sfântul Arbore din care fusese făcută Crucea 
Mântuitorului. 

Cert este că descoperirile arheologice confirmă 
existența acestei mănăstiri mai devreme de sec al VIl-lea 
d. Hr. Data exactă însă a întemeierii Mănăstirii Sfintei 
Cruci rămâne necunoscută. 

Important este că atât în perioada lui Constantin, 
cât şi în cea a lui lustinian (527-565) sau Heraclie, s-au 
construit şi reconstruit bisericile şi mănăstirile distruse. 

Importanța Sfintei Cruci a făcut posibilă construcţia 
mănăstirii dar şi reconstrucţia acesteia după încheierea 
războiului cu Persia. 

Urmează o perioadă dramatică pentru populaţia 
creştină a Palestinei până la mijlocul sec al XI-lea. 

În această perioadă au fost dărâmate majoritatea 
bisericilor şi a mănăstirilor, persecuțiile îndreptate 
împotriva creştinilor luând o mare amploare. După 
domnia arabă a lui Hakim (iozi) a început o nouă etapă 
de refacere a lăcaşelor distruse. 

Mănăstirea Sfintei Cruci a fost readusă la viață de 
către regele georgian Bagrat IV Kuropalat (1027-1072) 
dar şi de către cuviosul Eremia de la Sfântul Munte şi 
călugărul Gheorghe Prohor, georgian şi acesta. Între 
secolele XIII-XIV, mănăstirea a fost închisă, fiind 
transformată în centru islamic cu minaret şi medrese. 

La sfârşitul sec al XVll-lea ea a trecut sub 
jurisdicția Patriarhatului de la Ierusalim, renăscând ca 
mănăstire grecească. 

Mănăstirea Sfintei Cruci a fost timp de secole 
mănăstire gruzină, trecând la sfârşitul sec al XVII-lea sub 
conducerea  lerusalimului, unde grecii au avut rolul 
conducător. 

În anul 1855 a început perioada de reînflorire a 
mănăstirii, când a fost restaurată iar spaţiile readaptate 
noilor cerinţe: chiliile transformate în săli de studiu, s-a 
ridicat o nouă capelă, biblioteca a primit mii de noi tomuri, 
dicționare, enciclopedii şi opere teologice. Acum s-au 
construit noi trei etaje şi clopotniţa, s-a înființat primul 
muzeu de la lerusalim. Şcoala teologică a funcţionat 
până în anul 1908. După o nouă perioadă de uitare şi 
decădere, Patriarhia de la lerusalim restaurează complet 
mănăstirea între anii 1970-1973. Din anul 1985 ea este 
deschisă şi vizitatorilor. 

În prezent, Mănăstirea Sfintei Cruci se află sub 
jurisdicţia Bisericii Ortodoxe Elene. Mozaicurile şi frescele 
mănăstirii au fost restaurate în 2004. 

Mănăstirea Sfintei Cruci se află într-o zonă a 
lerusalimului numită Oraşul Nou, într-o mică vale care 
poartă numele mănăstirii. 

Astăzi ea este înconjurată de clădiri importante ca: 
Parlamentul Israelian, Muzeul Israelului, Universitatea, 
clădiri de locuit. 

Ea a fost ridicată pe locul unde a crescut arborele 
din care avea să se confecţioneze crucea Mântuitorului, 
pe care acesta a fost apoi răstignit. Mănăstirea seamănă 
cu o cetate cu ziduri înalte şi groase, cu contraforturi 
gigantice. În interiorul acestor ziduri se află curtea 
mănăstirii cu chiliile călugărilor, camerele oaspeţilor, 
muzeul mănăstirii. La etajul al doilea se află cuptorul de 
pâine, bucătăria şi trapeza. Clădirea este dominată de 
clopotnița ridicată în 1850 în stil baroc. Din această curte 
se pătrunde în alta unde se găseşte biserica. Se pare că 
la 1038 exista deja o biserică. Biserica a fost construită 
pe temeliile vechi din secolul al VI-lea la sfârşitul sec al 
XIX-lea. Construcţia îmbină principiul în cruce şi cupolă 
dar şi bazilică. 

Biserica este o bazilică cu 3 nave, cu o cupolă în 
partea centrală (mai aproape de pridvor). În capelă (în 
partea de NE a bisericii) este marcat locul unde, conform 
tradiţiei, a crescut Arborele Vieţii Domnului. 

Interiorul prezintă armonie arhitectonică, mozaicuri 
şi pictură murală, fiind un adevărat muzeu viu de artă 
creştină din Evul Mediu până în zilele noastre. În pictură 
apar reprezentați: Sfinţii Hristofor, Chiril al Ierusalimului, 
Atanasie Atonitul, întemeietorul Marii Lavre de la Athos, 
şi Isidor Pelusiotul, exegetul Şcolii din Antiohia, Sfânta 
Hristina, Maria Magdalena, Proorocul Sofronie, loan 


30 


Botezătorul, Zaharia, tatăl acestuia, părinţii bisericii — 
ierarhii Atanasie şi Chiril din Alexandria, Cuviosul 
Pahomie, Maria şi Elisabeta, mama Sf. loan 
Înaintemergătorul. 

Cele mai vechi fresce datează de la sfârşitul sec. 
al Xll-lea şi de la începutul sec. al XIll-lea. Marea 
majoritate au fost restaurate de-a lungul anilor 1643- 
1644, apoi în sec. al XIX-lea. 

La intrarea în biserică se află chipul regelui 
Solomon. Tot aici se află reprezentat un călugăr cu ochii 
legaţi şi desculţ cu lumânări aprinse în ambele mâini. În 
spatele acestuia se înalţă o cruce. 

Pentru contribuţiile lor apar reprezentaţi şi sfinții 
gruzini, cuviosul Efimie de al Sfântul Munte şi cuviosul 
Gheorghe Atonitul Mtatmindeli. 

Mai apar reprezentaţi: apostolii Petru şi Pavel, 
sfinții militari Marele Mucenic Dimitrie din Tesalonic, 
Gheorghe Învingătorul şi Teodor Tiron, apoi ierarhul 
Marcel, episcop de Ancira, Sfântul Areta, arhiepiscopul 
Cezareei şi Cappadociei, preacuviosul Teodor Studitul. 
Multe fresce au fost scoase în timpul restaurării şi mutate 
în muzeul mănăstirii. 

Alte fresce au fost mutate chiar în interiorul 
bisericii: cele ale Sfinţilor Vasile cel Mare şi loan 
Hrisostomul, precum şi cele  reprezentându-i pe 
preacuviosul Efimie şi Sava cel Sfânt. 

Alte picturi nu s-au păstrat până în zilele noastre. 

În altar se găsesc cele mai vechi podele de mozaic 
din sec al Vil-lea considerate printre ultimele din 
Palestina, realizate după modelul podelelor de mozaic 
bizantine. 

Distincţii în forma Crucii 


Statul român conferă decoraţii, potrivit 
reglementărilor, unor personalităţi din diferite domenii, 
sub formă de cruce. 

Ordinul „Steaua României”, cel mai înalt ordin 
naţional românesc, este de fapt o cruce românească, 
emailată, de culoare albastru, având între braţe patru 
acvile heraldice româneşti în zbor deschis. 

În centrul crucii se află un medalion emailat roşu, 
iar pe avers medalionul are imprimat stema României. Pe 
marginile medalionului se află înscris textul — „Genere et 
Corde Fraters” (Fraţi de inimă şi sânge) şi este înconjurat 
de o cunună de frunze de stejar de culoare verde. Pe 
revers sunt înscrise cifrele anului 1877. Ordinul „Steaua 
României” cuprinde şase grade: colan, mare cruce, mare 
ofițer, comandor, ofițer şi cavaler. Distincția se oferă doar 
prin decret al preşedintelui României, iar acesta o poartă 
în grad de colan pe perioada alegerii sale. 

Ordinul „Serviciul Credincios” conţine şi o medalie 
naţională şi a fost instituit de domnitorul Carol | în anul 
1878. În anul 1906 se adaugă crucea iar în 2000 se 
reinstituie Ordinul Crucii şi Medaliei Naţionale „Serviciul 
Credincios”. Pe fața acestuia este o cruce cu brațele 
arcuite şi lăţite spre margini, emailată albastru deschis. În 
centrul crucii se află un medalion înconjurat de o cunună 
de frunze de laur. 

Crucea națională este la fel ca şi ordinul, fără a fi 
emailată. 

Distincția este oferită civililor, militarilor şi are trei 
clase. 

Ordinul „Serviciul Credincios'este asimilat gradului 
militar de general de divizie, iar Crucea Naţională 

„Serviciul Credincios” poate fi acordată persoanelor fără 
studii superioare. 

„Crucea Comemorativă a celui de-al Doilea Război 
Mondial 1941-1945” a fost instituită la 15 iulie 1994 şi are 
forma unei cruci de Malta, în centrul crucii aflându-se un 
cerc haşurat şi vopsit în negru. Pe avers se află acvila 
românească cruciată, iar pe revers însemnul 1941-1945. 

„Crucea Comemorativă a Rezistenței 
Anticomuniste” recompensează moral pe cei care au 
suferit în închisorile şi lagărele de muncă forțată, pe cei 
care au fost deportaţi, pe cei care au participat la 
rezistența armată faţă de regimul comunist. 

Biserica Ortodoxă Română, prin patriarh, acordă 
distincția „Crucea Patriarhală”, cea mai înaltă distincţie a 
Bisericii noastre. Ea a fost instituită de patriarhul Miron 
Cristea în anul 1925, care a scos din centrul emblemei 
vulturul cu aripi întinse şi a montat Crucea Patriarhiei 
Române. 

Casa Regală a României a instituit de-a lungul 
anilor mai multe decoraţii sub semnul crucii: Carol | a 
instituit în 1878 — Crucea „Trecerea Dunării” şi Crucea 
Comemorativă „Elisabeta”, în 1881- „Coroana României”, 
în 1909 — Ordinul „Carol |” şi în 1913 „Răsplata Serviciului 
Militar”. 

Şi Regele Ferdinand a instituit o serie de decorații 
în formă de cruce: Ordinul militar de război „Mihai 
Viteazul” (1916), Ordinul „Crucea Regina Maria” (1917), 
„Crucea Comemorativă a Războiului 1916-1917" şi 
Crucea „Meritul Sanitar”. 

În anul 1929 s-a instituit Ordinul cruciform 
„Ferdinand |!” în amintirea sa. În timpul domniei regelui 
Carol al Il-lea majoritatea distincţiilor au păstrat forma 
crucii: Ordinul „Virtutea Aeronautică” (1930), „Ordinul 
Meritul Cultural” (1931), Ordinul „Pentru merit” (1931), 

Ordinul „Serviciul Credincios” (1932), Ordinul „Meritul 
Agricol” (1932), Ordinul „Bene Merenti al Casei 
Domnitoare” (1935), Crucea „Casei Domnitoare” (1935), 
Crucea „Bene Merenti pentru Salvare” (1940). 

Regele Mihai | instituie la 10 mai 2008 decorația 
„Crucea Casei Regale a României” (sărbătorită anual la 
26 martie ca zi în care domnitorul Carol | a devenit primul 
rege al României). Ea este din argint masiv, cu email 
albastru. Pe avers se află gravat cifrul personal regal 
împodobit cu patru coroane mici, iar pe verso stema 
regală. 


Crucea de piatră de la Dervent 


În Dobrogea -— „Betleemul românesc” — a poposit 
unul dintre ucenicii Mântuitorului lisus Hristos, Sfântul 
Apostol Andrei. 

La 40 de km de Peştera Sfântului Andrei se află 
Mănăstirea Dervent. Se spune că pe aceste locuri a 
ființat, vreme de câteva veacuri, o cetate bizantină în 
strânsă legătură cu o alta aflată pe o insulă a Dunării din 
apropiere — Păcuiul lui Soare. Pe „continent', la Dervent 
istoria viitoarei mănăstiri este legată de un loc sfinţit prin 
sânge mucenicesc de unul din ucenicii Apostolului Andrei 
care a rămas aici să răspândească învăţătura Domnului 
Hristos. 

Se spune că acesta ar fi fost prins, împreună cu 
trei fecioare de curând convertite, de către mai marele 
cetăţii Dervent, şi osândiţi la moarte. Pentru că nu au vrut 
să se lepede de Hristos au suferit chinuri groaznice până 
a fi omorâţi. Pe locul unde au stat, au apărut apoi 4 cruci 
de piatră -— a ucenicului Sf. Andrei pe locul viitorului 

paraclis, iar ale celor trei fecioare la o distanţă de acesta 
de 15 paşi. 

Astfel, sămânţa însângerată de la Dervent a dat 
naştere unui locaş de rugăciune în preajma Sfintelor cruci 
făcătoare de minuni. Datele despre existenţa aici a unei 
sihăstrii le avem abia în veacul al lX-lea. La 1036 sălaşul 
monahicesc de la Dervent va fi distrus împreună cu 
cetatea. Flacăra credinţei a rămas aprinsă însă în aceste 
locuri. În împrejurimile fostului sălaş monahicesc se vor 
ridica cu timpul 4 schituri. 

Crucile de la Dervent au fost ferite de rele o 
perioadă de către cel care avea moşia pe aceste locuri — 
paşa Ahmed Bey, care a şi „beneficiat' de protecţie din 
partea lor (ciumă, foamete şi pagubă). 

Astfel s-a perpetuat credinţa despre Sfintele Cruci 
până în a doua jumătate a veacului al XIX-lea, când 
tradiţia în familia paşei a fost încălcată de către unul din 
descendenții lui Ahmed Bey, un anume Aly. 

Acesta avea un fiu, care a rupt din pământ două 
dintre cruci, iar pe alta a ciuntit-o cu sabia. La scurt timp 
moşia şi curtenii au avut parte de multe rele care au dus 
la dispariția familiei şi a conacului. 

După 1877 rămăseseră numai cele două cruci 
uitate în câmp, până când efectul tămăduitor al lor a avut 
efect asupra unui cioban surdo-mut. După acest miracol, 
cele două cruci făcătoare de minuni au devenit loc de 
pelerinaj şi de mare cinstire din partea credincioşilor. 

La înființarea mănăstirii (1923) cea mică a rămas 
afară (cu brațele rupte), în faţa bisericii revărsând 
binecuvântări asupra animalelor, iar cea cu brațe, mai 
mare, de leac, se află înlăuntrul paraclisului din absida 
stângă a bisericii. 


39 


Având grija credincioşilor, crucile de piatră de la 
Dervent uimesc prin  sfințenia lor,  aducându-şi 
binecuvântarea asupra celor ce stăruie în credinţă. 

Chipul lui Hristos 


Primele descrieri ale chipului Mântuitorului sunt 
cele din timpul vieţii sale, care vor influenţa reprezentările 
acestuia de după înălţarea la cer. 

În timpul vieţii pământeşti, lisus Hristos apare 
descris într-o scrisoare a proconsulului ludeii, din vremea 
lui Octavian Augustus, trimisă senatului Romei: „... în 
timpul de faţă s-a ivit un om — EL este şi acum viu — cu 
mari calităţi, care se numeşte lisus Hristos. Poporul 
spune că El, după faptele Sale, este un mare Prooroc: 
ucenicii lui îl numesc Fiul lui Dumnezeu. El învie morții şi 
vindecă orice boală şi slăbiciune. Acest om este de 
statură înaltă şi chipeş. Faţa lui este severă şi foarte 
expresivă. Părul lui castaniu cade neted până sub urechi, 
iar de acolo, în şuviţe ondulate, până pe umeri; părul este 
împărțit ca la nazirei. Fruntea este netedă şi liniştită, faţa 
este cu desăvârşire curată. Obrajii lui sunt rumeni, puţin 
măslinii. Privirea este plăcută şi deschisă. 

Nasul şi gura sunt desăvârşite. Barba este destul 
de deasă, nu foarte mare, însă de aceeaşi culoare cu 
părul — şi se împarte în două la bărbie. Ochii sunt albaştri 
şi plini de viaţă... Nu a fost văzut niciodată să râdă, dar 
l-au văzut plângând. Statura lui este chipeşă, mâinile 
lungi şi frumoase, umerii desăvârşiți. Glasul lui este măreț 
şi lin, dar îndeobşte vorbeşte puţin...”. 

Aproape aceeaşi descriere a înfăţişării Mântui- 
torului o face şi istoricul grec Nichifor Calist. 

lisus a fost un personaj istoric real. Despre el au 
scris: Josif Flaviu, născut în 37 e.n. („Antichităţi iudaice” 
18,3,3 şi 20,9,1), Tacit („Anales' — 15,44), Suetoniu 
(„Viaţa lui Claudius", 25), Pliniu cel Tânăr („Epistulae”, 
10,96), Lucian din Samosata („Moartea lui Peregrinus”, 

11 şi 13). lisus este menţionat de Coran dar şi de 
Talmudul Babilonian. 

Aceste descrieri sunt destul de asemănătoare cu 
cele care ne vorbesc despre înfăţişarea Domnului nostru 
lisus Hristos, descrieri ale celor ce au văzut Chipul lui 
nefăcut de mână omenească, imprimat pe mahrama 
trimisă lui Abgar, împăratul Edessei, de însuşi Acesta. 
Pânza pe care este imprimat chipul Mântuitorului a fost 
păstrată mult timp la Edessa, ca fiind cel mai de preţ odor 
al oraşului. Portretul imprimat era cunoscut şi venerat în 
tot Răsăritul, iar în secolul al VIll-lea creştinii celebrau 
sărbătoarea sa în multe locuri, după modelul Bisericii din 
Edessa. 

Mai târziu, după 843, chiar la Edessa, sărbătoarea 
coincidea cu Duminica Ortodoxiei (16 august), sărbătorită 
astăzi de toţi creştinii ortodocşi. 

Sfântul loan Damaschinul aminteşte de această 
imagine făcătoare de minuni. În anul 787 Părinţii 
Sinodului VII Ecumenic se referă la ea, iar în 944, 
împărații bizantini Constantin Porfirogenetul şi Roman | 
cumpără sfânta icoană de la Edesa, transportând-o cu 
mare pompă la Constantinopol, unde o aşază în Biserica 
Fecioarei din Faros. 

Din 1204, după cucerirea Constantinopolului de 
câtre cruciați, urmele acestei icoane se pierd. După unele 
istorisiri, ar fi fost furată de dogele venețian Enrico 
Dandolo (aprox. 1250) şi dată dispărută împreună cu alte 
odoare sfinte odată cu scufundarea corăbiei acestuia în 
Propontida. 

Dintre cei care au văzut-o, italianul Picconi face 
următoarea descriere: „Chipul are o înfăţişare măreaţă şi 
stranie. De la mijlocul frunţii late şi destul de mari, se lasă 
pe ambele părţi, la dreapta şi la stânga părul, care 
acoperind urechile, se uneşte cu barba... sprâncenele 

sunt negre, ochii strălucitori, pătrunzători, încât se uită la 
tine din toate părţile cu o privire plăcută şi duioasă, nasul 
este drept, ceva mai lung, dar bine alcătuit... Culoarea 
feței este măslinie...'. 

În afara primei minuni săvârşite de această 
mahramă, prin însănătoşirea regelui Abgar al Edessei de 
lepră, asistăm la convertirea acestuia şi la apariția 
primului Stat din lume care a devenit Stat creştin (între 
170 şi 214), în vremea regelui Abgar IX). 

Între 12-14 XI 1999, în Italia, la Genova a avut loc, 
în urma convocării făcute de Comunitatea Sant' Egidio 
din Roma, reuniunea — Chiese Sorelle, Popoli Fratelli — la 
care au participat reprezentanţi ai Bisericii Ortodoxe, ai 
Bisericii Vechi orientale, ai Bisericii Romano-Catolice şi ai 
Bisericii Protestante. 

Dispărută sute de ani, din secolul al XVI-lea, 
Mahrama Regelui Abgar a fost eliberată după 400 de ani 
dintr-un seif de oțel aflat în Biserica Sf. Bartolomeu, 
aparținând oamenilor din Genova. 

Această prețioasă relicvă, un „Acheiropoietos" 
despre care să bănuie a fi chiar originalul „icoanei 
nefăcute de mâna omului”, a fost supusă unei procesiuni 
de la Biserica Sf. Bartolomeu la catedrala romano- 
catolică San Lorenzo unde s-a oficiat o vecernie 
ortodoxă. În româneşte vecernia a fost oficiată de 
Episcopul Casian al Dunării de Jos. A asistat atunci şi 
I.P.S. Daniel, actualul Patriarh al României. 

Bafometo este numele unei icoane orientale pe 
lemn care reprezintă chipul lui lisus, imagine derivată din 
cea bizantină a Mandilionului (chipul acestuia imprimat pe 
o pânză). 

Ea a fost păstrată încă din secolul al XIV-lea în 
bisericuța din Templecombe (Anglia) unde a fost ascunsă 
sub un strat de tencuială. A fost redescoperită în timpul 

celui de-al doilea Război Mondial în urma bombar- 
damentului. 

Se spune că icoana ar fi fost adusă de cavalerii 
Templieri care au fost acuzaţi de regele Filip cel Frumos 
şi Inchiziţie că ar fi trecut (convertit) la religia islamică şi 
din acest motiv ar fi fost învinşi în cruciade. 

Icoana a fost pentru prima dată expusă în anul 
2009 într-o expoziție deschisă la Regia de Venaria, în 
regiunea torineză a Italiei, alături de 120 de piese care 
trasează istoria ordinelor  cavalereşiti, intitulată  — 
„Cavalerii, de la Templieri la Napoleon”. 

Târziu, după apariţia primelor icoane, în secolul al 
XV-lea apare legenda Sfintei Veronica şi un ştergar pe 
care este imprimat chipul lui Hristos pe care aceasta i l-ar 
fi oferit în drumul spre Golgota (stațiunea a IV-a) spre a-şi 
şterge transpiraţia. 

Legendă sau continuarea istoriei existenţei 
mahramei din Edessa, dispărută pentru câteva sute de 
ani, aceasta din urmă se confundă, de multe ori astăzi, cu 
prima. Textele şi, mai ales, imaginile autentice ale lui 
Hristos au existat dintru început, Biserica confirmând 
existența lor. Modelul va da naştere primelor reprezentări 
iconografice ale lui lisus Hristos. 

Iconostasul 


Iconostasul s-a constituit ca sistem iconografic şi 
arhitectonic în marele cnezat al Moscovei (sec. XV-XVI), 
după catapeteazmă, cancel, tâmplă. Catapeteazma era o 
draperie brodată, care în vechile temple ebraice separa 
naosul (sfânta) de sanctuar (sfânta sfintelor). 

În evul mediu catapeteazma s-a redus doar la 
draperia din dreptul uşilor împărăteşti. Nu trebuie 
confundată catapeteazma cu iconostasul. Cancelul este 
specific bisericilor catolice şi reprezintă balustrada, din 
lemn, metal, piatră, care separă sanctuarul de corpul 
navei (bisericuța rupestră de la Basarabi sec. X). 

Tâmpla este peretele despărțitor dintre naos şi 
altar din biserica ortodoxă (la biserica Sf. Sofia din 
Constantinopol, balustrada-cancellum a fost înlocuită prin 
12 coloane monumentale simbolizând pe cei 12 apostoli. 
Între coloane au fost fixate draperii, iar deasupra intrării 
centrale, spre altar, a fost aşezată icoana „Deisis”. În 
unele biserici cele 12 coloane au fost înlocuite cu 4 stâlpi, 
aluzie la cei patru evanghelişti. Treptat au fost aşezate 4 
icoane „împărăteşti”: Pantocratorul, Hodighitria, icoana de 
hram şi Sf. Nicolae (sau Sf. loan Botezătorul — sau 
arhanghelul Mihail). Apoi au apărut în zona superioară, 
alături de „Deisis”, icoanele apostolilor, iar în dreptul 
intrărilor în altar au fost aşezate perdele (avere). 

Iconostasul de tip rusesc a fost adoptat apoi şi în 
Ţările Române, începând cu sec. al XVI-lea. Tâmpla a 
continuat să existe în micile biserici de ţară până în sec al 
XVIII-lea. 

Iconostasul poate fi din lemn, piatră, marmură sau 
metal. Iconostasul desparte lumea „materială” în care 
trăim de lumea spre care aspirăm -— cea spirituală. Între 

ele există o relaţie de iubire, iconostasul înfăţişându-ne o 
„istorie a mântuirii”. Iconostasul este constituit din mai 
multe rânduri (registre) de icoane. 

Rândul întâi cuprinde la mijloc icoanele 
Mântuitorului (în ipostaza de împărat) în dreapta şi Matcii 
Domnului, în stânga. Între acestea se află „uşile 
împărăteşti”. În vechime prin aceste uşi puteau intra în 
altar, să se închine sau să aducă daruri, împărați şi regi 
binecredincioşi. 

Astăzi prin aceste uşi au voie să treacă doar 
diaconii, preoţii şi arhiereii. Deschiderea şi închiderea 
uşilor împărăteşti precum şi „urcarea şi lăsarea” perdelei 
(dveră) din spatele uşilor împărăteşti se face de către cei 
ce oficiază slujba. Liturghiile arhiereşti se oficiază 
întotdeauna cu uşile împărăteşti deschise. Nici 
persoanele care nu sunt hirotonite nu pot trece prin 
aceste uşi. 

Pe cele două uşi împărăteşti sunt reprezentate 
aceleaşi imagini: Buna Vestire şi cei patru evanghelişti. 

Pe celelalte două uşi laterale (numite „diaconeşti”) 
pe unde trec cei ce oficiază serviciile divine, sunt zugrăviți 
sfinții diaconi -— Ştefan şi Laurenţiu. După uşa 
diaconească dinspre miazăzi se aşază icoana hramului 
bisericii, iar după cea dinspre miazănoapte, icoana unui 
sfânt venerat în mod deosebit (Sf. Nicolae, Sf. loan 
Botezătorul, etc.). 

Sub aceste icoane, în funcţie de dimensiunile 
iconostasului, mai pot fi întâlnite patru panouri cu scene 
şi persoane din Vechiul Testament: Profetul Zaharia, 
Sacrificarea lui Isaac, Ridicarea şarpelui de aramă în 
deşert, Sacrificul lui Melchisedec. 

Deasupra uşilor împărăteşti în marea majoritate a 


= 


bisericilor se află „Chipul Mântuitorului nefăcut de mână”, 

= 


adică „Sfânta Mahramă' trimisă lui Abgar, regele 
Edessei. 

Deasupra acesteia se află „Cina cea de taină, 
lucrarea de căpetenie care se săvârşeşte înlăuntrul 
altarului — prefacerea pâinii şi a vinului în Trupul şi 
Sângele Mântuitorului. 

La nivelul celor două icoane se desfăşoară în 
stânga şi în dreapta nivelul doi al icoanelor cuprinse în 
iconostas ce cuprinde icoanele celor 12 mari sărbători 
creştine  (praznice împărăteşti): Naşterea Maicii 
Domnului, Intrarea în Biserică a Maicii Domnului, Buna 
Vestire, Intrarea în  lerusalim, Învierea Domnului, 
Înălțarea Domnului, Pogorârea Sfântului Duh, 
Schimbarea la Faţă, Adormirea Maicii Domnului. 

Rândul al treilea este compus din icoanele celor 12 
apostoli, având în centru icoana - Deisis (Mântuitorul în 
odăjdii de arhiereu în centru, având de-a dreapta pe 
Maica Domnului şi de-a stânga pe Sfântul loan 
Botezătorul. 

Ultimul registru este compus din imagini de obicei 
rotunde ale profeților Vechiului Testament, care au vestit 
taina  Întrupării Domnului, iar, în mijloc icoana 
reprezentând-o pe Sfânta Fecioară Maria cu Pruncul 
dumnezeiesc. 

Ansamblul se închide cu Sfânta Cruce cu imaginea 
Răstignirii, având în părţile laterale pe Maica Domnului şi 
Sfântul Evanghelist loan, apostolul iubirii. 

Cu fața spre iconostas, pe tot parcursul slujbei, 
credincioşii privesc paginile acestui „manua!” de istorie 
bisericească şi de dogmatică creştină. 

Iconostasul este decorat cu motive vegetale, plat 
sau în relief, elementele tipice baroce şi motive zoomorfe. 
„Arborele lui lesei' apare în multe din aceste decorații 
sculptate. 

Primele iconostase apar în Moldova în sec. al XVI- 
lea (Humor), dar cele de secol XVII sunt foarte valoroase 
(Sf. Gheorghe -— laşi). 

În Țara Românească iconostasele încep în 
perioada lui Matei Basarab să fie folosite, pentru ca în 
timpul lui Constantin Brâncoveanu să ajungă la o 
excepţională înflorire (de la Crasna, Rimeşti — Vâlcea, 
bolnița Bistriţei la cele de la Arnota, Polovragi, Hurezi, 
Govora, etc.). lconostasele brâncoveneşti au o decorație 
stufoasă cu motive florale şi zoomorfe (Stavropoleos). 

În Transilvania iconostasele apar mai târziu, în 
sec. al XVIll-lea (mănăstirea Sâmbăta, Sf. Nicolae din 
Şcheii Braşovului). 

Iconostasul bisericii Viforâta este realizat în lemn 
de tei (având elemente bizantine cât şi gotice) de către 
sculptorul Karl Storck, sculptorul regelui Carol |. 

Un model unic în țară este iconostasul Bisericii de 
la Nicula, care seamănă cu un soare ce revarsă raze, 
având în centru chipul Maicii Preacurate. Iconostasul este 
realizat în 1938, sculptat în lemn de tei, aurit şi realizat de 
către Samuil Keresteşiu din Tuşnad. Uşile împărăteşti 
formează braţul vertical al crucii, cuprinzând deasupra 
uşilor icoana Cinei cea de Taină. Celelalte capete ale 
crucii sunt asemenea unor petale care trimit raze câtre 
spațiul bolţii altarului, alcătuind un semicerc de 
medalioane care cuprind înfăţişări ale celor 12 apostoli. 
Totul este sculptat asemenea unei dantelării, care 
permite să se vadă spațiul altarului. Deasupra crucii, 
întrupând imaginile celor 12 medalioane, central, se 
găseşte Sfânta Treime. Icoana Maicii Domnului poate fi 
coborâtă în timpul săvârşirii sfintelor slujbe. Trei arcade 
(asemenea uşilor împărăteşti) de o parte şi de alta 
formează spaţiul ce susține această dantelărie având 

pictură în cele patru, pentru ca două să formeze spațiul 
pentru cele două uşi laterale. 

Iconostasul de la Moldoviţa este format din două 
părți realizate în secole diferite: partea de sus sculptată în 
lemn şi acoperită cu foiţă de aur a fost realizată în sec. al 
XV-lea, iar cea de jos (de la candele) în secolul următor. 

Iconostasul de la Govora este realizat în epoca 
brâncovenească (1702). Este sculptat în lemn de tei cu 
motive florale care dau impresia de filigran. 

La Stavropoleos se află cel mai frumos exemplar 
de sculptură în piatră, rezervat tâmplei, şi cel mai de preț 
din vremea de înflorire a tradiţiilor stilului brâncovenesc. 
Tâmpla cuprinde 4 registre, icoanele de autentică tradiţie 
brâncovenească şi uşile împărăteşti împodobite prin 
ajurare cu vrejuri şi frunze cu nervuri perlate. Primul 
registru este decorat cu motive vegetal-florale şi cu 
coroane. El se încheie cu o bordură cu capete de îngeri şi 
ştiuleţi, care susține un alt brâu ce reprezintă simbolica 
genealogie a lui lisus trăgându-se din lesei. Din trupul 
acestuia răsare un arbore tratat în maniera decorativă 
sub forma unui vrej cu ramificații complicate cu frunze de 
viță şi struguri. Următorul registru este format din arcaturi 
pe colonete adăpostind 13 icoane. El se încheie la partea 
superioară ca un frumos brâu decorat cu vrejuri şi frunze 
purtând în centru acvila cu cruce în cioc - stema 
munteană, încadrată de o coroană de frunze şi susținută 
de doi vulturi laterali. Al treilea registru cuprinde arcaturi 
sprijinite pe colonete între care se află icoane. Ultimul 
registru este format dintr-un număr de 13 medalioane 
înconjurate de frunze, flori de crin şi coroane. Totul se 
încheie sus cu o cruce bogat împodobită. 

Biserica Mănăstirii Antim (Bucureşti) păstrează 
iconostasul din piatră sculptat chiar de mitropolit, cu 
decorație în stil brâncovenesc. 

Biserica Mănăstirii Strehaia are iconostas de zid 
acoperit şi el cu frescă în mai multe registre: la nivelul 
uşilor, spaţiul de icoane mari împărăteşti din lemn, iar 
deasupra uşilor trei rânduri de icoane în frescă de 
formate diferite; cele din primul rând (praznicele 
împărăteşti) sunt pătrate, cele de la mijloc (apostolii) sunt 
rotunjite la partea de sus, iar cele din rândul superior 
(Proorocii) sunt în formă de medalioane. 

Iconostasul Bisericii Mănăstirii Dobrovăț datează 
din sec. al XVill-lea. El este realizat din lemn de tisă. 
Partea de jos (a intrărilor) cuprinde registrul celor 4 
icoane împărăteşti încadrate cu colonete de lemn 
decorate cu învolburate vrejuri vegetale. Uşile împărăteşti 
sunt acoperite cu motive vegetale de o abundență 
barocă filtrată de rafinamentul ordonator al compozițiilor 
orientale. Tratarea este plată asemenea unei broderii cu 
fir de aur. Deasupra registrului intrărilor se află o grindă 
lată pe care se desfăşoară un decor vegetal cu frunze de 
stejar. Între vrejurile vegetale sunt cartuşe cu reliefuri 
figurative: Atotţiitorul, Evanghelia, Cădelniţa, Semănătorul 
şi Salvarea lui Petru din valuri. Urmează registrul 
prăznicarelor cu mici icoane aşezate pe arcaturi cu 
colonete: Intrarea Maicii Domnului în biserică, Naşterea 
lui lisus, Botezul, Sfântul loan Botezătorul , Schimbarea 
la față, Samariteanca, Învierea fiicei lui lair, Vindecarea 
paraliticului, Vindecarea celui cuprins de demon, Învierea 
fiului văduvei, Înălţarea, Pogorârea Duhului Sfânt, 
Adormirea Maicii Domnului, Vindecarea orbului, Învierea 
lui Lazăr, Mironosiţtele (fără ordinea reală). Ultimul 
registru de icoane este rezervat temei Rugăciunii având 
la mijloc icoana Atotţiitorului, încadrat de Maica Domnului 
şi de Sf. loan Botezătorul, precum şi de cei 12 apostoli. 
Aceste icoane sunt încadrate în arcaturi cu colonete. 

Deasupra tronează Crucea Domnului având de o parte şi 
de alta icoana Maicii Domnului şi a Evanghelistului loan. 

Sihăstria Vorona deţine un iconostas cu pictură 
realizată în jurul anilor 1870. Unic în spațiul din nordul 
Moldovei, el împleteşte într-un tot unitar tradiţiile populare 
cu rigorile artei culte. Unice pentru acest spațiu sunt cele 
două reprezentări simbolice inspirate ale Legii Vechi şi 
ale celei Noi. Peretele de nord al iconostasului este 
Legea Veche reprezentată printr-o femeie care ţine în 
mână o cruce în formă de T, iar pe cel de sud legea Nouă 
e reprezentată printr-o femeie care poartă în mână 
crucea cu două braţe, crucea Răstignirii. În partea de sus 
a iconostasului se află crucea pe care este răstignit 
Mântuitorul, flancată de molenele cu chipul Maicii 
Domnului şi al Sf. Evanghelist loan şi, sculptați în 
basorelief, şase arhangheli (poleiţi cu aur). Registrul 
Sfinţilor Prooroci nu este reprezentat în linie dreaptă ci 
sub forma unui arc de cerc. Sculptura iconostasului este 
formată din panouri, frize, colonete, baluşiri şi pilaşiri. 
Uşile împărăteşti au formă arcuită şi sunt sculptate în 
ajur. Totul este pictat în ulei şi poleit cu aur. 

Iconostasul Bisericii Sfinţii Trei lerarhi este sculptat 
în marmură de Carrara, acoperit cu bronz aurit, cu detalii 
lucrate în smalţ şi mozaic. 

Naşterea lui Hristos 
reprezentată în pictură 


Evanghelia după Matei nu prezintă descrieri 
privind naşterea lui Hristos. Luca ne spune „dar pe când 
ei erau acolo (Maria şi losif în Betleem la recensământ), 
s-au împlinit zilele ca ea să nască, şi a născut pe fiul său, 
Cel Unul Născut şi L-a înfăşat şi L-a culcat în iesle, căci 
nu mai era loc de găzduire pentru ei”. 

Evangheliile n-au oferit datele necesare realizării 
picturale. 

Erminia lui Dionisie din Furna cuprinde motive 
numeroase fără a arăta izvoarele „O peşteră. Înăuntru, de 
partea dreaptă mama în genunchi aşează în iesle pe 
Hristos, nou născut înfăşat în scutece. La stânga Iosif, în 
genunchi cu mâinile încrucişate pe piept. Îndărătul ieslei 
un bou şi un asin privesc pe Hristos. La spatele lui losif şi 
Mariei, ciobani rezemați pe cârjele lor se uită uimiţi. Afară 
din peşteră, oi şi ciobani: unul dintre aceştia cântă din 
fluier, alții privesc în sus cu teamă: deasupra lor un înger 
îi binecuvântează. De cealaltă parte, magi călări şi 
inveşmântaţi  impărăteşte arată cu mâinile steaua. 
Deasupra peşterii îngeri numeroşi, în nori, poartă în mâini 
o fâşie de pergament cu cuvintele — Slavă lui Dumnezeu 
în Înaltul Cerurilor şi Pace pe Pământ oamenilor de bună 
voință”. O rază mare de lumină se coboară pe capul lui 
Hristos. 

Pictorii au arătat pe Maria stând în faţa lui losif 
pentru a sublinia ideea că a născut fără dureri. Şi loan 
Gură de Aur (sec. IV) ne spune că Maria a aşezat întâi 
copilul în iesle după care l-a luat pe genunchii ei. O 
perioadă unii artişti au ascuns faptul că Maria nu a suferit, 

pentru a nu fi bănuită întruparea. Vom descoperi, o 
perioadă, două reprezentări ale Mariei: Maria întinsă 
liniştită pe pat fără ca atitudinea şi chipul să exprime 
suferință, şi Maria cu chipul tras şi obosit, purtând urma 
suferinţei. 

Prima înfăţişare este caracteristică Apusului, Italiei 
mai ales, iar cea de-a doua Orientului şi Bizanțului. 
Ultimul tip va fi răspândit în Italia târziu, în sec. al XIV-lea. 
Ciobanul care cântă din fluier apare la Mistra şi la Athos. 
EI este cunoscut încă din sec. al XI-lea, în Grecia. 

Îngerul care vesteşte ciobanilor naşterea apare în 
scene din sec. VI în Siria. 

Iconografia bizantină animă scena naşterii 
introducându-i pe regii magi. Aceştia sunt reprezentaţi în 
picioare lângă iesle, în sec. XI-XII. În secolele următoare, 
aceştia vor fi reprezentaţi sosind călare (Mistra, Athos, 
Volotovo). 

În sec al XIV-lea se pictează în jurul naşterii, 
vestirea ciobanilor şi bucuria acestora, călătoria magilor 
şi închinarea. Naşterea e zugrăvită la mijloc: deasupra 
îngerii, în centru Maria şi ieslea cu Hristos, mai jos baia 
copilului şi ciobanii la dreapta acesteia. Pe lături îngerul, 
de o parte, losif de cealaltă parte, magii călări, magii 
închinându-se lui Hristos, şi două femei cu capul 
îmbrobodit. Textul după Luca i-a învăţat pe pictori să 
înfăţişeze pe Maria, stând pe scaun, luând copilul din 
iesle şi prezentându-l magilor aşezat pe genunchi. În 
cântarea liturgică numită stihirea de Crăciun sunt 
prezentate aceste elemente  înlănțuite ca într-o 
compoziție. 

Boul şi asinul încălzesc cu suflarea lor pe noul 
născut, deşi evangheliile canonice nu-i pomenesc deloc. 
Ei apar în evanghelia apocrifă care a dezvoltat o idee din 
Isaia (1,3) — „Boul îşi cunoaşte stăpânul şi asinul ieslea 

domnului său, dar Israel nu Mă cunoaşte; poporul Meu nu 
Mă pricepe”. 

În Evul Mediu se arată că de fapt asinul era cel ce 
purtase pe Maria de la Nazaret la Betleem, iar boul era 
cel adus de losif la târg, ca să-l vândă. Cele două femei 
care-l scaldă pe Hristos într-o cristelniță sunt moaşele 
aduse de losif (Zelemi şi Salomia) pe care le descrie 
evanghelia apocrifă a naşterii Mariei şi copilăriei lui 
Hristos (Era prea târziu, pentru că Maria născuse deja). 
Magii sunt legaţi de o legendă orientală şi nu apar decât 
în sec. al XIII-lea. Legenda spune că erau trei (Gaspar, 
Balthazar şi Melchior) regi şi au fost călăuziți spre 
Betleem de o stea cu chipul unui copil ori al unui înger. 
Înainte de sec. al VI-lea erau înfăţişaţi doi, trei, patru şi 
chiar şase magi. Ei sunt reprezentaţi pentru prima dată în 
miniatură din menologul lui Vasile al II-lea, ilustrat în anul 
976 şi aflat la Vatican (îmbrăcaţi regeşte şi cu coroană pe 
cap). Înainte de această dată magii purtau bonete frigiene 
şi aminteau de preoții lui Mitra. 

Acest miracol al creştinătăţii a inspirat de-a lungul 
veacurilor pe cei mai mulţi dintre creatori. Compoziţia a 
suferit modificări distingându-se trei mari subiecte 
preferate de către artişti: Naşterea Domnului, Închinarea 
Păstorilor şi Închinarea Magilor. 

Printre lucrările păstrate până astăzi, în biblioteci, 
biserici sau muzee care tratează „Naşterea Domnului” 
amintesc: Manuscrisul latin de sec. XII păstrat astăzi la 
Cividale del Friuli, la Muzeul Naţional de Arheologie/ 
Biblia cu anluminuri (sec. XII) de la Uppsala, păstrată la 
Biblioteca Universitară / fresca din Mănăstirea bizantină a 
Maicii Domnului din Araka (Cipru) de sec. XII/ mozaicul 
din Biserica Martorana (Palermo) din secolul al XII-lea / 
fresca de sec. XII din Biserica întunecată din Goreme - 

Turcia /miniatura păstrată la Biblioteca Municipală din 
Valenciennes / vitraliul din Mănăstirea Klosterneubura. 

Păstorii sunt anunţaţi de Naşterea Domnului de 
către un înger, şi pleacă împreună spre Betleem. Şi alte 
animale, în afară de bou şi măgar, vor fi prezente la 
eveniment conferind acestora încărcături simbolice: 
„găina asociată cu virtutea milei şi a grijii, cocoşul care 
reprezintă răsăritul şi viitoarea trădare a lui Petru, câinii 
care sunt simbolul fidelității, caprele care reprezintă ritul 
sacrificiului şi oile care sunt imaginea copiilor sau a 
defuncților cu puteri vizionare. ” 

In unele compoziții pictorii au mai reprezentat 
îngeri muzicieni sau îngeraşi goi dispuşi în semicerc pe 
un fundal albastru-cobalt. 

Dintre lucrările păstrate şi considerate a fi cele mai 
vechi reprezentări ale acestui tip de compoziții cu păstori 
se pot aminti: frescă de sec. X din Udine de la Biblioteca 
Seminarului Arhiepiscopal / crucifixul pictat (sec XIII) de 
la Arezzo, din Biserica Santa Maria delle Vertighe. 

Magii sunt înţelepţii din diferite colțuri ale lumii, 
diferiţi şi ca vârstă: Gaspar este cel mai tânăr, în plină 
maturitate fiind Baltazar, iar Melchior este cel mai în 
vârstă. Toţi trei aduceau daruri cu înțeles: Melchior 
aducea aur, monede, anticipând trădarea lui luda / 
Baltazar aducea tămâie care simboliza ritualul religios, 
confirmând în acelaşi timp preoţia şi divinitatea / Gaspar 
aduce smirnă care simboliza ritul înmormântării. Aceştia 
vor fi înconjurați în unele creații ale Renaşterii de un 
întreg alai format din nobili şi servitori, caravană de 
cămile, cai şi maimuțe. Dacă păstorii reprezintă poporul 
evreu, magii îi simbolizează pe păgânii din lume ce-L 
slujesc pe Hristos. Adevărate opere de artă, 
reprezentările cu magi aparțin cu mult înainte de sec. al 
X-lea. Printre cele păstrate şi care pot fi admirate astăzi 

se evidenţiază: mozaicul de la Biserica Sant Apollinare 
Nuovo din Ravenna (sec VI) / fresca din Goreme (Turcia) 
din Biserica Albastră (sec. XI) / tavanul Bisericii San 
Martino din Zillis (Elveţia)-1130. 

În Biblie nu este indicată data naşterii lui lisus. 
După trei secole de la naşterea acestuia creştinii au 
asociat această dată cu solstițiul de iarnă, ziua în care 
soarele renaşte. De acum, sărbătoarea Naşterii va fi 
celebrată în fiecare an pe 25 decembrie. Cu această 
ocazie fericită a fost conceput şi anul creştin, adăugându- 
se de-a lungul timpului şi alte sărbători, ştiind că la 
început doar data crucificării lui lisus avea o referinţă 
biblică (pentru că aceasta coincidea cu sărbătoarea 
evreiască a Paştilor). Sărbătoarea Crăciunului (25 
decembrie) a fost introdusă în Răsărit de la Roma, la 
sfârşitul sec. IV. 

Din prima categorie de creaţii plastice 
reprezentând „Naşterea lui lisus  Hristos' merită 
menţionate cele realizate în Renaştere de Giotto (între 
1303-1305) pe pereţii (frescă) Capelei Scroveani din 
Padova. Compoziţia are aproape toate elementele 
clasice, însă fără prezenţa magilor. Maria culcată se uită 
spre Prunc având într-o parte femeile-moaşe, iar losif 
păzeşte scena alături de cei doi păstori şi oile acestora. 
Cadrul este completat de prezenţa celor două animale: 
boul şi măgarul. Deasupra baldachinului 5 îngeri plutesc, 
rugându-se pentru sănătatea Pruncului. Culorile imprimă 
o stare de linişte şi totală siguranţă. Lorenzo Monaco 
(1370-1425) într-o lucrare aflată astăzi la Florenţa, la 
Galeria Uffizi, înfăţişează simplu Naşterea Domnului: 
Maria şi losif sunt îngenuncheațţi, copleşiți de bucurie şi 
răspundere, avându-l central între ei, culcat la pământ, pe 
Pruncul abia născut. În planul doi, relaxate, sunt cele 

două animale care mănâncă în staul. Îngerii păzesc toată 
această întâmplare unică şi fericită pentru toţi pământenii. 

Maestrul din Flemalle (1378-1444) îmbogăţeşte 
compoziția „Naşterea Domnului” (astăzi aflată la Dijon, în 
Muzeul de Artă) aducându-i culoare, un desen precis şi 
poezie deosebită. Deşi cadrul este la fel de sărac, 
îmbrăcămintea personajelor, modelarea formelor, starea 
fiecăruia dintre participanţi denotă sărbătoare, ţinută, 
solemnitate. 

Beato Fra Angelico (1437-1445) într-o frescă 
realizată pentru Mănăstirea sfântului Marcu din Florența 
reuşeşte să imprime personajelor distincţie şi supunere în 
faţa Pruncului născut. Îngerii păzesc şi se roagă la fel ca 
şi cei din jurul Pruncului. Gama pământurilor imprimă 
compoziției aceeaşi linişte atât de necesară momentului. 

La Gentile da Fabriano (1423), într-o lucrare aflată 
astăzi la Galeria Uffizi din Florenţa, centrul compoziţiei 
vibrează de bucurie şi viață. Aici sunt reprezentaţi: Maria 
îngenuncheată în fața Pruncului lisus şi cele două 
animale care se bucură de prezenţa acestuia. În stânga 
losif şi în dreapta cele două femei-moaşe se odihnesc 
într-un peisaj cuprins de culoarea nopții. 

Hans Memling (1435-1494) se rezumă, în 
„Naşterea Domnului” de la Muzeul Prado din Madrid, să-i 
înfăţişeze pe Maria, losif şi Pruncul lisus, înconjurați de 
cele două animale şi îngerii coborâţi pe pământ. losif este 
cu lumânarea aprinsă în mână iar cadrul arhitectural 
depăşeşte simplitatea staulului reprezentat până acum. 
Volumele sunt modelate cu bună ştiinţă, atmosfera 
realizată să impresioneze. Rogier Van der Weyden 
(1400-1464) într-o lucrare aflată astăzi la Granada, în 
muzeul Capilla Real, interpretează momentul simplu al 
naşterii pictându-l într-un spaţiu aristocratic, denaturându-l. 

Hans Multscher (sec. XVI) într-o lucrare aflată 
astăzi la Berlin, la Muzeul de Arhivă Bauhaus pentru 
Design, adaugă momentului prezența magilor, păstorilor 
şi a moaşelor ca grup, admirând cu respect naşterea 
Domnului. Personajele centrale —- Maria şi losif au, 
caracteristic, îmbrăcămintea zonei. Uimite, privesc la 
prunc cu iertare fără să îndrăznească să şi-l apropie. 

La Geertgen tot Sint Jans (sec. XVI) descoperim 
un clar obscur realizat pe feţele debusolate ale îngerilor, 
dar şi pe cea a Mariei, de la corpul purtător de lumină al 
Pruncului lisus, aflat în iesle. Figurate doar, în noapte, 
cele două animale întregesc compoziţia discret, la fel de 
neîncrezătoare în ceea ce văd. 

Corregio (1498-1534) realizează o compoziţie 
încântătoare prin lirismul ei (lucrarea se găseşte la 
Dresda) dar şi prin măiestria compoziţiei şi a desenului. 
Este într-adevăr o sărbătoare a evenimentului prin lumina 
degajată de Prunc în întunecimea nopţii. Personajele 
prezente simt această lumină şi căldură, sunt emoţionate 
Şi în acelaşi timp bucuroase. 

La fel şi la Rubens (1577-1640) flacăra vie este 
pruncul lisus care dă culoare şi viaţă personajelor din 
jurul lui. Este noapte, este miracol, este realitate, este 
prezentă lumina divină. 

Luca Cambiaso (1527-1585) în lucrarea aflată 
astăzi la Milano, în Pinacoteca Brera, reuşeşte să 
construiască compoziţia, avându-i pe toţi cei prezenți în 
jurul Pruncului lisus de la care primesc lumina şi 
speranța. 

Sunt multe alte lucrări care interpretează 
evenimentul din punct de vedere plastic, îndepărtându-se 
de la realitate şi primind cu această ocazie şi alte 
denumiri: „Naşterea Domnului, cu Sfântul loan 
Botezătorul şi Sfântul Romualdo” (Filippo Lippi) / 

„Naşterea Domnului cu cei 4 sfinţi şi cu donatorul” 
(atelierul lui Lippi) / „Adorarea Pruncului lisus” (Lorenzo 
din Credi) / „Naşterea Domnului cu cardinalul Jean Rolin”/ 
(Maestrul din Moulins) / „Alegoria Naşterii Domnului 
(Matthias Grunewald). 

Dintre lucrările, realizate în special şi cu prezența 
păstorilor dar şi a magilor, menţionez; 

Naşterea în cetatea lui David a Mântuitorului a 
adus la capul acestuia păstorii care vegheau pe câmp 
turmele de oi. 

Giovanni Lanfranco (1582-1647) prezintă într-o 
lucrare aflată la Muzeul Castelului Alnwick bucuria 
naşterii, reprezentând-o central pe Fecioara Maria cu 
Pruncul în brațe, înconjurată de păstori şi losif. Centrul 
compozițional este reprezentat de Hristos care degajă 
lumina necesară scoaterii în relief a  tipologiilor 
participante la moment. 

În lucrarea realizată de Taddeo di Bartolo (1362- 
1422), aflată la Siena în Pinacoteca Naţională, sunt 
zugrăviți doi păstori în genunchi în fața Fecioarei şi a lui 
losif. În fundal, Pruncul în iesle este înconjurat de cele 
două animale -— „Boul îşi cunoaşte stăpânul, şi asinul 
ieslea stăpânului său” (Isaia, 1.3). 

Francesco di Giorgio (1490-1495) interpretează 
evenimentul, dându-i o aură mult mai oficială prin 
arhitectura spațiului dar şi prin ţinuta personajelor. Alături 
de Maria şi losif, în compoziţie sunt prezenţi doi îngeri şi 
doi păstori. Lucrarea se află la Siena în Biserica Sfântul 
Dominic. 

Cu efect de poveste prin atitudine şi construcţie a 
compoziției, Jaime Ferrer (sec. XV) realizează un spaţiu 
primitor şi plin de efect pozitiv asupra privitorului. 

Ca o scenă pe care se desfăşoară acest important 
act din viața umanităţii sunt reprezentaţi în lucrarea 

realizată de Hugo Van der Goes (1470), principalii 
„actori': Maria şi losif îngenuncheaţi în fața Pruncului, doi 
păstori veniţi în fugă să nu piardă evenimentul şi mulți 
îngeri ce-i înconjoară. Doi muzicanți cântă din fluier la 
intrarea în staul, pe câmp oile pasc în lumina 
prevestitoare a evenimentului. Compoziţia de la Berlin din 
Muzeul Naţional este a unui artist profund şi cu calități 
deosebite în mânuirea penelului. 

Hugo Van der Goes (1477) concepe momentul 
afară, în faţa clădirilor, exagerând proporțiile Fecioarei şi 
ale lui losif în comparaţie cu ale celorlalţi păstori şi îngeri. 
Este un spectacol ca pentru o ilustrație de carte cu multe 
detalii, atitudini şi calități picturale. Lucrarea se află la 
Florenţa, la Galeria Uffizi. 

Domenico Ghirlandaio (1483) realizează pentru 
Biserica Sfânta Treime din Florenţa, o amplă compoziţie 
cu  „Închinarea păstorilor”. Maria şi  losif sunt 
îngenuncheaţți în fața Pruncului care se joacă, iar în spate 
un întreg alai, pe jos şi călare, soseşte să fie prezent la 
minunea săvârşită. Există în această lucrare delicateţe şi 
mult umanism, o tratare aproape fotografică a stării 
momentului. 

Fiorenzo di Lorenzo (1440-1525) este autorul unei 
noi interpretări date acestui subiect. Maria şi losif 
îngenuncheaţi în fața Pruncului, de o parte păstorii iar de 
cealaltă parte cele două animale. În centru, deasupra, un 
cor de îngeri dă culoare şi sunet evenimentului. 

Peisajul din jur, pictat discret dar foarte realist, 
scoate în relief personajele centrale şi corul în care 
culoarea dominantă este roşul şi nuanțele acesteia. 
Compoziţia este în acelaşi timp o pictură de şevalet dar şi 
o icoană prin puterea magică de captare a trăirilor 
noastre în fața misterului devenit realitate. 

Giorgione (1477-1510) povesteşte într-o 
compoziție, aflată astăzi la Washington, în Galeria 
Naţională, simplu, fără, exagerări, sosirea păstorilor în 
fața grotei în care se găsesc Maria, losif şi Pruncul. 
Peisajul în perspectivă, liniştit, adormit, are măreţia 
evenimentului în descrierea lui. 

Bernardino Lucinio (1485-1550) îi prezintă pe 
Maria cu Pruncul în brațe alături de losif, mulţumindu-le 
celor doi păstori sosiți să fie şi ei părtaşi la eveniment. 
Pictura este clasică, cu largi modeleuri ale formelor, cu 
lumini şi umbre, cu un desen pe formele anatomice. 

La Pellegrino Tibaldi (1527-1569) compoziţia este 
realizată având în centru pe Maria cu Pruncul culcat, în 
jurul căreia gravitează celelalte personaje, unele mai 
mirate decât celelalte. Îngerii planează deasupra ieslei cu 
flori în mâini, noaptea se luminează pentru o clipă. 

Annibale  Carracci (1560-1609) realizează o 
compoziție cu două centre de compoziţie, pe verticală: 
unul pământean, format din Maria, Iosif, Pruncul, păstorii 
şi animalele şi altul aerian, deasupra ieslei format dintr-un 
întreg cor şi orchestră de îngeri. Toţi cei prezenți, 
pământeni şi reprezentanţi ai cerului divin, se bucură de 
eveniment. Lucrarea se află astăzi la Orleans în Muzeul 
de Artă. 

Nu ar fi fost mai nimerit pentru a ilustra 
evenimentul decât maestrul clar obscurului, inventatorul 
luminii magice — Georges de la Tour (1573-1652). Autorul 
grupează personajele central, în poziţie statică, avându-l 
în centru pe Prunc. Privirile celor prezenţi sunt îndreptate 
către copilul înfăşat, lumina de pe chipul acestora fiind 
dirijată de singura sursă de lumină, o lumânare mascată 
de mâna lui losif. Lucrarea devine o întâlnire de taină, 
unică şi profundă prin trăirile personajelor. Lucrarea se 
află la Paris, la Muzeul Luvru. 


5 


La El Greco (1541-1614) ne întâmpină o lumină 
mistică, ce învăluie elementele terestre şi cereşti într-un 
decor fantastic. Compoziţia este complexă, formată din 
cercuri opuse altora, legate însă în aceeaşi unitate. Sus, 
în ceruri, se află hora îngerilor, jos, pe pământ, grupul 
compus din Maria, losif, Pruncul, îngerul păzitor şi 
păstorii. 

Este o construcție ritmică, bazată pe o muzicalitate 
formată de contrastul dintre roşu, verde şi albastru şi 
luminile ce sclipesc şi scot în relief formele. Lucrarea se 
găseşte la Madrid, la Muzeul Prado, dar şi la Bucureşti ca 
variantă, la Muzeul Naţional de Artă. 

Guido Reni realizează o compoziţie (1640-1644) în 
care toată „suflarea” este adunată în jurul Pruncului, 
mirându-se şi admirându-L. 

Este o atmosferă de sărbătoare, o primire caldă 
rezervată celui „care a venit să ne hrănească pe noi prin 
harul Întrupării Sale.” 

Francisco de Zurbaran încântă ochii privitorului 
într-o compoziţie (1683) în care grupul pământean 
preaslăveşte naşterea pruncului lisus prin închinare şi 
bucurie, iar grupul ceresc acompaniază actul prin muzica 
stelară. Este prezent mielul ca jertfă şi imagine a 
acestuia, dar şi ouăle prevestitoare de înviere şi viață 
veşnică. Lucrarea se află la Muzeul din Grenoble. 

Şi Murillo (1617-1682) realizează o amplă 
descriere plastică a momentului insistând asupra stării 
personajelor, realizării acestora din culoare, decupajului 
formelor în întunericul nopţii. Singura lumină curată, 
nealterată, este cea de pe corpul Pruncului care-i dă 
prilejul pictorului de a construi tipologii cu adânci 
semnificaţii. Lucrarea se află astăzi la Madrid, la Muzeul 
Prado. 


58 


Cei trei magi — Baltazar, Melchior şi Gaspar, sunt 
păstraţi şi astăzi într-un mozaic de sec VI, realizat în 
Biserica Sant Apollinare Nouvo din Ravenna. Mai târziu 
vor fi reprezentaţi în frescă, în interiorul unor biserici 
(GOreme — Turcia, Zillis — Elveţia, etc). 

Giotto (1330-1305) realizează în frescă, la Capela 
Scrovegni din Padova, o compoziţie monumentală cu 
magii care se închină, oferă darurile şi sărută ţărâna de 
pe picioarele Pruncului lisus. 

Este o compoziţie delicată prin culoare şi prin 
măiestria cu care este aplicată culoarea pe perete, prin 
proporțiile realizate şi atitudinile personajelor. Totul este o 
sărbătoare ce imprimă respect, încredere şi speranţă. 

La Taddeo di Bartolo (1362-1422) apar în 
compoziţie şi cele două animale care participă la ritualul 
închinării şi oferirii darurilor. 

La Siena în Pinacoteca Naţională se află o 
compoziție amplă a lui Bartolo di Fredi (1367); lucrarea 
este o poveste frumos colorată, cu multe personaje, cu 
un peisaj aglomerat de covorul de oaspeţi, care se 
grăbesc spre întâlnirea cu Pruncul lisus. Decorativismul 
folosit în tratarea culorilor, detaliile şi preţiozitatea 
veşmintelor fac din lucrare o prețioasă pagină în istoria 
redării acestui eveniment. 

Stefano da Verona (1435) realizează o lucrare cu 
Zeci de personaje care sunt prezente alături de magi la 
acest eveniment. Toate sunt reprezentate cât mai 
aproape de realitate, respectând vârsta şi veşmintele 
epocii. Este o pictură ce se integrează perfect printre 
compozițiile autorului, nefăcând notă discordantă prin 
nimic cu celelalte. 

Darurile celor trei magi (regi) simbolizează 
divinitatea maiestuoasă, puterea regală şi viața umană 
trecătoare, prezente în unul şi acelaşi Hristos. Tămâia 

reprezintă sacrificiul, aurul tributul, smirna este simbolul 
mormintelor; iar credința nu va înceta niciodată să 
prezinte această triplă ofertă. (Giovanni da Hildesheim). 

O lucrare cu totul opusă prin tehnica folosită este 
cea realizată de Lorenzo Monaco (1422), lucrare ce se 
află la Florenţa, la Galeria Uiffizi. Îmbrăcămintea 
personajelor dă impresia de prospeţime şi transparenţă. 
Personajele au personalitate şi distincţie, sinceritate în 
priviri. 

În lucrarea lui Gentile da Fabriano (1423) ne 
întâmpină bogăţia personajelor şi ţinuta regească a 
acestora care exagerează cu mult simplitatea 
momentului. Lucrarea este prețioasă prin realizările 
plastice obținute de autor, un document valoros pentru 
evocarea naşterii Mântuitorului. La fel, Benozzo Gozzoli 
în  „Cortegiul magilor, realizează o îndrăzneață 
compoziţie care dispune perspectival grupul de călăreți 
într-un şir ce se întinde din primul plan şi până în sus, 
aproape de cetate. Grupul este de o mare diversitate, 
chiar dacă domină reprezentanții cerului înfăţişaţi prin 
culoarea roşie a veşmântului. Este o caligrafie a 
desenului, o cercetare atentă a realităţii dar şi o 
interpretare reuşită a acesteia (partea stâncoasă a 
peisajului), modernă. Lucrarea este realizată în frescă, în 
1458, pentru Palatul Medici-Riccardi din Florenţa. 

Stefan Lochner (1410-1451) realizează „Tripticul 
regilor magi” pentru Catedrala din Koln. Lucrarea nu mai 
păstrează aerul ieslei şi al nopții, fiind o interpretare de 
înaltă ţinută artistică şi doar atât. Maria şi losif trebuiau să 
se integreze solemnităţii interioare de palat, aşa încât ei 
sunt înfățişaţi cu feţe împărăteşti, cu calităţi exagerate. 

Beato Angelico (1433) în fresca Bisericii Sfântul 
Marcu, Florenţa, realizează o compoziție specifică 

Renaşterii italiene, având în prim plan închinarea magilor 
în fața Pruncului. 

Toate aceste interpretări, denaturări ale realităţii, 
nu ştirbesc cu nimic însemnătatea evenimentului, 
rămânând în continuare să încânte ochii generaţiilor 
viitoare şi faimă lăcaşurilor de cult sau muzeelor de artă. 

Masaccio, Domenico Veneziano, Martin 
Schongauer, Perugino, etc, sunt creatori care au adus 
elemente noi în construcția acestei pagini de istorie a 
umanităţii. Sunt lucrări la care nu mai interesează atât 
subiectul cât realizarea plastică a acestuia, invențiile 
plastice, noutăţile de redare. 

Andrea Mantegna (1466) realizează în Tripticul de 
la Galeria Uiffizi din Florenţa o compoziţie care întruneşte 
calităţile capodoperei. În fața unei peşteri, Maria cu 
Pruncul în brațe, alături de losif şi înconjurată de îngeraşi, 
primeşte plecăciunea şi darurile magilor. Drumul este plin 
de oaspeți dar şi de cămile încărcate cu daruri. Este o 
pictură realizată după toate cerințele tehnicii cu un desen 
aproape perfect, respectând legile perspectivei liniare şi 
cât de cât contextul istoric. 

Maestru al Renaşterii printre mulţi maeştri ai 
genului, Botticelli realizează în 1470 o compoziţie 
circulară pe această temă, pentru ca în 1475 să mai 
picteze o variantă a celei dintâi (prima se găseşte la 
Londra, la Galeria Naţională, iar cea de-a doua la 
Florenţa, la galeria Uffizi). 

Tratarea picturală este actuală şi pentru timpurile 
noastre, este o lecţie de cunoaştere a tuturor tainelor 
creaţiei şi a legilor ce o guvernează. Cadrul natural ales 
este meşteşugit completat de arhitectura modernă dar 
descompletată sau ruinată. În fața Mariei cu Pruncul în 
braţe se află o mare de oameni, reprezentând în special 
înalta clasă. 

Hieronymus Bosch (1440-1522) în tripticul 
„Adoraţia Magilor' a realizat una dintre cele mai celebre 
descrieri ale acestei teme. Naşterea Domnului este 
solemnă şi aproape ireală dacă ţinem cont de contrastul 
dintre costumaţia personajelor şi ieslea sărăcăcioasă în 
care s-a petrecut evenimentul. Este o pictură cu mari 
calităţi artistice ale unui vizionar care a ştiut să se bucure 
de importanţa subiectului. 

Este o întâlnire a oamenilor pentru a comemora 
evenimentul. Maria este ca o prințesă chiar dacă locul 
ales nu este cel mai potrivit pentru costumația acesteia. 
Apare reprezentat aici şi păunul „care reprezintă trupul 
nostru, care îşi va schimba penele pământeşti, punându- 
le în schimb pe cele veşnice.” 

Şi la Filippino Lippi (1498) apare păunul într-o 
compoziție circulară de o mare putere narativă. Este o 
reprezentare frumoasă din toate punctele de vedere; 
calitatea desenului, perspectiva imaginii, gama 
coloristică, spațiul arhitectural, peisajul realizat ca o 
completare a spațiului. 

Lorenzo Costa (1460-1535) completează numărul 
plasticienilor care interpretează acest subiect, 
încărcându-l de emoție tulburătoare. 

Compoziţia se desfăşoară pe orizontal pentru a da 
prilejul de a fi imortalizați toți oaspeţii prezenţi la 
eveniment, pentru a scoate în relief ţinuta acestora. 

Jan de Beer (1475-1528) încadrează momentul 
într-un spaţiu inclus care seamănă mai repede a 
petrecere cu invitaţi, iar Jan Gossaert (1510-1575) într-un 
imobil dezafectat, sau printre ruine. 

La Joos van Cleve (1525) Maria şi losif trebuiau să 
fie înveşmântați cel puţin tot la fel de bine ca magii care-i 
dau prilejul autorului să creeze personaje de înaltă clasă. 

Albrecht Durer la 1504 realizează o compoziţie (astăzi 
aflată la Florenţa în Galeria Uffizi) pe această temă. 

În prim plan sunt personajele principale: Maria şi 
Pruncul şi cei 3 magi, (unul îngenuncheat şi ceilalţi 2 în 
picioare aşteptând la rând să ofere darurile). În spate 
apare staulul cu animalele şi resturile unor clădiri 
părăsite, grupul de vizitatori şi cetatea aşezată pe 
înălțime. Cele 4 personaje au noblețe în atitudine, 
mândrie şi dragoste în ochi pentru copilul născut. 

Prezentarea acestora din punct de vedere pictural 
nu are defecte: domină contrastul verde-roşu / galbenul 
înnobilează şi leagă nuanțele; dă strălucire 
particularităţilor veşmintelor / desenul este impecabil 
realizat. 

Pieter Brueghel cel Tânăr realizează între 1617- 
1633 o altă imagine a „închinării magilor”, postând-o în 
sat, la margine, într-o iesle dărăpănată, iarna. Este, 
poate, singurul artist care aduce zăpadă în peisaj şi 
respectă astfel data naşterii Mântuitorului. Lumea în sat 
îşi vede de treburile casnice (adună lemne, cară apă, 
hrană), soldaţii aşteaptă în linişte să intervină, câinii 
acompaniază sătenii, pe coş iese fum. 

În tot acest timp se desfăşoară ceremonialul 
închinării magilor şi oferirii cadourilor de câtre un întreg 
şir de oameni cu cămile (care apucă să se mai şi 
încălzească la un foc lângă staul). 

Personajele sunt tipic ţărăneşti, iar cele oficiale nu 
se deosebesc prea mult de restul din sat. Totul pare 
firesc şi se pare că nimic nu-i impresionează pe mulți alții 
care-şi continuă viaţa în sat. 

Atmosfera e una normală şi ea, peste care pluteşte 
apropierea sărbătorilor de iarnă. Lucrarea se află la 
Veneţia, la Muzeul Correr. 

Interpretări moderne ale acestui subiect plasticienii 
nu au realizat prea multe. Magii au reprezentat biserica 
viitoare şi, prin credinţă, căutau un rege pe care nu-l 
cunoşteau până atunci. 

Reprezentările de până acum sunt o parte din 
numărul foarte mare al lucrărilor cu acest subiect. „Am 
fost încântați de reprezentări ale copilului pentru ca să 
devenim oameni perfecţi; l-am admirat şi privit înfăşat 
pentru ca să scăpăm de lanțurile morții; l-am văzut pentru 
prima dată în grajd, pentru a ne putea înălța deasupra 
altarului şi a fost în final îngropat în pământ, pentru ca noi 
toți să ajungem în ceruri.” (Povestirea Evangheliei după 
Luca). 

Răstignirea, în creația plastică, 
de-a lungul secolelor 


Răstignirea este amintită de evangheliştii Matei, 
Marcu şi Luca. loan este şi mai concis în prezentarea 
evenimentului. Pictorii însă au avut la îndemână şi 
Evanghelia lui Nicodim (apocrifă) care are următorul text: 
„au sosit atunci la locul numit —- Căpăţâna -— care era 
pardosit cu piatră, şi acolo au înălţat evreii crucea; după 
aceasta l-au dezbrăcat pe lisus şi soldaţii i-au luat 
veşmintele şi le-au împărțit între ei. L-au îmbrăcat într-o 
mantie roşie, l-au silit să se urce pe cruce şi l-au țintuit pe 
aceasta, au adus apoi doi tâlhari şi i-au răstignit pe unul 
la stânga şi pe altul la dreapta sa. 

Legenda spune că Hristos s-a urcat singur pe 
scară, cu picioarele şi mâinile sale, de bună voie. Ofiţerul 
ce comanda execuţia ar fi exclamat: „Ce minune e şi asta 
că proorocul acesta vine de bună voie să fie răstignit. Nu 
se opune nici un fel şi nu murmură”. 

În  miniaturile cele mai vechi „Hristos este 
înveşmântat în colobium (lung, fără cute) şi cu nimbul 
cruciger. Doi slujitori bat cuie în mâinile lui lipite pe cruce; 
alţii doi îi fixează picioarele”. 

Erminia de la Athos descrie scena răstignirii astfel: 
„Un munte pe care se văd evrei şi soldați. În mijlocul lor o 
cruce culcată pe pământ; Hristos este întins pe ea. În 
jurul lui, trei soldaţi trag de picioarele şi de mâinile lui cu 
funii. Alţii aduc cuie, şi i le înfig cu ciocanul în picioare şi 
în mâini. Puțin mai departe se vede Hristos din nou în 
picioare, în faţa crucii. Un soldat îi duce la gură o cupă cu 
vin, dar Hristos întoarce capul şi nu vrea sa bea”. 

Matei descrie pe larg împărțirea hainelor lui 
Hristos, atitudinea trecătorilor dar şi batjocura arhiereilor, 
cărturarilor, fariseilor, alături de aceea a tâlharilor 
răstigniţi de o parte şi de alta (27, 39-44). 

Impresionant sunt redate întunericul care s-a făcut, 
puţin înainte de a muri Hristos, ultimele cuvinte, sfâşierea 
catapetesmei templului, cutremurul de pământ şi învierea 
„Sfinţilor răposaţi” (27, 45-53). 

Sunt relatate mai apoi, mărturia ofițerului ce 
comandase execuţia, prezența Mariei şi a „sfintelor 
femei” pline de jale şi de groază (27, 54-56). 

Textul lui loan aduce o notă nouă: „Atunci Hristos 
văzând pe mama sa şi pe ucenicul pe care-l iubea (loan), 
stând acolo, a zis mamei sale — „Femeie, iată fiul tău. 
Ucenicul i-a zis — lată mama ta." 

Tot loan povesteşte cum apoi a băut Hristos, 
însetat, oţetul întins în vârful unei trestii de isop de un 
soldat. 

Sf. loan Gură de Aur spune că „nu şi-a dat sufletul 
ca noi, plecându-şi pe urmă capul, ci întâi şi-a plecat 
capul şi apoi şi-a dat sufletul...” 

Evanghelia apocrifă după Nicodim descrie durerea 
şi deznădejdea Mariei. Ea stă în picioare în faţa crucii, 
strigă, plânge, se jeleşte. 

În secolul al IX-lea se introduc alte descrieri, iar în 
sec. XIII-XIV apar cadre arhitectonice şi amănunte de 
povestire. 

Moartea lui lisus pe cruce este imaginea centrală a 
artei creştine. Această scenă a fost interpretată în 
numeroase şi variate moduri de artiştii creatori, din 
regiuni diferite, în epoci diferite şi ţinând cont de 
convingerile religioase ale acestora sau pe cei care-i 
reprezentau. La început când religia creştină era interzisă 
în imperiul roman (până în anul 313), răstignirea era 

reprezentată în termeni simbolici, printr-un miel alături de 
o cruce. Descrierea artistului are un efect profund asupra 
reacției privitorului — religios şi estetic. 

În primele secole Hristos era înveşmântat în 
mantie lungă cu mâinile şi picioarele ţintuite pe cruce, viu 
şi cu ochii deschişi, urcându-se singur pe cruce, cu Maria 
într-o parte şi loan de cealaltă parte a crucii. Într-o 
atitudine stăpânită apare în fresca celebră din Santa 
Maria Antica, pe colina palatină, la Roma, în 
monumentele Romei din sec VII, VIII şi LX. 

La San Clemente, Hristos pe cruce are deasupra, 
în centrul compoziției, mâna lui Dumnezeu, iar porumbeii 
încadrează scena. 

Iconografia siriană s-a inspirat din Evanghelia lui 
loan. Acesta este încadrat de cei doi tâlhari, şi ei 
răstigniţi. Tot aici se respectă textul, apărând imortalizați: 
Maria şi loan, lăncierul ce străpunge coasta lui Hristos, 
soldatul ce întinde buretele muiat în băutură (ce se dădea 
celor răstigniţi) şi soldaţii ce-şi împart veşmântul acestuia. 

Pictorii armeni şi cei apuseni nu s-au îndepărtat 
decât după sfârşitul evului mediu de acest prototip. La 
Ciauş-ln (Cappadocia), în sec al X-lea Maria are alături 
pe losif din Arimateea şi loan. Aici apar un grup de evrei 
care hulesc şi soldaţii cu ofițerul lor în frunte care ridică 
brațul în sus, semn al nevinovăţiei celui sacrificat. 

După 1300 Maria va fi sprijinită de „sfintele femei” 
pentru a nu leşina de durere şi apar arhitecturi care 
împodobesc fondul scenei. 

Bizanțul secolelor X-XII „copiază” modelul de la 
Santa Maria Antica din Roma. Maria se stăpâneşte, are o 
linişte aparentă nelăsând privitorului să vadă prea mult 
din durerea ei. Încet însă, Maria îşi va ridica mâinile, 
dorind să-şi acopere fața şi lacrimile, iar uneori îşi va 
aşeza mâna stângă pe piept, înclinându-se către cruce. 


67 


loan este reprezentat cu capul înclinat pe mâna dreaptă, 
gânditor, impresionat, dar şi cu faţa întoarsă, spre privitor, 
arătând spre Hristos cu mâna dreaptă deschisă (atestând 
nevinovăția acestuia). 

Alte modificări de atitudine vor apărea în sec. al 
XIII-lea şi după acesta. Trupul Mariei se arcuieşte tinzând 
să se prăbuşească (în lumea sârbească a sec. al XIV- 
lea). 

Începând cu sec. al IX-lea în multe biserici nu se 
mai pictează cei doi tâlhari. Dispare şi împărțirea 
veşmintelor. 

Compoziţia orientală, inspirată din apocrife, 
păstrează episoadele accesorii, multiplică numărul 
personajelor, adaugă soarele şi luna, îngerii care zboară 
şi două figuri alegorice, personificări ale sinagogii şi 
bisericii, Vechiul şi Nou Testament. 

De la monument la monument pot fi analizate 
aceste compoziții la care sunt adăugate elemente sau 
eliminate unele. La San Marco din Veneţia lipsesc 
alegoriile, în Georgia miniaturiştii zugrăvesc pe Maria şi 
loan cu cele trei mironosiţe în spatele lor, în Serbia, Maria 
şi loan copleşiți de durere, părăsesc dealul Golgotei, la 
unele biserici lipseşte soldatul cu buretele în vârful crengii 
de isop, în altele apar cinci mironosiţe etc. 

La noi, în [ara Românească, la Biserica 
Domnească din Argeş, Hristos se urcă singur pe scară. 
La Cozia doi soldaţi, urcați pe câte o scară, l-au apucat 
de brațe şi-l trag în sus. 

În Transilvania, Hristos pe cruce este pictat în 
monumentele cele mai vechi: Sânta-Maria Orlea, Strei- 
Sîn-Giorgiu. Apare singur pe cruce, fără alte amănunte, 
în general. În bisericile noastre se zugrăvesc puţine 
amănunte, stăruie liniştea şi solemnitatea de tradiţie 
bizantină. 

La Sf. Nicolae din Dorohoi, Hristos este înfățişat în 
clipa morţii alături de Maria frângându-şi mâinile şi loan 
discret indicat. 

La Dobrovăț apare o singură mironosiţă şi îngerii 
ce zboară şi plâng. La Humor apar alegoriile sinagogii şi 
bisericii. La Vatra Moldovei, Hristos este aşezat între cei 
doi tâlhari răstigniţi. Aici alegoriile nu sunt pictate dar apar 
soldaţii în stânga şi în dreapta scenei. 

La Sf. Dumitru din Suceava, patru îngeri deschid 
porţile cerului. 

La Hârlău se respectă tradiţia bizantină în tot ce e 
reprezentat. 

Prerenaşterea şi, în special, Renaşterea 
abordează în compoziţii de mari dimensiuni pe pânză, 
sau comenzi pentru altare, pe lemn, toate patimile 
Mântuitorului. Interpretarea şi viziunea artistului dau 
naştere unor lucrări impresionante, adevărate 
capodopere păstrate cu grijă şi astăzi, peste secole, în 
biserici sau mari muzee ale lumii. 

Biserica Sfinţii loachim şi Ana (Biserica Regelui) 
din Studenica (Serbia) deţine o „Răstignire” din 1209, din 
plin Ev Mediu bizantin. Trupul lui Hristos este alungit, 
capul căzut pe umăr cu ochii închişi, plini de suferinţă. 
Acest model va fi adoptat întocmai în pictura sec. al XIV- 
lea. 

Giunta Pisano -— Crucifix (cca. 1240) pe lemn de 
dimensiuni mari 174/131 cm, aflat la Assisi, la San Maria 
dagli Angeli. 

Cimabue - crucifix (cca. 1260), astăzi la San 
Domenico din Afrezzo. 

Giotto (1270-1337) e considerat ca fiind cel care a 
tălmăcit arta picturii din greacă în latină şi a făcut-o 
modernă. Era vorba de arta bizantină ce a influențat 
lumea latină, supusă influenţei sale culturale. 

Trei Răstigniri, înfăţişându-l pe lisus răstignit, au 
formă de cruce şi reprezintă imagini pictate pe panouri. 
Unul se găseşte la Santa Maria Novella din Florenţa 
(1290-1300), altul la Museo Civico din Padova, iar cel de- 
al treilea la Tempio Malatestiano din Rimini (1310-1320). 

Alte picturi mai mici, înfăţişând răstignirea, se 
găsesc la muzeele din Berlin, Munchen, Strasbourg. lisus 
este uman prin tratarea picturală anatomică şi a formelor, 
prin expresia corpului, Giotto reuşind să se îndepărteze 
de tradiţia şi rigiditatea artei bizantine. Expresia feței lui 
lisus este de mulţumire şi durere, de dramatism personal. 

"Răstignirea" este prezentă şi în Capela Arena 
(1303), compoziţie realizată în frescă de un mare 
dramatism al descrierii emoțţiei umane. 

lisus central este înconjurat aerian de îngeri plutind 
pe cerul albastru, deasupra scenei pământeşii, 
frângându-şi mâinile, plângând şi smulgându-şi hainele. 

Părţile laterale de sub cruce sunt rezervate celor 
două grupuri de personaje. De o parte, Maria disperată 
susținută de Sfântul loan şi Longinus, iar în stânga 
soldații ținând în mâini îmbrăcămintea acestuia. Central, 
între grupuri, Maria Magdalena susține picioarele rănite 
ale lui lisus. 

Aureola lui lisus este decorată cu simbolul crucii. 
Culorile sunt tăcute asemenea tragismului situației. 
Descoperim gesturi şi expresii în ritmuri îndrăznețe şi 
liniare ale compoziţiei. 

Lui Jan Van Eyck (1390-1441) i se atribuie 
"Răstignirea pe cruce” (1420), deşi încă acest lucru este 
disputat în continuare şi astăzi. Crucea cu lisus răstignit 
domină pe verticală compoziţia. În dreapta şi stânga 
echilibrul pământean este realizat prin cele două 
personaje, posibil Maria şi un personaj oficial, în spatele 
fiecăruia asistând grupuri de adepţi şi respectiv călăreţi ai 

armatei romane. Crucea se profilează pe arhitectura 
oraşului, minuţios realizată de mâinile unui foarte bun 
desenator, precum Van Eyck. Lumea naturală este 
studiată de autor cu o precizie analitică. Cele două 
personaje sunt de o picturalitate deosebită prin modeleul 
pastei, prin jocul de lumini şi umbre, prin atitudinea 
impregnată de o profundă spiritualitate. 

O altă „Crucificare” realizată între anii 1420-1425 
face parte dintr-un triptic (alături de „Judecata de apoi”) 
constituind uşile acestuia de la care s-a pierdut panoul 
central. Compoziţia, de astă-dată, cuprinde tot grupul de 
trei răstigniţi pe dealul Golgotei având în centru imaginea 
dramatică a lui lisus străpuns de suliță. Compoziţia creşte 
în dramatism de sus în jos, de la baza crucilor, în jurul 
căruia roiesc şi bârfesc personaje care au dorit răul şi 
până la grupul de femei ce bocesc execuţia. În spate, 
departe se profilează acelaşi peisaj al cetăţii căreia i-a 
aparținut răstignitul. Aerian personajele aparțin cerului, 
picioarele acestora făcând legătura cu originile — 
pământul. 

Fiecare detaliu este tratat cu cea mai mare atenție, 
fiecare personaj este un alt portret realizat cu o mare 
abilitate. Culorile creează efecte extrem de bogate şi 
rafinate, de o complexitate uimitoare, conferind 
profunzime şi strălucire. 

Fra Angelico (1395-1455) a fost considerat în 
primul rând o persoană dedicată religiei şi abia apoi artei. 
Cu toate acestea cele două calități s-au completat fericit 
pentru a da naştere unui mare artist, care a avut o 
contribuţie fundamentală în dezvoltarea, artei 
renascentiste. Tabloul „Crucificarea” (1440) îl are în 
centrul atenţiei pe Hristos răstignit, avându-i alături pe 
Sfântul loan Dominic şi Fecioara Maria. Angelico 
atenuează suferința, picioarele nefiindu-i străpunse iar 

rănile nesângerând. Este o poza de rugăciune în taină a 
celor doi, având-o pe Maria marcată de suferinţă şi 
durerea de a-şi vedea Fiul crucificat — obosită şi 
îmbătrânită. 

Masaccio (1401-1428) este primul pictor care a 
interpretat spaţiul din punct de vedere perspectiv, creând 
pe o suprafață plană imagini tridimensionale. Răstignirea 
apare şi în una din capodoperele sale — „Sfânta Treime, 
Sfântul loan şi doi donatori, unde creează iluzia, 
convingătoare, a spaţiului. Compoziţia în frescă (667/317) 
a fost executată între anii 1426-1428 şi se află la Santa 
Maria Novella din Florenţa. Într-un spațiu arhitectural, 
autorul introduce sub arcadă, într-o capelă cu boltă 
arcuită, crucea pe care este Hristos răstignit. Aceasta 
este susținută şi de imaginea cu brațele tatălui ce se 
prefigurează solemn în spatele fiului răstignit. În stânga 
crucii se află Sfântul loan iar în dreapta Fecioara Maria. 
În afara spaţiului sacru stau îngenuncheate cele două 
personaje care aduc ofranda. Dedesubt se află un 
mormânt pe care este înscrisă o inscripţie în limba latină 
adresată oamenilor. „Cândva am fost ca tine şi sunt ceea 
ce chiar tu vei deveni”. Jos statutul de ființă efemeră a 
omului, deasupra — mântuirea sufletului. Lucrarea a fost 
redescoperită în 1861. 

Masaccio este considerat părintele stilului 
renascentist. 

Dintr-un poliptic dezmembrat de-a lungul anilor, au 
rămas unsprezece panouri care au supravieţuit în diferite 
colecţii. Printre acestea se află şi „Răstignirea” (1426). 
Polipticul a fost realizat pentru biserica Santa Maria del 
Carmine din Pisa. lisus apare puţin încovoiat pe cruce, cu 
privirea în jos (poate şi de gestul Mariei Magdalena) 
încadrat de Maria şi loan în rugăciune. 

Mantegna (1430-1506) realizează pentru basilica 
San Zeno din Veneţia, în perioada 1459-1460, polipticul 
din care face parte şi „Răstignirea” aflată astăzi la Louvre 
(Paris) separată de altele două compoziţii care au rămas 
la Musee des Beaux-Arts din Tours („Rugăciunea de pe 
Muntele  Măslinilor” şi „Învierea”). Compoziţia este 
organizată pe orizontal şi se desfăşoară între spaţiile 
create de cele trei cruci cu răstigniţi pe ele. lisus Hristos 
este solemn, resemnat. Soldaţii prezenţi peste tot nu 
permit apropierea de crucea lui lisus. În dreapta iese în 
evidență Maica Domnului sprijinită în durerea pricinuită 
de pierderea fiului, iar în stânga crucii centrale grupul de 
soldaţi ce joacă zaruri pentru a-şi adjudeca veşmântul lui 
Hristos. 

În spatele mulţimii se văd zidurile oraşului sfânt ce 
şerpuiesc perpectival spre acesta. Caracteristic pentru 
Mantegna este redarea sculpturală a figurilor şi faldurilor 
migăloase, decorativitatea desenului. 

Bellini (1433-1516) pictează în 1455 „Crucificarea”, 
o compoziţie influențată de Mantegna, în care lumina 
caldă, vibrantă, care scaldă peisajul, precizia desenului, 
sunt calităţile preţioase, tipice şcolii artistice din Padova. 
Este o compoziţie la care personajele sunt invitate să-şi 
exprime durerea. lisus răstignit se profilează pe un peisaj 
la fel de auster ca şi starea personajului. Crucea şi corpul 
răstignit formează o verticală monumentală care cuprinde 
între braţe toată întinderea lerusalimului. 

Memling (1435-1494) realizează „Răstignirea” în 
tabloul central din tripticul „Patimile Domnului”. Lucrarea 
este de dimensiuni mari — 202/105 cm iar ea se găseşte 
astăzi în Saint-Annen-Museum din Lubeck. Compoziţia 
este dominată de cele trei răstigniri pe cruce, având în 
centru imaginea lui lisus. Aceste trei verticale sunt 
susținute de o mare de oameni, inclusiv ostaşi călări, 

care asistă neputincioşi la sacrificiul lui Hristos. Peisajul 
din spate este al Oraşului Sfânt, profilat pe un cer care se 
întunecă treptat cuprinzând capetele  crucificaților. 
Memling este un maestru al portretului, dar şi al figurilor 
statice, rigide, ţintuite în spaţiul rezervat de creator. 

Hieronymus Bosch (1440-1516) în „Răstignirea” nu 
se concentrează, ca alţi artişti, în detaliu asupra agoniei 
fizice a lui Hristos. Sângele este evitat pe cât se poate în 
aceste tablouri privind „Viaţa lui Hristos”. 

Compoziţia este dirijată în jurul crucii cu Hristos 
răstignit pe ea: în dreapta Fecioara Maria şi Sfântul loan, 
iar în stânga Sfântul Petru şi losif din Arimateea. Peisajul 
perspectival are ca punct terminus, în depărtare, cetatea 
sfântă. Totul este solemn, fără lacrimi, cu înțelegere şi 
durere interioară. Pictura nu este gravă nici prin culoare, 
modeleul faldurilor participând la discreţia şi resemnarea 
personajelor. 

Botticelli (1445-1510) pictează „Sfânta Treime cu 
Magdalena, Sf. loan Botezătorul, Tobias şi îngerul” 
(1490-1495), pictură păstrată astăzi la Londra la Institutul 
Courtauld. Această operă mai poartă numele de „Icoana 
Convertitelor” şi a fost creată pentru biserica din cadrul 
Mănăstirii Sfintei Elisabeta a convertitelor, un ordin 
religios care primea prostituate şi curtezane care au 
renunţat la viciul lor în schimbul dobândirii virtuții. 
Protectoarea convertitelor, Magdalena, arhetip al păcă- 
toasei, apare în planul stâng al mesei contemplându-L pe 
Hristos răstignit. În dreapta este reprezentat loan 
Botezătorul, protectorul Florenței. 

Toată compoziţia centrală este susținută de 
Dumnezeu - Tatăl înconjurat de îngeri. O altă lucrare 
este intitulată „Răstignirea cu Magdalena rugându-se şi 
un înger” realizată între 1498-1500. În planul îndepărtat 
se vede Florenţa, cea protejată de Hristos. În dreapta 

este reprezentat un înger justiţiar care ridică spada 
pentru a lovi un pui de leu, simbol al oraşului, dacă 
oamenii nu se vor căi pentru păcatele lor. Magdalena 
îmbrăţişează crucea şi reprezintă căința cetăţenilor, iar 
lupul ce se îndepărtează este simbolul păcatului. 

Rafael (1483-1520) execută o comandă pentru 
Citta di Castello — „Răstignirea Gavari' care se păstrează 
la Naţional Gallery din Londra. lisus impunător, răstignit, 
domină peisajul sărac, alături de care sunt plasați doi 
îngeri în zbor, adunând în cupe sângele care curge din 
mâinile lui lisus. 

Jos în primul plan se află figurile Sfântului leronim, 
a Mariei Magdalena în genunchi şi ale Fecioarei şi 
Sfântului loan în picioare. Deasupra crucii sunt 
reprezentate discurile lunii şi soarelui simbolizând 
răsturnarea ordinii temporale din momentul morții 
Mântuitorului. Matthias Grunewald (1480-1528) creează 
în 1513 celebrul „Altar de la lIsenheim'”, un poliptic 
monumental cuprinzând 10 panouri şi figuri sculptate. 
Tabloul central este rezervat răstignirii. Corpul lui Hristos 
este maltratat: capul căzut într-o parte, membrele 
torsionate de durere. Braţele orizontale ale crucii se 
îndoaie sub greutatea corpului inert. Hristos este flancat 
într-o parte de Maria îmbrăcată în alb, împietrită de 
suferință, Sf. loan şi Maria Magdalena în genunchi, iar de 
cealaltă parte de loan Botezătorul. Închis, polipticul 
zugrăveşte expresiv Învierea. 

Lui Grunewald i se atribuie imagini emoţionante 
dar distorsionate în mod grotesc ale Răstignirii lui lisus. 
Suferința lui Hristos din lucrările acestui creator este 
mântuitoare. 

Tintoretto (1518-1594) face din „Răstignirea, 
executată în 1565 pentru sala Albergo a Scuoli Grandi di 
San Rocco (536-1224 cm) din Veneţia, una din 

capodoperele creaţiei sale dar şi dintre cele având acest 
subiect. Asistăm în acest tablou de dimensiuni deosebite 
la o adevărată dramă a luminii şi a umbrei. Tabloul se 
deosebeşte prin structura bogată în detalii, prin numărul 
mare de personaje care se rotesc în atitudini, în jurul 
crucii, devenită scenă pentru a susține acest act 
important al evoluţiei umane. 

Noaptea care s-a lăsat în toiul zilei, lasă privitorul 
să desluşească toată această mulțime de figuri cu 
ajutorul luminii degajate de trupul Mântuitorului. 

La baza crucii, singurele personaje ce jelesc 
răstignirea sunt Fecioara Maria (care a leşinat), Maria 
Magdalena şi „femeile sfinte”. 

În stânga şi în dreapta crucii „sunt pregătiţi” cei doi 
tâlhari pentru a fi ridicaţi, iar în faţă, jos, chirciţi, doi 
soldaţi dau cu zarul pentru a câştiga cămaşa lui Hristos. 
Tabloul este încărcat cu tot felul de privitori, stând jos, în 
picioare sau pe cal, în atitudini de groază, de aşteptare, 
de teamă şi chiar de nepăsare. Peste această mare 
mulțime domneşte însă în continuare lisus răstignit, care, 
țintuit de cruce, pare că păzeşte luminând înălțimea 
Golgotei. 

O altă compoziţie mai redusă ca dimensiuni este la 
fel de emoţionantă şi realizată de artist în perioada 1560- 
1565. 

Personajele se adună în jurul celor trei răstigniţi, 
ochiul privitorului fiind în permanenţă condus spre zona 
centrală cu lisus pe cruce şi Maria leşinată în brațele 
femeilor apropiate. Personajele sunt concentrate asupra 
răstignirii chiar dacă şi aici sunt prezenţi cei doi soldați 
care dau cu zarul. 

EI Greco (1541-1614) în „Hristos pe cruce” (1590- 
1600), lucrare aflată astăzi în Muzeul Prado din Madrid, 
alungeşte intenţionat trupul lui Hristos, subliniindu-i şi mai 

mult suferința. În stânga apare loan Botezătorul iar în 
dreapta Maria îndurerată, în genunchi îmbrăţişând crucea 
- Maria Magdalena. La baza crucii se află un înger întors, 
ce priveşte spre Hristos înconjurat de alţi doi îngeri. El 
Greco realizează o magie a culorilor, o redare a 
frumuseții spirituale, compoziţia devenind o rugăciune, un 
strigăt de disperare. El Greco este pictorul smereniei. O 
altă „Răstignire cu donatori” dintr-o perioadă anterioară 
(1580) se găseşte la Louvre, Paris. Nu are aceeaşi 
încărcătură emoţională ca aceea de sus, e mai calmă, 
liniştită, fără explozie coloristică. 

Zurbaran (1593-1664) este unic pentru modul în 
care tratează compozițional „Crucificarea”. lisus apare pe 
cruce cu capul îndreptat spre singurul personaj care-i 
înțelege sacrificiul şi durerea — creatorul, pictorul. 

Zurbaran s-a portretizat cu paleta de culori în 
stânga, în dreptul inimii, cu privirea respectuoasă şi 
zdruncinată. Clarobscurul sculptează forme palpabile de 
un realism autentic. 

Sec. al XIX-lea şi curentele moderne ale 
începutului de sec. XX prin reprezentanții lor interpre- 
tează din punct de vedere al creaţiei „Răstignirea”, fără 
să respecte canoanele vechi bizantine şi de multe ori nici 
mesajul actului în sine. lisus devine motiv modern al unei 
lumi păcătoase. 

Gauguin (1848-1903), într-o perioadă de depresie 
provocată de lipsa de entuziasm a publicului faţă de 
lucrările sale, în 1889, creează o serie de tablouri pe 
tema „Patimilor lui Hristos”. 

„Hristos răstignit” sau „Christul galben” se pro- 
filează pe fundalul zonei rurale bretone, într-un peisaj 
tomnatic, având în primul plan 3 femei bretone, (poate cu 
gândul la cele trei Marii). Trăsăturile lui Hristos sunt 
propriile sale trăsături. Lucrarea este o  râstignire, 

„O liturghie catolică, meditaţie hinduistă, imagine gotică şi 
simbolism obscur şi subiil”. 

Picasso (1881-1973) în anul 1930 elaborează una 
din cele mai crude opere din istoria artei - „Răstignirea”, 
aflată la Paris, la Muzeul Picasso astăzi. Lucrarea 
interpretează creaţia lui  Grunewald, intensificând 
deformările şi având ca rezultat sfâşierea acesteia. 
„Opera” rezultată este o creaţie care rămâne în 
continuare ca o problemă artistică, fără viaţă, dură, 
crudă. 

La Chagall (1887-1985) totul este poezie şi cu atât 
mai puţin religie în „Crucificarea albă”. Lumea lui se 
învecinează cu fantasticul, este lumea inspirată din 
folclorul evreiesc. lisus răstignit, la Chagall, este mai 
repede rezultatul tuturor relelor ce au urmat acestui act 
nesăbuit decât răstignirea ca atare. Sunt reprezentate 
disperarea oamenilor, fuga acestora din calea 
nenorocirilor, dezastrul datorat răstignirii lui lisus. Central, 
lisus este pământean prin crucea înfiptă în pământ, dar 
aparținător al altei lumi prin raza care luminează trupul 
acestuia. 

Crucificatul din pânza lui Chagall este un Crist 
evreu (ca şi artistul), el întruchipând dezastrul general la 
care participă întreaga omenire. Se produc incendii, 
lumea fuge, cărţile sunt mistuite de foc, moartea domină 
totul. Totul este sub semnul crucii, dar nu ca o mântuire ci 
ca o distrugere totală. 

Salvador Dali (1904-1989) execută în perioada lui 
de creaţie mistică lucrarea intitulată „lisus al Sfântului 
loan al crucii” (205/146 cm), aflat astăzi la Muzeul Sf. 
Mungodin Glasgow. Titlul tabloului face referire la misticul 
Sf. loan al Crucii din sec. al XVI-lea care a desenat scena 
răstignirii în transă (desenul se află la Mănăstirea 
Întrupării de la Avila). 

Dali explică în 1950, într-un vis cosmic pe care l-a 
avut, că nucleul atomului a căpătat un sens metaforic, 
văzând unitatea Universului în el - pe lisus. 

Hristos se situează în această reprezentare în 
contradicţie formală şi conceptuală cu reprezentarea 
tradițională a Răstignirii. Hristos este pe o cruce 
deasupra lumii, fără să i se vadă fața, iar trupul său nu 
este pătruns de cuie. 

Compoziţia domină spaţiul, este un vis cosmic, dar 
şi o biruinţă şi înălțare care prevăd o etapă viitoare. 
Hristos este frumos fizic, robust, este în centrul 
universului, nedesprins încă de pe crucea blestemului 
pământean. Imaginea este un vis cosmic şi nu o redare a 
episodului biblic, o reprezentare suprarealistă a acestuia. 

O altă „Răstignire” (Corpus hypercubus) aflată la 
Muzeul Metropolitan din New York (realizată în 1954) a 
stârnit sentimente puternice pro şi contra. 

Autorul inventează o structură geometrică bazată 
pe module-cuburi, cu care realizează crucea. Hristos 
aparține acestui spaţiu, fără însă să sufere răni la mâini 
sau picioare. Corpul este atletic, respectând anatomia 
acestuia. 

Crucea nu are legătură cu pământul, aparţine deja 
cosmosului. 

Aceste picturi au creat nenumărate controverse, 
atât din motive religioase cât şi din motive artistice, 
încurajând spre sfârşitul secolului al XX-lea generaţiile de 
artişti care au continuat subiectul, realizând „opere 
artistice” dubioase, fără nicio urmă de bun-simţ. 

Emil Nolde (1867-1965) este considerat 
expresionist, deşi a făcut parte din gruparea germană 
„Die Brucke” doar doi ani. Expresioniştii doresc să se 
revolte, să distrugă convențiile din care însă nu va rezulta 
o şcoală, ci mai repede un stil. În 1909, după ce îşi 

revine în urma unei boli grave, Nolde va începe să 
execute ilustrații pentru Noul Testament. Culorile 
incendiare, cu dimensiune spirituală dar şi mistică, 
puternice şi aşezate în tuşe dezinvolte, creează 
personaje sfinte cu chip de măşti schimonosite. Sunt 
scene pline de expresivitate brutală şi caricaturală, care 
şochează. Pictează în versiune mult prea personală, fără 
a fi pătruns de credinţă, ciclul cu „Viaţa lui Hristos, 
„Răstignirea”, „Învierea”, „Cina cea de taină”. În perioada 
interbelică tablourile religioase ale lui Nolde figurează pe 
primul loc pe lista tablourilor defăimate de nazişti. 

Bratfanof Eugen (1941, la Tulcea) este unul dintre 
foarte puţinii pictori români care, în plină modernizare, 
este preocupat de subiectul biblic. 

Pictura pe care o practică este unică în România, 
originală, cu un impact puternic asupra privitorului prin 
exagerările pe care le promovează în construcţia corpului 
uman. Plecat ca influență din Renaştere, trece prin baroc 
pentru a se opri în suprarealism. Deformările la care 
recurge autorul ne introduc mai repede în repertoriul 
psihologic al personajelor, de altfel banale fără această 
tehnică specifică. „Icoana'” este o compoziţie cât se poate 
de normală la prima privire: un om, reprezentat prin cap 
şi cele două extremităţi de mâini, ține icoana Răstignirii 
ca recunoaştere a sacrificiului Domnului pentru binele 
nostru. Compoziţia este realizată prin înscrierea unui 
dreptunghi (icoana) în triunghiul isoscel format de capul 
înscris acestuia şi baza, reprezentată de mâinile omului. 
lisus este reprezentat ca în clasicele icoane: alungit osos, 
cu capul aplecat într-o parte, cu tăblița INRI deasupra 
acestuia. În stânga şi în dreapta se află cele două grupuri 
compacte formate din Maria, femeile mironosiţe, şi grupul 
lui loan şi al soldaţilor. Personajele nu sunt alungite, ci 

micşorate, lăsând să iasă în evidenţă figurile acestora 
mărite intenţionat pentru a reda expresivitatea lor. 

Într-o altă serie de lucrări, „Maria cu pruncul” are 
rezolvări suprarealiste iar „Pieta” este modernă dar foarte 
aproape de Grunewald renascentistul. 

„Rugăciunea” este construită sub semnul crucii la 
fel ca „Mama' şi „Cina cea de taină”. 

„Crucifix” este o lucrare care reprezintă răstignirea 
lui lisus pe cruce, având-o sub puterea şi semnul Tatălui, 
peste figura căruia aceasta se profilează. Este o lucrare 
semnificativă, de o mare forță evocatoare, plină de mesaj 
duhovnicesc şi tainic. 

Ctitorii 


Ca semn de preţuire pentru gestul de a fi contribuit 
la ridicarea lăcaşului sfânt, ctitorii apar în decorul pictat al 
pronaosului, pe pereţii monumentului pe care l-au înălţat, 
de obicei în picioare, în costum de ceremonie, purtând în 
mâini chivotul (imaginea redusă a bisericii) pe care-l 
prezintă Mântuitorului sau Maicii Sale. Compoziţia are un 
caracter lumesc de paradă iar portretele sunt realizate 
pentru a păstra în memoria colectivă pe aceia care au 
înălțat monumentul sau au făcut daruri importante. Acest 
tablou este zugrăvit la început în naos, pe peretele de 
apus, pentru ca apoi să-şi găsească locul în pronaos. În 
arta bizantină şi orientală împărații ctitori sunt zugrăviți pe 
peretele emiciclului, încadraţi de principali demnitari ai 
curții (ca la San Vitale din Ravenna cu Justinian şi 
Teodora în prim plan). La Biserica Sf. Dumitru din 
Salonic, ctitorii sunt zugrăviți alături de hramul bisericii. 
Când capetele le sunt înconjurate de nimburi pătrate 
înseamnă că aceştia sunt în viaţă. 

La Mistra, Teodor Paleologul este înfățişat în 
paraclisul de la nord-vest. La Monreale, Wilhelm al Il-lea 
închină biserica Mariei, iar în Serbia ctitorii apar în naos. 
La muntele Athos la Dohiariu, ctitorii sunt reprezentați în 
exonartex, în Bulgaria, la Boian, sunt în nartex. 

Şi la noi ctitorii sunt reprezentați în locuri diferite. 
La Biserica din Strei ctitorul este înfăţişat în genunchi, în 
costum de cruciat în absida principală. În Transilvania, în 
sec XIV şi XV ctitorii sunt în pronaos. 

În Ţara Românească, la Biserica domnească din 
Argeş, principele intemeietor este reprezentat în costum 
apusean, pe timpanul de deasupra uşii de intrare. În naos 

apar principele Radu şi principesa Ana cu modelul 
bisericii în mâini. 

În schitul Cetăţuia, al lui Negru Vodă, sunt 
Zugrăvite portretele domnitorului Nicolae Alexandru 
Basarab şi al soţiei sale Clara, pe peretele de apus al 
interiorului. La Biserica de la Snagov, ctitorii sunt în naos 
— principele Neagoe Basarab, fiul său Teodosie, Mircea- 
Ciobanul, Petre, Mircea Radu şi principesa Chiajna. 
Biserica din Stăneşti are ctitorii zugrăviți în naos şi în 
pronaos. În naos sunt reprezentaţi: banul Mogoş, soția lui 
cu ochii la cer, spre Hristos. În pronaos sunt trei serii de 
ctitori: banul Mogoş şi Mogoş-spătarul, logofătul Giura şi 
soţia lui Vilaia, Maria fiica cea mare şi alţi patru copii mai 
mici. 

Portretele acestei familii prezintă însuşiri deosebite 
de ordin pictural: veşminte luxoase de curte zugrăvite 
într-un spirit mai liber, diferit de acela al hieratismului 
bisericesc. Compozițiile sunt adevărate picturi ce conţin şi 
până la 40 de figuri de familie. În afară de domnitori şi 
principi, vor mai apărea: boieri, negustori şi ţărani. În 
bisericile cantacuzineşti şi brâncoveneşti (Filipeştii de 
Pădure, Hurezu) vor fi zugrăviți şi portrete de meşteri, 
arhitecţi, sculptori şi pictori, autoportrete ale acestora 
(Pârvu Mutu). 

În Moldova, Hristos, stând pe _ tron şi 
binecuvântând, primeşte chivotul de aur de la 
întemeietor, prezentat acestuia de către Maria sau de 
Sfântul-ocrotitor al bisericii. Familia ctitorului se întinde, în 
ordine, îndărătul acestuia, în costume bogate de curte, cu 
coroane pe cap şi cu mâinile în rugăciune. Scena se 
petrece în ceruri. 

Tabloul votiv de la Biserica din Rădăuţi este primul 
tablou genealogic din istoria picturii româneşti. În 
tablourile votive de la Pătrăuți, Voroneţ sau Sf. llie — 

Ştefan cel Mare şi membrii familiei sale sunt înfățişaţi nu 
într-o ținută umilă de adoratori aserviţi puterii divine, ci, 
dimpotrivă, într-o ţinută demnă, pusă în evidență de 
somptuoasele veşminte din brocart şi de coroanele de 
aur. Ele sunt autentice documente de epocă, cu o mare 
putere de evocare. 

Tabloul votiv de la Pătrăuți în care apar Ştefan cel 
Mare, fiul său Bogdan, Doamna Maria Voichița şi două 
domniţe, Maria şi Ana, este un autentic tablou de familie. 

Tabloul votiv de la Dobrovăț este solemn, cu grijă 
din partea pictorului pentru detaliile ornamentale. Sunt 
reprezentați: Ştefan cel Mare, Bogdan al Ill-lea şi Petru 
Rareş. 

Bisericile din Maramureş nu conţin portrete 
ctitoreşti. 

Figurile de ctitori din pictura moldovenească sunt 
realizate cu un fin simţ al observaţiei, având rol 
documentar, istoric dar şi artistic. În pronaos, pe peretele 
de apus, dreapta, atât ierarhii ctitori, cât şi cei eparhioți, 
zugrăviți în calitate de întâistătători ai eparhiei, sunt redați 
în mantie şi camilafcă sau, mai târziu, în sacos şi mitră. 
Portretele devin în timp mărturii grăitoare despre modul 
de viaţă, cultura şi trecutul poporului nostru, reprezentând 
deopotrivă oamenii, epoca, gusturile artistice şi 
obiceiurile. În lipsa peisajului, în câmpul liber din partea 
superioară sunt pictate uneori inscripţii cu rol decorativ, 
ori de a echilibra masa cromatică. Tabloul votiv este un 
act de naştere al monumentului, un document foarte 
important pentru reconstituirea istorică a acestuia, alături 
de pisanie, mai ales că reprezentarea votivă dispare 
după un timp, iar restaurarea din anii trecuţi a pus în 
pericol existenţa acestuia. 

Prin hotărârea nr. 11263/1986, Sfântul Sinod al 
Bisericii Ortodoxe reglementează reprezentarea ctitorilor 

în biserici prin respectarea tablourilor votive fără a li se 
aduce modificări cu prilejul restaurărilor. Cu acest prilej 
se interzice nerespectarea programului iconografic 
pictural referitor la tabloul votiv al ctitorului şi ierarhului. 

Biserica mare a Mănăstirii Negru Vodă Câmpulung 
este ctitorită, după tradiţie, în anul 1215 de Radu Negru 
Voievod şi apoi rezidită de Basarab | după anul 1330. În 
pronaos, pe peretele de apus sunt pictaţi ctitorii 
mănăstirii: Matei Vodă Basarab şi Doamna sa Elena, 
Radu Negru Voievod şi Nicolae Alexandru Vodă. Numai 
acest tablou votiv aparține vechii biserici, restul spațiului 
fiind repictat în anul 1957. Cele două cupluri țin în mâini 
macheta bisericii. În anul 1995 au demarat lucrări de 
restaurare şi reconstrucție a întregii mănăstiri. 

Biserica Sf. Nicolae din Curtea de Argeş, 
cunoscută ca Biserica Domnească, a fost construită pe 
locul unei biserici datând din sec. 13 de către Basarab | şi 
de urmaşul acestuia, Nicolae Alexandru (fiul), şi finalizată 
de Vladislav sau Vlaicu Vodă, fiul lui Nicolae Alexandru, 
şi Radu Vodă, fratele lui Vlaicu. În timpul lui Vlaicu se va 
termina şi pictura (1364-1366), deşi chipul domnului din 
icoana hramului de deasupra uşii de la intrare este 
atribuit lui Radu Vodă, (acesta în genunchi cu mâinile 
întinse pentru rugăciune, fără să ţină între ele biserica, 
sugerează parcă faptul că nu el este ziditorul). 

În 1750, după ani de ruină, biserica va fi reparată 
iar picturile originale acoperite cu altele noi. În 1827 un alt 
Zugrav -— Pantelimon, va aşterne un al treilea strat de 
picturi în interior. În 1920 se restaurează din nou, în mare 
parte interiorul căpătând aspectul iniţial cu primele picturi. 
Picturile sunt remarcabile opere de artă, cele mai vechi 
din câte s-au păstrat la noi în ţară. Ele rețin atenţia prin 
bogăţia şi claritatea programului iconografic, prin înaltele 
calităţi artistice, constituindu-se într-o adevărată şi 

valoroasă galerie de artă. Sunt de remarcat bogăţia şi 
armonia culorilor, firescul atitudinilor personajelor, 
naturalețea acestora în gestică şi tratare coloristică, 
bogăţia de amănunte redate pe costume şi mobilier. 

Ctitorul — Radu Vodă apare ca un bărbat tânăr (30- 
35 ani) cu barbă şi plete castanii, cu diademă pe cap şi 
îmbrăcămintea compusă din tunică şi costum, aşa cum a 
fost găsit şi în mormânt. În naos (la stânga intrării) apare 
înfăţişat alături de soţia sa, doamna Ana, ţinând 
împreună biserica (pictura este una nouă, de la 1827, 
probabil copie a celei vechi). 

Biserica Mănăstirii Râmeţ datează din primele 
decenii ale sec. al XIV-lea. În 1377 se repictează biserica 
de către Mihu Zugravul din încredințarea Sfântului 
Ghelasie. Radu-Vodă ia mănăstirea sub oblăduirea sa la 
1506 iar la 1600 Mihai Viteazul repictează biserica pentru 
ca între 1973-1978 să suporte ample lucrări de renovare 
şi construcţie. Lăcaşul a fost pictat de 9 ori, primele 7 
straturi fiind de o certă valoare artistică. Între 1987-1989 
s-a desfăşurat o amplă lucrare de restaurare, când 
pictura din 1930 a fost înlăturată în totalitate, iar din cea 
din 1908 s-au păstrat doar 2 scene. Acum a fost scos la 
iveală şi restaurat primul strat de frescă din care se mai 
păstrează 2 scene, una în altar şi alta în naos. Stratul din 
1317 este bine reprezentat în pronaos, dar nu avem 
imaginea Sfântului Ghelasie. Nici din perioada ctitorului 
Mihai-Voievod Viteazul biserica nu deţine tabloul votiv. 
Pictura a fost realizată de către Petru Armeanul, Mina şi 
loan din Creta. Această pictură se păstrează pe 
catapeteasma executată în frescă a bisericii. 

În altar se poate admira cel de-al patrulea strat de 
pictură care a fost realizat în anul 1741 de către Grigore 
Ranite şi Gheorghe din Făgăraş, care făceau parte din 
şcoala de pictură brâncovenească. Aceştia au pictat şi 


86 


două fresce exterioare, păstrate astăzi în muzeul 
mănăstirii. 

Biserica Mănăstirii Tismana (Gorj) este ctitoria 
Sfântului Nicodim care o sfințeşte la 1378. Ea va fi 
construită de Radu cel Mare (1495-1508) iar în 1564 
Dobromir cel Tânăr din Târgovişte pictează biserica în stil 
bizantin, susținut de jupân Nedelcu. Naosul va fi pictat în 
1732 de către o echipă de zugravi în frunte cu Ranite 
Grigorie. În 1766 se repictează pronaosul de către 
zugravul Dumitru Diaconu. Între 1909-1919 biserica se 
restaurează, pentru ca în 1982 să se finalizeze ample 
lucrări de restaurare. 

Repictarea începută în 1732 a dus la decaparea şi 
aruncarea picturii din 1564. Tabloul votiv al ctitorilor îi 
cuprinde pe: Radu-Voievod, Negru Vodă, Dan | Voievod 
şi Mircea cel Bătrân, apoi pe boier Bălănceanu, Matei 
Basarab, jupân Cornea Brăiloiu, Mitropolitul Firmilian şi 
Patriarhul Teoctist. 

Mănăstirea Cozia este unul dintre cele mai 
importante complexe de arhitectură şi artă medievală 
românească. Este ctitorie a lui Mircea cel Bătrân. Biserica 
Mare a fost ridicată între anii 1387-1388. În pronaos se 
păstrează şi astăzi pictura originală din 1391, în stilul 
picturii monastice paleologe. Şerban Cantacuzino, la 
1706-1707, adaugă pridvorul şi termină zugrăvirea 
naosului şi a pridvorului. 

Fresca votivă din biserica mare păstrează chipul 
lui Mircea ce Mare înfățişat drept ctitor, ținând în mâini 
macheta bisericii şi  închinând-o Maicii Domnului, 
zugrăvită cu Pruncul dumnezeiesc în brațe (Biserica 
având hramul Sfintei Treimi). Alături de Mircea se află 
pictat şi fiul său Mihail, pe care domnitorul şi l-a asociat la 
domnie. Mircea este în ţinută de mare cavaler, fiul 
aproape identic, amândoi având coroană pe cap. 

Desenul este clar, culorile calde, motivele de pe 
îmbrăcăminte scoase în relief cu precizie. Maica 
Domnului cu pruncul pe jilţ este o icoană care întregeşte 
compoziția, rezultând un tablou de ţinută, cu calități 
plastice deosebite. 

În naos, în dreapta ieşirii, pe peretele de vest se 
află pictat paharnicul Şerban Cantacuzino cu o suită în 
dominantă, caldă, de roşuri-cărămizii în contrast cu 
verde, verde-gălbui. 

Biserica Mănăstirii Cotmeana (Argeş) este ctitorită 
pe rând de: Vladislav | Vlaicu, Radu |, Dan | şi Mircea cel 
Bătrân, ultimul închinând la 1388 Mănăstirea Cotmeana, 
Coziei. Chiar dacă în 1855 pictura a fost înfrumuseţată, 
tabloul votiv care-l înfăţişează pe Mircea cel Bătrân este 
foarte asemănător cu cel de la Cozia. Acesta apare 
purtând pe veşmânt motivul acvilei bicefale bizantine, 
însemn heraldic care reprezintă funcţia sa de despot al 
Dobrogei şi Silistrei. În mâna stângă ţine macheta 
bisericii iar în fața acesteia, lângă domnitor este 
reprezentat fiul acestuia îmbrăcat identic cu tatăl şi 
purtând pe cap coroana. 

Biserica Mănăstirii Bistriţa (Neamţ) este ctitoria lui 
Alexandru cel Bun, fiind ridicată în anul 1407. Mai pot fi 
consideraţi ctitori şi Vodă Ştefan, Petru Rareş, Alexandru 
Lăpuşneanul. Paraclisul păstrează un valoros ansamblu 
de picturi murale de sec. XVI. Între 1804-1814 se 
pictează biserica în ulei. Tabloul votiv de pe turnul 
clopotniţei înfăţişează pe Ştefan şi Petru Muşat de o 
parte închinând biserica Domnului lisus, iar în partea 
cealaltă pe doamnele acestora. Verdele îmbrăcăminții, 
roşul, pământul şi albastrul sunt culorile folosite de 
meşter într-o compoziţie nu atât de fastuoasă pe cât ne 
aşteptam. 

Biserica Mănăstirii Voroneţ este ctitoria Sfântului 
Ştefan cel Mare. În 1488 încep lucrările de construcţie iar 
în 1547 i se vor adăuga pridvorul şi pictura interioară şi 
exterioară de câtre mitropolitul Grigorie Roşca. 

Pronaosul a fost pictat în 1550 prin grija 
mitropolitului Teofan. 

În pronaos se află tabloul votiv ce-l reprezintă pe 
Sf. Ştefan cel Mare protejat de Sf. Gheorghe, închinând 
Biserica Mântuitorului. Toată familia domnitorului poartă 
haine de brocart şi aur, alcătuind un grup de nobilă 
măreție. În partea dreaptă se află o icoană Deisis. 

La exterior se află tabloul votiv reprezentându-l pe 
Mitropolitul Grigorie Roşca, purtând un sacos polistavrion 
(cu multe cruci), semn al rangului. 

Înfrângerea de la Valea Albă-Războieni a fost 
transformată de Ştefan cel Mare şi prin mijlocirea 
Sfântului Daniil Sihastru în victorie. Ridicarea Voroneţului 
este legată de acest eveniment la 1488. În naos, pe 
fondul înstelat al peretelui de vest apare tabloul votiv, 
format din ctitorul lăcaşului, Ştefan cel Mare, Doamna 
Maria Voichiţa, care are în stânga ei o fetiță iar în dreapta 
pe fiul Bogdan. Tot aici apar şi figurile lui lisus şi a 
Sfântului Gheorghe. Familia domnitoare poartă costume 
de origine bizantină. Chipul lui Ştefan este viguros, cu 
trăsături accentuate, care exprimă o atitudine de 
reculegere. Acesta poartă în mâini modelul bisericii 
îndreptate spre Isus. 

Biserica Mănăstirii Govora nu-şi cunoaşte primul 
său ctitor ci numai pe cel de al doilea, în persoana 
Domnului Ţării Româneşti — Radu cel Mare, care, asociat 
la tron cu tatăl său, Vlad Călugărul, va rezidi mănăstirea 
(1492). 

În 1701, în epoca brâncovenească, biserica 
(ajunsă într-o stare avansată de degradare) va fi din nou 
reconstruită după modelul epocii (pictura în 1712). 

Tabloul votiv de la Govora îi înfăţişează în stânga 
pe voievozi iar în dreapta pe doi monahi. Domnii sunt 
Radu cel Mare şi soția sa, Cătălina. Aceştia au mantii 
grele de brocart tivite cu blană de samur şi cu coroanele 
pe cap. Pe partea cealaltă a uşii de la intrare, în pronaos, 
sunt reprezentaţi Paisie egumenul şi popa Dobre, 
ispravnicul mănăstirii. 

Pe peretele lateral, în stânga, se află zugrăvit 
Constantin Brâncoveanu. 

Pictura a fost executată de ucenici ai zugravului 
grec Constantinos, care întemeiase la Hurezi o şcoală de 
pictură bisericească. (Iosif, Hranite, Teodosie şi 
ieromonahii Ştefan şi loan). 

Biserica Mănăstirii Moldoviţa este zidită la început 
de Domnitorul Alexandru cel Bun, în anul 1402. În 1528, 
în urma unui cataclism, biserica este distrusă. 

Actuala biserică este reconstruită mai jos de către 
Petru Rareş. În 1537 se finalizează lucrările de pictare în 
interior şi la exterior. Tabloul votiv din naosul bisericii îi 
reprezintă pe Petru Rareş împreună cu Doamna Elena, 
Ştefan şi llieş. Domnitorul închină biserica, sub privirile 
Maicii Domnului, lui lisus care stă pe tron. Desenul 
compoziției este precis, culoarea delicată lasă să iasă în 
relief celelalte două personaje principale. 

Biserica Mănăstirii Argeşului a fost sfinţită la 15 
august 1517 şi ctitorită de Neagoe Basarab pe locul unei 
biserici mai vechi ridicată de Vlad Dracul. Pictura 
originală, realizată între 1517-1526, a fost opera 
zugravului Dobromir. Acest decor a fost înlăturat şi 
înlocuit cu altul, lipsit de valoare artistică în sec. al XIX- 
lea de câtre arhitectul francez Lecomte du Nouy. 

Fragmente din pictura originală sunt păstrate la Muzeul 
Naţional de artă din Bucureşti. 

Ctitorii reprezentaţi în prima pictură în pronaos într- 
o echilibrată compoziţie sunt: Neagoe Voievod, Despina 
doamna, ambii ținând în mâini macheta bisericii, şi copiii 
- Theodosie, Petru, loan, Stana, Roxanda şi Anghelina. 
Părinţii au coroană pe cap şi o îmbrăcăminte de curte 
oficială, iar copiii poartă costume diferite, frumos decorate 
din punct de vedere plastic. Voievodul a ţinut ca într-o 
altă imagine să fie reprezentată, prin portrete, familia 
Cneazului Lazăr, amintind de rudenia îndepărtată a 
Doamnei Despina cu aceştia. Cneazul fusese un ctitor 
vestit şi apărător al cauzei creştine, căzând chiar pe 
câmpul de luptă în Bătălia de la Cossovopolie (1389). 

Mai târziu, pronaosul a suferit mai multe etape de 
intervenţie din partea ctitorilor care vor apărea şi ei 
zugrăviți aici. Pe peretele de vest vor fi zugrăviți: Radu de 
la Afumaţi (1527-1528) — Nicolae-Alexandru, Mircea cel 
Bătrân, Vlad Călugărul, Radu cel Mare. 

În timpul lui Vintilă Voievod pe peretele de vest vor 
fi pictaţi Vlad Înecatul şi Vintilă. Radu Paisie (1535-1537) 
va apărea împreună cu Marco Theodosie şi Vladislav III, 
dar şi Radu | cu soția, pe peretele de sud. 

Mai târziu, între 1545-1547, Mircea Ciobanul va fi 
portretizat pe peretele de vest, la nord de uşă, iar pe la 
1570 Alexandru al II-lea va fi şi el portretizat împreună cu 
fiul său Mihnea pe peretele de vest, la nord de uşă. 

Biserica Mănăstirii Dealu (Târgovişte) este ctitorită 
de către Radu cel Mare între anii 1500-1501, fiind unul 
dintre cele mai desăvârşite monumente de arhitectură 
veche românească. În anul 1515 sunt terminate lucrările 
de pictură din interiorul bisericii. 

La Dealu sunt pictați ca ctitori domnitorii Ţării 
Româneşti: Neagoe Basarab (1512-1521), Radu cel 

Mare (1496-1508) şi Mircea cel Bătrân (1386-1418), 
fiecare având în mână biserica privită dintr-o altă poziţie. 
Pictura este o caligrafie prin desenul realizat, o reuşită a 
decorativismului şi a portretelor gândite ca personalități 
distincte. 

Bolniţa Mănăstirii Bistrița (Vâlcea), rămasă până 
astăzi din ansamblul mănăstiresc, (ridicat de boierii 
Craioveşti) a fost pictată se pare în anul 1520 (1513-1514 
ridicată). Inscripţia de deasupra ctitorului în tabloul votiv 
apare după călugăria lui Barbu Craiovescu -— „jupân 
Barbul ban cu numele preschimbat în Pahomie”. 

Barbu e zugrăvit în straie de călugăr, iar soția sa 
Negoslava apare reprezentată cu o bluză de culoare 
deschisă, cu dungi şi nicidecum într-un veşmânt cernit de 
văduvă sau călugăriță. Pictura se crede că ar fi fost 
executată de unul dintre cei doi zugravi care pictase şi 
Biserica Mare a Mănăstirii Bistriţa — Dumitru sau Chirtop. 

În 1710 se adaugă şi un pridvor de către Andriana, 
soția marelui vornic Şerban Cantacuzino, zugrăvit de 
către losif lerodiaconul. 

Barbu Craiovescu a fost un exemplu în viaţa laică, 
personaj politic important, preocupat de cultură, dedicat 
vieții spirituale. 

Biserica Mănăstirii Humor a fost ridicată la 1530 de 
câtre Logofătul Toader Bubuiog şi soția sa, Anastasia. 
Pictura este realizată de o echipă condusă de Toma din 
Suceava, zugravul lui Petru Rareş. Între 1971-1972 se 
restaurează pictura din pronaos şi gropniță, iar între 
1983-1933 se execută alte lucrări de restaurare. Pisania 
pomeneşte şi de un ctitor — Daniil hatman şi pârcălab de 
Suceava şi soția sa, Teodosia, la 1555. Atât Toader 
Bubuiog cât şi soţia sa Anastasia închină separat în 
tabloul votiv, biserica Maicii Domnului şi, respectiv, se 
închină în fața acesteia. 

Biserica Mănăstirii Viforâta (Târgovişte) are trei 
ctitori — Vlad al VI-lea (1530), Matei Basarab la 1640, 
Constantin Brâncoveanu şi Doamna Maria la 1713. În 
timpul lui Brâncoveanu se restaurează şi vechea pictură 
Şi se adaugă pe peretele de apus pe primul ei ctitor, Vlad 
Vodă. Un strănepot al lui Brâncoveanu ajută mănăstirea 
după cutremurul din 1802, când se va picta biserica mare 
a mănăstirii. În pronaos vor fi reprezentaţi şi ei — Safta şi 
Grigore Brâncoveanu, dar peste primii ctitori, şi 
Constantin Brâncoveanu. La 1914 se readuc la suprafață 
vechile figuri, între care şi cea a lui Vladislav Vodă. 

Biserica Mănăstirii Râşca are ctitor pe Bogdan al 
III-lea, dar la numai 30 de ani — la 1542, Petru Rareş va 
ridica o alta, pe care o va înfrumuseţa Stamatelos 
Kotronas la 1554 în vremea domniei lui Alexandru 
Lăpuşneanu. S-a dorit de la început ca pictura să fie 
realizată de un iconar grec „din zona în care teologia 
luminii necreate fusese precizată”. 

Din păcate, scenele lui Kotronas nu pot fi văzute 
astăzi decât într-o mică măsură. Mare parte au fost 
acoperite cu alte picturi în timpul marii restaurări din anul 
1827. Tabloul votiv îi reprezintă pe Petru Rareş împreună 
cu Doamna Elena, închinând biserica, pe care Petru 
Rareş o ţine în mână. În dreptul Doamnei Elena este 
zugrăvit un copil, care se pare că nu ar fi fost singurul în 
tablou. 

Biserica Mănăstirii Slatina (Suceava) aparţine 
complexului monahal cu aspect de fortăreață, ridicată de 
domnitorul Alexandru Lăpuşneanu între 1554-1564, mai 
precis în 1559. Pictura a fost refăcută în anul 1828, în stil 
neo-bizantin, în frescă. Pe peretele de vest al pronaosului 
se păstrează pictura votivă, redându-l pe Lăpuşneanu în 
calitate de ctitor, împreună cu soţia sa, Ruxandra, şi copiii 
lor, patru băieți şi trei fete. Personajele sunt redate în 

picioare, toate îndreptate în direcţia Tatălui aşezat pe 
tron, care primeşte darul domnitorului — Biserica. Toţi 
sunt îmbrăcaţi în haine somptuoase şi au pe cap coroane 
de tip deschis, cu fleuroane, utilizate în spaţiul românesc. 

Biserica Mănăstirii Coşula a fost ridicată în anul 
1535 de către vistiernicul Mateiaş, în timpul primei domnii 
a fiului Sfântului Voievod Ştefan cel Mare — Petru Rareş. 
Între 1536-1538 se realizează pictura interioară şi cea 
exterioară a bisericii. În anul 1820, peste pictura originală, 
este pictată o alta de inspiraţie rusească, care seamănă 
cu pictura bisericii Sf. Ilie din loroslav, de lângă Moscova. 
În anul 1978 biserica suferă ample restaurări pentru ca în 
anul 2010 să înceapă restaurarea picturii interioare. 
Pictura de secol XVI este o adevărată comoară a artei 
medievale româneşti. Tabloul (original) votiv există doar 
în copie şi-i reprezintă pe Vistiernicul Mateiaş cu soția şi 
cei 4 copii, cu mâinile îndreptate spre cel căruia îi este 
închinată biserica - Sf. Nicolae. Cei doi — Mateiaş şi Sf. 
Nicolae susţin biserica, iar ultimul are mâna dreaptă 
îndreptată spre Dumnezeu din ceruri. După repictare, în 
pronaos apare Petru Rareş, cu biserica — machetă în 
mâna stângă. 

Bolniţa Mănăstirii Cozia a fost ridicată în vremea 
voievodului Radu Paisie (1535-1545) şi pictată în anul 
1542 sau 1543 de câtre zugravul David cu fiul său, 
Radoslav. De aici rezultă că a fost ridicată în 1540 sau 
1541. Ea este şi astăzi una dintre cele mai reuşite 
realizări arhitecturale din veacul al XVI-lea din Țara 
Românească.  Bolniţă înseamnă în slavonă spital, 
infirmerie, loc în care persoanele bătrâne şi bolnavii 
primesc îngrijire. Bisericii îi lipseşte pronaosul. În partea 
stângă a pridvorului se află portretul votiv al lui Mircea cel 
Bătrân şi al fiului său Mihail, identice cu cele din Biserica 
Mare a Coziei. 

Radu Paisie (sau Petru-Voievod) este zugrăvit în 
naos ținând macheta bisericii, iar în stânga sunt 
executate portretele fiului său Marcu, al doamnei 
Ruxandra şi al fiicei Zamfira. Tot în pridvor este zugrăvit 
Stroe vel-spătar cu o cruce în mână, ca posibil ispravnic 
dumnezeiesc al lucrărilor şi, poate, părtaş la opera de 
subvenţionare a monumentului. 

Biserica Mănăstirii Golia actuala a fost ridicată pe 
locul uneia din lemn existentă la 1515. În 1650 Vasile 
Lupu începe refacerea Mănăstirii Golia cu hramul 
„Înălţarea Domnului”, iar Ştefăniţă Vodă Lupu va încheia 
lucrările la 1660. În 1938 se vor reface pictura şi tabloul 
votiv, iar între 1900-1947 au loc mai multe restaurări care 
vor fi încununate cu cele din 2008 din fonduri structurale 
europene. Pe peretele de apus al pronaosului se află 
reprezentat primul ctitor — Logofătul loan Golai cu 
bisericuţa în braţe. 

Din pictura de sec. XIX aflăm şi tabloul votiv din 
pronaos, reprezentându-l pe Domnitorul Vasile Lupu. 
Acesta este reprezentat în veşminte oficiale, cu sabie şi 
căciulă pe cap, ținând în mână biserica. Tot acum se va 
reprezenta şi egumenul mănăstirii — Grigorie lrinopoleos, 
din iniţiativa căruia s-a început refacerea picturii (inițiativă 
nefericită, care a dus la distrugerea vechii picturi). 

Biserica Mănăstirii Probota este ctitorie a lui Petru 
Rareş din 1530, reprezentând una dintre cele mai 
importante realizări ale artei vechi  româneşii, 
reprezentativă pentru Moldova sec. al XVI-lea. 

A fost de la început realizată pentru a deveni 
necropolă a familiei, lucru ce se va şi întâmpla mai târziu. 
Pictura interioară cât şi cea de la exterior a fost începută 
la 1532 pentru a se încheia în 1536. În 1677 Biserica va fi 
închinată Bisericii Sfântului Mormânt, de la lerusalim. 

Între 1996-2001 UNESCO, împreună cu Ministerul 
Culturii, va restaura pictura din timpul lui Petru Rareş. 

Vărul lui Petru Rareş, Grigorie Roşca, egumen al 
mănăstirii, se va ocupa de supravegherea construcției şi 
de pictarea ei. Probota va fi cel de-al doilea monument- 
locaş din Moldova împodobit la exterior, după Hârlău. 

Grigorie Roşca a fost zugrăvit în dreapta uşii 
pridvorului sub pisanie. În camera mormintelor găsim 
portretul lui Petru Rareş (în tabloul votiv) care închină 
biserica, sub ocrotirea sfântului Nicolae. 

Tabloul votiv, pictat pe peretele nordic al naosului, 
este deteriorat dar prezintă o deosebită valoare artistică. 
Aici sunt pictaţi voievodul Petru şi doamna sa Irina, 
precum şi fiica acestora Domnița Maria. Ei poartă biserica 
pe care o închină lui Hristos, care, înconjurat, de cetele 
îngereşti şi de Sfânta Fecioară îi blagosloveşie. 
Personajele sunt într-o atitudine solemnă, purtând pe cap 
coroanele princiare. Tonurile sunt calde, ocru, roşu şi gri, 
cu asocieri valorice de umbră naturală şi negru. 

Biserica Mănăstirii Snagov este situată pe o mică 
insulă a lacului omonim. A fost „zugrăvită” în anul 1563 
prin grija voievodului Petru cel Tânăr „spre veşnică 
pomenire pentru sufletul tatălui nostru marele Mircea 
Voievod” (Ciobanul). Construcţia aparține voievodului 
Neagoe Basarab. Tablourile votive din naos şi pronaos 
înfăţişează pe Neagoe Basarab şi pe Mircea Ciobanul 
susținând biserica, iar în continuare pe ctitorii picturii: 
Petru Voievod cu fraţii săi (Radu şi Mircea) şi pe Doamna 
Chiajna, mama lor. 

Biserica Mănăstirii Tismana a fost împodobită în 
1564 de Dobromir cel Tânăr din Târgovişte (pronaosul în 
1564) cu fresce de o înaltă valoare artistică. Naosul a fost 
pictat în 1732 de către o echipă de zugravi în frunte cu 
Ranite Grigorie. În 1766 zugravul Dumitru Diaconu a 

repictat pronaosul. Biserica lui Radu cel Mare va suferi 
modificări de-a lungul anilor; Neagoe Basarab i-a făcut 
acoperiş de plumb iar Mircea Ciobanul (1545-1559), fiul 
lui Radu cel Mare, a desăvârşit monumentul. 

În nord-vestul naosului se află un tablou votiv 
aparținând primei picturi în care apare Mircea Ciobanul, 
alături de Radu cel Mare, susținând macheta bisericii. Tot 
în pronaos se află o compoziţie în care apar domniţele: 
Stanca, Voica, Maria şi Stana. 

Tabloul votiv a fost completat cu ctitori ai Tismanei, 
de-a lungul secolelor: boier Bălânceanu, Matei Basarab, 
jupân Cornea Brăiloiu, Mitropolitul Firmilian şi Patriarhul 
Teoctist. 

Biserica Mănăstirii Bucovăţ (Coşuna sau Mofleni) 
este ctitoria jupânului Ştefan, mare ban, şi a fiului său 
Pârvu, clucer, ridicată pe locul alteia mai vechi, la 1512. 
Decorația iconografică a fost realizată în două etape: 
prima în 1574 când a fost zugrăvit altarul şi naosul, apoi 
pronaosul pictat în intervalul 1579-1589 de către Pîrvu, 
fiul ctitorului. 

Pentru prima etapă, pe peretele de vest al 
naosului, apar ctitorii: voievodul Alexandru al II-lea (1569- 
1577) şi întreaga sa familie - Mihnea Turcitul şi Ecaterina 
Doamna, Miloş, Vlad, Petru Şchiopul. 

În pronaos apar portretele lui Ştefan şi Pârvu 
ținând biserica cu brațele. 

Pictura de la Bucovăţ este legată de prietenia 
dintre o familie de boieri olteni şi cea domnitoare, a lui 
Alexandru al II-lea. 

Această frescă (deteriorată), de la 1754, se 
numără printre cele mai bune realizări ale picturii 
munteneşti din sec. al XVI-lea. 

Primul ctitor al Mănăstirii Plumbuita, de lângă 
Bucureşti, este Petru cel Tânăr (1559-1568). 

Mihnea Turcitul (1577-1591) va închina mănăstirea 
Plumbuita, mănăstirii Xiropotam de la Athos. Pictura 
bisericii datează din perioade diferite. 

Datele despre tabloul votiv de la Plumbuita sunt 
incomplete: o parte a tabloului votiv (la 1930) îl 
înfăţişează pe Matei Basarab ținând în mâini biserica 
Plumbuita. Acesta este îmbrăcat cu o haină lungă peste 
care se drapează o manta bogată cu o garnitură de blană 
de culoare închisă. 

Alte două tablouri provenite de la Plumbuita sunt 
decorate cu portretele voievodului Alexandru şi doamna 
Ecaterina şi cel reprezentându-i pe Matei Basarab cu 
doamna Elena. Scenele votive se găseau în pronaos iar 
în pridvor (zidit ulterior) erau înfăţişate cele două perechi 
domneşti cu biserica în mână. 

Mănăstirea Căluiu a fost clădită în sec. al XVI-lea 
fiind ctitoria Buzeştilor. A fost începută în 1516 având ca 
ctitori pe jupân Vladul ban cu fraţii săi, jupân Dumitru 
pârcălab şi Balica spătar în zilele lui Neagoe Basarab 
(1512-1521). A fost terminată însă în 1588 de către Radu 
mare clucer, Preda mare ban şi Stroe mare stolnic. 

Pictura a fost realizată în frescă, probabil între anii 
1593-1594 de Mina zugravul. 

În anul 1834 biserica a fost „zugrăvită” pentru a 
doua oară de postelnicul Barbu Coşoveanu zugravu. 

Pictura actuală nu poate oferi decât o imagine 
aproximativă asupra frescei din 1593-1594. 

În pronaos, în zona de deasupra draperiei, în 
partea de vest, sud şi nord se găsesc tablourile votive: 
cei trei fraţi Buzeşti — „Radu mare spătar' cu soţia sa 
Stanca, apoi Preda mare spătar şi Stroe stolnicul. Radu 
şi Preda sunt reprezentați ţinând biserica în mână. 

Pe zidul de la sud sunt zugrăviți : „Stanca', soţia lui 
Mihai Viteazul, şi fiul ei Petraşco voievod „jupân Preda 

postelnicu”, soțul doamnei „Florica”, fiica lui Mihai 
Viteazul. La nord apar: jupâniţa lui Preda, „Cătălina'” şi 
jupâniţa lui Stroe, „Sima'. 

Figurile au expresivitate, îmbrăcămintea bogată în 
motive decorative este colorată în roşu gălbui, albastru, 
maroniu, caracteristică în croiala vestimentaţiei vremii. 

În secolul al XVII-lea în pridvor vor fi reprezentate 
câteva portrete de ctitori şi anume, „Radu Buzescu banu” 
cu soția sa Maria şi cu cinci copii, „Matheiu Vodă 
Basarabu cu doamna lui”. 

Tot la această biserică în naos sunt pictate 
portretele domneşti ale lui Mihai Viteazul şi fratelui său, 
Petru Cercel (1583-1585). Figurile sunt expresive, 
hainele bogate, frumos decorate. Pe cap au coroane 
domneşti, iar în mână ţin câte o cruce şi o năframă. 

Biserica Mănăstirii Suceviţa a fost ridicată de 
Gheorghe Movilă, care o sfințeşte în 1584. Pictarea 
bisericii este terminată în 1596 de către zugravii români 
loan şi Sofronie. 

Forma de astăzi a bisericii este datorată domnului 
leremia Movilă. 

În prima parte a tabloului votiv apar leremia 
Movilă, mama sa Maria şi doi copii. Pe peretele alăturat 
sunt figurați Doamna Elisabeta şi cinci copii. 

Domnul are în mâna stângă biserica pe care o 
oferă Dumnezeului ceresc ce stă pe tron, iar în dreapta 
crucea. Al doilea tablou votiv îl înfăţişează pe Mitropolitul 
Gheorghe Movilă în timpul Sfintei Liturghii. Mai sunt 
reprezentaţi aici Sfântul Nicolae, ocrotitorul Probotei şi al 
Episcopiei Rădăuţilor. În dreapta se presupune că ar fi 
logofătul loan Movilă, tatăl  Movileşiilor, călugărit 
loanichie. Suceviţa este considerată „testamentul' artei 
vechi moldoveneşti, fiind ultimul monument reprezentativ 
pentru stilul arhitectural din epoca lui Ştefan cel Mare, 

păstrător al ultimului ansamblu important de pictură 
murală de tradiţie din sec. al XVI-lea. 

Biserica Mănăstirii Dragomirna este ctitorie a 
Mitropolitului Anastasie Crimca -— Biserica mică (1602) iar 
Biserica mare 1608-1609. 

Zugravii Dragomirnei sunt înscrişi la loc de cinste 
pe peretele altarului — Crăciun, Matieş, Ignat şi Gligorie. 

Mănăstirea Câăldăruşani a fost ridicată la 1638 de 
Matei Basarab. 

Pereţii bisericii vor suferi restaurări succesive de-a 
lungul anilor (1775, 1817, 1908-1915, după 1940), aşa că 
pictura actuală mai păstrează foarte puţin caracterul 
original. Tablourile votive sunt cu siguranţă ale epocii. În 
pronaos sunt pictaţi Matei Basarab şi Elena Doamna în 
ținută oficială, supradimensionați. 

Biserica „Trei lerarhi” a fost terminată în anul 1639. 
Pictura a fost realizată de către Sidor Pospeev şi lacov 
Gavrilov la început şi mai apoi de către Deico lacovlev, 
Pronca Nichitin, Nicolae Zugravul cel bătrân şi Ştefan, 
terminată în august 1642. Incendiile şi cutremurele au 
deteriorat biserica, fragmente din pictura originală 
aflându-se astăzi în sala gotică din vechea catedrală a 
Mitropoliei din laşi şi, la Bucureşti, la Muzeul Naţional de 
Artă. 

Din tabloul votiv aflăm un portret admirabil al lui 
Vasile Lupu împreună cu portretele primei sale soții, 
Tudosca, a fiului lor loan şi al fiicei lor Ruxandra. 

Vasile Lupu este înfățişat în costumul de 
ceremonial, compus dintr-o haină de brocart roşu, lungă 
până la călcâie, brodată bogat, având sus două rânduri 
de brandenburguri. Domnitorul este reprezentat în floarea 
vârstei, de statură potrivită, cu nas coroiat, sprâncene 
negre, frunte înaltă, buze roşii, pline, mustață răsucită şi 
barba neagră. Poartă pe cap o căciulă cu surguciu. 


100 


Figura este severă, în stânga ivindu-se mânerul sabiei. 
Fiul lui Vasile Lupu este pictat în mărime naturală, cu faţa 
rotundă, inexpresivă, ochi mare, ascultător. El poartă o 
haină lungă, de culoare albăstruie. Pe cap are o căciulă 
cu un Ssurguciu de pene în partea dreaptă. 

Doamna Tudosca şi fiica ei Ruxandra sunt pictate, 
de asemenea, în mărime naturală, în costume de 
ceremonial. Pe cap ambele poartă bonete roşii cu 
marginile de blană. Boneta doamnei Tudosca are în 
partea dreaptă o agrafă cu pietre scumpe din care se 
desfăşoară un penaş. Amândouă poartă cercei masivi de 
aur şi trandafiri la urechi, coliere la gât. Doamna Tudosca 
poartă deasupra o haină lungă, cu marginile îmblănite iar 
dedesubt o rochie cu guler de dantelă. 

Peste mantia îmblănită are un cordon aurit în două 
rânduri care se încrucişează dinainte, trecând pe după 
gât şi înconjurându-i şoldurile. Ambele personaje sunt 
tinereşti, pline de viaţă, cu obrajii îmbujoraţi şi buzele 
roşii. Se pare că ar fi fost pictat încă un copil, o fetiță, a 
cărei figură nu se poate distinge din cauza picturii 
deteriorate. Pictura a fost realizată după procedeul 
encausticii, folosind din belşug aurul şi culorile vii. 
Desenul este precis, mişcarea personajelor este naturală, 
compozițiile echilibrate şi diverse. 

Biserica Mănăstirii Strehaia a fost ridicată în 1645 
de Matei Basarab şi este cu altarul orientat 42" spre sud 
(caz unic până atunci). A fost pictată, atât în interior, cât 
şi la exterior (nu se mai păstrează astăzi la exterior). 

La nivelul uşii de intrare, în naos, în stânga şi în 
dreapta sunt pictaţi ctitorii: în stânga familia domnitoare 
(Matei Basarab, doamna Elena, Matei Beizadea) care 
poartă mănăstirea pe mâini. Un înger coboară şi aşază 
coroana pe capul domnitorului, cu barbă albă. 

În dreapta uşii sunt înfăţişaţi boierii craioveşti: 
jupân Barbu Craiovescu, biv Vel Ban jupân Pârvu, biv Vel 
Vornic. În pronaos, pe peretele cu uşa sunt reprezentați 
alţi ctitori: Axinte, Neofit de Râmnic, Nicolae ieromonah, 
egumen, jupân Danciu Logăfăt, jupân Preda Căpitanu, 
jupânița Marga, Călina, Barbu Ştefânescu, sin protopopu 
Dumitraşco, brat sfinția sa kir Axinti protosinghel, 
egumenul sfintei mănăstiri. 

Biserica Mănăstirii „Dintr-un lemn” este ridicată din 
lemn în 1568 şi apoi la 1635 din cărămidă de către Preda 
Brâncoveanu. Matei Basarab, Şerban Cantacuzino, 
Constantin Brâncoveanu, Ştefan Cantacuzino, Grigore 
Bibescu Brâncoveanu devin şi ei ulterior ctitori ai acestei 
mănăstiri. Tablourile votive originale au fost şterse odată 
cu renovarea bisericii din 1715 şi înlocuite cu cele ale 
Domnitorului Matei Basarab şi doamna sa Elena, ţinând 
în mâini macheta bisericii mari. Ştefan Cantacuzino va 
şterge toate indiciile care-l indicau pe Preda Brâncoveanu 
drept ctitor. 

Biserica Mănăstirii Arnota (Vâlcea) a fost 
construită de Matei Basarab în anii 1633-1636 pe locul 
unei aşezări monastice mai vechi. Pictura interioară a fost 
realizată în anul 1644 şi reprezintă o reuşită din punct de 
vedere al calităţii artistice. Tabloul votiv este realizat 
probabil de către zugravul Stroe din Târgovişte care 
semnează şi icoanele vechii tâmple. Pronaosul va fi pictat 
în epoca brâncovenească de către zugravii Enache şi 
Preda. În tabloul ctitoresc din pronaosul bisericii, Matei 
Basarab este reprezentat cu soția sa Elena şi tatăl său 
Danciu vornicul. Cei doi susțin biserica deasupra 
deschiderii spre naos. Chipurile sunt stilizate asemenea 
sfinţilor. Tot aici mai sunt reprezentați bunicii domnitorului 
şi unchiul său, Preda Brâncoveanu, împreună cu fiul său, 
Papa (tatăl viitorului domnitor Constantin Brâncoveanu). 

Biserica Mănăstirii Cetăţuia (laşi) este construcția 
lui Gheorghe Duca-Vodă (1669) care este închinată 
Patriarhiei de lerusalim. Pictura bisericii a fost realizată în 
1672 de către fraţii Mihai Dima şi Gheorghe, aromâni 
originari din lanina, nord-vestul Greciei. Lor li s-au 
alăturat meşteri zugravi autohtoni, precum Nicolae, 
Ştefan Zugravul şi alţii. Restaurările din 1820-1830 au 
condus la alterarea în parte a frescei. În pronaos, în 
dreapta uşii de la intrare, este zugrăvit tabloul votiv 
reprezentându-l pe Gheorghe Duca cu familia sa. Acesta 
ține macheta bisericii în mână iar alături soţia sa are în 
mână o pungă, semn al ctitoriei. Între domni este 
înfăţişată soacra domnitorului, Ecaterina. Mai apar copiii 
domnului: Constantin, Elena, Maria şi Ecaterina. 

La biserica Mănăstirii Hurezi (1693) avem poate 
cea mai amplă desfăşurare de portrete de familie din 
bisericile de pe teritoriul României. Este un tablou ce 
cuprinde 46 de portrete ce se desfăşoară pe peretele 
care desparte pronaosul de naos. 

În jumătatea sa de sud pe peretele ce desparte 
pronaosul de naos sunt reprezentați ctitorii: Constantin 
Brâncoveanu voievod şi Maria doamna Brâncoveanu, 
Constantin, Ştefan, Radu şi Matei (fiii domnitorului) şi 
llinca, Stana, Maria, Safta, Smaranda, Bălaşa şi Ancuţa 
(fiicele). 

Pe pereţii sud şi nord, între ferestre, sunt pictați 
domnitorii din neamul dinspre tată şi acei din neamul 
dinspre mamă ai lui Constantin Brâncoveanu. 

Pe peretele de nord sunt înfățişați Pârvu 
Constantin, Şerban Cantacuzino, Constantin Vodă Cârnul 
şi Radu Vodă Şerban. 

Pe peretele de sud al pronaosului, alături de loan 
Arhimandritul, se află portretele domnitorilor munteni: 
Laiotă, Neagoe şi Matei Basarab, iar pe peretele de vest, 

în stânga uşii, portretele familiei Cantacuzino din neamul 
domnitorului dinspre mamă, începând cu postelnicul 
Constantin şi llinca, soţia sa (bunici) şi continuând cu 
Drăghici Constantin, Matei, Mihai şi lordache (unchi), 
Maria, Ancuţa şi llinca (mătuşi), Stanca Cantacuzino, 
mama lui Constantin Brâncoveanu, şi  Bălaşa 
Cantacuzino (mătuşa). Pe acelaşi perete, în dreapta 
intrării, este reprezentat neamul dinspre tată al lui 
Brâncoveanu, începând cu strămoşul David postelnicul şi 
continuând cu Preda Brâncoveanu şi Păuna (bunici), 
Stanca şi Papa postelnicul (părinţi) şi Barbu şi Matei 
(fraţi). 

Aici apar şi Constantin Vodă Brâncoveanu 
împreună cu sora Ancuţa, înfăţişaţi copii. 

La Hurezi se poate vorbi pentru prima dată de o 
echipă de pictori locali, de o şcoală locală cu rezonanţă 
naţională. (Pârvu Mutu şi Andrei, Stan, Neagoe şi 
loachim). Desenul este precis, culorile armonizate, 
compoziții ample sigure şi echilibrate. Portretele sunt 
tratate diferit, conform rangului, subliniind particularităţile 
fiecăruia în funcţie de sex şi vârstă, demnitatea, 
prestigiul, frumuseţea fizică şi morală. 

Biserica Mănăstirii Mamu (Vâlcea) a fost refăcută 
în piatră în 1695 de câtre Constantin Brâncoveanu pe 
locul unei ctitorii a mamei sale Jupâneasa Stanca. 
Fresca, din interior va fi terminată la 1699 de către Pârvu 
Mutu şi Marin. Între anii 1842-1843 pictura lui Mutu este 
acoperită de o alta, pentru ca în 2004 să se înceapă 
lucrările de refacere a picturii de la 1699. În pronaos pe 
pereţii de la sud, vest şi nord, sunt zugrăvite portretele 
ctitorilor, Matei Basarab Voievod şi Doamna sa Elina, 
Constantin Basarab Voievod şi Doamna sa Maria, 
jupânul Papa Brâncoveanu Postelnicul şi jupâniţa lui, 

Stanca Cantacuzino, Constantin Brâncoveanu şi cei patru 
fii ai săi, Doamna Maria cu şase fiice ale sale. 

Pe peretele de nord sunt înfățişați jupânul Preda 
vel vornic cu jupâniţa lui Păuna. Tabloul reprezentat în 
frescă are calităţile unei picturi de şevalet: picturalitate, 
expresie, compoziţie, atitudine, spaţialitate. 

Cei doi soţi, ultimii ctitori ai acestei mănăstiri, ţin în 
mână biserica, iar copiii închid şi susțin o compoziție cu 
mari calităţi artistice. 

Fresca acestei mănăstiri, în totalitate, este o 
capodoperă de pictură brâncovenească, reper pentru 
pictura sacră de la graniţa dintre Evul Mediu românesc şi 
zorii modernităţii. Pârvu Mutu a respectat canoanele de 
reprezentare ale picturii bizantine, biserica de la Mamu 
fiind o cronică în imagini a epocii, un album de portrete 
valoros care înfruntă secolele prin valoarea lor. 

Biserica Mănăstirii Surpatele (Vâlcea) este ridicată 
de Doamna Marica Brâncoveanu la 1706. În anul următor 
elevii lui Constantinos, de la Hurezi, termină pictura 
bisericii. Cel care s-a îngrijit de ridicarea lăcaşului de la 
Surpatele a fost cuviosul loan egumen al Mănăstirii 
Hurezi, care va fi şi el reprezentat pe pereții 
monumentului. În tabloul votiv apare toată familia, de o 
parte tatăl cu fiii, iar de cealaltă parte mama cu fiicele. 
Cei doi țin în mâini macheta bisericii. 

Sfintele moaşte 


Moaştele reprezintă o cale de cinstire pentru 
întărirea dreptei credințe şi a mântuirii sufletelor. Din 
„Îndrumări misionare”, Bucureşti 1986 (pag. 847) aflăm 
că: „moaştele sfinte se numesc trupurile nepieritoare ale 
sfinților lui Dumnezeu, rămăşiţele din trupurile lor sau 
oaselor lor prin care Dumnezeu a arătat şi arată 
atotputernicia Sa, prin săvârşirea minunilor văzute întru 
proslăvirea Sa şi a sfinţilor Săi, pentru ajutorul creştinilor 
în necazurile lor duhovniceşti şi trupeşti, pentru întărirea 
lor în adevărul şi mântuirea ce o aduce credinţa ortodoxă. 
În rând cu sfintele moaşte se cinstesc de către creştini şi 
alte rămăşiţe ale sfinţilor: Omoforul şi Brâul Matcii 
Domnului, veşmintele sfinţilor şi alte obiecte rămase de la 
ei, prin care Dumnezeu arată în minuni atotputernicia 
Sa”. Astfel, credincioşii trăitori în Hristos devin încă de pe 
pământ — „temple ale Sfântului Duh” (1 Cor. 3, 16-17). 

Încă din Vechiul Testament a existat o venerație 
deosebită pentru oasele celor drepţi. Relicvele sfinţilor au 
fost căutate şi dezgropate, aduse spre a fi venerate după 
încetarea persecuțiilor. 

O bună perioadă de timp după aceea bisericile se 
zideau pe mormintele martirilor. Şi astăzi se continuă să 
se împartă moaşte la toate bisericile spre a fi zidite în 
mesele altarelor lor sau a fi păstrate şi venerate. Alte 
modalităţi de cinstire a sfintelor moaşte pot fi: instituirea 
în calendar a unor zile de sărbătoare, organizarea unor 
procesiuni cu sfintele moaşte şi atingerea şi sărutarea 
acestora. Sfintele moaşte de pe întreg cuprinsul ţării 
noastre sunt o prezenţă vie şi permanentă a acestora 
printre noi, ne întăresc credința în Dumnezeu, au un rol 
duhovnicesc colectiv. 

Domnitorii creştini au procurat, cumpărat sfintele 
moaşte, înălțând cu această ocazie biserici, contribuind la 
întărirea credinţei şi menţinerea în acest spațiu a 
creştinătăţii. 

Bisericile actuale româneşti dețin moaşte întregi 
sau părți ale sfinţilor naţionali dar şi ale acelora aduşi din 
afara ţării, cum de altfel şi multe bisericii străine sunt 
deținătoare a unor cuvioşi români. 

Marea majoritate a moaştelor aparțin unor sfinți 
cunoscuți. Ei au crezut în Dumnezeu şi nerenunţarea la 
credinţă le-a adus moartea în moduri diferite şi tragice: 
răstigniri, arşi, sfâşiați, cu capetele retezate, zdrobiţi cu 
roata, îngropaţi de vii, ucişi cu pietre. Prin jertfa lor au 
devenit sfinți, apropiaţi ai lui Dumnezeu. 

Prezenţa sfintelor moaşte la noi înseamnă mila lui 
Dumnezeu dar şi o dovadă a dragostei Acestuia pentru 
neamul nostru. 

Părticele din moaştele Sf. Apostol Andrei sunt 
deținute în România de către nouă locaşuri de cult: 
Mănăstirea Secu, Neamţ, Hurezi, Sf. Andrei, Biserica 
Adormirii Maicii Domnului din Târgul Neamţ, Catedrala 
Arhiepiscopală din Galaţi, Biserica Sf. Apostol Andrei din 
Oradea, Catedrala  Arhiepiscopală din Constanţa şi 
Biserica Mănăstirii Probota. 

La Peştera Sfântului Andrei în biserica mănăstirii 
în faţa părticelelor moaştelor Sf. Andrei, este depusă şi o 
părticică din degetul Apostolului Andrei, de la Mitropolia 
Trifiliei din Grecia. 

Biserica Mănăstirii Probota deţine părticele din 
moaştele apostolilor Mântuitorului: Petru, Pavel şi Andrei. 

Biserica Mănăstirii Celic-Dere (Tulcea), cu hramul 
„Adormirea Maicii Domnului”, deţine fragmente din 
sfintele moaşte ale Sf. Epictet şi Astion, mairtirizați în 

timpul domniei lui Dioclețian (anul 290). Moaştele au fost 
descoperite în anul 2001 la Halmyris (Murighiol). 

Tot aici se mai află şi osemintele Cuviosului 
Arhimandrit Athanasie Lisivenco (1800-1880), înteme- 
ietorul mănăstirii. 

Mănăstirea Cocoşu (Tulcea) deţine în biserică 
moaştele celor 4 martiri creştini descoperite în cripta unei 
bazilici în comuna Niculiţel în 1971 — Zotic, Atal, Camasis 
ŞI Filip. 

Biserica Mănăstirii Slatina deţine fragmente din 
capul unuia dintre cei mai mari teologi ai Bisericii — 
Sfântul Grigorie de Nazianz, supranumit Teologul (fost 
arhiepiscop de Constantinopol şi preşedinte al Sinodului 
al II-lea ecumenic). S-a mutat la Domnul în anul 389 sau 
390. 

La Râşca, în biserica mănăstirii, credincioşii se pot 
închina la moaştele sfântului Spiridon, episcopul 
Trimitundei, unul din marii făcători de minuni ai Bisericii 
Ortodoxe din toate timpurile. S-a mutat la Hristos în 348. 
Tot aici se mai găsesc părticele din moaştele Sf. 
Haralambie. 

La Curtea de Argeş, în paraclisul mănăstirii sunt 
păstrate moaştele Sfintei Filofteia -—  Protectoarea 
Neamului Românesc. 

La catedrala Mitropolitană din laşi sunt depuse de 
mai bine de 350 de ani moaştele Sfintei Cuvioase 
Parascheva. Pentru prima dată ele au fost strămutate la 
Târnovo, în preajma anului 1235, unde vor rămâne timp 
de 160 de ani. În 1393, moaştele sale au fost mutate la 
Belgrad unde au stat până în 1521, când au fost mutate 
la Constantinopole. După plata tuturor datoriilor, în 1641, 
domnul Vasile Lupu al Moldovei obține drept recunoştinţă 
din partea patriarhului Parthenios şi a sinodului moaştele 

Cuvioasei Parascheva „pentru sfințirea şi binecuvântarea 
acelui loc al Moldovei". 

La început moaştele au fost aşezate în Biserica 
Mănăstirii Sfinţii Trei lerarhi, unde au rămas până în anul 
1884, când au început lucrările de restaurare a sfântului 
locaş. În anul 1889 ele au fost strămutate în noua 
Catedrală Mitropolitană din laşi unde se găsesc şi astăzi. 

În 1950 Sfântul Sinod al Bisericii Ortodoxe 
Române a hotărât generalizarea cultului Sfintei 
Parascheva începând cu 14 octombrie. De atunci, la laşi, 
în această zi se petrece cel mai mare pelerinaj ortodox al 
românilor. 

Tot în această biserică mai sunt depuse şi 
fragmente din moaştele Sfântului mucenic Pantelimon. 

Biserica Sf. Gheorghe (1514-1522) din Suceava a 
Mănăstirii Sf. loan cel Nou deţine moaştele Sfântului loan 
cel Nou de la Suceava. Moaştele i-au fost îngropate la 
început (născut în 1300) în cimitirul creştin din Cetatea 
Albă. Ulterior (1402), moaştele au fost aduse în biserica 
cetăţii al cărei hram îi poartă numele, aşezându-le în 
sfântul altar. O dată cu intrarea armatelor lui Sobieski în 
Moldova, moaştele Sfântului loan cel Nou au luat drumul 
Poloniei (1686). Ele au fost repatriate în 1783 şi depuse 
din nou în fosta Catedrală mitropolitană Sf. Mare Mucenic 
Gheorghe. La începutul Primului Război Mondial 
moaştele au fost mutate la Viena şi adăpostite în 
paraclisul ortodox român de acolo. După al Doilea Război 
Mondial moaştele au revenit în patria mamă, în ţinuturile 
bucovinene. 

Sicriul ce conţine moaştele sf. loan cel Nou este 
împodobit cu 12 plăci de argint aşezate pe lemnul de 
chiparos al acestuia. Ele înfăţişează episoade din viața 
legendară a Sfântului, adus la Suceava de câtre 
Alexandru cel Bun şi depus la Biserica Sfântul Gheorghe. 

Călugării atoniţi au trimis domnului Sf. Neagoe 
Basarab capul şi mâna dreaptă ale Sfântului Nifon care 
au fost depuse la început la Curtea de Argeş. Astăzi cele 
două părți din moaştele sale se găsesc la Catedrala 
Mitropolitană din Craiova. O părticică se găseşte şi la 
Mănăstirea Dealu, iar un alt fragment, la Catedrala 
Arhiepiscopală din Târgovişte. Canonizarea Patriarhului 
Nifon la 16 august 1517 şi înscrierea sa în calendar la 
Ziua de 11 august constituie prima ştire despre o 
canonizare care s-a efectuat în Ţările Române. 

În 1627 moaştele au primit o cunună, mâini şi 
picioare, toate de argint. Baldachinul a fost reînnoit şi 
aurit în 1870. Racla cu moaşte va fi înveşmântată şi ea 
cu 12 plăci de argint grupate de meşterii din vremea lui 
Alexandru cel Bun. Scenele ilustrează mucenicia 
sfântului petrecută la Cetatea Albă, constituindu-se într-o 
operă de artă de înalt nivel artistic — „cea mai veche 
operă de argintărie din Moldova”. 

Biserica Mănăstirii Bistriţa (Vâlcea) adăposteşte 
moaştele Sf. Grigorie Decapolitul. 

Acesta s-a născut între anii 780-790 la lrinopolis 
(Asia Mică). Îndrăgeşte de tânăr existenţa austeră şi, 
după ce se instruieşte, se leapădă de lume, retrăgându- 
se în munţi, la o mănăstire. Se izolează o perioadă într-o 
peşteră pustie, după care ajunge să binecuvânteze la 
Efes, Histopolis şi Tesalonic. Ajunge apoi la Roma, la 
Siracuza, Hidros. Se va reîntoarce la Tesalonic şi se va 
stabili la Mănăstirea Sf. Mina. În tot acest timp săvârşeste 
o serie de minuni şi-i combate cu putere pe ereticii 
iconoclaşti. Îşi prezice sfârşitul şi îşi dă sufletul în mâinile 
Domnului, la data de 20 noiembrie 842. Minunile sale se 
înmulțesc şi după moarte, astfel că mormântul său devine 
loc de pelerinaj. Dezgropate, sfintele-i moaşte vor fi 
ocrotite într-o mănăstire din Constantinopol până în 1453, 

când vor fi vândute de un demnitar turc banului Craiovei, 
Barbu Craiovescu. Acesta se afla închis la 
Constantinopol şi îşi aştepta sentința. Rugându-se la Sf. 
Grigorie, a fost salvat de la pieire şi astfel şi-a propus să 
caute moaştele acestuia şi să le aducă acasă. Racla de 
argint de la Bistriţa conţine trupul întreg al sfântului cu 
degetele mâinii drepte unite în binecuvântare. 

În anul 1656 voievodul Constantin Şerban şi 
doamna sa Bălaşa au dăruit sfântului o nouă raclă din 
argint aurită. 

Bisericuța Mănăstirii Tismana păstrează atât 
mormântul cât şi moaştele Sfântului Nicodim (d. 1406)- 
degetul arătător. 

La Biserica Sf. Gheorghe Nou din Bucureşti se află 
mâna dreaptă a Sfântului Nicolae ferecată în argint ales, 
împodobită cu diamante, dăruită de lo Mihail Voievod 
(Viteazul) şi Doamna Stanca în anul 7407 (1599). 

Aceasta fusese dăruită dreptcredinciosului 
domnitor de către Cardinalul de Bari, ca recunoştinţă a 
vitejiei arătate de Mihai împotriva păgânilor. 

Catedrala Mitropolitană din Bucureşti posedă 
moaştele Sfântului Cuvios Dimitrie, aduse în iulie 1774 de 
către Mitropolitul Grigorie II, primite în dar de la Hagi 
Dimitrie şi care, la rândul său, le avea de la generalul rus 
Petru Saltâcov. 

Biserica Sfintei Mănăstiri Antim din Bucureşti 
deţine în relicvar moaştele Sf. 40 de mucenici, Sf. Mc. 
Parascheva, Sf. Neofit şi Sf. Acachie. 

În Biserica Mare a Mănăstirii Secu se află o raclă 
din argint suflată cu aur unde odihnesc osemintele 
Mitropolitului Varlaam. Este trecut în rândul sfinţilor în 
anul 2007 iar ziua de pomenire este în 30 august. 

Tot la Secu se mai găseşte şi racla cu osemintele 
preacinstitului Vichentie Mălău, părintele cel milostiv (d. 
1945). 

În Biserica Mănăstirii Frumoasa de la laşi sunt 
depuse pentru pelerinul sosit aici în rugăciune, părticele 
din moaştele a 20 de sfinţi: Sfinţii Părinţi ucişi în 
Mănăstirea Sfânta Teodora, în anul 614, Sfântul Cuvios 
Antipa de la Calapodeşti, Sf. Cuvios Dimitrie al 
Rostovului, Sfântul Cuvios Ilona de la Kiev, Sfântul Cuvios 
Alexis Elnatsky de la Ivanova, Sfântul Vasile Kineshma, 
de la Ivanovo, Sfântul Luca al Crimeei, Sfântul Teodor 
Amiralul, Sfântul Alexandru şi Sfântul Cuvios Teodor de 
la Sanaxar, Sfânta Cuvioasă Matrona, Fericita Pelaghia, 
Fericita Parascheva, Fericita Maria, Sfânta Cuvioasă 
Marta, Sfânta Cuvioasă Alexandra şi Sfânta Cuvioasă 
Elena de la Diveevo, Sf. Alexandru de la Coloseev. Toţi 
aceşti sfinţi şi sfinte din Rusia ne fac duhovniceşte 
legătura spirituală dintre ortodocşii noştri cu cei din ţara 
vecină. 

Tot aici se mai găsesc moaştele Sfintei Sofia din 
Suzdal, mare ocrotitoare a creştinilor. 

Biserica Sfântul Silvestru din Bucureşti păstrează o 
părticică din moaştele acestuia, aduse de la Roma de 
Preafericitul Părinte Patriarh Teoctist. 

În Biserica Mănăstirii Cetăţuia - Negru Vodă sunt 
păstrate singurele moaşte întregi ale unui sfânt cuvios 
român din sec al XVII-lea, păstrate până în zilele noastre. 
Ele au fost descoperite în 1944 de către părintele Pimen 
Bărbieru, egumenul schitului Cetăţuia - Negru Vodă, în 
peştera unde sfântul şi-a petrecut o parte din viaţă şi a 
decedat la 1638. Este vorba de Ioanichie Schimonah pe 
care Sfântul Sinod al Bisericii Ortodoxe Române l-a 
canonizat, cu ziua de pomenire 26 iulie, în anul 2009. 

Biserica schitului Subpiatră din Țara Moților 
păstrează o raclă cu părticele din moaştele mai multor 
sfinţi, printre care cele ale Sfinţilor: loan Rusul, Nectarie, 
Haralambie, Siluan Athonitul. 

Biserica Mănăstirii Negru Vodă - Câmpulung 
păstrează fragmente din moaştele Sfântului mucenic 
Pantelimon tămăduitorul. Moaşte ale acestui sfânt mai 
sunt şi la catedrala din Galaţi, Mănăstirea Plumbuita şi 
Biserica Stavropoleos din Bucureşti. 

La Biserica Corbii de Piatră (Argeş) se păstrează 
moaştele marelui sfânt făcător de minuni loan Rusul, din 
insula grecească Ewvia. 

La Biserica Mănăstirii Pângăraţi (Bistriţa) se află 
moaştele Sfântului Simeon (d. 1476), cele ale lui 
Amfilohie (d. 1570), canonizaţi de Sfântul Sinod al 
Bisericii Ortodoxe Române, în anul 2008. Ei sunt 
consideraţi sfinţi locali şi protectori ai Moldovei. 

Biserica Mănăstirii Râmeţ păstrează moaştele 
Sfântului Ghelasie (capul), care în sec. al XIV-lea 
condusese episcopia cu sediul la Râmeţ, iar în 1377 
închinase pictarea bisericii lui Mihu Zugravul. Capul 
acestuia este găsit în preajma bisericii în 1925 cu prilejul 
unor inundaţii. Va fi canonizat la 20 iunie 1992. 

În Biserica Mănăstirii Arnota (Vâlcea) se păstrează 
o părticică din moaştele Sfântului Maxim, începând cu 
anul 2000. 

În anul 2010 a fost adusă la laşi şi mâna dreaptă a 
acestui sfânt spre închinare. Tot aici sunt păstrate într-o 
raclă părticele din moaştele Sfinţilor Nicolae Velimirovici 
al sârbilor, Maxim şi Filip. 

Biserica Mănăstirii Lupşa are la loc de cinste o 
părticică din moaştele Sfântului Siluan, proclamat sfânt 
de Patriarhia Ecumenică de Constantinopol, pe 26 XI 
1987. Tot la această biserică există o raclă cu moaşte ale 

Sfântului Mucenic Haralambie, Sf. Cuvios Evdochim de la 
Vatoped, Sfânta Parascheva şi Sfânt Mucenic de la 
Niculiţel. 

Biserica Mănăstirii Cetăţuia păstrează o parte din 
moaştele Sfântului Arsenie făcătorul de minuni, aduse la 
laşi de la Mănăstirea Sf. loan Teologul din Souroti, de 
lângă Tesalonic. Sfântul Arsenie Capadocianu este 
sărbătorit la 10 noiembrie. 

Biserica Mănăstirii Viforâta (Târgovişte) păstrează 
la mare loc de cinste racla cu părticele din moaştele 
sfinților martiri pentru Hristos -Haralambie, Gheorghe şi 
Vasile. Capul Sfântului Haralambie se află în Grecia, la 
mănăstirea Sf. Ştefan de la Meteora. 

La Biserica Mănăstirii Dragomirna se află moaştele 
Sfântului Mare Mucenic lacob Persul, iar calendarul 
ortodox român îi face pomenirea în ziua de 27 noiembrie. 

În racla din naos, din apropierea altarului în 
Biserica de la Hurezi se găsesc mai multe părticele din 
moaştele sfinţilor: Procopie, apostolul Andrei, Fevronia, 
Filip diaconul, Haralambie, loan de la lanina, Sf. Mare 
Muceniţă Marina, Mercurie, Mihail, episcopul Sinadelor, 
Mina, Minodora, Neofit Pantelimon, Teodor Tiron. 

În Biserica Mănăstirii Neamţ se află racla cu 
baldachin în care se află moaştele Sfântului Necunoscut, 
care s-a dezvăluit privirilor în 24 mai 1986 când pietrele 
din pasaj s-au ridicat cu 15 cm, împiedicând trecerea 
către biserică. 

Mănăstirea Cernica deţine moaştele sf. lerarh 
Calinic de la Cernica (1787-1867). Intră în mănăstirea 
Cernica în 1807. Este numit duhovnic al mănăstirii în 
1815 de însuşi Mitropolitul Ţării Româneşti — Nectarie. 

În 1850 pleacă episcop de Râmnicu Vâlcea după 
ce era să se stingă din viață în urma unei otrăviri. Aici 
rezideşte Catedrala episcopală din temelie şi seminarul 

teologic distrus de un incendiu în 1847. Tot aici deschide 
vechea tipografie, începe să tipărească cărţi de cult; 
întemeiază mănăstirea de călugări de la Frăsinei. 

Biserica Mănăstirii Humor pune înaintea 
credincioşilor spre închinare părticele din moaştele mai 
multor sfinți: Sfinţii Apostoli Sila şi Silvan, Sfântul lerarh 
Alexandru, Sfinţii patruzeci de mucenici, Sfântul Siluan 
Atnonitul, Sfântul Teodosie cel Mare, Sfântul loan cel 
Nou de la Suceava, Sfinţii Zotic, Atal, Camasis şi Filip de 
la Niculiţel. 

Biserica Mănăstirii Sf. Voievozi (ctitorită de Matei 
Basarab) din Slobozia păstrează părticele din moaştele 
sfinților: loan Gură de Aur, Procopie, Pantelimon, 
Elefterie, Teodor Tiron, Parascheva, Haralambie, 
Artemie, Dimitrie, Mercurie. 

La Văratic îşi găseşte somnul Sfântul losif de la 
Văratic (d. 1828), canonizat în anul 2008. Ziua de 
sărbătoare este ziua morţii acestuia, 28 decembrie. 

La Agapia sunt păstrate sfintele moaşte ale celor 
trei cuvioşi: Rafail, Partenie şi loan de la Râşca. Primii doi 
vor fi canonizaţi în anul 2008. 

Biserica Mănăstirii Lainici deține racla cu moaştele 
Sfântului lrodion, (decedat în anul 1900) descoperite în 
2009 şi canonizat în anul 2011. El va fi prăznuit în fiecare 
an la 3 mai. 

Biserica Mănăstirii Dealu deţine o raclă cu moaşte 
a 12 sfinţi. 

La 29 octombrie 2011 în Catedrala mitropolitană 
din Sibiu a avut loc proclamarea canonizării Sfântului 
lerarh Andrei Şaguna. Moaştele sale vor rămâne de 
acum înainte în acest loc. Ziua de pomenire a fost aleasă 
ca fiind cea de 30 noiembrie. 

La Mănăstirea Sihăstria Voronei (Botoşani) se află 
moaştele Cuviosului Onufrie, trecut în rândul sfinţilor la 6 
iulie 2005, cu dată de prăznuire pe 9 septembrie. 

La Biserica Mănăstirii Dervent s-au depus odată cu 
începerea construcţiei noii biserici şi părticele din 
moaştele sfinţilor dobrogeni: Epictet, Astion, Zotic, Atal, 
Camasie şi Filip. 

Icoane făcătoare de minuni 


Marea majoritate a acestor icoane o reprezintă pe 
Maica Domnului cu Pruncul în braţe. Ele „şi-au câştigat” 
încrederea şi au devenit preţioase datorită „poveştilor” din 
jurul lor, care le-au dat dreptul să ocupe un loc de cinste 
în biserici şi mai apoi prin puterile miraculoase pe care le- 
au avut asupra credincioşilor. 

Maica Domnului — Odighitria (care arară calea) de 
la Mănăstirea Dintr-un lemn din Oltenia ar fi adusă de 
către Ancuţa, fiica doamnei Chiajna şi a lui Mircea 
Ciobanul, de la Mănăstirea din Mehedinţi. Este datată ca 
aparținând sec. al IV-lea şi executată la Mănăstirea 
Theotokos din Grecia, după una dintre icoanele pictate 
chiar de Sfântul Apostol Luca. 

Fecioara Maria apare într-o atmosferă tandră, 
ținându-l pe Prunc cu mâna stângă, în timp ce mâna 
dreaptă arată câtre Hristos. Acesta o binecuvântează cu 
dreapta, iar cu stânga ţine un sul cu Sfânta Scriptură. De 
o parte şi de alta, sunt reprezentaţi cei doi arhangheli, 
Uriil şi Rafail. Această icoană este pictată şi pe spate cu 
„Înfricoşătoarea judecată”. (Hristos pe tronul slavei dintru 
veşnicie aşteptându-i cu brațele deschise pe toți spre 
mântuire. Alături de el sunt reprezentaţi loan Botezătorul 
şi Maica Domnului, iar în spate cetele îngereşti ce 
populează spaţiul împărăției. În faţa tronului o balanţă 
cântăreşte sufletele oamenilor. Compoziţia este 
completată cu iadul demonilor. Astfel icoana are 
reprezentată, în contrast, milostivirea divină față de 
pedeapsa pentru păcatele săvârşite). 

Această icoană a Maicii Domnului a stat la originea 
multor minuni. Prima a început cu pedepsirea doamnei 
Păuna Cantacuzino şi a lui Ştefan Cantacuzino, care 

uneltiseră pentru înlăturarea din scaun a lui Constantin 
Brâncoveanu şi chiar condamnarea la moarte a acestuia. 
(Privind la icoană în timpul slujbei la Sfânta Liturghie, 
aceasta a avut un moment de nebunie când a văzut 
aievea scena decapitării Brâncovenilor şi pe Ştefan 
Cantacuzino care va fi mazilit după doi ani de când se 
suise pe tron, la Adrianopole, împreună cu tatăl său). 

Cea mai veche icoană făcătoare de minuni din 
România se găseşte la Biserica Mănăstirii Neamţ — 
icoana Fecioarei din Lidda, primită în dar de Alexandru 
cel Bun de la basileul loan al VIl-lea Paleologos în 1429. 
Această icoană a fost pictată pe la anul 665 la comanda 
viitorului patriarh al Constantinopolului, Gherman (715- 
730) care a văzut chipul pe un stâlp al bisericii din Lidda. 

Pe dosul icoanei a fost realizat chipul sfântului 
mare mucenic Gheorghe şezând pe tron, cu picioarele 
peste balaurul răpus al necredinţei. 

Icoana a ajuns la Constantinopol, după aceea la 
Roma, spre păstrare. Ea a revenit în Bizanţ în vremea 
patriarhului  Metodie | (843-847) rămânând până la 
începutul sec. al XV-lea când a fost oferită voievodului 
Moldovei la 1429. La noi, icoana a fost aşezată la început 
în biserica Mirăuţilor Sucevei, apoi, între 1435-1447, a 
ajuns la mănăstirea Neamţ, unde se află şi astăzi. 

Mănăstirea Bistriţa este protejată de icoana Sfintei 
Ana. Domnul Alexandru cel Bun a adus această icoană 
aici în anul 1429, dăruită fiind de unul dintre basileii 
Paleologi (ori Manuel al Il-lea ori fiul său loan al VIll-lea). 
Se crede că, totuşi, icoana ar fi dăruită de mama 
împăratului loan Paleologul, cu numele Ana, doamnei 
fericitului Alexandru Voievod, în acelaşi moment cu o altă 
icoană făcătoare de minuni (a Maicii Domnului din Lidda) 
pe care voievodul a dăruit-o mănăstirii Neamţului. 

Icoana a fost realizată între secolele XII-XIII. Ea a 
adus de-a lungul anilor împliniri oamenilor, i-a vindecat de 
boli, etc. Se spune că mamele viitorilor Enescu şi Ciprian 
Porumbescu s-ar fi rugat înainte de naştere înaintea 
icoanei sfintei Ana. 

lcoana făcătoare de minuni de la Biserica 
Mănăstirii Rarău (adusă de voievodul Petru Rareş de la 
Muntele Athos) are aceleaşi puteri miraculoase ca aceea 
asemănătoare aflată la Mănăstirea lviron de la Athos. 
Icoana Maicii Domnului - „Portărița” a înfăptuit minuni 
consemnate deja în două volume aflate la Rarău. 

Ridicarea Mănăstirii Hodoş-Bodrog este legată de 
descoperirea unei icoane făcătoare de minuni cu ajutorul 
coarnelor unei vite, loc care va deveni altarul mănăstirii. 
lcoana aparține sec. al XI-lea şi o reprezintă pe Maica 
Domnului aplecată cu capul, lipit de cel al Pruncului. Este 
o icoană care s-a păstrat foarte bine, ținând cont de 
vechimea ei. 

La Agapia se păstrează o icoană făcătoare de 
minuni a Maicii Domnului din vremea întemeierii 
Moldovei. Icoana provine de la Mănăstirea Boiştea, 
ctitoria ieromonahului Macarie (1373-1392). De aici 
icoana ajunge la Mănăstirea Topolița, la începutul sec. al 
XVII-lea, apoi la Mănăstirea Gârcina unde va sta până în 
anul 1803 când va fi mutată la Agapia. În timpul Eteriei, 
icoana va fi ascunsă în pământ un an şi şase luni. Tot 
acum va fi îmbrăcată în argint pentru a treia oară. 

Când în 1970 pictorul Gheorghe Zidaru dă 
ferecătura jos şi curăţă pictura de sec. XVI se constată că 
icoana este bizantină de tipul Hodighitria. Vechimea ei 
coboară până în sec. al VIll-lea, fiind una dintre icoanele 
purtate în procesiune pe zidul Constantinopolului, când 
acesta a fost asediat de perşi, în 626. Se poate, afirmă 
specialiştii, ca icoana să fie cea dăruită de prințesa Maria 

de Mangop (descendentă a familiei imperiale a 
Paleologilor şi soţia lui Ştefan cel Mare) Mănăstirii 
Grigoriu din Muntele Athos, în jurul anului 1475 (sau chiar 
dar către soțul ei). 

În România genul acesta de icoane este păstrat la 
mănăstirile Secu, Humor, Bistriţa Vâlceană şi Govora. Pe 
spatele acestei icoane este pictat Sfântul Gheorghe. 

La Mănăstirea Viforâta (Târgovişte) se păstrează o 
icoană făcătoare de minuni reprezentându-l pe Sfântul 
Gheorghe omorând balaurul. Icoana a fost dăruită 
mănăstirii de Leon Tomşa, domn al Ţării Româneşti 
(1629-1632) în urma victoriei din anul 1631. 

Icoana este o pictură elveţiană îmbrăcată în argint 
aurit, având în jurul ei o inscripţie gravată în chenar, în 
limba slavonă, ce aduce aminte de această donaţie. Se 
pare că ar fi devenit făcătoare de minuni după ce fiica 
domnitorului s-a vindecat de epilepsie în urma 
rugăciunilor în fața acesteia. 

La Golia s-a păstrat câteva sute de ani o icoană 
făcătoare de minuni despre care Pavel de Alep menţiona 
la 1653 că este foarte veche. În jurul Maicii Domnului 
erau reprezentate cele 24 de icoane ale Acatistului Maicii 
Domnului. Mâinile şi braţele Maicii Domnului erau din aur 
curat. Se pare că această icoană fusese adusă de la 
Vatopedu, mănăstirea athonită căreia Golia i-a fost 
închinată. 

Se ştie că în timpul domniei lui Vasile Lupu 
mănăstirea ar fi fost refăcută la intervenţia soţiei acestuia, 
doamna Ecaterina, ca recunoştinţă faţă de vindecarea 
miraculoasă a fiului ei Ştefan, petrecută prin mijlocirea 
acestei icoane. Icoana a dispărut în anii 60 ai secolului 
XX, se pare furată, neştiindu-se până astăzi dacă ea mai 
este în țară. 

În Biserica Mănăstirii Almaş la loc de cinste, în 
partea stângă a catapetesmei, lângă uşa diaconească se 
află păstrată de peste 400 de ani icoana făcătoare de 
minuni a sfintei Ana, mama Maicii Domnului. Cronica 
mănăstirii menţionează tot felul de minuni săvârşite, 
vindecări de tot felul, mărturii ale faptului că Duhul Sfânt 
lucrează şi că sfinţii nu îşi astupă niciodată urechile 
atunci când un om în suferinţă îşi şopteşte, printre lacrimi, 
durerea. 

Maica Domnului continuă să se roage pentru noi 
dar şi să plângă alături de noi. În 1699 icoana acesteia de 
la Mănăstirea Nicula a lăsat să vadă lacrimile rugăciunilor 
sale. În 1714 icoana a fost adăpostită în interiorul 
castelului grofului Sigismund Kornis de la Benediug. Între 
anii 1761-1762 asupra bisericilor şi mănăstirilor ortodoxe 
din Transilvania s-a abătut uraganul distrugerilor. 
Lacrimile icoanei au salvat mănăstirea Nicula. În anul 
1948 mănăstirea a redevenit sub administrare ortodoxă, 
iar icoana a fost ascunsă (tăinuită) până în anul 1964, 
când a fost descoperită la un ţăran din Lunca Bontului. 

Între anii 1990-1991 icoana a fost restaurată şi 
readusă în 1992 la Nicula. În anul 1999, la 300 de ani de 
la lăcrimare, a fost realizat un pelerinaj la Cluj, dând 
astfel posibilitate miilor de credincioşi să se închine şi să 
se roage înaintea ei. Icoana a fost realizată în anul 1681 
de câtre preotul Luca din Iclod şi cumpărată de nobilul 
român loan Cupşa care a donat-o bisericii din Nicula. 
Icoane are 86 cm înălţime, 65 cm lățime şi grosimea de 2 
cm. Maica Domnului îl ţine în braţe pe Pruncul Hristos, 
„ar mâna dreaptă şi-o îndreaptă spre Copil, mărturisindu- 
ne că Acesta e Fiul Tatălui Ceresc, cel care a urcat pe 
Cruce pentru mântuirea neamului omenesc”. Pruncul ţine 
în mâna stângă un pergament, „în care este cuprinsă 

dumnezeiasca taină a iconomiei întrupării sale, iar cu 
mâna dreaptă o binecuvântează pe Maica Sa”. 

Lăcrimarea a ţinut mai mult de trei săptămâni, 
începând cu 15 februarie 1699, cu pauze de ore dar chiar 
şi de 3 zile. Există un document care consemnează faptul 
în sine şi semnat de diferiți martori. 

Puterea făcătoare de minuni a acestei icoane a 
fost consemnată în documente ce se păstrează până 
astăzi, iar minunile continuă şi în zilele noastre. 

Icoana se păstrează în iconostasul bisericii de zid 
de la Nicula, în interiorul crucii centrale a acestuia, la 
întretăierea celor două brațe ale crucii, într-o suprafaţă 
circulară, înconjurată de o bogată dantelă sculptată. 

Sihăstria  Rarăului păstrează o icoană care 
începând cu anul 1798 a început să-şi arate puterile 
tămăduitoare. Se povesteşte că icoana a fost găsită de 
multe ori la ieşirea din biserică, fără să se ştie cum 
dispărea din faţa altarului. Această icoană, prevestind 
pericolul distrugerii de câtre ocupaţia austriacă a 
schitului, a transmis mesajul prin care schitul trebuia să 
fie mutat pe celălalt versant al Muntelui Rarău ce 
aparținea Țării Moldovei. Tot ea a fost cea care a hotărât 
locul de amplasare al viitorului Sfânt Altar al bisericii. Pe 
vechiul amplasament, după căderea regimului comunist, 
se va construi un alt schit — Poiana Sihăstriei. 

Mănăstirea Celic-Dere (Tulcea) deţine trei icoane 
făcătoare de minuni: Icoana Maicii Domnului Neru- 
saiskaia, Icoana Maicii Domnului Eleusa (Îndurătoarea) şi 
Icoana cu chipul lui lisus care se curăță singur. Ultima 
icoană a fost donată starețului (care a fost şi 
întemeietorul mănăstirii) Athanasie Lisivenco de către un 
soldat austriac în timpul războiului ruso-turc din anii 1806- 
1812. Donatorul a transmis starețului că atunci când 
icoana se va curăța (era pătată pe toată suprafaţa ca şi 

cum ar fi curs ulei pe ea), iar ochii Mântuitorului se vor 
deschide, pe Pământ se vor întâmpla lucruri importante. 
Până acum icoana s-a curățat singură cam pe jumătate 
din suprafaţă. Adusă mai târziu în paraclis, unde se 
slujeşte tot timpul, se pare că procesul de curăţire s-a 
accentuat în ultimii ani. 

Biserica Mănăstirii Negru Vodă din Câmpulung 
adăposteşte în racla de argint alături de moaştele 
mucenicilor şi un fragment din lemnul Sfintei Cruci, o 
icoană de mici dimensiuni de secol XVII-XVIII. 

Tot aici se mai află o copie a Icoanei Maicii 
Domnului — Gala — Ktotrofusa, de la Mănăstirea Hilandar. 

Această icoană o înfăţişează pe Maica Domnului 
alăptând pe Prunc (Hrănitoarea Vieţii) şi a fost realizată 
în 1994. 

Biserica Mănăstirii Horaiţa (Neamţ) deţine o 
comoară de mare preţ duhovnicesc şi muzeistic - Icoana 
Maicii Domnului, izbăvitoarea de secetă. Aparține sec. al 
XVIll-lea, necunoscându-se autorul. lcoana are 
îmbrăcăminte de argint, iar coroniţele Maicii Domnului şi 
ale Mântuitorului sunt realizate din argint aurit, cu imitații 
de pietre preţioase. 

Sfințenia locului de unde a început creştinarea 
acestui neam (în sec. | e.n.), Derventul primeşte în anul 
1940 încă o milostivire — icoana făcătoare de minuni a 
Maicii Domnului. Ea datează din anul 1820 şi a fost 
donată mănăstirii de către o familie de români din Silistra 
care părăsea Cadrilaterul în 1940. 

Uitată aproape, aceasta le-ar fi atras atenţia să n-o 
abandoneze.  Întrezărind puterea  binefăcătoare a 
acesteia, familia a donat-o mănăstirii pentru a aduce 
alinare bolnavilor aflaţi în suferință. 

În Biserica Mănăstirii Văratec se află o icoană 
făcătoare de minuni reprezentând-o pe Sfânta Ana. Ea a 
fost pictată în 1836. 

Şi la Biserica Mănăstirii Bucium se află o copie a 
icoanei Maicii Domnului numită Prodromiţa, după o 
icoană realizată în anul 1863 la laşi, de către iconarul 
lordache Nicolau, pentru călugării sosiți de la Schitul 
Prodromu. Icoana este renumită pentru faptul că sfintele 
nu au fost pictate de mâna pictorului. „Minunile icoanei se 
petrec şi astăzi la Mânăstirea Bucium, ca şi cum aceasta 
nu ar fi părăsit niciodată aceste plaiuri. 

În Biserica Sihăstriei Vorona se află o icoană a 
Maicii Domnului unică ca reprezentare pentru spațiul 
creştin românesc. Fecioara este zugrăvită ținându-şi Fiul 
de mână şi nu în braţe. Icoana a fost pictată de 
schimonahul Vladimir Machidon (vieţuitor al Mănăstirii) în 
anul 1875. Chipul ei exprimă tandreţe şi duioşie. Este 
călăuzitoare dar, în acelaşi timp, plină de tărie spirituală 
şi de înțelepciune”. 

Biserica Schitului Darvari din Bucureşti deţine o 
copie a icoanei Maicii Domnului — Prodromiţa şi o alta 
înfăţişându-l pe Sfântul lerarh Nicolae, considerate 
icoane făcătoare de minuni. 

Ele au fost aduse de la Prodromu în anul 1922, de 
către monahi în drumul lor prin Țara Românească pentru 
strângerea de colecte. 

La Mănăstirea Rohia există încă de la înfiinţarea 
acesteia (1926) o icoană a Maicii Domnului făcătoare de 
minuni în care primează calitatea ei de rugătoare fierbinte 
pentru nevoile oamenilor. A fost pictată de călugărul 
Nicanor de la Muntele Athos, pe lemn de chiparos. 
Primele semne ale icoanei că ar fi făcătoare de minuni le 
avem începând cu anul 1927. Maica Domnului îndurerată 

se află şi astăzi în partea stângă a bisericii lângă 
catapeteasmă. 

Biserica Mănăstirii Lupşa este deținătoare a unui 
fragment din lemnul Sfintei Cruci, a unei părticele din 
moaştele Sfântului Siluan Athonitul şi a unei icoane 
făcătoare de minuni a Maicii Domnului - Paramythia. 
Icoana este o replică a celei originale aflată la Mănăstirea 
Vatopedu de la Sfântul munte Athos. 

lcoana Maicii Domnului — Grabnic Ascultătoare 
(Gorgoepicusa) de la Biserica Mănăstirii Lainici este una 
dintre cele cinci copii aflate astăzi în lume, după 
originalul, o frescă aflată la Mănăstirea athonită 
Dochiariou de la Athos. Celelalte copii executate de 
monahii de la Muntele Athos se află la: mănăstirea 
ortodoxă Sf. Tikhan (South Canaon Pennsylvania), 
mănăstirea Gorgoepikoos (Geelong Victoria, Austria), 
Biserica bizantină - Metropolis, Monastiraki (Atena, 
Grecia) şi mănăstirea Zăbriceni (Moldova). Aceasta este 
renumită pentru că a vorbit din perete şi că şi-a dat 
singură un nume („Grabnic Ascultătoare'). Ea este 
cinstită în întreaga lume, fiind considerată ocrotitoarea 
familiilor creştine şi ajutătoare grabnică la zămislirea de 
prunci. 

În Biserica Mănăstirii Antim un tezaur bisericesc 
deosebit este şi icoana Rugului Aprins a Maicii Domnului, 
adusă de Părintele loan cel Străin (Ivan Kulâghin) de la 
Mănăstirea Optina din Rusia, icoană considerată a fi 
făcătoare de minuni. 

O altă icoană care în timp şi-a dovedit puterea 
tainică este cea de la Sihăstria Putnei, reprezentând-o pe 
Maica Domnului cu lisus în brațe, donată de o familie 
evlavioasă din localitatea Putna. Ea este îmbrăcată în 
argint bătut, lăsându-se vederii chipurile celor doi, 
realizate în ulei pe lemn. 

În Mănăstirea Cetăţuia - Negru Vodă se află o 
icoană a Maicii Domnului făcătoare de minuni pictată de 
ieromonahul Dorotei Bărbieru în anul 1968. 

Icoana Maicii Domnului făcătoare de minuni de la 
biserica Troiţa a Mănăstirii Surpatele este o copie a 
icoanei Maicii Domnului de Smolensk din Rusia. În anul 
1980 această icoană a început să lăcrimeze. A fost 
restaurată între anii 2002-2004, devenind motiv de 
pelerinaj pentru creştinii aflaţi în suferinţă. 

Din 2010, Mănăstirea Govora deţine o copie a 
icoanei făcătoare de minuni a Maicii Domnului 
Pantanassa (Atotimpărăteasa). Originalul se găseşte la 
Mănăstirea Vatoped de la Muntele Athos. 

La Biserica Mănăstirii Pasărea există o icoană 
făcătoare de minuni a Maicii Domnului care ar fi fost 
adusă în biserică după ce preotul visase de trei ori 
îndemnul de a o aduce dintr-un anumit loc în biserică. 

Mănăstirea Jitianu (metoc al Mănăstirii Sf. Pavel 
din Muntele Athos) deține icoana făcătoare de minuni 
cunoscută sub numele de „Maica Domnului 
Myrrhovlytissa” („Izvorătoarea de mir”). 

Mormintele funerare şi 
lespezile de piatră 


Gropniţa este încăperea boltită situată între 
pronaos şi naos destinată mormintelor de ctitori. Uneori, 
deasupra gropniţei se află o tainiţă. 

Această cameră a mormintelor este caracteristică 
arhitecturii religioase din Moldova, ea apărând pentru 
prima dată la biserica mănăstirii Putna (1468). Se va 
generaliza la marile biserici mănăstireşti din sec. XVI-lea 
şi din sec. XVIl-lea (Neamţ, Sf. Gheorghe — Suceava, 
Probota, Humor, Moldoviţa, Suceviţa, Solca, Golia, 
Caşin, etc.). Ea va pătrunde şi în Țara Românească în 
sec. al XVI-lea. Mormintele vor fi situate însă şi în pridvor, 
pronaos sau chiar naos, în funcţie de arhitectura 
monumentului dar şi de importanţa defunctului. Pietrele 
funerare au formă paralelipipedică sau trapezoidală şi 
sunt aşezate deasupra unor morminte fie la nivelul 
solului, fie marcând capacul unui sicriu din piatră sau 
zidărie. 

Monumentele din interiorul bisericilor erau 
rezervate în special ctitorilor şi familiei acestora dar şi 
unor personalități recunoscute de biserică. Pentru Țara 
Românească cele mai vechi pietre funerare datează din 
sec. al XIV-lea şi sunt decorate cu motive orientale (cel al 
lui Basarab de la Curtea de Argeş), cu un relief de tip 
gisant (cel al lui Vlaicu Vodă) sau doar cu o inscripţie 
comemorativă. În secolul al XVI-lea predomină pietrele 
funerare care au alcătuit chenarul din inscripţie iar 
mijlocul cu decor de inspiraţie orientală (cel al lui Neagoe 
Basarab de la Curtea de Argeş, cu rozetă şi cruce în 
centru). 

Avem şi reprezentări ecvestre ca, de exemplu, 
pietrele funerare ale lui Radu de la Afumaţi de la Curtea 
de Argeş, Albu Golescu de la Vieroşi, sau chiar scene de 
luptă ca de pe piatra lui Stroe Buzescu de la Stăneşti. 

Secolul al XVil-lea e de influenţă barocă, 
accentuat în epoca brâncovenească şi în sec. al XVIII- 
lea. Acum apar pe borduri stemele de familie şi inscripția 
în centrul pietrei funerare (pietrele funerare ale lui Matei 
şi lordache Cantacuzino de la fosta biserică Cotroceni, 
Bălaşei Cantacuzino, patriarhului Dionisie de la 
Târgovişte). 

În Moldova lespezile de mormânt din sec. al XV- 
lea sunt aproape toate de formă trapezoidală. Motivele 
decorative au relieful plat, o linie graţioasă. 

Toate pietrele au câmpul central decorat, un 
chenar cu inscripția şi un chenar de margine. Motivul 
principal pentru sec. XV-XVI îl constituie palmeta sau 
semipalmeta, aşezate de o parte şi de alta a unui vre 
meandric. Este o palmetă îmbogăţită, interpretată în stil 
moldovenesc. 

În sec al XV-lea lespezile funerare au influența 
goticului. Au inscripția dispusă perimetral, iar în centru 
este motivul crucii (piatra funerară a lui Florea de la 
Voroneţ). În a doua jumătate a sec al XV-lea predomină 
inscripția perimetrală ca o veritabilă bordură decorativă, 
cu centrul câmpului ornamentat cu motive florale stilizate 
(piatra de mormânt a Mariei de Mangop de la Putina, 
1477, a lui Ştefan cel Mare de la Putna) sau cu palmete. 
(în necropola de la Rădăuţi, etc.). În sec. XVI-XVII 
decorul floral devine mai exuberant, tratarea reliefului 
plată. (pietrele de mormânt ale lui: Petru Rareş, 1546, 
doamnei Elena; Stefâniță, 1552; Teofanei de la Slatina; 
Anghelinei Tăutu de la Bălineşti, 1607; leremia Movilă, 
1606, de la Suceviţa. 

Decorul abundent, al marginilor pietrelor de 
mormânt din sec. al XVIll-lea, este ilustrat de cele ale lui 
Paisie de la Neamţ, 1794; Lupu Balş de la Sf. Dumitru, 
laşi 1782; etc. 

În Transilvania primele pietre funerare au 
reprezentate figura defunctului (cea în care apare 
reprezentat Andrey Szechy din catedrala de la Alba Iulia). 

Unele sarcofage aveau sculptate şi părțile laterale 
(sarcofagul lui loan de Hunedoara de la Alba lulia are 
reprezentat o luptă între două armate de călăreţi, o 
întoarcere victorioasă cu prizonieri turci). Piatra de 
mormânt a fratelui acestuia — Ladislau, îl reprezintă 
îmbrăcat în armură, culcat cu picioarele pe leul simbolic, 
între două victorii port-steme. Aceste sarcofage au servit 
ca model pentru cele din aceeaşi catedrală, al reginei 
Isabella (1559) şi al principelui loan Sigismund (1571). 
Figurile sunt realizate mai stângaci, iar reliefurile sunt 
concepute într-un stil pitoresc (legenda Bunului 
Samaritean şi scene de asediu). Decorate cu motive 
heraldice sunt şi pietrele funerare ale lui: Gheorghe 
Hecht, 1496, din biserica evanghelică din Sibiu; loan 
Mikola de la Cluj-Napoca, 1471; Nicolae Prol, de la Sibiu, 
1499; Ştefan Thelegdi, 1517, de la Tileagd; domniţa 
Zamfira, 1580, de la Prislop; Petrus Haller, 1569, de la 
Sibiu etc. 

Putna ca mănăstire deţine cele mai interesante şi 
originale pietre funerare realizate în piatră, mare 
majoritate fiind legate de familia lui Ştefan cel Mare şi a 
urmaşilor acestuia. Ele pot fi considerate un grup artistic 
derivat din prototipul celor puse de Ştefan ce Mare în 
biserica Rădăuţilor, pe mormintele înaintaşilor săi. Cele 
de la Putna sunt îmbogăţite cu noi elemente ca steme, 
flori, păsări. 

La mormântul lui Ştefan cel Mare şi Sfânt, sculptat 
în marmură, artistul a grupat simetric şi echilibrat, steme, 
ciorchini de struguri, frunze de stejar. Piatra este aşezată 
pe un sarcofag decorat cu motive vegetale: tulpini 
formând inimi cu vârful în sus, în interiorul cărora sunt 
dispuse frunze palmete, flori şi ciorchini de struguri. La 
capetele superioare ale sarcofagului se află compoziţi din 
frunze de palmetă, simetric aşezate faţă de un ax, având 
în partea inferioară capul de bour din stema Moldovei. 
Câmpul central al lespezii este format din două vrejuri 
meandrice, formând medalioane care închid frunze de 
stejar, ghindă, flori de genţiană. 

Între chenar (vrej meandric de frunte) şi câmpul 
central se află inscripția. Această piatră de mormânt este 
considerată cea mai desăvârşită realizare a sculpturii 
funerare moldoveneşti. Dimensiunile acesteia sunt 
1,825x0.770x0,120 m (grosime) iar soclul are o înălțime 
de 0,435 m. 

Piatra de mormânt a Mariei de Mangop (d. 1477) 
este aşezată pe un soclu înalt, care are latura vizibilă 
decorată cu motive gotice puternic reliefate (vrejuri cu 
frunze şi flori care descriu două medalioane ovale). În 
planul superior sunt reliefate două păsări adosate care 
ciugulesc din caliciul unei flori. Inscripția este în limba 
slavonă. Dimensiunile sunt 1,720x0,780m, grosime 0,110 m. 

La Putna se mai află pietrele de mormânt ale fiilor 
lui Ştefan cel Mare, Bogdan şi Petru (1479-1480) cu 
câmpul central împărţit în două dreptunghiuri egale, 
separate de un pătrat decorat cu un motiv vegetal. În 
dreptunghiul de sus este stema dezvoltată a Moldovei iar 
în cel inferior un vrej meandric. 

Piatra de mormânt a Mariei Voichiţa conţine patru 
medalioane în formă de inimă, legate între ele printr-o 

împletitură dublă. În interiorul acestora şi în restul 
spațiului sunt frunze şi flori. 

Tot la Putna se află mormintele şi pietrele funerare 
ale lui: Bogdan al Ill-lea (d. 1517); Mariei (d. 1518), fiica 
lui Ştefan cel Mare; Mariei (d. 1529) prima soţie a lui 
Petru Rareş; Ştefan cel Tânăr (d. 1528); Mitropolitului 
lacob Putneanul (d. 1778). 

Biserica Sf. Gheorghe Nou din Bucureşti 
adăposteşte mormântul voievodului martir Constantin 
Brâncoveanu şi moaştele acestuia, aduse de soţia sa 
Maria, în 1720, în Valahia din Mănăstirea Maicii Domnului 
din ostrovul Halki. Şi astăzi mormântul din marmură 
sculptată pe care şi-l pregătise la Hurezu este gol şi 
neclintit din acest spaţiu sacru. Tot aici se află şi 
mormântul lui Nicolae Mavrocordat. 

În Biserica mănăstirii Curtea de Argeş sunt 
înmormântați: Sf. Neagoe Basarab (d. 1521) în pronaos; 
Doamna Despina, soția acestuia (d. 1554). Pe latura din 
stânga a pronaosului se află mormântul lui Radu de la 
Afumaţi (d. 1929) şi al soției sale Ruxandra. 

In gropnița domnească de la biserica Mănăstirii din 
Curtea de Argeş au fost îngropaţi copiii lui Neagoe 
Basarab, morţi la o vârstă fragedă, Petru, loan şi 
Anghelina. Tot aici Neagoe va aduce şi rămăşitele 
părinteşti ale mamei sale Neaga, iar Ruxandra pe cele 
ale sorei sale Stana. 

La restaurarea din 1875, încăperea mormintelor va 
suferi modificări. Multe pietre a căror inscripţie era 
inteligibilă vor ajunge la Muzeul de Artă din Bucureşti — 
lespezile de pe mormintele Neagăi, Ruxandrei şi al 
doamnei Despina. Peste patru veacuri familia regală a 
României va alege tot Biserica Mănăstirii Curtea de 
Argeş ca necropolă regală. Astfel, în pronaos astăzi 
odihnesc şi osemintele primelor cupluri regale ale 

României: regele Carol | împreună cu regina Elisabeta şi 
Ferdinand cu regina Maria. 

În cea mai de seamă ctitorie a Voievodului 
Mircea cel Bătrân — Cozia, se odihneşte trupul acestuia 
(d. 4.02.1418). Mormântul a fost profanat de turci la 1821 
şi de către germani la 1917. În pronaosul Coziei se află şi 
mormântul Teodorei, mama lui Mihai Viteazul (călugărită 
la Cozia, sub numele de Teofana şi decedată la 1605). 
Sub pardoseala de lespezi de piatră mai sunt ascunse în 
Biserica mare a Coziei şi alte morminte (printre acestea 
sunt mormintele lui Mihai Radu Voievod şi a Mitropolitului 
Varlaam, decedat în 1702). Multe dintre morminte nu sunt 
încă identificate. 

În pronaosul Bisericii Voroneţ se află mormântul 
sub care au stat moaştele Sfântului Daniil Sihastru până 
când acestea au fost scoase spre închinare. Înspre 
peretele de nord al pronaosului se află lespedea 
mormântului lui Grigorcea, mare vornic în timpul lui 
leremia Movilă. În pridvorul bisericii se găseşte lespedea 
funerară a mitropolitului Grigore Roşca. 

Gropniţa Bisericii Mănăstirii Neamţ adăposteşte 
mormântul lui Ştefan al II-lea, fiul lui Alexandru cel Bun şi 
unchiul lui Ştefan cel Mare. Tot aici pe latura de sud-est a 
camerei mormintelor se află mormântul Sfântului Cuvios 
Paisie Velicikovschi (d. 1794), care a fost canonizat de 
Biserica Ortodoxă Română în 1992. 

În Biserica Mănăstirii Tismana se află mormântul 
Sfântului Nicodim (d. 1406). 

Biserica Sf. Nicolae sau Biserica Domnească de la 
Curtea de Argeş a constituit şi loc de înmormântare a 
familiilor domnitoare. În 1920 singurul mormânt găsit 
neprofanat a fost cel al lui Radu Vodă, fratele lui Vlaicu 
Vodă (fiul lui Nicolae Alexandru). Vlaicu Vodă -— Vladislav 

a fost primul domn înmormântat la Argeş. În acelaşi 
mormânt a fost aşezată doamna Cherana, soția sa. 

Mormântul lui Radu Vodă se păstrează deschis şi 
poate fi văzut în starea lui inițială. Mormântul de alături, 
găsit gol, a fost atribuit doamnei Ana, soţia lui Radu 
Vodă. Tot aici se mai află mormântul lui Vladislav, fiul lui 
Radu Vodă, mort la 15-18 ani, precum şi al lui Voislav, 
cel de al 4-lea fiu al marelui Alexandru Voievod (d. 1366). 
Un alt mormânt este atribuit lui Dan |. Biserica a fost şi 
locul de îngropăciune a unor boieri apropiaţi domnitorului. 

Biserica Negru Vodă Câmpulung adăposteşte 
mormântul lui Nicolae Alexandru Basarab (d. 1364), fiul 
marelui Basarab | (primul voievod al Țării Româneşti). 

Placa sa de mormânt reprezintă cel mai vechi 
document epigrafic în limba slavonă de pe teritoriul 
României. 

Biserica Mănăstirii Dealu este gropniță voievodală, 
aici găsindu-şi odihna veşnică voievozi şi descendenți de 
os domnesc precum: Vladislav al II-lea (1456) în partea 
dreaptă a naosului; Vlad Dracul (d. 1447) şi Nicolae (fiul 
lui Vlad Dracul, d. 1447); Radu cel Mare (d. 1508); 
jupânița Caplea (soţia lui Radu cel Mare); Vlad cel Tânăr 
(d. 1512) — fratele vitreg al lui Radu cel Mare; Vlad 
Înecatul (d. 1532); Pătraşcu cel Bun (d. 1557); Mihăilaş 
Movilă (d. 1609) — voievod moldovean. Tot aici se află 
depus şi capul (craniul) lui Mihai Viteazul. 

Biserica Mănăstirii Bistrița de Neamţ adăposteşte 
în gropniță mormintele ctitorilor Bistriţei: pe Alexandru cel 
Bun (d. 1432) şi prima lui soţie — doamna Ana Neacşa (d. 
1418) dimpreună cu doi copii ai lor — Roman şi Vasilisa. 
Tot aici mai sunt înmormântați Alexăndrel, primul fiu al 
Sfântului Ştefan, Ana, sora acestuia, şi Roman, fecior al 
lui llieş voievod. În nişa gropniţei se află mormântul 
Doamnei Maria, soţia lui Ştefan Lăcustă. În partea de 

nord-est a pronaosului se află mormântul atribuit 
cronicarului Grigore Ureche (d. 1647). În partea de sud- 
est se găseşte mormântul lui Ilvaşcu Golescu (d. 1584), 
mare vornic din Valahia (d. 1584). În partea de sud a 
pronaosului a fost descoperit în 1975 mormântul 
arhieresc al lui losif Muşat, primul mitropolit al Bisericii 
Autocefale a Moldovei, rudă apropiată a lui Alexandru cel 
Bun. 

Lângă zidul nordic al pridvorului e aşezată piatra 
de mormânt a mitropolitului Atanasie, care a păstorit 
mitropolia Moldovei după Anastasie Crimca, şi a răposat 
la 13 iulie 1632. Tot în această încăpere îşi află locul de 
veşnică odihnă şi episcopii Metodie şi Simeon, trecuţi la 
cele veşnice în 1504 şi, respectiv, 1564. 

Biserica Mănăstirii Râşca adăposteşte în pridvor 
pietrele tombale ale mormintelor episcopului Macarie (d. 
1558) şi cel al mamei lui Alexandru Lăpuşneanu — 
Anastasia Kneghina (d. 1558). 

În Biserica Mănăstirii Golia se găsesc astăzi 
pietrele funerare din pronaos aparținând marelui vornic 
Toma Cantacuzino şi soţiei sale Ana şi cea de pe 
mormântul doamnei Ecaterina, soţia hatmanului Velicico 
Costin (fratele cronicarului Miron Costin). 

Biserica Mănăstirii Probota adăposteşte mormin- 
tele Doamnei Oltea Maria (d. 1464), mama domni-torului 
Ştefan cel Mare şi Sfânt / pe cel al tatălui său — Bogdan 
al Il-lea, pe cel al fiului domnitorului sfânt — Petru Rareş şi 
al Elenei Doamna. 

În Biserica Mănăstirii Arnota, în pronaos, se află 
mormintele lui Matei Basarab şi al tatălui acestuia vel- 
vornicul Danciu (adus de la Catedrala din Alba Iulia). 

Biserica Mănăstirii Slatina a suferit modificări de-a 
lungul timpului. Gropniţa din pronaos a ajuns să fie în 
naos, dar nu se mai păstrează decât mormântul fiicei lui 

Lăpuşneanu -— Teofana, acoperit cu o lespede de 
marmură albă. Alte 5 pietre de mormânt au fost risipite, 
smulse din lăcaşurile lor. Ele au ajuns la muzeul din 
Bucureşti ca antichităţi ale epocii lui Lăpuşneanu 
(probabil cea de pe mormântul lui Lăpuşneanu, a 
monahului Pahomie, ctitorul Slatinei, a unei fiice a 
doamnei Ruxandra). 

Biserica Mănăstirii Snagov adăposteşte piatra de 
mormânt a lui Pârvu Craiovescu, datând din anul 1512. 
Lucrarea realizată în piatră se remarcă prin prezenţa 
motivelor tipice ale pietrelor funerare din Țara 
Românească. Crucea şi arborele vieții sunt juxtapuse în 
câmpul central. 

Tot aici îşi regăseşte odihna veşnică şi Mitropolitul 
Serafim (1576-1586) al Ungrovlahiei. 

În Biserica Mănăstirii Bistriţa de Vâlcea se află 
locul de odihnă al monahului Pahomie, cel care a fost 
marele ban Barbu Craiovescu, ctitorul Bistriţei (d. 1520). 

În Biserica Mănăstirii Humor, în gropniță se află 
mormintele ctitorilor — Toader Bubuiog (d. 1539), mare 
logofăt, şi al soţiei acestuia, Anastasia. În pronaos se 
găseşte în partea dreaptă, mormântul lui Eftimie (d. 
1561), stareţ al lăcaşului şi mai apoi episcop de Rădăuți. 

Mănăstirea Căluiu a fost folosită de-a lungul 
veacurilor şi ca necropolă a familiei Buzeştilor. În partea 
dreaptă a pronaosului se află mormântul lui Stroe 
postelnicul, fiul lui Radu mare armaş. Tot aici odihneşte 
jupâniţa lui Radu — Stanca (d. 1590). În partea de nord- 
vest a pronaosului se află mormântul lui Preda Buzescu, 
mare ban al Craiovei şi ctitor al mănăstirii (d. 1608). Alte 
4 pietre de mormânt aşezate în pridvorul bisericii, în sec. 
al XVll-lea şi al XVIll-lea, sunt acum afară, în pavajul 
curții, pe latura de vest a lăcaşului (Radu Buzescu, d. 
1610, mare clucer şi ctitor al sfintei mănăstiri/ Radu 


135 


Buzescu mare ban, d. 1647, fiul primului jupân 
Constantin Buzescu, d. 1733). 

În biserica Trei lerarhi au fost înmormântați: loan, 
fiul lui Vasile Lupu, Tudosca, prima soţie a acestuia, 
Vasile Lupu şi fiul său Stefâniță. Lipsa de grijă a 
călugărilor greci care au administrat mănăstirea, 
începând din anul 1646 dar şi dezinteresul condamnabil 
al celor care au condus lucrările de restaurare dintre anii 
1882-1904, a făcut ca multe lespezi de mormânt să fie 
aruncate, obiecte funerare şi oseminte dispărând pentru 
totdeauna. În una din nişe acum este mormântul marelui 
cărturar Dimitrie Cantemir (d. 1723), adus acasă în 1935. 

Tot aici sunt depuse osemintele primului domnitor 
al României — Alexandru loan Cuza. 

Mănăstirea Dobrovăț adăposteşte mormintele: 
Petru Movilă (d. 1607), Cehan Racoviţă (d. 1664), Teo- 
fanei (d. 1665) mama lui Nicolae Hatmanu, Ecaterinei 
Racoviţă. 

Biserica Mănăstirii Galata este necropolă 
domnească, fiind înmormântați aici: prima soţie a lui 
Petru Şchiopu, Doamna Maria, copiii Despina şi Vlad. Tot 
în gropniță au mai fost descoperite alte trei morminte 
neidentificate, cu prilejul săpăturilor din anul 1963. 

Biserica Stavropoleos, creaţie a grecului loanichie, 
adăposteşte lespedea funerară a ctitorului dar şi altele la 
fel de importante ca valoare artistică [una amintind pe 
ceauşul agesc Drăgoi, cunoscut pentru daniile sale de la 
Stavropoleos (d. 1761)]. O alta este considerată a fi cea 
mai veche lespede funerară a unui mitropolit, aceea a lui 
Grigore |, ierarh al Ţării Româneşti între 1629-1637 
(lespede provenită poate de la mănăstirea Stelea). 
Lapidariul mai adăposteşte o serie de lespezi funerare 
ale unor boieri şi egumeni din sec. al XVIll-lea ca şi, 
probabil, aceea a lui Pantoleon Calliarhos din Chios, 

medic şi filozof de la curtea lui Brâncoveanu, decedat la 
1725 (lespezi provenite de la dispăruta mănăstire Sf. loan 
cel Nou). 

Vechea biserică a Mănăstirii Cotroceni adăpostea 
o serie de morminte precum: în partea dreaptă a naosului 
în nişa formată de zidul pronaosului era înmormântat 
ctitorul Cotrocenilor — Şerban Cantacuzino Voievod, 
nepotul răposatului Şerban Basarabu Voievod. În 
pronaosul bisericii se aflau mormintele mai multor rude 
ale ctitorului: Matei, fratele lui Şerban Vodă (d. 1685) / 
Radu Spătarul (d. 1715), fiul stolnicului Constantin 
Cantacuzino / Constantin (d. 1729) fiul lui Radu Spătarul / 
lordache (d. 1692), alt frate al lui Şerban Cantacuzino. 

Biserica de pe Dealul Patriarhiei a fost de-a lungul 
anilor loc de îngropăciune a multor familii domnitoare, 
ajungând la un moment dat să fie pardosită aproape 
numai cu lespezi funerare. Astăzi acestea sunt aproape 
în întregime dispărute (între anii 1834-1839, când a fost 
reînnoită pardoseala interioară. Reţineau atenţia piatra de 
mormânt a lui Radu llieş (1704), ginerele lui Constantin 
Brâncoveanu / piatra funerară a mitropolitului Grigore din 
1787 şi un fragment de la mormântul mitropolitului 
Teodosie (d. 1708). În partea sudică a pronaosului se mai 
pot vedea astăzi lespezile ce acoperă mormintele primilor 
patriarhi ai României — Miron Cristea (d. 1939) şi Nicodim 
Munteanu (d. 1948). 

Biserica Mănăstirii Văratec adăposteşte mormântul 
ctitorului ei — Cuviosul losif pustnicul, canonizat în 2008. 
Acesta a trecut la cele veşnice pe 28 XII. 1828. 

Arestarea, Procesul şi Moartea 
lui lisus 


Judecata lui Pilat 


După ce lisus a fost vândut de luda şi prins, l-au 
dus înaintea Sinedriului la marele preot Caiafa. Mai marii 
Sinedriului căutau mărturii mincinoase împotriva lui lisus, 
iar arhiereul Caiafa l-a acuzat, rupându-şi veşmintele, că 
se crede Dumnezeu. Mântuitorul le-a răspuns cu 
seninătate şi stăpânire divină de sine: „De acum încolo 
veţi vedea pe Fiul Omului şezând de-a dreapta puterii şi 
venind pe norii cerului”. Dintre toţi ucenicii lui lisus, numai 
Petru a îndrăznit să-L urmărească prin mulțime, dar când 
lumea Ierusalimului l-a recunoscut că şi el făcea parte din 
grupul învăţăceilor Nazarineanului, s-a lepădat de trei ori 
de Hristos. Abia când a cântat cocoşul a 3-a oară şi-a 
adus aminte de cuvintele Învăţătorului său şi a început să 
plângă, având remuşcări amarnice că l-a părăsit pe 
Mântuitorul. A doua zi dimineaţă Sinedriul a hotărât să-l 
dea pe lisus pe mâinile dregătorului Pilat din Pont, „care 
s-a spălat pe mâini”, negăsindu-l vinovat cu nimic. Având 
dreptul să elibereze un întemnițat pe care îl cerea 
mulțimea, la dorinţele acesteia, Pilat l-a eliberat pe 
tâlharul Barabas. Ostaşii romani şi poporul l-au batjocorit 
pe lisus, punându-i pe cap o coroană de spini. Când a 
văzut luda că lisus e osândit la moarte, a aruncat arginții 
primiţi pentru vânzarea sa şi s-a spânzurat. 


Răstignirea pe Golgota 


Domnului Hristos i-au pus în spate o cruce mare 
de lemn şi L-au biciuit, ducându-L la răstignire pe 

Golgota. Sub greutatea crucii şi a loviturilor, lisus a căzut 
de mai multe ori. Pe dealul Golgota, lui lisus i-au dat să 
bea vin amestecat cu fiere. L-au răstignit împreună cu alți 
doi tâlhari. Preoţii, cărturarii şi poporul îl batjocoreau în 
continuare pe Hristos: „Pe alţii i-a mântuit, iar pe Sine nu 
poate să se mântuiască”. 

În ceasul al şaselea, un întuneric mare cuprinsese 
tot ținutul. S-a auzit glasul Domnului: „Eli, Eli, lama 
sabahtani?”, adică: „Dumnezeul Meu, Dumnezeul Meu, 
pentru ce M-ai părăsit?” Domnul lisus a murit, cata- 
peteasma templului s-a despicat în două şi un cutremur a 
cuprins pământul. 

Acestea au fost faptele rămase peste ani şi 
consemnate în cele patru evanghelii. Se ştie că acestea 
au fost scrise la zeci de ani după judecarea şi crucificarea 
lui Hristos. Cu semne de întrebare şi astăzi rămâne data 
scrierii Evangheliei lui Matei (44 e.n.), ştiind că celelalte 
au fost scrise mult mai târziu: cea a lui Marcu în jurul 
anului 72, a lui Luca în anul 90 iar cea a lui loan în jurul 
anului 100 (110 sau chiar 120). Acestea nu au fost scrise 
după relatări ale unor martori oculari. Cei patru 
evanghelişti s-au ferit să-i numească pe romani (aici fiind 
vorba de Pilat) drept vinovaţi pentru răstignirea lui lisus, 
pentru a nu intra în conflict cu stăpânirea romană, 
aruncând vinovăția asupra evreilor. Astfel, evreii au 
rămas până astăzi drept cei care L-au răstignit pe lisus. 
De-a lungul mileniilor procesul lui lisus a fost considerat 
cea mai gravă „denaturare a dreptăţii” care a avut loc 
vreodată. 

După proclamarea statului Israel, în mai 1948 un 
grup de preoţi creştini din Olanda, Germania şi Anglia a 
înaintat Tribunalului Suprem al Israelului cererea privind 
„rejudecarea” procesului lui lisus. 

„Dosarul” a fost transferat de către Tribunalul 
Suprem al Israelului judecătorului Haim Cohn care a 
lucrat la el aproape toată viaţa. Verdictul este înglobat în 
cartea — „Arestarea, procesul şi moartea lui lisus Hristos”, 
carte tradusă şi în limba română în anul 2004 (la doi ani 
după moartea autorului). Cohn a devenit pe rând, 
procuror general, preşedinte al Curţii Supreme şi ministru 
al justiţiei. A făcut parte din primul Comitet al Naţiunilor 
Unite pentru Drepturile Omului, a înfiinţat filiala israeliană 
a organizației „Amnesty International”, a fost preşedintele 
Asociaţiei Israeliene pentru Drepturi Civile. Cartea 
încearcă să răspundă la un chestionar cu 15 întrebări 
decisive pentru elucidarea „cazului”. Aceste întrebări 
sunt: Cine l-a arestat pe lisus, romanii sau evreii, ori toți 
împreună? De ce a fost arestat şi din ordinul cui? De ce a 
fost adus la casa marelui preot evreu şi din ordinul cui? 
Ce s-a întâmplat în casa marelui preot? S-a adunat acolo 
întreg Sanhedrinul şi de ce? A fost lisus anchetat de 
marele preot şi dacă da, a fost anchetat în prezenţa 
Sanhedrinului sau doar marele preot l-a interogat? Au 
fost cercetaţi şi alți martori? Care a fost scopul acestei 
anchete? De ce l-au adus evreii (sau unii dintre ei) pe 
lisus în faţa lui Pilat? Oare n-au avut evreii competenţa 
juridică de a-l judeca pe lisus? Sau au preferat ca 
procurorul roman să-l condamne la moarte? Ce s-a 
petrecut în palatul lui Pilat? lisus a fost judecat după 
legile Romei sau a avut loc un fel de controversă între 
Pilat şi evrei (ori cu unii dintre ei) până ce guvernatorul 
roman s-a lăsat convins (cu greu) să-l răstignească pe 
lisus? Să fi avut evreii (sau unii dintre ei) vreun interes în 
uciderea lui lisus ori în condamnarea lui la moarte? A fost 
dovedită vreo acuzaţie împotriva lui lisus, care să justifice 
din punct de vedere al învățăturii evreieşti, uciderea lui 
lisus? Avea vreun interes Pilat să-l răstignească pe lisus 

şi să obțină vreo favoare din moartea lui? A fost dovedită 
în faţa lui Pilat vreo acuzaţie împotriva lui lisus din punct 
de vedere al legii romane? A vrut cu adevărat Pilat să-l 
judece pe lisus cu blândeţe şi să-l salveze? 

Cartea reprezintă un dosar deschis după 1900 de 
ani şi o cercetare în sec. al XX-lea a unui judecător evreu 
de a rejudeca procesul şi moartea lui lisus (dând un 
verdict la fel de târziu). 

Romanii erau urâţi şi disprețuiţi la lerusalim. 
Prezenţa acestora era o insultă adusă evreilor. Revoltele 
evreilor au dus la răstignirea a 2000 de instigatori la 
rebeliune. Evreii, în general, aveau aversiune față de 
ideea de a intra într-o locuință romană şi cu atât în 
Palatul guvernatorului. Pilat a disprețuit legile evreieşti şi 
i-a provocat pe evrei prin expunerea imaginii împăratului 
divinizat peste tot. Atitudinea lui lisus faţă de romani a 
fost aceeaşi ca a tuturor evreilor. Când lisus a început să 
propovăduiască, duşmănia era reciprocă între romani şi 
evrei. 

Dacă romanii constituiau răul cel mare, să nu ne 
închipuim că evreii erau chiar nevinovaţi şi paşnici. După 
ce lerusalimul a devenit centrul unei provincii romane, 
între aceştia şi iudei ura devine de neoprit. Pentru 
salvarea Israelului, iudeii se vor împărţi în mai multe 
partide. Cei mai numeroşi erau fariseii care constituiau 
adevărata putere religioasă. Orice activitate în afara 
rugăciunilor era respinsă, iar pedeapsa pentru impuritate 
era chinul veşnic — iadul. Ei au fost consideraţi duşmanii 
de moarte ai lui lisus. Ei erau ipocriţi, perfizi, egoişti, 
mândri, încăpăţânaţi şi lipsiţi de scrupule. lisus i-a 
cunoscut bine, i-a ponegrit şi i-a acoperit de reproşuri. 
Evangheliile îi scot vinovaţi pe evrei şi nu pe romani de 
râstignirea lui lisus, deşi nu există niciun motiv plauzibil 
pentru ca fariseii-înalţii preoţi, bătrânii şi cărturarii să fi 

făcut acest lucru. A doua sectă importantă era a 
irodienilor sau a saducheilor, care erau interesaţi de 
politică şi adepţi ai alianței cu Roma. Pentru ei Dumnezeu 
nu se mai amesteca în lume, destinul omului fiind 
responsabilitatea sa. Devenind un factor de putere în 
ludeea, Mântuitorul va intra în conflict şi cu aceştia, 
saducheii temându-se că o revoltă a evreilor l-ar fi 
proclamat pe lisus ca rege „atunci preoții cei mai de 
seamă, cărturarii şi bătrânii norodului s-au strâns la 
curtea marelui preot Caiafa şi s-au sfătuit împreună cum 
să-l prindă pe lisus cu vicleşug şi să-l omoare” (Matei 
26:1-4). 

Pentru a se salva de frica romanilor care-i vor 
nimici, lisus trebuia să fie sacrificat „Voi nu ştiţi nimic; Nici 
nu gândiţi că ne este mai de folos să moară un singur om 
pentru norod, decât să piară tot neamul” (loan 11:47-54). 

De acum înainte saducheii împreună cu fariseii vor 
lucra împreună spre a-l ucide pe lisus Hristos. 

Zeloţii erau singurii care cereau revolta imediată 
antiromană şi proclamarea împărăției lui Dumnezeu. Ei 
au văzut în lisus o speranţă şi au salutat intrarea acestuia 
în lerusalim, deşi se vor afla şi ei într-un permanent 
conflict cu Hristos pentru că acesta declara că: „Împărăţia 
mea nu este în lumea aceasta” (loan 18:36). lisus nu 
putea fi căpetenia care să-i înece în sânge pe duşmanii 
lor. O altă sectă importantă a timpului era cea a 
esenienilor. Ei vor fi străini de lupta antiromană a 
Zeloţilor, de rigoarea fariseilor şi de dorinţa de putere a 
saducheilor. Aceasta era scena politică reală a timpului 
propovăduliriilor lui lisus, timp supus rezistenţei, urei, 
primejdiilor şi mai ales neînţelegerii. 

Nu este de mirare că iudeii au cerut viaţă în final 
pentru Barabas şi moarte pentru lisus: „Arhiereii şi 
bătrânii au ațâţat noroadele să ceară pe Barabas, iar pe 

lisus să-L piardă” (Matei 27: 17-21). Cel care era 
considerat duşman, luptător contra romanilor şi ucigaş de 
rând, a fost preferat celui Drept... 

Evangheliile notează că numai evreii au fost 
interesați de arestarea lui lisus şi că trădarea lui luda a 
fost de fapt o înţelegere cu puterea romană. Trădarea 
însă nu se justifică. 

Cohorta romană comandată de un tribun, cu 
ajutorul „aprozilor evrei”, l-a prins pe lisus. Totuşi, nu este 
verosimil ca în ajun de Paşti conducătorii evrei ai 
lerusalimului să se fi deplasat să aresteze pe cineva, iar 
în noaptea ajunului de Paşti să procedeze la investigații. 
Întrunirea acestora a fost repede dictată de salvarea lui 
lisus şi nicidecum de condamnarea acestuia. Marele 
preot Caiafa a ținut să aibă o discuţie personală înaintea 
interogării sale de către Pilat, convocând de urgenţă 
Sanhedrinul în plină noapte. Chiar dacă instanța era 
valabilă numai în cadrul templului, şedinţa de lucru a avut 
loc acasă la Marele Preot. După Haim Cohn nu este 
verosimil ca rabinii şi conducătorii evrei ai lerusalimului 
să se fi deplasat în ajun de sărbătoare să aresteze pe 
cineva, să se investigheze noaptea ajunului de Paşti, 
atâta timp cât regulamentele Sanhedrinului interziceau cu 
stricteţe procesele penale în ajun de sărbătoare şi după 
lăsarea întunericului. De aici rezultă ilegalitatea acestui 
proces. Dacă nu romanii au forțat data intenţionat, atunci 
poate disputa dintre farisei şi saduchei să fi produs 
existenţa unui astfel de proces (spre mulțumirea celor din 
urmă). Dacă într-adevăr Sanhedrinul s-a întrunit în mod 
excepţional, el dorea să-l salveze pe lisus şi nicidecum 
să-l condamne, dându-l pe mâna prigonitorilor romani. 
Marele Preot este pus în situaţia de a-şi rupe hainele de 
pe el pentru că lisus a refuzat să colaboreze „profanând 
în continuare numele lui Dumnezeu'. Misiunea sa 

eşuase, lisus nu mai putea fi salvat. Se susţine astfel 
teza că procesul religios ar fi avut loc în acea noapte, iar 
cel politic în faţa tribunalului lui Pilat. 

Haim Cohn consideră însă că potrivit legilor 
iudaice răspunsul lui lisus nu constituia o blasfemie. 
Reacţia Marelui Preot a fost mai repede un semn al 
disperării în fața neputinței de a-l convinge pe lisus să 
coopereze şi să se salveze. Prin ruperea hainelor (simbol 
al doliului la evrei), Caiafa abandona lupta, soarta lui lisus 
fiind astfel pecetluită. 

lisus a fost dat pe mâinile Tribunalului roman de 
către evrei în zori, conform înțelegerii. Autorii 
Evangheliilor se spală repede pe mâni susţinând că evreii 
au dorit să-l judece „dar din lipsă de competențe juridice 
şi din pricina interdicţiei de a ucide” l-au dat pe lisus spre 
judecată romanilor, respectiv lui Pilat. 

Pilat i-a oferit lui lisus posibilitatea să se căiască şi 
să-şi salveze viața, amânând execuţia pentru a doua zi. 
Acuzatul şi-a recunoscut vina de a se fi proclamat 
„Regele evreilor”, acesta fiind găsit vinovat de „lezare a 
Imperiului Roman”. Sentința nu putea fi decât una: 
răstignirea acuzatului. Povestea lui Barabas este 
fantezistă pentru că romanii nu ar fi oferit evreilor o astfel 
de alternativă la moarte. Nu evreii au hotărât cine să fie 
crucificat. 

După Haim Cohn, administraţia romană îl dorea 
condamnat. Pentru romani lisus era un răzvrătit iar faptul 
că s-a declarat — Împărat al iudeilor intra sub incidenţa 
legii romane, promulgată de Augustus în anul 8 d. Ch. 

lisus trebuia pedepsit exemplar, pentru a 
descuraja orice tentativă de răzmeriță. Pilat nu era 
personajul împăciuitor descris de Evanghelii. El era crud 
şi chiar acuzat de abuz de putere de Roma. 

Execuţia lui lisus nu a fost una deosebită, atâta 
timp cât alături de el au mai fost răstigniţi alți doi tâlhari. 
Chiar dacă trupul trebuia să stea 3 zile pe cruce, se pare 
că din cauza sărbătorii, s-a hotărât ca acesta să fie 
coborât şi îngropat (în Evanghelia lui Marcu, losif din 
Arimateea îl roagă pe Pilat să îngroape trupul lui lisus 
înaintea sărbătorii). Conform Evangheliilor, chiar dacă 
Pilat nu-i găseşte nicio vină (?), iudeii îl îndeamnă să 
pronunţe sentința „El trebuie să moară pentru că s-a făcut 
pe sine Fiul lui Dumnezeu”. Tot Evangheliile încearcă să-l 
scoată nevinovat în final şi pe Pilat după ce acesta nu 
reuşeşte să-l salveze pe lisus (?) recunoscând că: „Eu 
sunt nevinovat de sângele neprihănitului acesta. Treaba 
voastră” (?) Ca să iasă „curat din viața Mântuitorului 
acesta procedează la adăugarea pe cruce a textului care 
să amintească tuturor pentru ce de fapt acesta a fost 
crucificat: lisus regele iudeilor. 

Conform lui Cohn multe din faptele relatate de 
Evanghelii sunt rodul imaginaţiei celor ce le-au compus. 
Din scrierile vechi, evreii au eliminat tot ce ar fi putut 
atesta istoric procesul şi moartea lui lisus, dar mai ales 
amestecul lor în judecarea şi omorârea acestuia. Rezultă 
că lisus a fost un instigator, un mare pericol pentru 
poporul lui Israel şi pentru religia lui, chiar dacă mai târziu 
va fi recunoscut ca fondator al religiei creştine. 

După  crucificarea lui lisus, conducerea 
Sanhedrinului a interzis discipolilor acestora să-i propage 
învățătura. 

Activitatea discipolilor (apostolilor) a intrat în 
atenţia autorităţilor evreieşti, mai ales că aceştia chiar au 
atribuit Sanhedrinului răspunderea răstignirii lui lisus. 

Mai târziu evreii au crezut şi ei că ruinele 
lerusalimului şi ale Templului, dispersarea poporului 

printre alte neamuri erau pedeapsa lui Dumnezeu pentru 
crima săvârşită. 

După autorul cărţii, responsabilitatea pentru 
moartea lui lisus revine în întregime ocupanților romani. 

Procesul rămâne în continuare o eroare judiciară, 
un asasinat legal. Istoricii confirmă adevărul istoric: 
Publius Cornelius Tacitus (55-115 e.n.) scrie că părintele 
creştinilor a fost executat în vremea împăratului Tiberiu 
de câtre procuratorul Pilat din Pont. losef Ben Matitiahu 
povesteşte despre existența lui Hristos şi răstignirea 
(condamnarea) lui de către Pilat. 

„Prin moartea lui lisus, Dumnezeu a eliberat lumea 
de păcat. Crucea devine astfel un simbol al salvării şi nu 
al durerii şi suferinţei”. 

Cartea reprezintă prima intervenţie în istoria 
Bibliei, a justiţiei şi a credinţei creştine, când un judecător 
evreu analizează şi rejudecă procesul şi moartea lui lisus. 
Chiar dacă verdictul a fost dat, „procesul” nu s-a încheiat, 
rămânând deschis mileniilor următoare. 

Iuda se vrea „reabilitat” 


Lucrările de arheologie religioasă din ultimii ani, 
descifrate cu greutate, restaurate şi păstrate de acum 
înainte în condiţii normale, au darul de a dezvălui mistere, 
de a face loc interpretărilor, de a clarifica momente 
importante ale istoriei universale, dar şi a milenarei 
credinţe în lisus Hristos. Lucrările astfel aruncate pe piață 
pot însemna analize competente, concluzii mai mult sau 
mai puţin pertinente, de multe ori controversate, dar şi 
prilej din partea speculanţilor de a face bani prin tipărirea 
unor cărți sau producerea unor filme. 

Asta nu înseamnă că fenomenul religios, istoric, 
istoria marilor religii nu poate fi completată cu noi date 
prin dezvăluirea noilor cuceriri ale ştiinţei contemporane 
în privința descifrării scrierilor vechi. 

„Evanghelia după luda  lIscarioteanul' a fost 
întocmită la 300 de ani după Hristos, scrisă pe papirus, 
legat în fâşii de piele şi redactată în limba coptă. Ea a fost 
regăsită în anii '70 în deşertul El Minya, după care a 
ajuns în mâna anticarilor din Europa şi Statele Unite. Este 
cumpărată, după ce a stat într-o casetă de securitate a 
unei Bânci din Long Island, de anticarul Frieda 
Nussberger-Tchacods din Zurich în 2000. 

După o cercetare şi restaurare de 5 ani, specialiştii 
au reuşit să verifice autenticitatea dar să şi descifreze 
textul acestei noi evanghelii. Ea a fost restituită Egiptului 
şi se află astăzi expusă la Muzeul Copt din Cairo. 

Cartea lui Herbert Krosney „Evanghelia pierdută. 
Pe urmele Evangheliei după luda  lIscarioteanul' 
reprezintă o mărturie inedită şi autentică asupra 
începutului creştinismului „iar mesajul acesteia răstoarnă 

complet credința îndelung acceptată că luda şi-a trădat 
Învățătorul”. 

Din acest text reiese că luda nu este trădătorul ci 
mijlocul prin care lisus îşi atinge scopul, executând un 
ordin ce i se dăduse. 

Cartea a fost publicată până în 2007 în 8 limbi: 
engleză, italiană, poloneză, olandeză, spaniolă, franceză, 
germană şi portugheză. Această Evanghelie contrazice 
multe evenimente istorice transmise prin Evangheliştii 
oficiali (Luca, Matei, loan, Marcu). Documentul nu ne 
transmite nimic referitor la Răstignire şi Înviere, în schimb 
dezminte şi faptul că luda s-ar fi spânzurat, aşa cum 
povesteşte Apostolul Luca. Acesta ar fi murit, precum 
lisus, crucificat de romani la Khirbet Qumran la o vârstă 
înaintată (?!). 

Cartea prezintă la început peripeţiile prin care 
trece codexul găsit de Jebel Qarara în Egipt, de la 
negustorii de antichități şi până la ultimul „proprietar” — 
Frieda Tchacods Nussberger. 

Cartea prezintă „epopeea manuscrisului”, mai ales 
activitatea de cercetare şi autentificare. 

Ca şi luda, salvatoarea manuscrisului (care, la 
rândul ei, ar fi dorit să profite valorificându-l prin vânzare 
altor amatori), „sinceră” pentru cei ce doresc s-o creadă, 
afirmă în capitolul X al cărţii: „Aveam o misiune, luda îmi 
cerea să fac ceva pentru el... Cred că am fost aleasă de 
luda pentru a-l reabilita” (p. 179)... 

Ceea ce ştim clar până în acest moment este 
faptul că textul codexului datează din sec II-lea şi a fost 
condamnat de Biserica primară (Episcopul lrineu de 
Lyon), nefiind inclus alături de Evangheliile după Matei, 
Marcu, Luca şi loan. 

Chiar în capitolul XVI al Cărţii, autorul scoate în 
evidență faptul că „Evanghelia după luda' nu reprezintă 

nici replica, nici contestarea celor patru evanghelii 
canonice... „Ea are propria ei istorie, spusă independent 
de alte relatări” (pag. 304) 

Din carte mai aflăm că persoana care a scris acest 
codex pe papirus l-a copiat din limba greacă în limba 
coptă, probabil în secolul al Ill-lea sau al IV-lea. 

În anul 2004 Vaticanul respinge reabilitarea lui 
luda, socotindu-l pe acesta un mincinos, un instrument. 
Papa a reafirmat versiunea celor patru evanghelişiti: 
„Pentru luda, avid şi mincinos, contau doar puterea şi 
succesul. A trăit în minciună şi a pierdut sensul 
adevărului suprem”. 

Arhiepiscopul Curiei, Francesco Gilia, se opune 
scoaterii de sub responsabilitate a trădătorului. Comisia 
pentru Doctrină şi Credinţă semnalează: „luda, ca orice 
om liber din zilele noatre, este responsabil de acțiunile 
sale, fiind vinovat de răul comis şi nimeni nu poate 
justifica acest rău'. 

Trebuie să avem încredere în spusele lui Hristos: 
„Vai de acela care îl va trăda pe fiul omului!...” 

„uda avea libertatea de a opta şi a acţionat, 
trădându-şi prietenul. luda alege răul, predându-l pe lisus 
soldaţilor, aşa că vina sa este clară”. 

Chiar dacă la Ghetsimani, în momentul 
încarcerării, Petru îl reneagă pe Hristos şi toţi discipolii 
fug, se ascund, toţi vor deveni sfinţi cu excepţia lui luda 
care „este disperat dar fâră remuşcări.” 

Poate că luda ar fi devenit al doisprezecelea 
apostol dacă ar fi spus la fel ca Petru: „Doamne, iartă- 
mă”. 

Chiar dacă nu a vrut să-l condamne, atunci ce rost 
ar fi avut cuvintele lui lisus: „Ar fi fost mai bine ca acest 
om să nu se fi născut niciodată”... 

Vaticanul a spus un „Nu' sec redeschiderii 
problemei legate de întâmplările din acest codex, 
considerând operaţiunea „greşită şi periculoasă pentru 
credinţa creştină” prin apariţia acestei cărți. 

„Evanghelia lui luda” ca text şi document apocrif şi, 
mai apoi cartea lui Herbert Krosney, nu pot schimba 
gândirea şi practica creştinismului. 

După 1950 au fost descoperite manuscrisele de la 
Nag Hammadi din Egipt, Evangheliile după Toma, după 
Filip, Evanghelia Adevărului, Evanghelia după luda 
(pomenită încă din 180 d.Ch.). Au existat zeci, chiar sute 
de relatări în sec I-Ill e.n. legate de moartea şi învierea lui 
lisus. În 367 episcopul Atanasie al Alexandriei identifică 
pentru creştinii din Egipt numai 27 de texte „sacre. 
Acestea sunt textele care formează astăzi „Noul 
Testament”. 

Evangheliştii au fost primii comentatori ai trădării 
lui luda Iscarioteanul. 

Evanghelia după loan a fost scrisă la cca. 70 ani 
după evenimentele pe care le relatează. Textele atribuite 
lui Luca şi Marcu au fost redactate tot după moartea 
acestora. Cea mai veche Evanghelie, a lui Matei, a fost 
aşternută pe pergament înainte de anul 70. 

„Evanghelia după luda' aparţine „şcolii gnostice” 
(secte de evrei şi copţi creştinaţi) iar luda rămâne în 
continuare pentru creştini „fiul pierzaniei pentru că nu a 
fost niciodată „mântuit” (om condamnat şi blestemat). 

Patronul României — 
Sf. Apostol Andrei 


Sfântul Apostol Andrei a fost ucenicul lui Hristos, 
după ce mai întâi fusese ucenic al Sfântului loan 
Botezătorul. 

După înălțarea Domnului la cer şi după 
Cincizecime, acestuia, prin tragere la sorți i-a revenit să 
propovăduiască credința în Hristos în Bitinia, Bizantia, 
Tracia şi Macedonia, cu ţinuturile din jurul Mării Negre 
până la Dunăre şi Sciţia. În aceste locuri a întemeiat 
primele comunități creştine. 

A murit (conform dorinţei acestuia) răstignit pe o 
cruce în formă de X în oraşul Patras din Grecia de astăzi 
potrivit tradiţiei la 30 noiembrie anul 60. 

În timpul lui Constanţie (fiu al lui Constantin cel 
Mare), Sfântul  Artemie a adus moaştele la 
Constantinopol, unde au fost aşezate în Biserica Sfinţilor 
Apostoli, în partea dreaptă a Sfântului Altar. În vremea 
cruciadelor (1204) moaştele au fost trimise la Roma 
împreună cu crucea sa. Capul martirului a rămas la 
Roma până în anul 1964 când Biserica Catolică l-a 
înapoiat Greciei. În anul 1980 a fost adusă şi crucea şi de 
atunci se găsesc împreună la Patras, în catedrala ce-i 
poartă numele. Părticele din moaştele Sfântului Apostol 
Andrei se află la Amalfi în apropiere de Napoli (tot aici se 
păstrează şi sarcofagul) în Catedrala San Piedro din 
Roma, în Catedrala din oraşul scoţian Sf. Andrews, în 
Catedrala Sf. Mary din Edinburg, în Biserica Schitului 
rusesc Sf. Andrei de lângă Mănăstirea Vatoped, la 
Catedrala rusă din Celiabinsk, la Biserica Gabrovo din 
Bulgaria, la Biserica Sf. Andrei din Mesa Gseitonia 

(Limassol — Cipru) la Tbilisi (Georgia), la Catedrala 
Ortodoxă din Astona (Kazahstan), la Trier (Germania), la 
Mănăstirea Santa Chiara din Napoli, în Biserica Sf. 
Andrei din Varşovia, la cea din Szaflary (lângă Cracovia), 
la Biserica din Saint Lupic din Franţa, în Biserica San 
Pedro de la Rua (Estella, Țara Bascilor), la Mehrba 
(Malta), în Catedrala Catolică din Hong Kong (din 2006), 
la Biserica românească din Viena. 

Şi în România există biserici care deţin părticele 
din moaştele Sf. Apostol Andrei: Mănăstirea Secu - 
Neamţ, Hurezi, Peştera Sf. Andrei, Biserica Adormirii 
Maicii Domnului din Târgu Neamţ, Catedrala 
Arhiepiscopală din Galaţi, Biserica Sf. Apostol Andrei din 
Oradea, Catedrala Arhiepiscopală din Constanţa. 

În mai 1995 Sf. Sinod al Bisericii Ortodoxe 
Române a hotărât ca ziua prăznuirii Sf. Apostol Andrei 
(30 XI) să fie trecută în calendarul bisericesc cu cruce 
roşie, Apostolul Andrei fiind socotit între sfinţii mari ai 
Ortodoxiei. 

În octombrie 1996 a fost adus pentru prima dată în 
țară Capul Sfântului Andrei de la Patras la laşi şi Galaţi, 
la iniţiativa Înaltpreasfinţitului Părinte Daniel, pe atunci 
Mitropolit al Moldovei şi Bucovinei. 

La 13 octombrie 1997, Sfântul Sinod al Bisericii 
Ortodoxe Române hotărăşte ca ziua de 13 octombrie să 
se înscrie în calendar drept: Aducerea moaştelor Sf. 
Apostol Andrei la laşi, iar data de 17 octombrie să fie 
introdusă în calendarul bisericesc ca sărbătoare a 
„Trecerii moaştelor Sf. Apostol Andrei la Galaţi”. 

La 24 octombrie 2011, Înaltpreasfinţitul Părinte 
Mitropolit Hrisostom de Patras a adus pentru a doua oară 
(după 12-19 octombrie 1996) spre  închinarea 
credincioşilor Cinstitul cap al Sfântului Apostol Andrei, cu 

prilejul sărbătoririi Cuviosului Dimitrie cel Nou, ocrotitorul 
Bucureştilor. 

De la aeroportul Otopeni Cinstitul cap al Sf. 
Apostol Andrei a fost purtat în procesiune în jurul 
şantierului unde se află catedrala Mântuirii Neamului, 
întrucât acesta va fi chiar ocrotitorul ei. 

De la Bucureşti Cinstitul cap al Sf. Apostol Andrei 
a fost purtat cu evlavie la Sibiu, unde a fost proclamată, 
sâmbătă 29 octombrie 2011, canonizarea Sf. lerarh 
Andrei Şaguna, Mitropolitul Transilvaniei, şi la Alba Iulia, 
unde duminică 30 octombrie a fost anunţată solemn 
canonizarea Sfântului lerarh Simion Ştefan, Mitropolitul 
Transilvaniei. 

Sf. Apostol Andrei este patron al Scoției, Spaniei, 
al Siciliei, al Greciei, al Rusiei şi al ţării noastre. Este în 
acelaşi timp patronul oraşelor: Napoli, Ravenna, Amaffi, 
Mantua, Bordeaux, Bruges, Patras şi Galaţi. 

În timpul misiunii sale pe pământul românesc Sf. 
Apostol Andrei a trăit, potrivit tradiţiei, o perioadă într-o 
peşteră din Valea Casimcei, apoi la grotele de la 
Basarabi-Murialtar. De 2000 de ani peştera de lângă 
localitatea loan Corvin poartă numele de Peştera Sf. 
Apostol Andrei. În epoca comunistă peştera nu a fost 
amenajată, lucrările începând în primăvara anului 1993 
după ce schitul a fost reactivat în 1990. Schitul a devenit 
mănăstire începând cu 14 iulie 1994. La circa 50 m de 
peşteră se află cele 9 izvoare cu cea mai bună apă de pe 
cuprinsul Dobrogei. 

Tot aici a fost înălțată în ultimii ani şi o catedrală 
care-i poartă numele. 

La 40 de km de Peştera Sf. Andrei, spre Ostrov, se 
află Mănăstirea Dervent. Aici tradiţia spune că au fost 
martirizați patru dintre ucenicii Sf. Apostol Andrei, iar pe 
locul supliciului ar fi apărut patru cruci de piatră. Astăzi se 

mai păstrează doar două. De-a lungul vremurilor crucile 
s-au dovedit purtătoare de har tămăduitor de diferite 
neputinţe trupeşti şi sufleteşti. 

Aici există o mănăstire şi o biserică, ce păstrează 
lcoana Maicii Domnului făcătoare de minuni. Izvorul 
Tămăduirii din apropiere este o minune a Sf. Apostol 
Andrei, care vindecă pe cei bolnavi ce folosesc apa cu 
credinţă. 

Catedrala Mântuirii Neamului 


Momentul Independenţei de la 1877 a creat ideea 
construirii/ ridicării unei Catedrale a Mântuirii Neamului. 

Denumirea a fost inspirată de versurile lui Mihai 
Eminescu din poezia „Doina” ... "Doar s-a-ndura 
Dumnezeu, Ca să-ţi mântui neamul tău!'. 

După ce România a devenit regat în anul 1881, 
problema ridicării unei embleme ortodoxiei româneşti a 
preocupat „Asociaţiunea de construcţiune a catedralei din 
Bucureşti”. 

Anul 1885 a adus dobândirea autocefaliei Bisericii 
noastre, moment când necesitatea unei catedrale la 
Bucureşti a devenit din ce în ce mai evidentă. 

Din 1918 mitropolitul primat dr. Miron Cristea reia 
iniţiativa ridicării unei catedrale în Bucureşti, „întru 
eternizarea fericitului eveniment al Unirii Naţionale a 
tuturor românilor”. 

Regele Ferdinand | face un apel în ziua de 10 mai 
1920 către Sfântul Sinod pentru a primi binecuvântarea şi 
a putea începe construcţia catedralei. 


Hrisovul Domnesc 


„Prea Sfinţi Părinţi, Înfăptuitu-s-a unirea politică a 
tuturor, prin strădania atâtor minţi alese şi prin sângele 
atâtora dintre copiii cei mai buni ai neamului. 

Laudă  îndreptăţită lor şi slavă  nesfârşită 
Atotputernicului Dumnezeu care nu ne-a părăsit în 
necazuri şi ne-a întărit inima şi gândul ducându-ne la 
izbândă. Astăzi mai mult decât oricând suntem datori să- 
L preamărim din toată inima cu cântarea: „cu noi este 

Dumnezeu, înțelegeţi neamuri şi vă plecaţi, căci cu noi 
este Dumnezeu”. 

Această cântare trebuie însă să răsune în 
BISERICA MÂNTUIRII pe care suntem datori să o 
ridicâăm în Capitala tuturor românilor, ca semn de 
mulțumire pentru ajutorul Celui prea Înalt şi ca simbol al 
unităţii sufleteşti a întregului neam şi veşnică pomenire 
celor răposaţi pentru înfăptuirea României întregite. 

Întru aceasta slujească-ne de pildă bunii noştri 
strămoşi. Pildă să ne fie Ştefan Vodă cel Mare şi Sfânt, 
care după luarea Chiliei, mulțumi lui Dumnezeu, dătătorul 
biruinţei, prin ridicarea monastirii Putna, de unde a purces 
atâta duh întăritor în vremurile noastre de răstrişte. 

Pildă să ne fie fâuritorul unităţii noastre politice de 
acum 318 ani, viteazul Mihai Voievod, a cărui mână s-a 
descleştat de pe sabia-i fulgerătoare, ca să pună o nouă 
şi puternică piatră de temelie Mitropoliei româneşti din 
Alba lulia Ardealului, drept mulțumire Celui Prea Înalt 
pentru biruinţa îndreptăţitei sale lupte. 

Pildă să ne fie Matei Voevod Basarab care a 
semănat pământul ţării cu lăcaşuri Dumnezeieşti, ca 
mulțumire Celui de Sus pentru ajutorul dat întru apărarea 
sfintelor sale năzuinţe. lar aceste lăcaşuri închinându-le-a 
el sfinților mucenici ostaşi în conştiinţa dreptei jertfiri a 
ostaşilor săi. 

Pildă să ne fie tot şirul de strămoşi, întemeietori de 
lăcaşuri Dumnezeieşti pentru binefacerile primite de Sus. 

În sfârşit pildă să ne fie răposatul Carol 1, care şi-a 
unit gândul cu vechii ctitori, aducând la nouă strălucire 
minunile de la Argeş şi Trei lerarhi. Căci sufletul şi jertfa 
biruitorilor de la Plevna s-au adăugat în temelia şi la 
frumuseţea acestor altare de mulțumire şi proslăvire a 
Stăpânului tuturor. 

Noi şi poporul român am avut fericirea a conduce 
țara la înfăptuirea visului de aur al strămoşilor: Unirea 
într-un singur stat naţional. 

Deşi şi sfânta biserică, care dorim a se înălța întru 
amintirea acestui strălucit eveniment, se cuvine să fie un 
monument vrednic de țelul măreț ce l-am atins, şi opera 
tuturor românilor, ca un simbol al unităţii de neam şi de 
Credinţă. 

Neamul întreg şi-a încordat vânjoasele-i braţe 
pentru îndeplinirea scumpului său ideal naţional: neamul 
întreg se cuvine să-şi arate recunoştinţa către 
Dumnezeu, de la Care ne vin toate darurile, ridicându-i 
altar de închinare ca o podoabă a gândului românesc. 

lar pentru fericita întrupare a acestui gând al 
nostru şi pe temeiul orânduirilor canonice, cer prea 
sfințitului Sinod al Bisericii strămoşeşti înalta sa 
binecuvântare spre a se putea începe pregătirile pentru 
ridicarea acestei sfinte Biserici. 

Şi Domnul va răsplăti celor ce iubesc buna 
podoabă a casei sale. 

AI prea sfinţiilor voastre, cu creştinească dragoste, 
Ferdinand.” 


În ziua de 23 mai 1920 Sfântul Sinod, reunit în 
şedinţă solemnă, prin cuvântul mitropolitului primat dr. 
Miron Cristea, numeşte pentru prima dată această 
construcţie — Catedrala neamului. 

Ea ar fi trebuit să se ridice cu ajutorul întregii țări, 
deci prin colectă publică. 

Prin ridicarea la treapta de Patriarhie, în 1925, a 
Bisericii autocefale ortodoxe române, interesul este 
readus din nou în privința ridicării Catedralei Mântuirii 
Neamului, menită a servi drept catedrală patriarhală. 

Instalat în scaunul patriarhal (1.X1.1925) patriarhul 
Miron Cristea l-a rugat pe Regele Ferdinand să urgenteze 
pregătirile pentru Biserica Mântuirii Neamului. 

Dorinţa patriarhului nu se va concretiza, acesta 
plecând la Domnul în anul 1939, fără să reuşească să-şi 
împlinească lui şi românilor un proiect deja de jumătate 
de secol. 

Subiectul a fost închis apoi iarăşi pentru 50 de ani, 
când despre el nu se mai putea aminti în condiţiile unui 
ateism exagerat şi întunecat de arestările şi condamnările 
la ani grei de închisoare pentru mii de preoți şi călugări. 

Decimarea morală şi fizică a Bisericii Ortodoxe 
Române de regimul comunist a fost urmată de 
distrugerea bisericilor şi mănăstirilor din perioada 1968- 
1987. 

După 1989 proiectul construirii Catedralei Mântuirii 
Neamului prinde viață, adăugându-se ca argument, 
alături de momentul unirii şi cinstirea înaintaşilor care s-au 
jertfit pentru credinţă şi unitatea neamului, dar şi a eroilor 
care şi-au dat viaţa în decembrie 1989 pentru eliberarea 
țării de dictatură şi ateism. 

Meritul, în aceşti ani, pentru reluarea proiectului 
catedralei Mântuirii Neamului îl are fericitul întru adormire 
Patriarh Teoctist Arăpaşu (1986-2007) care, din 
nefericire, ca şi Patriarhul Miron Cristea, nu reuşeşte să 
vadă, în viaţă fiind, începerea lucrărilor. 

Cea mai mare dorință a acestuia la împlinirea 
vârstei de 90 de ani (7.02.2005) a fost aceea de a vedea 
înălțarea Catedralei Mântuirii Neamului Românesc. 

Până în 2007, când patriarhul ne părăseşte, se 
negociază şi se schimbă trei amplasamente ale acesteia: 
pe Dealul Filaretului (Parcul Carol), pe B-dul I.C. Brătianu 
şi ultimul, între clădirea Ministerului Apărării Naţionale şi 
Palatul Parlamentului. 

Încă din anul 1926 Catedrala Neamului a fost 
propusă a fi amplasată pe Colina Arsenalului dar 
Revoluţia din 1989 a găsit pe acest spaţiu Casa 
Republicii. La începutul anilor 1990 o altă idee a fost 
vehiculată prin amplasarea pe locul rezervat până mai ieri 
unui imens Centru Cultural de Cântare a României, care 
ar fi  contrapunctat prin silueta maiestuoasă şi 
impunătoare, armonioasă şi echilibrată, în contrast cu 
volumetria haotică masiv şi calitativ inexpresivă a Casei 
Republicii. Este interesant că amplasamentul pe care 
trebuia să se ridice Consiliul Naţional Cântarea României 
ştersese de pe pământ trei lăcaşuri de cult prin 
demolarea acestora. Au existat şi alte propuneri apărute 
în presa de după 1989: Parcul Tineretului (România 
Muncitoare din 02.02.1990), Parcul Libertăţii (Rompres, 
la Radio din 04.03.1990). 

Noii (sau aceiaşi) prigonitori ai Bisericii, în numele 
democraţiei şi invocând Instanţei Drepturilor Omului, au 
respins dărâmarea emblemei comuniste din Parcul Carol 
şi deci aprobarea ridicării pe acest loc a Catedralei 
credinței românilor în Hristos. (Oricum ar fi fost o idee 
neinspirată, direcţionată spre polemică.) 

Pentru următoarea locaţie din fața magazinului 
„Unirea' a existat şi un concurs de machete câştigat spre 
satisfacția şi a tulcenilor de echipa condusă de arhitectul 
şi prof. universitar loan Marian-Augustin, tulcean la 
origine (clasele I-VIII la Şcoala de Muzică şi Arte Plastice 
iar liceul la „Spiru Haret”). 

În sfârşit, după ani de zile, cel de-al şaselea 
patriarh al Bisericii noastre, Preafericitul Părinte Patriarh 
Daniel, reuşeşte să aşeze piatra de temelie şi să 
sfințească locul de pe Dealul Arsenalului în vederea 
construirii Catedralei Românilor. 

Între 30 iunie — 1 iulie 2010 la Palatul Patriarhiei 
din Bucureşti s-au desfăşurat lucrările comisiei de 
evaluare finală a proiectelor depuse la „Concursul de 
proiecte pentru Catedrala Mântuirii Neamului.” Pe 1 iulie 
în Aula Magna „Teoctist Patriarhul” au fost premiaţi 
reprezentanţii societăţilor înscrise la concurs, declarată 
câştigătoare fiind Societatea SC VANEL EXIM SRL 
Bacău. Tot acum au fost premiaţi cu ordinul „Sfinții 
Împărați Constantin şi Elena”, proiectanţii ing. Nicolae 
Noica şi arhitect Nicolae Vlădescu. 

Pe 2 septembrie 2010 s-a obținut de către 
Patriarhia Română autorizația de construire a viitoarei 
Catedrale patriarhale, iar în 3 septembrie ierarhii 
Sfântului Sinod au participat la slujba de binecuvântare a 
lucrărilor de organizare a şantierului, pe amplasamentul 
din apropierea Palatului Parlamentului. 

Să sperăm că „duhul mut care a împiedicat 
ridicarea Catedralei” (Patriarhul Teoctist) a fost învins şi 
că peste 3 ani românii şi România vor avea catedrala lor 
reprezentativă. 

Catedrala Mântuirii Neamului (de tip bizantin 
românesc) va avea o înălţime de 100 m (cât un bloc cu 
25 etaje), cu aprox. 20 de m mai înaltă decât Palatul 
Parlamentului şi o capacitate de 5000 de credincioşi. 
Construcţia va avea 14 lifturi şi peste 700 locuri de 
parcare. Ansamblul arhitectural al bisericii va cuprinde în 
afară de catedrala propriu-zisă, alte patru corpuri: Casa 
„Sf. Apostol Andrei”, Casa „Sf. Apostol Pavel”, Centrul 
Cultural Misionar „Sf. Apostol Pavel” şi Centrul Social 
Medical Casa „Sf. Apostol Luca”. 

Militantismul artei religioase 
în frescele din nordul Moldovei 


Arta religioasă din România prin picturile murale 
din nordul Moldovei (realizate după jumătatea sec. al XV- 
lea şi până la începutul sec al XVIl-lea) se întăreşte prin 
valoare plastică şi istorică, fiind o mărturie a credinţei 
românilor, a fastului domnesc, a intensității vieţii istorice, 
a capacităţii creatoare şi a aspirațiilor acestora. 

Această pictură se bucură de o universală 
notorietate, fiind considerată ca un bun şi valoros 
patrimoniu naţional şi al întregii umanități. 

Momentele importante sunt perioadele de domnie 
a lui Ştefan cel Mare şi Sfânt (1457-1504), Petru Rareş 
(1527-1538 şi 1541-1546), Alexandru Lăpuşneanu (1552- 
1561 şi 1563-1568) şi domniile celor din familia Movilă 
(1595-1611). 

Marea majoritate a acestor compoziţii respectă 
programul iconografic bizantin dar sunt şi multe noutăți 
originale prin descriere, evocare  simbolistică, 
constituindu-se în autentice documente de epocă, 
îmbogăţind repertoriul tradiţional. Ştefan cel Mare s-a 
folosit de această pictură pentru a transmite românilor 
mesaje, pentru a exprima autoritatea domnească, pentru 
a-i mobiliza pe moldoveni în lupta cu duşmanul ţării — 
Imperiul otoman - asimilat ca un duşman al lui 
Dumnezeu. În compoziţia intitulată „Cavalcada sfinţilor 
militari” sau „Cavalcada sfintei cruci” (când în urma unui 
Vis, în care-i apare crucea ca semn al victoriei, 
Constantin îl va învinge a doua zi pe Maxenţiu) pictorul 
moldovean va introduce alături de Constantin pe 
principalii sfinţi militari creştini: Gheorghe, Dumitru, 

Teodor, Tiron, Procopie, Mercurie, etc. Compoziţia 
devine astfel un veritabil manifest mobilizator împotriva 
duşmanilor creştinătăţii — turcii şi tătarii. 

Victoria îl va determina pe Constantin să decreteze 
creştinismul ca religie permisă în Imperiului Roman la 
anul 313. Abia în anul 380 printr-un edict al împăratului 
Teodosie cel Mare religia creştină devine religie de stat în 
Imperiu. 

La Voroneţ, Maria din scena „Deisis' este 
îmbrăcată în veşminte domneşti având pe cap coroana 
Moldovei. Rugăciunea Maicii Domnului devine rugă, 
personalizată la Moldova, întru apărarea ţării împotriva 
duşmanului. 

Pictura din nordul Moldovei se îndepărtează de 
modelele bizantine prin această nouă comunicare cu 
lumea reală. 

Biserica de la Pătrăuți este una dintre puţinele 
biserici din ţările ortodoxe (şi din Moldova, singura) cu 
hramul „Sfintei Cruci”. 

La Biserica „Sf. Nicolae” din Bălineşti sunt 
introduse noi teme în programul iconografic: 
Reprezentările celor 7 sinoade ecumenice şi Viaţa 
Sfântului Nicolae. 

Fără echivalent în iconografia bizantină tradițională 
sunt şi cele trei compoziţii din ansamblul de pictură de la 
Dobrovăț: „Scara lui loan Sinaitul”, „Minunea Sf. Sava”, 
„Minunea Sf. Atanasie cel Mare”. Toate aceste imagini au 
caracter militant, oferind speranță pentru libertatea 
privitorului. 

Şi la Humor în „Judecata de apoi, principalii 
duşmani ai Moldovei sunt reprezentaţi în costumele 
specifice, confundându-se în mintea poporului cu însăşi 
duşmanii dreptei credinţe şi ai libertăţii fireşti. 

„Asediul Constantinopolului” are o semnificaţie 
mobilizatoare punând în evidenţă speranţa într-o posibilă 
înfrângere a duşmanilor cu ajutorul Maicii Domnului. 
Rugăciunea tuturor sfinților se transformă într-o 
procesiune impresionantă întru mântuirea Moldovei de 
primejdia otomană. 

La Moldovița „Arborele lui lesei' (istoria biblică) 
este de o monumentalitate şi complexitate compozi- 
țională neatinse în întreaga artă creştină, atât în orient, 
cât şi în occident. 

În frescele exterioare din Nordul Moldovei, cetatea 
Constantinopolului nu a fost mistuită de focul mâniei lui 
Dumnezeu, ci a rămas o cetate „în adormire” pururea 
nestricăcioasă, care aşteaptă Praznicul Ceresc pentru a 
se hotări recuperarea „Sfintei Sofia”. 

La Arbore se va realiza unul dintre cele mai 
valoroase ansambluri de pictură murală din Moldova şi 
din această parte a lumii europene. Exteriorul devine o 
carte deschisă cu pagini ilustrate de o frumuseţe 
deosebită a liniei şi culorilor folosite. Cu totul originale 
sunt compoziţiile: „Judecata de apoi, „Imnul Acatist”, 
„Rugăciunea tuturor sfinţilor”. Exteriorul Voronețţului 
uimeşte şi astăzi prin albastrul său, prin imensul covor 
încărcat de culori, prin farmecul tineresc al armoniilor lor, 
prin tradiționalism şi modernism în acelaşi timp. 

„judecata de apoi' de aici este o compoziţie 
monumentală, o pictură ce poate rivaliza cu oricare dintre 
creaţiile timpului, săvârşite în Europa. Imaginea cu „Sf. 
Gheorghe” îndeplineşte rolul de  îmbărbătare iar 
„Legământul lui Adam cu Diavolul” este un prilej de a 
înfăţişa aspecte din viaţă şi de a sugera că cei care îi 
asupresc pe ţărani, răpindu-le pământurile, sunt 
asemenea dracilor. 

Unică în pictura noastră este iconografia din 
camera mormintelor, consacrată „Vieţii lui Moise” de la 
Suceviţa. 

În pridvor poate fi admirată o reprezentare 
amănunţită a „Judecăţii de Apoi. Exteriorul acestei 
biserici este îmbrăcat într-un veşmânt multicolor dominat 
de verdele mohorât al fundalului care imprimă o strălucire 
aparte celorlalte culori. 

„Acoperământul Maicii Domnului” ia locul aici 
„Asediului Constantinopolului”. 

„Scara lui loan Sinaitul” este reprezentativă pentru 
Suceviţa. Este o compoziție în care tema virtuţilor 
beneficiază de o generoasă tratare, ca nicăieri în altă 
parte. 

Toate aceste noutăţi se prezintă ca încercări 
reuşite cu remarcabile calităţi de compoziţie şi desen, cu 
armonii calde, de o sobrietate certă a expresiei, fără 
stridenţe. 

Această pictură nu mai cultivă teatralul, arhitectura 
fantezistă şi bordurile ornamentale. Se caută să se redea 
esenţialul, să se comunice cu lumea reală prin desenarea 
unor personaje elegante, cu gestică măsurată, cu stări 
sufleteşti sugerate cu o rafinată discreţie. 

La strălucirea figurilor participă nota elegantă a 
veşmintelor, somptuozitatea acestora. 

Aceste mărturii sunt dovezi elocvente ale capa- 
cităţii creatoare a talentului meşterilor Moldovei din 
această perioadă: Gavril leromonah, Toma de la 
Suceava, Şcoala de pictură din timpul lui Petru Rareş, 
Dragoş — fiul popii Coman din laşi, fraţii Sofronie şi loan, 
Popa Crăciun Matieş, Popa Ignat şi Grigorie etc. 


164 


Comunismul şi Biserica 
Ortodoxă Română 


Până la comunism Biserica Ortodoxă Română mai 
suportase destule nelegiuiri, printre care amintesc anii: 
1699 când din Transilvania suveranitatea habsburgică 
aduce odată cu prigoana catolică şi desființarea 
Mitropoliei ortodoxe a Transilvaniei, demolarea din temelii 
a complexului Mitropoliei ortodoxe din Alba _lulia 
împreună cu catedrala lui Mihai Viteazul (1741) şi 1863 
când, după secularizarea averilor mănăstireşti, a urmat 
izgonirea din mănăstiri a aproape 5000 de monahi şi 
monahii şi închiderea în închisori a celor mai „periculoşi” 
preoţi din perioada comunistă de după 1959. 

Toate instituţiile bisericeşti din perioada comunistă 
au constituit obiective de urmărire ale fostei securități. 
Toţi înalții ierarhi aveau dosare de urmărire. Potrivit 
obiectivelor primite de la Moscova (ale NKVD) din 1947 — 
„Trebuie acordată o deosebită atenţie bisericilor. 
Activitatea cultural-educativă trebuie astfel dirijată ca să 
rezulte o antipatie generală împotriva acestora. E 
necesar să fie puse sub observaţie tipografiile bisericeşti, 
arhivele, conţinutul predicilor, cântecelor, al educației 
religioase, dar şi cel al ceremoniilor de înmormântare.” 

În România momentul adevărului se produce în 
anul 1959 când Alexandru Drăghici denunţă într-un 
referat „numărul mare de elemente legionare şi 
reacționare din mănăstiri, numărul mare al acestora şi al 
călugărilor cu idei contrarevoluţionare, etc. Se propunea 
scoaterea din monahism şi interzicerea portului hainei 
călugăreşti a unui număr important de călugări, 
desființarea unor mănăstiri, episcopii, mitropolii, a 

seminariilor monahale, interzicerea înfiinţării de noi 
mânăstiri sau schituri. 

Principala luptă a preoților şi ierarhilor ortodocşi a 
fost păstrarea vie a credinţei prin rugăciune şi exercitarea 
corectă a slujbei religioase. 

Evitând abuzurile puterii comuniste, au fost făcute, 
inevitabil, şi compromisuri pentru supraviețuirea Bisericii 
Ortodoxe Române. 

Comunismul a distrus o bună parte a Bisericii 
româneşti, ucigând credinţa şi ființa umană, desființând 
mănăstiri, dărâmând biserici, spionând activitatea cultelor 
şi reducând numărul credincioşilor. Comitetul Judeţean 
prin Secţia de propagandă şi apoi Cabinetul Judeţean 
pentru activitatea politico-ideologică şi cultural-educativă, 
erau centrele de unde iradia doctrina comunistă, de unde 
se dirija mersul triumfător al societăţii româneşti în 
continuă dezvoltare, de unde pleca teama şi unde se 
adunau toate datele din toate domeniile de activitate. 

În fiecare an existau informări cu privire la situaţia 
principalelor culte şi secte religioase din judeţ. Era o 
mândrie patriotică ca informările să înceapă cu „Condiţiile 
social-istorice au dus la slăbirea intensității stării de 
religiozitate şi restrângerea numărului credincioşilor la 
aproape toate cultele şi credințele existente în judeţ. În 
rândul cultului Bisericii Ortodoxe s-a dus mai bine munca 
de educare ateistă şi mulţi dintre ei nu mai frecventează 
cu regularitate biserica şi se conving tot mai mult de 
realitatea materială a lumii (1973). 

Informările conţineau date exacte legate de 
numărul cultelor recunoscute, dar şi cele tolerate, 
numărul de parohii şi filiale, numărul de preoţi, numărul 
de credincioşi. Secţia de propagandă informa în anul 
1973, că în continuare se impun o serie de măsuri ca 
„elaborarea de materiale pe teme de ştiinţă, expuneri în 

rândul populaţiei, extinderea numărului cercurilor de 
educație ateistă în cadrul învăţământului de partid, 
organizarea de activităţi cultural-educative şi sportive în 
Zilele când la biserică se fac slujbe, organizarea de 
întâlniri cu femeile şi explicarea răului pe care îl aduce 
practicarea unor rituri religioase ca botezul, descântecul 
pentru copiii acestora, activităţi în cadrul orelor de 
dirigenţie pe probleme legate de educaţia ateistă a 
elevilor. La toate aceste activităţi erau antrenați: secţia de 
propagandă, comitetul judeţean pentru cultură şi educaţie 
socialistă, bibliotecile, cinematografele, căminele 
culturale, sindicatele, Comitetul Judeţean UTC, Comitetul 
Judeţean al femeilor, Inspectoratul Şcolar Judeţean, 
Organizaţia Pionierilor, Casa Personalului Didactic. 

În anul 1987, deşi se recunoştea că Ortodoxia a 
rămas cea mai răspândită religie în rândul populaţiei 
judeţului (230.000 credincioşi), informarea se încheia cu 
un succes al activităţilor de propagandă comunistă, 
menţionându-se că „Puţini mai frecventează sistematic 
slujbele, se închină rar, nu mai țin posturile”. 

Comunismul mai avea puţin şi învingea la oraşe şi 
la sate... Era o imagine şi o informare falsă, asemenea 
întregii „epoci de aur şi de glorie”. 

Pentru a exemplifica doar cu acțiunea de demolare 
a bisericilor din Bucureşti, comandată de Ceauşescu şi 
susținută de regimul acestuia, amintim o parte a 
acestora, aşa cum apare ea într-un raport al istoricului 
Dinu Giurescu din 1988. 

Demolări în 1977: Biserica Enei (construită din 
1724). 

Demolări în 1984: Biserica Schitul Maicilor (1726); 
Biserica Postăvari (sec. XVI); Biserica Albă Postăvari; 
Biserica Spirea Veche (sec. XVIII); Biserica Izvorul 

Tămăduirii (sec. XVIII), Biserica Cotroceni (1678); 
Biserica Gherghiceanu. 

Demolări în 1985: Biserica Pantelimon (1813); 
Biserica Sf. Mina (sec. XX); Biserica Sf. Nicolae Sârbă 
(sec. XVII); Biserica Doamna Oltea; Biserica Sf. Nicolae 
Crângaşi. 

Demolări în 1986: Biserica Sf. Nicolae (1711); 
Biserica adventiştilor Complexul Mănăstiresc Văcăreşti 
(1711); Sinagoga Sefardică (sec. XIX); Biserica Sf. 
Paraschiva (sec. XIX); Biserica Sf. Vineri (1644); Biserica 
Olteni (1722); Biserica Sf. Spiridon Vechi (1646); Biserica 
Bradu Stoica (1809); Biserica Sf. Treime Dudeşti (1804); 
Complexul Mănăstiresc Mihai Vodă; Biserica Sf. Nicolae 
Jitniţa. 

La acestea se adaugă alte 8 biserici care au fost 
mutate din locul lor pentru „a nu strica imaginea" 
cartierelor muncitoreşti. 

În total au fost distruse 20 de biserici, dintre care 
au fost refăcute după 1989 doar Biserica de la Cotroceni, 
Biserica Sf. Spiridon Vechi (1995). 

La consfătuirea din 22 martie 1977 s-a semnat 
actul de naştere a actualei imagini a capitalei. 

Se dorea ca Bucureştiul să devină — prima capitală 
socialistă din lume, în acelaşi timp cu ştergerea trecutului 
ei. 

În 1985 se aprobă prin Decret al Consiliului de Stat 
al Republicii Socialiste România, demolarea Complexului 
Măânăstiresc Mihai Vodă, care adăpostea sediul central al 
Arhivelor Naţionale. 

Mănăstirea Văcăreşti a fost dărâmată pentru a se 
construi un monument comemorativ pentru eroii 
socialismului, pe locul clopotniţei de la Mitropolie care 
urma să fie mutată mai sus cu 40 m. 

Monumentul se dorea a fi mormântul dictatorului. 

Opt biserici din Bucureşti au fost relocate, ascunse 
după blocuri. 

1. Biserica şi turnul clopotniţă ale Ansamblului 
mănăstiresc Mihai Vodă (1589) se mută prin această 
metodă 289 m, respectiv 255,29 m, între anii 1984-1985. 

2. Mănăstirea Antim (1713) mutilată, a fost rotită, 
Palatul Sinodal în greutate de 9.000 tone cu 10 m, iar 
Biserica cu 20,35 m în ianuarie 1985. 

3. Schitul Maicilor (1726) demolat şi păstrată doar 
biserica, mutată 80 m în 1982. 

4. Biserica Olari (1785) a fost mutată în 1982 cu 58 
m, iar în 1983 cu încă 22,35 m. 

5. Biserica Cuibu cu Barză (înainte de 1760) a fost 
translată în 1988 pe distanţa de 12 m. 

6. Biserica Sf. llie Rahova (1706) a fost mutată pe 
o distanţă de 49 m în 1984. 

7. Biserica Sf. loan Nou a fost mutată 23 m. 

8. Biserica Sf. Gheorghe Capra a fost mutată 
aproape 90 m. 

În Bucureşti existau în 1766 aproape 300 de 
biserici iar în perioada 1780-1800 aproape 400, cât avea 
şi Roma. De-a lungul timpului în Bucureşti au existat 
aproape 800 de biserici ortodoxe. 

În anul 2006 s-a lansat proiectul pentru construirea 
în Parcul Plumbuita a „Memorialului bisericilor osândite” 
pentru a restitui memoria celor dărâmate. 

Nu numai în Bucureşti au fost demolate biserici ci 
în toată ţara, odată cu noile planuri de sistematizare şi 
crearea spațiilor denumite — Pieţi Civice. 

În perioada comunistă au fost închise biserici şi 
mănăstiri, au fost lăsate intenţionat să se ruineze, au fost 
distruse cu buldozerul sau transformate temporar în 
spitale sau penitenciare, sanatorii TBC, orfelinate sau 

azile pentru bătrâni, case de oaspeţi sau depozite de 
cereale. 

Ce a mai putut fi salvat (uneori noaptea), 
(tâmplărie, pictură murală, mobilier, icoane, strane, cărți, 
uşi, clopote, ancadramente, lespezi, arce, steaguri, 
capiteluri, pilaştri, parapețţi, etc.) a fost depozitat sau au 
intrat în patrimoniul altor aşezăminte bisericeşti, muzee, 
Academia de Artă Bucureşti. 

Lupta pentruexpunerea 
Crucii în şcoli 


Expunerea icoanelor în şcoală devine o problemă 
națională în 2008, când un profesor din Buzău, 
preşedinte al Asociaţiei ateiste „Solidaritatea pentru 
libertate de conştiinţă'(!) solicită Consiliului Naţional 
pentru Combaterea Discriminării interzicerea expunerii 
acestora în sălile de clasă. 

După ce C.N.C.D. admite această solicitare 
„Coaliția pentru Respectarea Sentimentului Religios”, 
alcătuită din 150 de organizaţii ale Societăţii Civile reale 
şi mii de cetățeni, dau în judecată C.N.C.D.-ul. 

Prin actul din 27 mai 2009, Ministerului Educaţiei i 
se recomandă elaborarea unui set de norme care să 
stabilească în ce condiţii simbolurile religioase pot fi 
expuse în unităţile de învățământ din România. 

O poveste asemănătoare, dar cu rezonanţă 
europeană, în lupta pentru cuce va înregistra şi Italia care 
va obține de la Curtea Europeană a Drepturilor Omului 
sentința favorabilă expunerii crucifixului în şcolile italiene, 
la 18 martie 2011. 

La Strasbourg s-a concluzionat că expunerea 
crucifixului nu este o îndoctrinare din partea statului 
respectiv, ci o expresie a identităţii culturale şi religioase 
a țărilor de tradiţie creştină. 

Decizia din 2011 vine târziu pentru România, care 
obținuse deja în Parlament expunerea icoanei în sălile de 
clasă, dar ea are aceleaşi efecte în toate celelalte ţări din 
Europa. 

Ca şi în România, şi în ltalia s-a găsit o 
finlandeză(!) care s-a plâns de prezenţa crucifixelor în 

sălile de clasă unde învățau copiii săi. După ce CEDO a 
admis plângerea mamei şi a decis interzicerea expunerii 
crucifixelor în şcolile publice, statul italian a făcut recurs 
la Marea Cameră a Curţii. Bătălia pentru cruce a fost 
purtată de peste 20 de ţări care au luat poziție în mod 
public în favoarea prezenței publice a crucifixului 
(Armenia, Bulgaria, Cipru, Grecia, Lituania, Malta, 
Monaco, San Marino, România şi Federaţia Rusă, dar şi 
Albania, Austria, Croaţia, Macedonia, Moldova, Polonia, 
Serbia, Slovacia, Ucraina, Ungaria şi Norvegia). 

Crucea înseamnă tradiţie, sensibilitate, atitudine, 
credinţă. 

Hotărârea de la Strasbourg este importantă pentru 
toate aceste ţări, pentru Europa, pentru construcția ei 
unitară, fiind salutată şi primită cu satisfacţie. 

Arta modernă şi 
credința în Dumnezeu 


Artele se întrec în ultimii ani în a-şi demonstra 
ridicolul, prin însemnele creştine ca motiv al creaţiei 
moderne. 

Literatura a încercat să ne aducă o altă imagine a 
lui Hristos alături de Maria Magdalena. Tot aceasta a 
încercat mistificarea lui luda, din diavol în frate de cruce 
al lui lisus. 

Arheologii „au găsit' mormântul cu rămăşiţele 
pământeşti ale lui Hristos şi familia acestuia... 

Artele plastice prind la catolici, care întind o mână 
kitsch-ului, cumpărând creaţii moderne reprezentând pe 
lisus Hristos răstignit pe cruce. (Catedrala din Canterbury 
şi Vaticanul). Ultimele lucrări ale unui anonim artist îl 
reprezintă pe acesta (lisus Hristos) răstignit într-un triptic 
cu o greutate de 3 tone (statui colorate în culorile ființei 
umane, pe fundaluri colorate aşezate în rame imense, 
aurite). Mântuitorul ține în mână un mănunchi de perle, 
diamantele-i atârnă la picioare iar rubinele sunt fixate în 
dreptul inimii. Lucrările au fost expuse în paraclisul din 
Colegiul Regal din Cambridge şi aparțin unui asiatic 
excentric. 

Românii nu se lasă nici ei mai prejos atingând 
anticreştinismul prin manifestarea din spaţiul Institutului 
Cultural Român de la New York (2008) unde expun 
Zvastici, reprezentări sexuale, simboluri islamice, 
ortodoxe şi evreieşti batjocorite, o icoană a Fecioarei 
Maria prezentată ca gundesă, cu mătura în mână şi 
îmbrăcată cu vestă Rebu... 

Însemnele creştine au devenit motive de inspirație 
plastică în epoca modernă, gest „curajos' al unei 
generaţii care a descoperit târziu Biserica, şi care devin 
de cele mai multe ori tot un afront, o acţiune prin care 
onoarea lui Dumnezeu este insultată de om. 

Omul a descoperit Crucea (ca altar de jertfă) prin 
Mântuitor datorită suferinței acestuia, devenind mai apoi 
pentru noi mijlocul preaslăvirii (dar şi al mântuirii) Fiului lui 
Dumnezeu întrupat. Dintr-un simbol al ruşinii şi umilirii — 
crucea a devenit simbol al înțelepciunii şi slavei lui 
Dumnezeu, al unirii noastre cu acesta. 

La numărul celor ce se consideră artişti (vizuali) 
neînțeleşi în ţara lor, se adaugă cel al lui Dan Acostioaei, 
care a expus la galerii importante din lume (Londra, 
Praga, Franța, Ungaria, SUA, etc.) instalaţii reprezentând 
cruci imense activate de senzor de prezenţă, iluminate de 
apropierea omului. 

O altă temă preferată(?!) a artistului român este 
cea legată de „fenomenul ciudat din peisajul urban 
românesc, acela al oamenilor care îşi fac cruce când trec 
pe lângă biserici”. 

Când te gândeşti că occidentul înghite asemenea 
gen de artă, „numai că este mai educat decât cel din 
România"(?!), că asemenea experimente fac obiectul 
unor lucrări de doctorat şi că toate au ca temă (pentru a 
putea fi înghiţite mai uşor) — „comodificarea sistemelor 
religioase în societăţile postcomuniste sub presiunea 
mediei şi a consumerismului” — te întrebi dacă aceasta 
este menirea artei sau dacă tânărul artist crede în arta 
sa, în semnificaţia şi mesajul acesteia cu adevărat...! 

Căutarea divinității dar şi neputinţa de a se apropia 
de Dumnezeu au fost teme abordate pe larg după 1989 
de artiştii români, fie ei literați, actori sau plasticieni. 

Înţelegând cenzura de până la Revoluţie, mai greu 
ne este să înțelegem exploatarea abundentă a motivelor 
religioase în scopul ieşirii în evidenţă (nume, bani) fără să 
intereseze calitatea, mesajul corect, educaţia, păcatul de 
multe ori al actului artistic. 

Printre literaţii care până acum au introdus 
referințe religioase în creaţia lor amintim pe: lleana 
Mălăncioiu cu „Urcarea muntelui”, Dan Stanca, Mircea 
Cărtărăscu în „Orbitor, Petru Cimpoeşu în „Povestea 
Marelui Brigand” sau „Simion liftnicul”, Tatiana Niculescu 
Bran în „Spovedanie la Tanacu”, „Cartea judecătorilor” şi 
„Nopțile patriarhului”. 

Şi teatrele româneşti au folosit subiectul religios pe 
scene cu: „Evangheliştii' a Alinei Pippidi Mungiu, 
„Experimentul lov” transpus de Mihai Măniuţiu, „Ispitirea 
Sfântului Anton” şi „Banchetul sau Calea spre Momifă” ale 
aceluiaşi regizor, „Spovedanie la Tanacu” în regia lui 
Andrei Şerban, etc. 

Din păcate, credinţa autentică, religia ca fenomen 
se găseşte mai puţin în spectacolele puse în scenă după 
anul 1990, demonstrând ori neputința înţelegerii 
fenomenului, ori reaua credinţă în lipsa apropierii de 
aceasta. 

Muzica nu face nici ea excepţie de la acest 
fenomen modern de interpretare, chiar dacă cei care au 
dat viață „morţii pentru a doua oară”, sunt solişti irlandezi 
într-un concert creat de irlandezul Shaun Davey, inspirat 
de „textele” crucilor de la Săpânța, dar şi de colindele 
româneşti. Sala Ateneului Român a primit alături de 
lumea-bună şi pe primarul venit cu popa din Săpânța, 
pentru a asculta „vocea poporului, considerată de unii ca 
fiind cea mai îmbucurătoare veste de la izbucnirea crizei 
mondiale şi până astăzi. 

Şi artele plastice figurează cu nume care au 
umplut galeriile cu spini, coroane cu sânge, cruci şi cuie, 
personaje hidoase denumite uneori autoportrete (pentru a 
nu intra în dialog cu lisus), expuse indecent şi în 
momentul suferinţei. 

Denumit de critică, sau de curatorul expoziţiei 
acestuia, ca fiind unul dintre cei mai importanți artişti 
contemporani — Alexandru Rădvan a expus în 2011 la 
Galeria „Anaid Art Gallery” o serie de ipostaze ale omului 
— CHRIST. Artistul nu a fost la prima expoziţie de acest 
gen, publicul bucureştean vizionându-l în expoziţiile 
personale: „SOMA'” (2005), „Memoriile lui Constantin” 
(2007), „Omagiul lui luda şi Cruciații” (2008), „Wond'ring 
aloud” (2009). „Interesant şi extraordinar” în viziunea 
autorului a fost şi planificarea acestei expoziţii — în 
perioada pascală a acestui an. Expoziţia a cuprins un 
număr de 50 de lucrări aranjate în expoziţie deloc 
întâmplător: de la Naştere, trecând prin reprezentări ale 
„Madonei cu pruncul”, ipostaze diferite ale Mântuitorului 
(Supliciul, Răstignirea) până la portrete de mari 
dimensiuni  reprezentându-i pe Hristos sau Maria, 
culminând cu momentul Învierii. 

Este interesant că, în şi pentru asemenea 
momente, se găsesc susținători fideli care să explice 
intenţiile autorului, de frica unor interpretări eronate. 
Aceştia au fost în primul rând curatorul — Diana Dochia 
(chiar s-a dorit să fie o femeie?) şi alţi corespondenți 
„avizaţi ai unor cotidiene. Deşi marea majoritate a 
oamenilor cu credință în Dumnezeu nu-şi pun prea multe 
probleme (crede şi nu cerceta) suntem anunţaţi de la 
început că „Rădvan nu contestă” existența acestuia sau 
dimensiunea divină, ci pune în discuţie contextul actual în 
care Hristos, Fiul lui Dumnezeu, este perceput şi înțeles 
de către oamenii sec XXI”. Este o mare prostie să credeți 

că Rădvan ne invită să avem o altă imagine despre lisus 
Hristos sau să ne convingă despre o nouă viziune asupra 
iconicităţii. 

Tehnicile şi materialele folosite, ipostazele deloc 
conforme cu vreo posibilă realitate (doar poate în visul 
urât al autorului), grotescul reprezentării de la atitudine şi 
până la culoarea murdară, au ca rezultat asupra 
privitorului o stare de şoc, dezolantă, umilitoare. Este o 
expoziţie care te poate scoate rapid din spațiu, făcându-ţi 
cruce şi propunându-ți să dai uitării, cât mai repede, 
asemenea imagini grosolane, înşelătoare. Te simţi ca şi 
cum l-ai fi trădat şi tu pe Mântuitor într-o clipă de 
neatențţie, intrat fiind în acest spaţiu. Rădvan doreşte să 
fie original, să răstoarne regulile Renaşterii şi Barocului, 
pe reprezentanţii acestora, renunțând la desen şi culoare, 
frumusețe şi ideal, renunțând la bunul simţ, credinţă şi 
talent. 

Pentru autorul modern care expune la Bucureşti, 
suferința şi imaginea lui Hristos sau Mariei, reprezentările 
clasice din arta plastică sunt ireale ca şi personajele în 
sine. 

Păcatul autorului se diminuează odată cu 
înțelegerea că personajul de pe pânză ar putea fi chiar 
acesta. Subtilă şi târzie recunoaştere după un asemenea 
păcat, după o asemenea crudă imagine. Suferința 
Dumnezeului — om, nu ne-a determinat să-l înțelegem 
mai bine, nici după vizionarea acestor imagini de coşmar, 
întrebându-ne însă dacă pentru asemenea „capodopere” 
există admiratori şi cumpărători. (!?) 

Au fost şi artişti care în această perioadă s-au 
îndreptat spre credinţă şi ortodoxie, precum poetul Adrian 
Urmanov care s-a călugărit sau arhitectul Florin Biciuşcă 
cu ale sale „Experimente ortodoxe”. 

Doi plasticieni, Zidaru Marian şi Victoria au înţeles 
într-un alt mod să-şi arate credinţa faţă de Dumnezeu, 
după 1989, întemeind la Pucioasa o mănăstire particulară 
şi singulară în peisajul credinței româneşti contemporane. 

„Cotidianul” şi „România liberă” au ţinut câţiva ani 
suplimente de spiritualitate creştină. În anii '90 în 
„Cotidianul” apărea suplimentul cultural „Litere, Arte, Idei” 
şi „Alfa şi Omega” iar datorită Fundaţiei „Anastasia”, sub 
îngrijirea pictorului Sorin Dumitrescu, se edita în 
„România liberă”, suplimentul săptămânal „Acasă” şi mai 
apoi „Lumea creştină” şi „Adevărul şi Viaţa”. 

Este interesant că Sorin Dumitrescu a implicat 
nume deosebite ale Ortodoxiei româneşti, care au adus 
în discuţie — teme biblice, sărbătorile creştine, 
monumente creştine, dialogul ortodox-catolic, figuri de 
tineri ierarhi, cuvânt al marilor părinţi în viață, precum 
părintele Cleopa, Petre Țutea, Bartolomeu Anania, etc. 

Aceste pagini au adus problemele şi frământările 
„Grupului de reflecţie pentru înnoirea Bisericii”, precum: 
prezența religiei în şcoli, rezolvarea conflictului 
interbisericesc dintre Biserica greco-catolică şi Biserica 
Ortodoxă, creație artificială şi întreţinută de regimul 
comunist, atitudini, participarea unor preoţi alături de 
demolatorii de credință şi biserici, adevăruri dureroase 
despre apropierea unor preoţi de politica partidului 
comunist sau alături de securitate, protestul „Grupului de 
reflecţie” privind înnoirea Bisericii în legătură cu revenirea 
în scaunul patriarhal a P.F. Teoctist, etc. 

Fundaţia „Anastasia', prin Editura cu acelaşi 
nume, a susținut traducerea şi tipărirea unor volume până 
atunci interzise în România iar Galeriile de Artă 
„Catacombe'” au promovat creaţia originală românească. 

De la Turnul Babel la Burj Dubai 


În anul 2006, după un studiu efectuat timp de 6 ani 
asupra a 17 milioane de votanţi s-a anunţat oficial topul 
cuprinzând cele 7 construcţii considerate minuni ale lumii 
moderne: Marele zid chinezesc, Palatul Potala din Tibet, 
Taj Mahal din India, Statuile din Chile şi Turnul din Pisa. 

Clasamentul este răsturnat de inaugurarea la 4 
ianuarie 2010 a celui mai înalt turn din lume — Turnul Burj 
Dubai, de 160 de etaje şi o înălțime de 818 m. 

Dacă este să ne luăm după Biblie, Dumnezeu nu 
este astăzi la fel de supărat pe oameni ca acum câteva 
mii de ani, când intenţia acestora de a ajunge la El a dus 
la pedeapsa divină de a le amesteca limbile. 

Datorită englezului Robert Koldewey (1898) şi 
fotografiilor realizate de sateliți, se ştie astăzi că faimosul 
Turn Babel a existat în realitate. 

După Potop, fiii lui Noe — Sem, Ham şi lafet au 
hotărât să ridice în marele oraş Babilon un turn înalt până 
la cer pentru a scăpa de un eventual nou dezastru. 

La 275 de ani după Potop, nepotul lui Ham — 
Nimrod (întemeietorul primului imperiu babilonian şi cel 
ce a zidit Babilonul) se hotărăşte să ridice acest turn care 
ar fi avut şi alte utilităţi — observator astronomico — 
astrologic. La înălțimea dorită turnul nu ar fi putut fi 
terminat nici astăzi chiar dacă ar fi lucrat câteva milioane 
de oameni timp de 3.466 de ani. 

În turnul Babel, cea mai mare minune arhitectonică 
a lumii antice realizate (în parte) vreodată de mâna 
omului, s-ar fi putut ajunge în timp de 800 de ani 
parcurgând câte 50 de km pe zi (cal şi călăreț). De-a 
lungul secolelor Turnul Babel a fost distrus, reconstruit . 
Ultima reconstrucţie se datorează lui Nabucodonosor al 

II-lea (605-562 î.e.n.) care a ridicat în cinstea lui Marduk- 
Bel (zeul Babilonului) un zigurat cu înălțimea de 91 m, în 
7 trepte (primul etaj avea 33 m, al ll-lea 18 m, 
următoarele 4 etaje aveau câte 6 m fiecare, iar ultimul 
etaj 15 m). Ultimul etaj era închinat zeului Marduk-Bel şi 
era în totalitate acoperit cu aur şi cărămizi emailate 
albastre. 

Şi Alexandru cel Mare a dorit să reconstruiască 
turnul, dar a socotit că i-ar fi trebuit 10.000 de oameni, 
timp de două luni, numai pentru a îndepărta dărâmăturile, 
şi a renunţat. 

Imagini cu celebrul Turn Babel sunt realizate 
târziu. Turnul apare rectangular sau cu etajere superioare 
tronconice, pătrate şi cu rampele de acces spiralice la 
exterior. Cele care se îndepărtează de la forma 
rectangulară se pare că au fost influențate de forma 
celebrului turn din Pisa (construit în sec. al XII-lea). 

Pentru prima dată imaginea acestuia este 
înfăţişată în frescele multor biserici din evul mediu: Domul 
din Salerno (sec. XI), Domul din Monreale (sec. XII) sau 
la Camposanto din Pisa (sec. XV). 

Şi în altă tehnică este reprezentat mozaic, în 
Biserica San Marco din Veneţia (sec. al XIII-lea) sau în 
miniatura franceză din sec. al XV-lea (mai aproape de 
epoca catedralelor). 

Într-un desen din Breviarul Grimani (sec. al XV-lea) 
Turnul (prismă piramidală) este înfăţişat în timpul 
construcției. 

O ilustrație din Chronique Universelle a lui Jean de 
Courcy (cca. 1470) reprezintă momentul pedepsei divine 
a amestecării limbilor şi a împrăştierii popoarelor. 

Cea mai cunoscută imagine este cea a picturii 
realizate de Pieter Bruegel ce Bătrân (1525-1569) în care 

Turnul Babel apare sub formă circulară, subțiindu-se uşor 
spre vârt (conic). 

Un desen realizat la sfârşitul sec. al XVIl-lea de 
cărturarul iezuit Athanasius Kircher reprezintă Turnul 
Babel în formă de spirală, arătând că greutatea acestuia 
ar fi putut clinti pământul din poziţia sa din centrul 
Universului. 

Tot din sec al XVll-lea, o gravură înfăţişează 
cetățile construite de Nimrod şi urmaşii săi, unde apare, 
alături de Ninive, şi Babilonul cu Turnul Babel. 

Gravurile lui Decker (cca. 1670) reprezintă Turnul 
Babel ca inspiraţie din formele timpurii ale minaretelor 
islamice. 

O pictură aparținând şcolii olandeze de sec. XVII 
reprezintă Turnul Babel străpungând cerul, iar o alta 
momentul când Domnul le-a amestecat limbile. 

Cele mai mari turnuri existente astăzi sunt: Turnul 
Willis din Chicago 527,3 m ridicat în 1973; Turnul din 
Toronto — 553.3 m ridicat în 1975; Turnurile Petronas din 
Malaiezia — 451,9 ridicate în 1998; Turnul Taipei 101 din 
Taiwan ridicat în 2004. 

Construcţia turnului din Dubai a început în anul 
2004 iar valoarea totală este de circa 4 miliarde de dolari. 
Turnul cuprinde camere de hotel, apartamente private, 
birouri, o platformă de observaţie. Construcţia a necesitat 
230.000 metri cubi de beton, 31.400 tone de armături 
metalice, 131.190 metri pătraţi de sticlă şi 15.500 metri 
pătraţi de inox. Fundaţia are 192 piloni îngropaţi la o 
adâncime de 50 m şi un postament de 10.000 de tone 
pentru care a fost nevoie de 45.000 de metri cubi de 
beton. Turnul este prevăzut cu 54 de lifturi care urcă şi 
coboară cu până la 10 m/secundă. 

Catedrala Episcopală 
„Sf. Ierarh Nicolae” din Tulcea 


Cartea album apărută în anul 2009 (autor Pr. 
Nicolae Sorin), la Editura „ASA'”, cu prilejul ultimei 
restaurări a monumentului, este prima monografie a unei 
instituţii de cultură, patrimoniu naţional, din judeţul nostru. 
Albumul se deschide cu un cuvânt de binecuvântare 
adresat de Preasfinţitul Părinte Visarion, Episcopul 
Tulcii. 

Pe locul actualului monument funerar, în 1862 a 
fost ridicată o bisericuță de lemn de către românii 
refugiați din Beştepe. 

Biserica actuală s-a clădit între anii 1862-1872. 
Clopotele au fost turnate în Bavaria, în 1882. În curtea 
bisericii a funcţionat până la 1878 Şcoala Primară 
Română. 

Se crede că Sfânta masă este ridicată cu stelele 
funerare de la Sfânta Masă a vechii Bisericuţe de lemn. 

Între anii 1897-1899 Ştefan Luchian şi Constantin 
Artachino, după reparaţii capitale realizate în anul 1897, 
realizează pictura interioară. Deşi din datele oficiale 
reiese că în 1899 pictura se terminase, realitatea era alta. 

Între 1905-1906 pictorul D. Marinescu termină 
pictura bisericii după ce acoperă mare parte din pictura 
realizată de Luchian. În echipa acestuia, formată din 5 
pictori, se afla şi pictorul tulcean Cardaş. 

Biserica va fi reparată din nou în 1923 iar pictura 
spălată în 1937. În anii 1957 se execută lucrări de 
restaurare a picturii (de către Lembrău), în 1965 reparații 
la exterior iar în 1970 au loc reparaţii din nou şi se 
efectuează spălarea picturii. Între anii 1972-1975 se 

execută reparaţii ce includ şi împrejmuirea cu gard a 
Bisericii şi „repararea” picturii. În anul 1982 se execută 
alte reparaţii minore. 

Între anii 2003-2008 Biserica întră într-un amplu 
proces de restaurare, construindu-se şi o capelă funerară 
multifuncţională pe locul vechii bisericuțe din lemn. 

Aflăm din preţiosul album-document că Familia 
Regală, prin reprezentanții ei, a onorat cu prezenţa, de 
trei ori de-a lungul existenţei, lăcaşul de cult. Prima dată 


în anul 1867, domnitorul Carol |, în drumul său spre 
Constantinopol, când şi donează un potir argintat şi 100 
de galbeni. 


În anul 1993 Biserica este vizitată de regele Mihai 
şi regina Ana, iar la 10.02.2004 de câtre Radu | de 
România. 

Al doilea capitol al monografiei cuprinde 
documente şi evenimente legate de Reîntregirea la Statul 
Român a Dobrogei (14.X1.1878) şi rolul Catedralei „Sf. 
Nicolae” în acest context. Sunt redate proclamațiile 
Domnitorului Carol | către locuitorii Dobrogei şi către 
ostaşi, precum şi momentul primirii unităţilor militare la 
Tulcea (trecerea pe sub arcurile de triumf şi oficierea Te- 
Deumului din fața Catedralei, manifestările artistice din 
aceeaşi zi). 

De menţionat că printre organizatori s-a numărat şi 
pictorul Enache Cardaş, care a realizat portretul lui Carol 
şi pe cele ale soldaţilor români. 

Capitolul al  Ill-lea este rezervat prezentării 
catedralei din punct de vedere arhitectural şi iconografic. 
Biserica are înălțimea de 28.50 m, este realizată în formă 
de cruce, în stil bizantin, cu două turle pe pridvor şi una 
deasupra naosului. Biserica are o suprafață de 476 m? şi 
este realizată în cărămidă şi piatră. Pictura este realizată 
în ulei. Tavanul are 15 bolți şi se sprijină pe 8 stâlpi 

masivi. Pronaosul face corp comun cu naosul şi este 
acoperit cu 2 semicalote sprijinite pe pandantivi a căror 
greutate se descarcă pe coloane unite între ele prin arcuri 
în plin cintru. Absidele laterale ale naosului şi cea a 
altarului sunt poligonale la exterior şi semicirculare la 
interior. 

Catapeteasma este realizată în lemn de stejar 
sculptat în stil neoclasic. Scenele din interior sunt 
realizate gen „tablouri” încadrate de rame decorative. 

Capitolul al patrulea ne introduce în decorul 
misterios al reprezentării scenelor pe pereții interiori ai 
monumentului. Desfăşurarea iconografică respectă în 
mare legile distribuţiei dar sunt şi „inovaţii” cu caracter 
decorativ şi simbolic. Pictura monumentului se 
încadrează curentului neoclasic de la început de secol 
XX din pictura religioasă românească. Autorul face o 
prezentare profesionistă a picturii, insistând asupra 
originalității acesteia în suprafețele realizate de D. 
Marinescu: forme elegante şi rafinate, expresivități 
controlate, echilibru maiestuos, cromatică bazată pe 
armonii roşu şi albastru, tonuri calde şi luminoase de 
galben-pai, crem şi ocru. 

Deşi sunt aspecte diferite ale tratării picturale, nu 
se ştie precis dacă „pictura actuală mai reflectă ceva din 
lucrarea lui Luchian”. 

Mobilierul din lemn de stejar datează din anul 1900 
fiind realizat după proiectul arhitectului Ministerului 
Cultelor, Băicoianu (catapeteasmă, tronul episcopal, 
strane, iconostas, strane mobile). 

În biserică se află şi Amvonul construit în 1880. 

Icoanele catapetesmei au fost realizate în anii 
1905-1906 de către Marinescu şi se înscriu în acelaşi 
curent neoclasic. 

Trei icoane mai vechi, provenind probabil din 
catapeteasma vechii bisericuțe de lemn, fac parte din 
patrimoniul Bisericii. („Maica Domnului cu Pruncul pe 
tron” / „Sfântul Nicolae” şi „Maica Domnului — Izvorul cel 
de viață dătătoriu'”). 

Ferestrele au vitralii, imitații ale celor originale 
dispărute. 

Dintre obiectele de argint sau metal comun 
amintim: ferecături, sfinte vase, candelabre, un samovar 
argintat, cele două clopote. Colecţia de cărți de 
patrimoniu a fost predată spre conservare şi păstrare 
către muzeul Mănăstirii Cocoş, încă din anul 1980. 

Un capitol important al albumului este reţinut de - 
„Istoria reparaţiei capitale din anul 2003-2008." 

Această reparaţie a însemnat de fapt salvarea 
monumentului intrat deja în istoria mântuirii acestui neam. 
După aproape 150 de ani de existență Bisericii i se 
recunoaşte dreptul de proprietate. Cea care s-a ocupat 
de proiect şi de execuţie a fost arhitect Sarvaş Gabriela 
care ne-a părăsit înainte de terminarea lucrărilor, 
înălțându-se la Domnul. Capitolul prezintă obstacolele 
întâlnite, soluţiile propuse şi rezolvarea tehnică a 
acestora (consolidarea infrastructurii prin cămăşuire la 
interior şi exterior, turnarea stâlpilor şi a grinzilor din 
pridvorul bisericii, realizarea noului acoperiş, montarea 
centralei termice, realizarea noilor turle, schimbarea 
instalaţiei electrice, restaurarea exteriorului, montarea 
noului acoperiş şi învelirea acestuia, realizarea parcului 
din jurul Bisericii, realizarea mozaicului din cele 4 nişe 
exterioare, montarea scărilor şi a fântânii arteziene, etc.). 
Restaurarea picturii a fost încredințată prof. Mircea Baciu 
şi artistului-pictor Gheorghe Nicolae-Jack. 

S-au realizat lucrări de conservare şi restaurare a 
picturii murale originale şi executarea celei noi. 

Capitolul VI al albumului prezintă - Slujitorii 
Catedralei „Sf. Nicolae” de-a lungul anilor, începând cu 
preotul Costache Palade (n. 1833) şi până în prezent: 
preoții Bogdan-Florin Herţa, Nicolae-Sorin lon, Dănuţ 
Palade şi compunerea parohiei. 

Capitolul VII este rezervat proprietăţilor catedralei 
iar cel de-al Vill-lea prezintă activitatea Asociaţiei 
umanitare „AEGYSSUS'” ce funcţionează pe lângă 
Catedrală. 

Albumul este închis de un set de fotografii — 
eveniment: - Lumini de sărbătoare şi un Rezumat în 
limbile română, engleză, franceză, germană şi italiană. 

Suntem de acord cu binecuvântarea şi cuvântul 
Preasfinţitului Părinte dr. Visarion, Episcopul Tulcii, la 
terminarea acestui monument şi scrierea acestui album 
de artă şi istorie: „Binecuvântăm din toată inima iniţiativa 
şi strădania P.C.Pr. Cons. lon Nicolae-Sorin de a da la 
lumină istoria seculară a acestui sfânt locaş, rugând pe 
Dumnezeu să reverse harul său asupra tuturor 
enoriaşilor, închinătorilor şi binefăcătorilor lui, ca şi 
asupra cititorilor care vor avea posibilitatea să afle din 
această Monografie date inedite şi interesante despre 
viața bisericească tulceană.” 

Luchian la Tulcea 


Până la editarea lucrării — Catedrala Episcopală 
„Sf. ierarh Nicolae”, autor Pr. Nicolae Sorin lon în anul 
2009, s-a ştiut că anumite compoziţii din catedrală 
fuseseră pictate de către Ştefan Luchian. 

Catedrala fusese ridicată în anul 1865 din iniţiativa 
institutorului Brutus Cotovu cu îngăduința guvernatorului 
turc al ținutului Dobrogea Rezim Paşa („Colnicul Hora”, 
Cerna, nr. 1, 1903) şi graţie sprijinului consulului francez 
Emille Langle şi a episcopului Dionisie, ambii rezidenți în 
Tulcea. Tot la Tulcea îl aflăm, încă din 1865, pe un 
oarecare Livaditti Maister, care va picta parţial Biserica 
Sf. Nicolae. 

Jacques Lassaigne, critic de artă francez, se 
consacră între anii 1937-1939 creaţiei lui Luchian, din 
care va rezulta albumul - „Luchian”, Editura Meridiane, 
1972, (după ce cartea a văzut lumina tiparului în anul 
1947, în versiune franceză.) 

Din acest album monografic aflăm că la 3 
septembrie 1897 Luchian împreună cu C. Artachino 
semnează contractul pentru zugrăvirea bisericii-catedrale 
din Tulcea. Tot din datele prezentate de J. Lassaigne 
aflăm că la 14 mai 1899 Luchian împreună cu Artachino 
revin la Tulcea pentru a încheia lucrările — „terminând 
lucrarea la 10 iunie” (?!) 

Aceste date ne pun în încurcătură în ceea ce 
priveşte aportul lui Luchian la pictarea bisericii din Tulcea, 
rămânând destule întrebări fără răspuns şi astăzi: în 
perioada septembrie 1897 — mai 1899 s-a lucrat pe acest 
şantier?/ se putea termina zugrăvirea bisericii în intervalul 
14 mai — 10 iunie 1899?/ cât s-a pictat şi de ce nu a fost 
dusă lucrarea până la capăt?/ cine are interesul să 

diminueze din cantitatea şi calitatea picturii realizată de 
Luchian la Tulcea? 

Cert este că nu există niciun document din care să 
reiasă faptul că au existat neînţelegeri pe marginea 
contractului semnat în 1897. Este de neînțeles şi faptul 
că acest contract nu a fost dus până la capăt, ştiut fiind 
că Luchian traversa în acei ani o perioadă grea, marcată 
de suferințe, boli şi piedici de tot felul. Din însemnările 
criticului de artă Petru Comarnescu (Luchian — ediţia a |I- 
a, Editura Tineretului, 1965) reiese că — ,... în vara anului 
1897, când începuse sărăcia, a fost bucuros să 
primească împreună cu Artachino propunerea de a picta 
catedrala de la Tulcea”. 

Se poate ca la 1899 biserica să fi arătat pictată de 
trei mâini? — de cea a lui Livaditti şi de cele ale lui 
Luchian şi Artachino?. Sigur a existat o supărare 
nereţinută de niciun document până astăzi, din partea 
celor care au comandat realizarea picturii. Aşa se explică 
angajarea pictorului Dimitrie Marinescu (1845-1923), 
profesor de desen la Şcoala de Arte Frumoase din 
Bucureşti, care „va termina şi îndrepta” pictura între anii 
1905 12 august — 12 ianuarie 1906. 

Pictura în stil „Renaştere” a fost executată de o 
echipă formată din zugravul ajutor la pictură Cardaş din 
Tulcea, pictorul din Bucureşti Madei Constandinescu. La 
ornamentaţie au lucrat: zugravul Florian fr. Baumgarther 
din Viena, stabilit la Bucureşti, Max Storzbach din 
Stutgart stabilit la Bucureşti, şi ca ajutor Costică 
Dragomirescu din Ploieşti (datele apar în „actul de 
amintire” scris de zugravul Baumgarther). 

Din albumul dedicat Catedralei „Sf. lerarh Nicolae” 
aflăm că acelaşi Brutus Cotovu în „Revista pentru istorie, 
arheologie şi filologie”, vol XIV, 1913, p. 180-187, nota că 
„lucrările nu au fost duse la bun sfârşit din cauza 

fondurilor puse la dispoziţie de minister care erau 
insuficiente şi nici plătite la timp”. 

Tot din album aflăm că dintr-o inscripţie făcută de 
cântăreţul bisericii, Popa Sandu, pe marginea 
„penticostalului” tipărit la 1848, reiese că acum au fost 
pictate: partea superioară a naosului, cei patru 
Evanghelişti, arcele din zona altarului şi o parte din 
icoanele catapetesmei. 

Deşi la 1900, la 29 mai, cu pictura neterminată, 
biserica a fost sfințită după toate regulile canonice de 
Episcopul Partenie Clinceni, se ajunge la contractarea 
unei noi echipe de pictori în 1905. 

Dacă ar fi să ne luăm după dorinţa regelui Carol 
(care a vizitat Tulcea în 2 mai 1904) de a vedea pictată 
Biserica Catedrală putem trage concluzia că acestuia nu 
i-a plăcut pictura realizată de Luchian şi Artachino. 

Un nou comitet constituit pentru pictarea (sau 
repictarea) Catedralei va duce la capăt această dorinţă 
regală dar şi pe cea locală: portretul Regelui (ctitorul 
bisericii şi cel care a readus Dobrogea la căminul 
strămoşesc) şi al Reginei, portretele întâiului episcop şi al 
actualului. 

Din oferta pictorului D. Marinescu nu reiese că 
interiorul ar fi avut vreo altă pictură. Acesta se angaja „a 
picta în culori de ulei tâmpla şi interiorul Bisericii 
Catedrala Românească din oraşul Tulcea, în stil Bizantin 
perfecționat iar ornamentele ce înconjoară toate tablourile 
în stil curat Bizantin, împărțirile tablourilor în interior se va 
face după regula bisericească adică începând de la turlă 
sus pe boltă se va face Hrist cu carte-a vieţii, pe pereții 
turlei liturghia îngerească, mai la vale 12 apostoli, la patru 
colțuri ale turlei 4 evanghelişti, pe pereţi se va face 
câteva episoade din viaţa lui Hristos, adică din 
testamentul nou, mai la vale, aproape de strâni, se va 

face cuvioşi şi cuvioase, în sânurile bisericii drapta şi 
stânga, mucenici în mărime naturală iar în altar arhierei, 
sus pe boltă Maica Domnului în juru înconjurată de îngeri, 
de la intrare portretul Regelui şi al Reginei, portretele 
întâiului episcop şi al actualului. 

Durata acestei lucrări va fi de cel mult cinci luni de 
la începere şi până la terminare. Preţul total pentru 
acesta va fi de 16.000 plătibil în rate după lucrare şi după 
cum se va stipula în contract (august 1905)." 

Este curios, în continuare cum în Arhiva bisericii 
nu se găseşte nimic legat de contractul cu Luchian şi 
Artachino (lucrări efectuate şi preţul acestora) iar în cel cu 
Marinescu nu este stipulat nimic despre vechea pictură 
ca şi cum aceasta nu ar fi existat în 1905. 

Amintim că încă din 8 decembrie 1905 la două luni 
de la începerea lucrărilor, deja primarul oraşului Tulcea, 
Mateescu Buzeu, trimitea o scrisoare de mulţumire 
domnului Ministru al Cultelor pentru ajutorul în bani dar şi 
pentru „alegerea în persoana Domnului Dimitrie 
Marinescu, pictor pe care aţi binevoit a-l trimite să ne 
picteze biserica, care şi-a depus toată osteneala şi care a 
pictat-o după toate regulile bisericeşti şi ale artei, astfel 
că, pictura făcută până acum în Biserica Catedrală din 
Tulcea, corespunde celei mai frumoase picturi a oricărei 
biserici din ţară, executate după regulile artei şi ştiinţei”. 

Din acest document reiese clar că pictura 
executată de Luchian şi Artachino (despre care nu se mai 
aminteşte nimic) nu a fost apreciată, ca şi cum nici nu ar 
fost executată. 

Întrebarea persistă în continuare şi este legată de 
corectitudinea pictorului Marinescu în a realiza o nouă 
pictură pe una deja realizată, pe corectitudinea unui 
contract cu atât mai mult cu cât mai târziu, Pr. loan 
Vasilian (paroh al Catedralei din anul 1934) nota: „Pictura 

bisericii a fost făcută în întregime între 1905/1906 de 
pictorul D. Marinescu, prof. din Bucureşti, sub păstorirea 
episcopului, mai apoi Mitropolit, Pimen Georgescu. Spre 
nenorocul nostru, noul pictor a distrus tot ceea ce pictase 
Ştefan Luchian, acoperind cu vopsea totul sub motiv că 
tot ce pictase Luchian era de proastă calitate”. 

Având răspunsul incomplet (cât au reuşit să 
picteze Luchian şi Artachino şi cât a fost acoperit din 
lucrarea acestora) apare o altă întrebare la o nouă 
situaţie: cum de s-a realizat pictarea bisericii în totalitate 
în timp de 5 luni şi de ce există diferenţe de stil în tratarea 
picturii vizibile şi astăzi? 

În anul 1957 se pictează şi retuşează stricăciunile 
provenite de la cutremurul din anul 1940. O altă reparare 
se va efectua în anul 1975. 

Reparaţia capitală, consolidarea şi restaurarea 
picturii s-a efectuat între anii 2003-2008. Pictorii 
restauratori au fost Mircea Baciu şi Gheorghe Nicolae 
Jack. 

Aceste reparații nu au schimbat şi nici nu au 
uniformizat pictura realizată în 1906. 

La partea de — „Consideraţii stilistice” din albumul 
„Catedrala Episcopală — Sf. lerarh Nicolae” (pag. 41-45) 
autorul, părintele Nicolae-Sorin lon, notează că datorită 
intervențiilor se observă în „unele zone intervenţii masive 
(repictări), detectabile datorită diferenţelor stilistice 
majore”. 

Pictura originală devine cea executată de D. 
Marinescu, în stil neoclasic, „de o bună calitate 
artistică, cu forme elegante şi rafinate”. În contrast cu 
aceasta, în scenele realizate pe pereţii de nord şi de 
sub ai pronaosului „concepţia plastică este total diferită, 
chiar opusă într-un anumit sens”. Un stil diferit este şi 
în zona pandantivelor naosului (Sfinţii Evanghelişti) 

pictaţi de Luchian la început, repictaţi în totalitate apoi 
de D. Marinescu. 

„Această zonă reprezintă caracteristici proprii care 
o separă de cele două stiluri analizate”: a lui Luchian şi a 
lui Marinescu. O repictare ulterioară anului 1906 poate să 
fie o explicaţie”. 

Încercând o concluzie asupra prezenţei la Tulcea a 
lui Luchian şi a contribuţiei sale la zugrăvirea Bisericii, 
suntem nevoiţi să aducem în lumină datele vremii 
consemnate de Brutus Cotovu („Analele Dobrogei”, 
Cernăuţi, 1926) „... interiorul bisericii a fost vopsit în ulei, 
Zugrăvindu-se pe partea circulară de sub cupola centrală 
a boltei cei 4 Evanghelişti, iar sinurile de pe lângă altar cu 
câteva chipuri de sfinţi. Completarea în întregime a 
Zugrăvirii bisericii s-a făcut mai târziu, în anul 1905, după 
sfințirea bisericii, de către cunoscutul pictor Marinescu, 
care a îndeplinit cu vrednicie sarcina ce şi-a luat, 
împodobind-o cu decoruri bogate, picturi alese, 
armonizându-le cu pictura catapetesmei şi celelalte 
picturi existente, făcute anterior lucrării sale”. 

Florica  Cruceru în „Artele în Dobrogea -— 
1877/1940” nu aduce aminte deloc de Luchian şi notează 
„„„.. Livaditi Maister va picta parţial Biserica Sf. Nicolae, 
lucrare ce va fi terminată, abia în anul 1904 de către 
pictorul Dimitrie Marinescu”. 

Se ştie despre Luchian că avusese probleme cu 
Stăncescu (prof. de istorie a artelor şi estetică, om 
influent, pictor sfârşit şi carierist în plină cocoţare, 
membru în jurii, organizator de expoziţii, slugă a 
politicienilor), că fusese umilit de acesta şi banda lui, 
neprimit în expoziţii şi pe catedra de artă de la laşi, că a 
reuşit să se rupă de arta oficială organizând Expoziţia 
Independenţilor, că refuzase să picteze portretele familiei 
regale (chiar în fața ministrului Tache lonescu). 

Presupunând că pictarea bisericii din Tulcea a fost 
un eşec, (nu neaparat datorat lui) atunci cum se explică 
faptul că — „cel mai genial dintre pictorii noştri este rugat 
să picteze din nou pereţii unei biserici, de data aceasta la 
Alexandria, tot împreună cu Artachino. Chiar Petru 
Comarnescu nota despre această lucrare: „Am cercetat 
catedrala din Alexandria. Pictura murală are o ţinută 
corectă. Figurile zugrăvite, au distincţie în expresii. Se 
vădeşte înclinația spre uman. Gustul şi siguranţa lui 
Luchian se simte în portretizarea Sf. Parascheva şi a Sf. 
Theodor şi la Sf. Constantin şi Elena sau la imaginea cu 
fecioara şi pruncul din altar. Întregul lăcaş are un colorit 
sobru. În genere s-au folosit puţine culori, dar armonios 
îmbinate şi plăcute.” 

Lucrurile rămân în continuare nedesluşite legate 
de prezenţa lui Luchian la Tulcea, deşi Petru 
Comarnescu nota sincer în — „Luchian” — Ed. Tineretului, 
1965 — „Nu avea vocaţie pentru pictura religioasă şi nici 
experienţă. Dar era prea artist şi prea corect ca să nu fi 
făcut ceva onorabil. Precis ce a pictat acolo nu se ştie, 
căci mai târziu un profesor de desen şi caligrafie, căruia i 
s-a încredințat repictarea bisericii, a şters vechile imagini 
şi a făcut altele cum l-a dus capul...”. 

Biserica „Sf. Gheorghe” Tulcea 


Anul 1857 este amintit pe frontispiciul cu inscripţie 
slavonă iar 1854 este inscripţionat spatele icoanei ce-o 
înfăţişează pe Sf. Parascheva. Cel mai probabil este anul 
1854 când a fost sfinţit locul viitoarei biserici terminată la 
1857. Pe acest loc a existat încă din 1846 o bisericuţă din 
lemn. 

La exterior biserica se încadrează în tipul bazilical 
cu sală dreptunghiulară, împărţită în lungime în trei nave, 
cu cele două dinspre exterior la acelaşi nivel, dar mai 
joase decât cea centrală. Nava centrală se termină la 
răsărit cu o absidă semirotundă, ieşită în afara dispoziţiei 
celor două nave laterale, şi prevăzută cu 2 ferestre 
înguste cu trei colonete cu capitel şi arcade. Cele două 
nave laterale au şi ele prevăzute câte o deschidere 
dreptunghiulară, (ferestre), în partea de răsărit, 
corespunzând altarului. Acoperişul se prezintă în două 
ape deasupra navei centrale şi cu o singură pantă 
deasupra navelor colaterale. Nava centrală este 
prevăzută în partea de sus a zidurilor cu câte 6 
deschideri cu arcadă, arcuite în interior pe forma bolții. 
Pereţii laterali ai navelor au la rândul lor 5 deschideri 
dreptunghiulare (la origine erau în arcadă). 

Intrarea în biserică se face printr-un pridvor închis 
(deschis la origine) de 5 arcade susţinute de coloane. Tot 
închise (zidite) sunt şi lateralele pridvorului care prezenta 
aceeaşi arcadă (de o parte şi de alta) cu descărcare pe 
coloane cu capitel. Deasupra pridvorului se află cinci 
ferestre dreptunghiulare care luminează balconul în 
interior. Fațada se închide cu un acoperiş în două ape la 
aceeaşi înălțime cu a navei centrale, iar pe lăţime cât cea 
a pridvorului. Timpanul triunghiular format între cornişă şi 

cele două pante ale acoperişului este străpuns de două 
suprafeţe în formă de aripi (dispuse simetric) care se 
repetă şi la răsărit în dreptul absidei altarului. 

Biserica nu are turlă dar în fața acesteia se 
găseşte turnul — clopotniţă şi ceas, înalt de 27 m, realizat 
la o dată ulterioară construcţiei bisericii (1873, 1893 după 
inscripţiile de pe porţile metalice ale acesteia). Acesta 
este acum scos în afara curții bisericii (pe trotuar) din 
cauza lucrărilor de sistematizare a oraşului din anii 80. 
Trunchiul prismatic foloseşte arcada atât în partea 
inferioară (ca spaţiu de trecere) dar şi în cele două 
planuri suprapuse, străpunse de câte două ferestre pe 
fiecare parte. Turnul preia toate elementele de arhitectură 
caracteristice bisericii, pentru a aşeza, deasupra, un 
început de turlă cu 6 fețe (pe 4 din ele fiind montate 
cadranul ceasului) cu ceas şi cruce. 

Biserica are înălțimea de 15 m, lungimea 33 m, iar 
lățimea 17 m. 

Construcţia prezintă similitudini arhitecturale cu 
Biserica Sf. Gheorghe din Fanar, sediul Patriarhiei 
Ecumenice şi Biserica Sf. Gheorghe din Dobrich 
(Bulgaria). 

În interiorul bisericii se pătrunde din pridvor, în 
dreptul navei centrale, direct în naos. La început când 
pridvorul era deschis, se putea intra şi prin alte două 
deschideri din dreptul navelor laterale (astăzi obturate). 

Naosul este prevăzut cu o galerie de 2 şiruri de 
coloane (portic) dispuse faţă în față (5 la număr pe o 
parte) care susţin bolta navei, centrale, printr-o serie de 
arcade (arce în plin cintru) care se sprijină pe capitelul 
acestora. Antablamentul de deasupra arcadelor susține 
bolta semicilindrică (semicalotă), simbol al bolţii cereşti, 
care se întinde de-a lungul întregii nave centrale până la 
absida altarului dominând naosul. Acest acoperiş boltit în 

semicilindru are valoarea unui simbol cosmic, evocând 
cerul. 

Iconostasul din fața rândului întâi de coloane 
închide pe orizontal, pe toată lăţimea navelor, un spațiu 
din care rezultă altarul. Altarul este prevăzut cu o absidă 
semirotundă la capătul navei centrale şi cu două 
absidiole secundare săpate în grosimea zidului pereţilor 
laterali ai navelor secundare, una dintre ele marcând 
locul proscomidiarului. 

Deasupra intrării în naos şi pe toată suprafața 
pridvorului, la etaj se întinde tribuna (balconul) rezervată 
corului. Acesta se întinde şi lateral, cu două braţe 
înguste, până deasupra primelor două ferestre. Balconul 
are două coloane reduse ca înălțime şi arcade 
supraînălțate, faţă de nivelul celorlalte. 

În navele laterale arcadele sunt dispuse pe lățimea 
naosului având ca sprijin, în afară, un stâlp-coloană 
încastrat în peretele acestuia. Între aceste 4 arcade, în 
navele laterale, se formează la nivelul bolţii din dreptul 
arcadelor centrale, un număr de 6 bolți în cruce dispuse 
pe lungimea navelor. În navele laterale arcadele sunt 
dispuse pe lățimea naosului având ca sprijin în afară, un 
stâlp-coloană încastrat în peretele acestuia. Între aceste 
4 arcade, în navele laterale, se formează la nivelul bolii 
din dreptul arcadelor centrale, un număr de 6 bolți în 
cruce dispuse pe lungimea navelor laterale în altar. Pe 
perioade întrerupte de timp a existat un cor bisericesc 
care la început a interpretat cântările numai în limba 
bulgară „întreținând şi alimentând focul naţionalismului 
bulgar” (1912). 

În anul 1920 sunt amintiţi ca dirijori ai corului — 
Mihail Paraschiv şi M. Comănescu. După o perioadă de 
inactivitate, în 1934, se ia hotărârea de a se aranja un cor 
bisericesc. În anul 1952 se aminteşte că Petre Savenco, 

cântăreț, a format un cor de 15 persoane care dau 
răspuns mulţumirilor la Sfânta Liturghie. În anul 1955 
dirijor al corului este prof. Dumitru Dogaru”. După el a 
urmat la conducerea corului |. Bauer, de la el păstrându- 
se şi interpretându-se încă piese muzicale la sărbătoarea 
Naşterii Domnului „Naşterea Ta Hristoase...”. 

Încet activitatea corului se va stinge, el 
desființându-se. 

Dumitru Dogaru va fi unul din puţinii profesori de 
muzică cu care se va înființa la Tulcea, în anul 1958, 
Şcoala de Muzică şi Arte Plastice (pe locul actual al 
Hotelului „Egreta'”). 

Pictura murală din interiorul bisericii se efectuează 
în etape diferite de timp. 

Între anii 1925-1927 pictura este executată de 
Zugravul localnic Mihail Paraschiv. 

În anul 1927, în urma decesului acestuia, pictura 
este continuată în bolta semicilindrică, probabil de Rafael 
R. Mateef, pictor din Tulcea, cu atelier situat pe strada 
Basarabilor (azi Păcii). 

Între 1951-1952 se restaurează pictura întregului 
ansamblu şi se pictează pridvorul iar între 1976-1978 au 
fost efectuate reparaţii la biserică. 

În anul 1978 preotul Dumitru Andone demarează 
lucrările pentru spălarea picturii bisericii şi I.P.S. Dr. 
Antim Nica, arhiepiscopul Tomisului şi Dunării de Jos 
resfințeşte biserica în 17 mai 1981. Lucrările capitale din 
interiorul bisericii vor fi terminate în 1987. Între anii 1989- 
1992 pictorul Gheorghe Nicolae din Bucureşti conduce 
lucrările de restaurare a picturii, timp în care se termină 
de pictat pridvorul şi se pictează sfântul altar şi balconul. 
În anul 1992, la 4 octombrie IPS Lucian Florea 
Arhiepiscopul Tomisului resfințeşte pictura bisericii. În 
anul 2004, la 14 noiembrie, după lucrări anterioare de 

întreținere, aurirea din nou a iconostasului bisericii, IPS 
Teodosie săvârşeşte o slujbă de resfinţire a lăcaşului de 
cult. În anul 2007 la 28 octombrie s-au împlinit 150 de ani 
de existenţă a bisericii şi 80 de ani de la împodobirea cu 
picturi. 

În absida altarului este reprezentată Maica 
Domnului cu arhanghelii Mihail şi Gavril înconjurată fiind 
la bază de o parte şi alta a ferestrei de câte 3 ierarhi. În 
stânga sunt reprezentaţi: Sf. lerarh Vasile cel Mare, Sf. 
lerarh loan Gură de Aur şi Sf. lerarh Grigore Teologul. În 
dreapta sunt pictaţi în picioare: Sf. lerarh Spiridon al 
Trimitundei, Sf. lerarh Nicolae din Mira Lichiei şi Sf. lerarh 
Atanasie al Alexandriei. 

Pe peretele din dreapta, aparținând navei laterale, 
este reprezentată „Înălțarea” iar pe cel din stânga 
„Bunavestire”. În firida (absidiola) stângă este pictată 
„Naşterea Domnului” încadrată pe restul peretelui de 
„Adormirea Maicii Domnului”. În firida opusă este pictat 
„Botezul” încadrat pe peretele vertical de „Cina Cea de 
Taină”. 

Deoparte şi de alta a ferestrelor din naos sunt 
reprezentaţi în picioare începând dinspre altar spre apus, 
în dreapta: „Sf. Foca, Sf. Cosma şi Sf. Damian, Sf. Ana şi 
Sf. loachim, Sf. Nicolae şi Sf. Atanasie. 

Din stânga spre ieşire: Sf. Arhanghel Mihail, 
Sf. Mina şi Sf. Parascheva, Sf. Pantelimon şi Sf. 
Stelian, Sf. Varvara şi Sf. Antonie. 

Sub balcon, pe peretele de la intrare ce desparte 
pridvorul de naos, sunt pictate compoziţiile reprezentând : 
„Intrarea în Ierusalim” (în stânga) şi „Lăsaţi copiii să vină 
la mine” (dreapta). Tot sub balcon în dreapta pe peretele 
navei laterale de acelaşi pictor a fost pictată „Vindecarea 
celor 2 demonizați '. 

Deasupra uşii de la intrare au fost portretizați 
„Preafericitul Părinte Teoctist, Patriarhul Bisericii 
Ortodoxe Române, şi Înalt Prea Sfinţitul Lucian 
Arhiepiscopul Tomisului. 

Rândul al doilea de reprezentări este rezervat 
compozițiilor care se află deasupra ferestrelor. Din 
dreapta altarului (cum privim spre acesta) sunt 
reprezentate spre intrarea în biserică: „Naşterea, 
„Botezul”, „Intrarea în Biserică a Maicii Domnului”, iar în 
balcon Sf. Ilie, Sf. Mare Mucenic Dimitrie şi Sf. Mina. 

Aceste compoziţii sunt continuate pe partea opusă 
cu reprezentările din spaţiul ocupat de balcon: Sf. 
Haralambie şi Sf. Spiridon, Sf. Trifon şi Sf. Atanasie, 
continuând în naos cu „Schimbarea la Faţă, 
„Răstignirea” şi „Învierea”. Sub antablament, în dreptul 
stâlpilor-coloană sunt reprezentaţi cei 12 apostoli astfel: 
de la altar în stânga -— lacov, Vartolomeu, loan, Petru, 
Pavel şi Andrei (în balcon) şi în partea opusă - Luca, 
Toma, Matei, Marcu, Filip, Simion (în balcon). 

Curbate de cupola semicilindrică şi încadrate de 
benzi decorative, între micile deschideri de lumină, 
deasupra ansamblului sunt reprezentaţi proorocii: în 
dreapta altarului: Ilie, David şi Isaia, Avacum şi Ezechil, 
Eremia şi Daniel, Eliseu şi Zefania, Obadia şi Mica (în 
balcon), Sofronie (în balcon). În stânga iconostasului sunt 
reprezentați: Zaharia, loel şi Moise, lonna şi loan 
Botezătorul, Samuil şi Habacucu, Amos şi Osie (în 
balcon), Haggai (în dreptul balconului). 

Pe pereţii laterali ai balconului în dreapta sunt 
reprezentați: Sf. Mc. Anastasia şi Sf. Mc. Filofteia, iar în 
stânga -— Sf. Mc. lrina şi Sf. Mc. Tecla, de o parte şi de 
alta a ferestrelor. 

În spatele balconului între ferestrele de deasupra 
intrării în biserică sunt reprezentate Sfintele Muceniţe: 

Tatiana, Marina, Ecaterina şi Haritina. Tot aici în 
medalioane deasupra celor două arcade sunt portretizați: 
Sf. Mc. Dada şi Sf. Mc. Zotic (stânga) şi Sf. Martir 
Stratonic şi Sf. Martir Emilian (dreapta). Deasupra celor 
două ferestre laterale din balcon sunt portretizaţi în 
medalion Sf. Martiri Dasius şi loan Casian (dreapta) iar în 
stânga Nicandru şi Marcian. 

Bolta este încununată pe centrul ei semicilindric cu 
trei compoziţii circulare ce se desfăşoară pe axul 
acesteia, începând cu lisus Hristos Pantocrator din fața 
iconostasului, şi continuând cu Sfânta Treime şi Maica 
Domnului Oranta. (de deasupra tribunei). Între ele sunt 
intercalate alte suprafețe punctate cu steluțe aurii pe fond 
de albastru ceruleum. 

Numit pe drept „Rafael al Dobrogei”, pictorul bolţii 
semicilindrice -— Rafael R. Mateef, (despre care 
presupunem că ar fi autorul lucrării) oferă credinciosului o 
atmosferă  înălțătoare, de o intensitate cromatică 
solemnă, fără contraste puternice între cald şi rece. Ai 
într-adevăr impresia, de jos, că această pictură nu este 
realizată în tehnica uleiului, spre deosebire de cea 
pământeană realizată de zugravul Mihail Paraschiv care 
este clasică, mai greoaie în ceea ce priveşte modalitatea 
de expresie. Alături de Mihail Paraschiv, ca ajutor şi 
ucenic, se pare că ar fi fost prezent şi viitorul pictor 
Alexandru Ciucurencu. Decoratismul formelor realizat 
prin desen şi tratare picturală de pe boltă este înlocuit de 
compoziţii construite de astă dată pentru a produce 
efectul scontat asupra credinciosului atât de aproape de 
acestea. 

Trăirile personajelor sunt legate de evenimentele 
descrise, fiecare compoziţie având o altă schemă de 
construcţie dar de fiecare dată reliefându-se prin 
atitudine, modeleu şi lumină — personajul central. 

Modeleul costumelor, proporțiile corpului, culoarea 
caldă şi apropiată te determină să crezi că eşti în faţa 
unor picturi realizate pe pânză. „Naşterea'” este o 
compoziție echilibrată, cu două grupuri de câte 3 
personaje de la baza acesteia: în stânga grupul format de 
Maria cu pruncul lisus în brațe avându-l în planul din 
spate pe losif, aplecaţi asupra copilului, iar în dreapta 
grupul păstorilor smeriţi, cu mielul ca simbol al jertfei. 

Totul este luminat de „O raza mare de lumină ce 
se coboară pe capul lui lisus”, vestind dar şi marcând 
locul naşterii acestuia. 

„Botezul” are central înfăţişat pe lisus în apa 
lordanului, gol până la mijloc, alături de loan Botezătorul 
care-i pune mâna dreaptă pe cap botezându-L. În 
dreapta, un înger, aşteaptă cu o pânzătură în mână 
momentul final, pentru a i-o oferi, iar deasupra capului lui 
Hristos, pe o rază ce se coboară, Duhul Sfânt 
binecuvântează evenimentul. 

În „Intrarea în Biserică a Maicii Domnului”, Maria 
copil este primită pe trepte, având în spatele ei pe 
loachim şi Ana îngenuncheați. 

Este o compoziţie pe diagonală, cu greutate în 
dreapta, formată de grupul celor două personaje 
îngenuncheate. 

„Schimbarea la faţă”, cum era şi normal, prezintă 
două planuri: unu pământean realizat prin prezenţa a doi 
apostoli Petru şi lacov cu privirile aţintite spre lisus din 
ceruri şi planul aerian cu lisus avându-i alături pe Moise 
şi llie. loan rămâne scufundat în somn, mulțumit că-l 
iubeşte pe lisus şi că e iubit de acesta. Tratarea 
coloristică este adaptată mediului: consistentă jos pe 
pământ, transparentă, luminoasă sus, în cer. 

„isus pe cruce” are în centru crucea cu lisus 
răstignit pe ea. La baza acesteia, de-o parte şi de alta, 

sunt înfățişați: Maria îmbrăţişând trupul lui lisus, femeile 
mironosițe şi loan încercând să-şi stăpânească emoția. 
La baza crucii în genunchi, sărutând picioarele lui lisus, 
este reprezentată Maria Magdalena. 

„Învierea” îl prezintă pe lisus deasupra gropii, 
binecuvântând lumea şi înălțându-se la Tatăl. În stânga 
acestuia priveşte admirativ un înger, iar în dreapta doi 
oşteni sunt speriaţi de miracol. În faţa mormântului îşi 
continuă somnul, precum nimic nu s-ar întâmpla, un al 
treilea paznic. 

Scenele sunt alese pentru a reprezenta etapele 
vieţii pământeşti ale lui Hristos de la naştere şi până la 
înălţare. 

Configuraţia interioară a spațiului nu a permis 
respectarea programului iconografic bizantin în totalitatea 
lui. 

Toate reprezentările sunt încadrate de benzi sau 
registre care cuprind forme ornamentale, folosite pentru a 
da expresie ideii de margine, ancadrament sau legătură 
spațială. 

Banda este un ornament ca o panglică. Ele închid, 
delimitează un câmp, o compoziţie, decorează membrele 
de arhitectură, abacele şi plintele coloanelor, fusul. 

De cele mai multe ori aici banda are rol de chenar, 
folosindu-se lanţurile, meandrul grecesc, motivul împletit. 

Pridvorul conţine pe pereţii laterali, în dreapta 
„isus cu Sf. Petru pe mare” iar în stânga „Ruga din 
Grădina Ghetsimani”. În dreapta uşii de la intrarea în 
naos, în picioare este reprezentat „Sf. Apostol Pavel” iar 
în stânga „Sf. Apostol Petru”. În două firide, încasetate, 
pe acelaşi perete, în dreapta este reprezentat „Sf. 
Gheorghe” iar în stânga „Învierea Domnului lisus Hristos”. 
În medalioane, deasupra acestora sunt pictaţi, în dreapta 
„Sf. Mucenici Zotic şi Atal' iar în stânga „Sf. Mucenici 

Camasie şi Filip. Pe latura dreaptă, dedesubtul 
compoziţiei reprezentând pe „lisus cu Sf. Petru pe mare, 
sunt pictaţi „Sf. Împărați Constantin şi Elena”. Deasupra 
uşii de la intrarea în naos, o inscripţie în marmură 
aminteşte de anul 1857, mai 20, ca dată a terminării 
bisericii iar pisania de deasupra atrage atenţia tuturor 
credincioşilor că: „Cu vrerea Tatălui, cu ajutorul Fiului şi 
cu săvârşirea Sf. Duh s-a zidit această biserică cu hramul 
Sf. Mare Mucenic Gheorghe între anii 1854-1857. 

Pictura a fost executată între anii 1925-1927 de 
pictorul Ivanov [M. Paraschiv] iar în anul 1952 în timpul 
preotului paroh Georgescu Paul a fost spălată. În anii 
1976-1979 s-a reparat biserica în interior şi exterior iar 
între anii 1990-1992 s-a restaurat pictura, s-a repictat 
altarul şi pridvorul de către pictorul Gheorghe Nicolae şi 
colaboratorii săi. 

Preoți, slujitori fiind Preot lconom  Stavrofor 
Dumitru Andone Paroh şi Protopop şi coslujitorul său 
Preot lconom Stavrofor Neculai Mihalea. Resfinţirea 
bisericii s-a făcut de către Înalt Prea Sfinţitul Lucian 
Arhiepiscopul Tomisului la data de 4 X 1992. Scrie 
Doamne in cartea vieții tale pe toți susținătorii acestui 
sfânt lăcaş! 

Resfinţirea s-a făcut de către Înaltpreasfinţitul 
Teodosie Arhiepiscopul Tomisului în ziua de 14.X1.2004, 
preot paroh fiind Andone Dumitru.” 

La 1857, când biserica a fost terminată şi sfințită 
de câtre Episcopul Grigorie de Vidin, iconostasul actual 
nu exista, biserica fiind înzestrată cu obiecte de cult şi 
înfrumuseţată o lungă perioadă de timp după această 
dată. Despre existența primului iconostas se vorbeşte în 
1858, când breasla cojocarilor îl oferă bisericii, (iconostas 
din marmură de Anina) el existând şi astăzi expus în 


203 


partea dreaptă a navei centrale a bisericii, în dreptul 
coloanei a II-a. 

Ce se ştie cu certitudine, e faptul că între anii 
1865-1877 „slujba se săvârşea la strana dreaptă în limba 
slavonă iar la strana stângă în limba română. 
Iconostasul actual are o dimensiune de 17x15 m şi un 
număr de 90 de icoane achiziţionate în perioada 1862- 
1906 (1906, Sf. Mahramă). 

Iconostasul este susţinut în partea de jos de primul 
rând de reprezentări format din 12 medalioane, câte 6 în 
stânga şi dreapta uşilor împărăteşti (inclusiv pe uşile 
arhiereşti). 

Stând cu fața spre altar, în stânga uşilor 
împărăteşti sunt reprezentate în ordine compoziţiile: „Fiul 
risipitor”, „Uciderea lui Abel de către Cain”, Cain şi Abel 
aducând ofrande lui Dumnezeu”, „Fuga în Egipt, 
„Păcatul” şi „Facerea lumii”. În dreapta uşilor împărăteşti 
sunt reprezentate: „lisus cu Samariteanca la fântână”, 
„Ispitirea Mântuitorului de către Diavol”, „Mergerea către 
Emaus', „Pilda Samariteanului”, „Necredinţa lui Petru” şi 
„Mielul lui Dumnezeu”. Medalioanele sunt individualizate 
printr-o ramă în relief având împletite elemente sculptate 
în lemn aurit. 

Montate în structura iconostasului, până în dreptul 
uşilor împărăteşti, se desfăşoară al doilea rând de 
icoane-împărăteşti în număr de 12 (6 şi 6) de dimensiuni 
100/200 cm. 

Privind spre altar, în stânga uşilor împărăteşti sunt 
reprezentați: „Maica Domnului cu Pruncul”, „Sf. Mucenic 
Gheorghe”, „Sf. lerarh Nicolae”, „Sf. Trei lerarhi', „Sf. 
Arhanghel Mihail” (pe uşa diaconească) şi „Sf. lerarh 
Atanasie”. 

Spre dreapta sunt reprezentaţi: lisus Hristos 
Filantropos, Sf. loan Botezătorul, Sf. Mucenic Hara- 

lambie, Sf. Mucenic Dimitrie, Sf. Arhidiacon Ştefan (pe 
uşa diaconească) şi Sf. lerarh Spiridon. 

Pe verticala iconostasului, icoanele sunt 
„despărţite” de adevărate colonete ornate cu elemente 
vegetale şi florale în spirală şi cu un sugerat capitel în 
relief. În centrul iconostasului, până la înălţimea (420 m) 
reprezentării icoanelor împărăteşti, într-o suprafaţă 
semirotundă în partea de sus, se desfăşoară cu discreţie, 
două frumoase uşi împărăteşti traforate într-un relief înalt 
şi conţinând vase din care „ies” frunze, flori, ciorchini de 
struguri. Această dantelărie formează o compoziţie 
închisă care se arcuieşte concav, luând forma ciocului de 
vultur pentru a întregi spaţiul cu marginea circulară a 
Sfântului Duh. 

Pe cele două uşi împărăteşti, central, în acest 
arabesc sculptural, sunt amplasate două medalioane 
reprezentând imaginea Bunei Vestiri. 

În spațiul de deasupra uşilor împărăteşti, în arcadă 
este suspendat un soare decupat, având în centru 
înrămat — Ochiul lui Dumnezeu. 

O bandă orizontală, cuprinzând forme 
ornamentale, pentru a da impresie şi a lega spaţial, pe 
verticală compoziţia iconostasului „desparte” cele două 
rânduri de reprezentări de până acum de rândul al treilea 
de icoane, rezervat sărbătorilor creştine — praznicele 
împărăteşti. Icoana „Sfintei Mahrame” de deasupra uşilor 
împărăteşti împarte în două grupuri de câte 12 icoane (în 
stânga şi spre dreapta) aceste reprezentări creştine. În 
ultimul rând de icoane sunt reprezentaţi apostoli 
evanghelişti şi proorocii şi alţi sfinţi: 24 într-o parte a 
icoanei reprezentând „Sf. Treime” şi 24 în cealaltă parte. 

Iconostasul se închide cu o frumoasă compoziţie 
în triunghi (timpan), care simbolizează acoperişul şi pe 
creasta căruia tronează Sfânta Cruce cu lisus răstignit 

pe ea. Compoziţia (imagine a podului casei) sculpturală şi 
poleită cu foiţă de aur, cuprinde coşul cu flori din care 
cresc ornamente vegetale, străjuit în stânga şi în dreapta 
de vrejuri răsucite simetric ce conţin frunze, flori şi fructe. 
La baza crucii se află craniul lui Adam. 

Crucea Mântuitorului încununează iconostasul. 
lisus Hristos este reprezentat răstignit, având în dreptul 
braţelor imaginea Sf. Ev. loan în stânga, iar în dreapta pe 
cea a Sf. Ev. Matei. 

Deasupra capului, închizând braţul vertical al 
crucii, este reprezentat Sf. Ev. Marcu. Sub picioare este 
reprezentat Sf. Ev. Luca. Crucea este flancată de două 
medalioane, înrămate cu elemente florale, reprezentând 
icoana Maicii sale şi pe cea a Sf. Apostol loan. Ambele 
medalioane sunt „păzite” de vulturi, ca simbol în arta 
bisericească a Sfântului loan Evanghelistul. 

Pe această „creastă” de acoperiş a lumii mai sunt 
reprezentați în rondebosse (spațiu), cocoşul în stânga şi 
evangheliarul în dreapta. 

La baza acoperişului sunt aşezate: în dreapta 
ulciorul cu apă vie iar în stânga un ornament neidentificat. 

În dreptul uşilor arhiereşti, iconostasul se închide, 
în golul format din cele două nave laterale, cu două 
suprafeţe semicirculare, în chip de soare, care conţin în 
interior, deschise: „Tablele Legii lui Moise”. 

Crucea Domnului este străjuită de uneltele 
schingiuirii acestuia, realizate în spaţiu, de o parte şi de 
alta a acesteia, ciocanul şi cuiele, coroana de spini, 
scara, biciul şi bățul cu buretele. 

Iconostasul respectă tradiţia bizantină în ceea ce 
priveşte decorația în relief prin elemente dispuse 
sculptural în corpul acestuia (sculptura, ajurată, volute de 
frunze, elemente florale şi împletituri, coşul cu fructe, 

vulturul) dar şi programul reprezentării scenelor în cele 
patru rânduri de icoane. 

Fiecare icoană este individualizată de rame 
împodobite cu forme vegetale. Icoanele au întregit 
iconostasul pe rând, fie prin comenzi, fie prin donații. În 
anul 1862 monahul grec Sofronie zugrăveşte icoana 
Sfântului Nicolae. În anul 1874 pictorul bulgar Stanislav 
Dospevski  zugrăveşte mai multe icoane pentru 
iconostasul bisericii, printre care pe cea reprezentând-o 
pe Maica Domnului Milostiva, pe lisus Hristos Filantropos 
şi pe Sfântul loan Botezătorul. Acelaşi pictor va mai picta 
pentru iconostas, în 1875, icoana Sfântului Haralambie. 

În anul 1891, pictorul tulcean Enache Cardaş 
Zugrăveşte pentru iconostas icoana împărătească a 
Sfântului Atanasie, iar în 1894 icoanele împărăteşti ale 
Sfinţilor Dimitrie, Spiridon, Mihail şi Ştefan. 

În anul 1892 pictorul Hirciaschi zugrăveşte pentru 
iconostas icoana împărătească a Sfinţilor Trei Ierarhi. În 
anul 1906 iconostasul se îmbogățeşte cu icoana 
reprezentând chipul Mântuitorului, cel nefăcut de mână 
omenească. 

lisus Hristos Filantropos este înconjurat de cei 7 
îngeri (din cinul cel mai înalt), cu tunică (hitonul) largă, în 
falduri, de culoare roşie şi încinsă cu brâu. Mantaua 
(ghimatia), lungă, peste tunică, îi acoperă umerii şi este 
de un verde de crom cu lumini de galben. 

Veşmintele şi fondul strălucesc de dumnezeiasca 
lumină  galben-aurie. lisus Hristos este reprezentat 
binecuvântând, cu mâna stângă protejând globul cruciger 
şi avind deschisă cartea sfântă (susţinută fiind de 2 
heruvimi). 

Maica Domnului-Milostiva este înfăţişată susținându-l 
pe brațul stâng pe lisus-copil. Acesta este reprezentat 
binecuvântând şi având nimbul cruciger. Maria are în mâna 

dreaptă Crinul Buneivestiri iar deasupra tunicii (de un verde 
închis) maforionul. 

Capul ei este acoperit de un văl, peste care este 
aşezată coroana. 

Aceeaşi lumină caldă şi strălucitoare înconjoară 
cele două personaje, care sunt străjuite din înaltul cerului 
de porumbel, simbolul Sfântului Duh, şi 4 îngeraşi. 

Sfântul loan Botezătorul, primul profet şi primul 
sfânt al Noului Testament, este înfâţişat în tunică ţinându- 
şi în mâna stângă, într-un vas, propriul cap, amintind de 
modul în care a murit. 

Ca reprezentant al călugărilor numiţi „îngerii de pe 
pământ”, acesta poartă şi aripi în dreptul umerilor. 

Este reprezentat matur, cu plete pe umeri, grav, cu 
mâna dreaptă în dreptul inimii, conştient de răspunderea 
pe care o are. 

lcoana este un portret anatomic cu deosebită 
valoare artistică. 

Sfântul lerarh Nicolae este reprezentat în jilț, cu 
păr şi barbă albă, ținând cu mâna stângă Evanghelia cu 
ferecături aurite ornate cu cabuşoane şi binecuvântând 
cu dreapta. Poartă epitrahil. 

Este susţinut din ceruri de Maica Domnului în 
stânga şi lisus Hristos în dreapta. Lucrarea este tratată 
decorativ (linia având rolul dominant) ca suprapunere 
peste culoarea locală de fond. Din punct de vedere 
cromatic domină auriul, galbenul, care intră într-un discret 
contrast cu roşul din tunică sau verdele felonului. 

Sfântul Arhanghel Mihail este înfăţişat în picioare 
cu sabia în mâna dreaptă şi globul cruciger în mâna 
stângă. Poartă platoşă aurită decorată cu motive florale şi 
pantaloni închişi sub genunchi pentru a pune în relief 
încălțările. Deasupra costumului militar o mantie carmin, 
închisă într-o parte, se termină la pământ. 

Sfântul Mucenic Gheorghe este reprezentat tânăr 
(cu sulița şi cruce), cu platoşă şi privirea concentrată 
asupra unui punct. 

Sfântul Dimitrie este încadrat în partea capului de 
3 îngeri în stânga şi de unul în dreapta (care-i oferă 
coroana cu flori). În mâna stângă ţine sulița iar în dreapta 
crucea ridicată din antebraţ în dreptul umărului. Este un 
tânăr militar, supus, cu o ţinută demnă. Culorile 
strălucitoare de la platoşă sunt în contrast cu modeleul şi 
transparenţa pelerinei. 

Sfântul lerarh Spiridon este reprezentat în picioare, 
matur, cu îmbrăcămintea tradiţională şi scufie pe cap. 
Ţine în mâna stângă Evanghelia iar în dreapta cartea de 
învățături. Pelerina verde şi stiharul roşu sunt completate 
de patrafirul care aduce o notă de distincţie costumului. 

Reparaţiile ulterioare, cutremurul, precum şi 
schimbul de populaţie din 1940, produc modificări la 
nivelul construcției şi inventarului bisericii. O analiză a 
fiecărei icoane în parte ar putea aduce argumente în plus 
în susținerea valorii deosebite a acestui iconostas. 
Icoanele, obiectele de cult, adevărate opere de artă, 
rezumă în iconostas, prin mijlocirea sfinţilor şi a îngerilor, 
o întreagă viaţă -— istoria. 

Biserica posedă obiecte de mobilier, de uz liturgic, 
o serie de documente de arhivă şi fotografii. Tot oferit de 
breasla cojocarilor, executat în anul 1858, există astăzi în 
partea stângă a navei bisericii un baldachin. 

În acelaşi an este sculptat scaunul arhieresc 
prezent astăzi în partea dreaptă a navei bisericii, în 
dreptul coloanei a doua. În 1860 biserica este înzestrată 
cu 16 candele de argint, unele existând şi astăzi în 
serviciul liturgic. În 1867 se realizează amvonul cu 
sprijinul lui Hagi Velicu Ştefanov, ce se găseşte şi astăzi 
în partea stângă, în dreptul coloanei a patra. În anul 1869 

biserica este dotată cu un set complet de sfinte vase din 
argint şi un vas pentru aghiazmă. Anul 1873 este anul 
când sunt turnate cele 2 sfeşnice mari, poziţionate astăzi 
în fața iconostasului, şi confecţionate 2 tăvi pentru uz 
liturgic, cu inscripție slavonă. În anul 1897 se 
achiziționează un ceas cu pendulă situat şi astăzi în nava 
principală a bisericii pe partea stângă, în dreptul celei de- 
a treia coloane. În anul 1932 Şcoala de Arte şi Meserii din 
Tulcea sculptează pentru biserică stranele cântăreților 
(pe care sculptorul Vasile Cojocaru le va înlocui în 1983) 
şi două iconostase. Biserica mai deţine o serie de icoane 
donate de-a lungul timpului, printre care cea a sfinţilor 
Metodie şi Kiril, zugrăvită de lorgu Nicolae la 1865, şi 
icoana Naşterii Domnului (oferită de grupul de colindători 
ai parohiei în 1920), ambele aflate astăzi în biserică (în 
dreptul celor două coloane de la intrarea în biserică). 

„Sf. Epitaf' din 1910 a fost restaurat şi se află în 
expunere permanentă în biserică. Biserica mai deţine o 
cruce de binecuvântare de la început de secol XX, o 
cadelniță din 1915, ripide originale de sec. XIX, bederniţă 
de sec XIX, veşminte preoțeşti de sec. XIX şi XX, o Sf. 
Evanghelie cu ferecătură de argint, cu stanţă otomană de 
la mijlocul secolului al XIX-lea, drapelul bisericii de la 
sfârşitul sec. XIX-lea. 

În perioada ocupaţiei bulgare (1916-1918) se pierd 
o serie de documente foarte importante iar cutremurul din 
anul 1940 (noiembrie 10) deteriorează pereţii şi scările, 
distruge ferestrele şi uşile clădirilor din curtea bisericii. În 
anul 1944 biserica suferă grave deteriorări, în timpul 
bombardamentelor, în special la acoperiş şi la peretele 
nordic. Clopotul mare turnat la Moscova în 1865 va fi 
returnat în 2007 la laşi. 

Preoţii acestei biserici s-au confruntat cu situații 
deosebite: cu nesigurii ani 1877-1878, când bandele de 

başbuzuci bântuiau Tulcea şi împrejurimile, dedându-se 
la numeroase acte de tâlhărie şi distrugere, cu ocupaţia 
bulgară şi greii ani de dictatură ai regimului comunist, 
care, abuzând de puterea politică şi de neputinţa Bisericii 
de a se apăra, şi-a însuşit vechile proprietăţi ale parohiei, 
nerecuperate din păcate nici până astăzi. Probleme de 
rezolvat au fost legate de însăşi menţinerea în picioare a 
acestui lăcaş de cult şi oficierea slujbelor religioase, de 
obținerea fondurilor necesare reparațiilor şi îmbună- 
tăţirilor aduse de-a lungul timpului. 

Slujitorii acestei biserici care au ostenit pentru ca 
aceasta să arate astăzi astfel, se numesc: Mitropolitul 
Grigorie Cervenski (1870-1872), Preot iconom Emilian 
Simionof (1874-1910), Preot P. Malceff (1893-1897), 
Preot lon Curhanski (1898-1902), Preot protoiereu 
Emanoil Bogatu (1912-1930), Preot suplinitor Zenovie 
Livovschi (1912), Preot suplinitor Nicolae Moruzov 
(1920), Preot protoiereu Oprea Maraloi (1930-1952), 
Preot Paul Georgescu (1952-1978), Preot protoiereu 
Dumitru Andone (1978-prezent) şi Preot Mihalea Neculai 
(1978-prezent). 

Astăzi la această biserică mai slujesc: Preot 
consilier Neculai Felix-Lucian, Preot Profesor Gavrilă 
Dumitru, Preot Profesor Grosu lonuț şi diacon lane 
George. 

Zugravi de biserici 


e Enache Cardaş (1848-1938) 

Se naşte la Isaccea, ca fiu al unor țărani moldoveni 
(Fălticeni) stabiliţi la Tulcea. Este instruit în arta plastică 
de zugravul iconar lorgu din Galaţi. La 19 ani se 
stabileşte la Tulcea, intitulându-se zugrav de biserici. 

În anul 1886 pleacă la Florenţa pentru studii de 
pictură (cu ajutorul financiar din partea autorităților 
locale), unde va rămâne până în 1890. 

Din anul 1890 va ocupa catedra de desen şi 
caligrafie a Gimnaziului clasic din Tulcea. 

Până la sfârşitul vieţii se va dedica picturii de 
icoane pe lemn şi bisericească, în frescă. 

Printre bisericile pictate de Enache Cardaş sunt de 
amintit cele din comunele:  Alibichioi,  Altân-Tepe, 
Coslugea, Frecăţei, Niculiţel, Sarica, Sarighiol, Somova, 
Sulina şi Zebil, capela cimitirului din Tulcea, Biserica 
greacă, Bisericile Mănăstirilor Celic şi Cocoş şi Biserica 
din cartierul Anadalchioi din Constanţa. 

Enache Cardaş a rămas cunoscut şi prin numărul 
mare de icoane de iconostas realizate pentru bisericile 
din Mineri (între 1882 — 1883), biserica din Valea 
Nucarilor (1897), biserica din Zebil (între 1893 — 1903), 
bisericile din Dunăvăţul de Jos şi Dunăvăţul de Sus 
(1903), biserica din Sarinasuf (1903), biserica din So- 
mova (între 1902 — 1904), biserica din Turda (1906), 
biserica din Sf. Gheorghe (1908), biserica din Nufăru 
(1911), biserica din Parcheş (1911), biserica din Beştepe 
(1913). 

Astăzi, bisericile amintite mai păstrează doar 
iconostasele pictate de E. Cardaş. 

e Gheorghe Sârbu (1883-1955) 

Se naşte la Tulcea în familia cu 5 copii a lui 
Costache şi ai Ecaterinei Sârbu, plugari. 

Gimnaziul absolvit la Tulcea este urmat de Şcoala 

de belle-arte din Bucureşti, între anii 1899-1907. 
Fără ajutor material, va fi nevoit să-şi întrerupă de câteva 
ori studiile. În această perioadă va cutreiera ţara ca 
pictor-ucenic executând pictură bisericească cu ajutorul 
pictorului Dimitrie Marinescu. Cu banii câştigaţi în 
perioada 1907-1908 ca profesor suplinitor, va pleca în 
1908 la Munchen, după ce se va opri câteva luni la 
Budapesta şi Viena. Între 1910-1913 studiază la 
Academia Regală bavareză de Arte din Munchen. Din 
1913 va expune continuu la Bucureşti, Constanţa şi 
Tulcea. 

Participă la luptele din primul Război Mondial unde 
este rănit. Se va ocupa de organizarea colecției Muzeului 
Militar Central între anii 1918-1920. 

Va fi unul dintre cei mai fideli pictori ai locurilor 
natale, cuprinzând Delta şi viața pescarilor. 

Participă până la sfârşitul vieţii la toate 
manifestările Salonului Oficial, ale „Tinerimii Artistice”, ale 
Salonului Ateneului Român sau ale Cercului Artistic. 

Sârbu a fost fondatorul primului nucleu al artiştilor 
plastici tulceni. 


e George (Geo) Cardaş (1891-1979) 

Se naşte la Tulcea, ca fiu al pictorului de biserici 
Enache Cardaş şi al Constantinei Ghiorghiu — Cardaş. 
După absolvirea gimnaziului la Tulcea, lucrează ca ajutor 
în atelierul tatălui până în 1910. 

Între anii 1910-1912 este elev al Şcolii de belle- 
arte din Bucureşti, având ca profesori pe Fritz Storck, 

Dimitrie Paciurea şi Gabriel Popescu, iar printre colegi pe 
Lucian Grigorescu, Gheorghe Teodorescu-Romanaţi etc. 

Între 1912-1914 frecventează cursurile la Ecole de 
Beaux Arts şi Ecole de Louvre din Paris. 

Întors la Tulcea, pictează după natură şi, alături de 
tatăl său — pictură bisericească. 

În timpul Primului Război Mondial este mobilizat ca 
desenator la serviciul fotoaerian din laşi şi pe front. 

Expune la Galaţi, Constanţa şi Bucureşti, alături de 
Tonitza, Ressu, Bunescu, Steriadi, Sion. 

Pictează la Balcic, călătoreşte în Turcia, Grecia, 
Egipt. Timp de aproape două decenii, Geo Cardaş 
execută, până în 1951, şi pictură de icoane, zugrăveli 
parțiale, restaurări şi tâmple de biserici în Dobrogea şi la 
Galaţi. 


e Stavru Tarasov (1883-1961) 

Se naşte la Letea, într-o familie de preoți 
(străbunicul şi tatăl). 

Cu siguranţă, există dovezi că împreună cu 
Tonitza, Ştefan Dimitrescu şi Dimitrie Pavilu ar fi pictat 
între anii 1913-1914 Biserica din Netezeşiti. 


e Constantin Găvenea (1911-1994) 

S-a născut în comuna Chioara (Ialomiţa). 

În anul 1929 absolvă Şcoala Normală de 
învățământ din Ploieşti. Din anul 1933 şi până în 1942 va 
fi învățător în comuna Sarichioi, Tulcea. 

Între anii 1942-1948 funcţionează în calitate de 
inspector cultural al Fundaţiei Culturale Bucureşti, 
organizând şi îndrumând activitatea căminelor culturale 
din oraşul şi judeţul Tulcea. 

Între anii 1948-1958 este profesor de desen la 
Liceul „Spiru Haret" şi la Şcoala Pedagogică, dar şi la 
şcolile de cultură generală din Tulcea. 

Între anii 1958-1967 (anul pensionării) este 
profesor de desen şi modelaj la secţia de arte plastice a 
Şcolii de Muzică din Tulcea. 

Expune în ţară şi în străinătate, organizează 
expoziţii personale în Tulcea, Bucureşti şi alte oraşe din 
țară, călătoreşte în Europa şi obține diverse premii printre 
care şi pe cel al Uniunii Artiştilor Plastici din România 
(1983). 

Organizează cenaclul Artiştilor Plastici din Tulcea 
şi mai apoi Filiala Uniunii Artiştilor Plastici, pune temelia 
viitoarelor ateliere de creaţie ale plasticienilor tulceni, 
obține aprobarea pentru spațiul de expunere-galerie şi 
pentru cel rezervat Magazinului Fondului Plastic. 

În anul 1936, când funcţionează ca învățător la 
Sarichioi, pictează catapeteasma şi biserica românilor 
(localitatea fiind locuită în majoritate de lipoveni). 

Părinți şi copii 
Părinţi — preoți, copii — pictori 


e Paul Georgescu 

Se naşte în satul Bordei Verde, comuna lanca, 
actualul judeţ Brăila. 

Este hirotonisit diacon pe seama catedralei din 
Galaţi în decembrie 12, anul 1939. 

În anul 1951 este transferat la Biserica Sf. 
Gheorghe din Tulcea în postul de paroh. De acum şi 
până la sfârşitul vieţii activitatea va fi legată de această 
biserică. 

În anul 1975 Sinodul Mitropolitan acordă preotului 
Paul Georgescu rangul de iconom stavrofor, iar în anul 
1976, la 19 decembrie, l.P.S. Antim Nica îl hiroteseşte cu 
ocazia slujbei  arhiereşti oficiată la Biserica 
Acoperământul Maicii Domnului din Tulcea. 

În anul 1978 se îmbolnăveşte şi este pensionat. Se 
va stinge din viață în anul 1985 şi va fi înhumat la 
Mănăstirea Caşin din Bucureşti. 


e Nicolai Georgescu (1946-1995) 

Fiul preotului Paul Georgescu se va naşte la 
Galaţi. 

La vârsta de 5 ani, împreună cu familia, se va 
muta în Tulcea. Şcoala generală şi liceul le va urma la 
Tulcea. 

După terminarea liceului, va deveni student la 
Institutul de Arte Plastice „Nicolae Grigorescu” din 
Bucureşti. 

După terminarea studiilor de specialitate între anii 
1974-1977, prin repartiție guvernamentală îl găsim la 
Câmpina ca profesor de arte plastice. 

În anul 1975 obţine Bursa STORCK şi Premiul | la 
pictură al Uniunii Artiştilor Plastici din România. 

Anul 1975 înseamnă şi organizarea primei expoziții 
personale la Galeriile „Galateea' din Bucureşti. Expoziţii 
personale va mai organiza până în 1985 în Germania 
(1978, 1979, 1982) şi va participa alături de reprezentanți 
ai artelor plastice din România în Finlanda, Cehia, 
Slovacia, Rusia. 

Anul 1985 înseamnă un nou început, o nouă 
atitudine faţă de actul de creație prin stabilirea în Franţa, 
la Paris. Din acelaşi an va deveni membru al Fundaţiei 
TAYLOR din Paris. 

În următorii 10 ani va expune în Franţa, Germania, 
SUA, Japonia. 

În anul 1993 şi 1994 organizează expoziţii 
personale. În 1995 la numai 49 de ani, Nicolai Georgescu 
se stinge din viață la Evry, în Franţa. 

În anul 1996, în România, cu sprijinul colegilor, al 
Ministerului Culturii şi Uniunii Artiştilor Plastici se 
organizează la Bucureşti, la Galeria „Apollo”, o expoziţie 
comemorativă de pictură. 

Arta lui Nicolai Georgescu face parte din 
patrimoniul artistic românesc, dar şi francez, din cel 
european. Viața l-a părăsit într-un moment crucial al 
creaţiei sale — dobândirea maturității. Talent de excepţie, 
s-a retras discret de pe scena vieţii şi creaţiei plastice, 
departe de țară, departe de Tulcea, departe de colegii şi 
prietenii la care a ţinut atât de mult. 

e Mihail Iarasov 

Născut în anul 1851. 

Preot paroh la Letea în perioada 1880-1919 
(bunicul acestuia ridicase biserica din sat în anul 1815). A 
mai slujit la bisericile din Chilia Veche (1898-1900), 
Murighiol (1924-1929). 

Familia Tarasov va avea trei copii: pe Matrona, 
născută la 30 octombrie 1880, pe Stavăr Tarasovici, 
născut la 4 ianuarie 1883, ambii înregistrați la Primăria 
C.A. Rosetti, şi Dumitru născut la 11 mai 1892. 

În timpul acestuia s-a ridicat actuala biserică din 
Letea, transformată în anul 2005 în mănăstire de călugări 
cu acelaşi hram — Naşterea Maicii Domnului. 


e  Stavru Tarasov (1883-1961) 

Artistul plastic şi violonistul Stavru  Tarasov 
(4.01.1883-10.01.1961) s-a născut la Letea, fiind fiul 
preotului Mihail Tarasov şi al prezbiterei Zenovia 
Crustalev-Tarasov. Şi mama acestuia fusese fiică de 
preot (Ştefan Crustalev — 1821-1896). 

Clasele primare sunt urmate la Letea şi Sulina. 

Intenționând să-l facă preot dar şi zugrav de 
biserici, părinţii îl înscriu la Seminarul de la Roman. Aici 
nu va sta decât un an, trecând la Şcoala Normală din 
Câmpulung (unde-l va avea ca prof. de desen pe 
sculptorul Dimitrie Mirea) şi mai apoi la cea din Galaţi. 

În anul 1903 îl găsim la laşi înscris la Şcoala de 
Arte Frumoase şi în anul || la Conservator la violină. 

Printre colegii săi la arte frumoase se remarcă 
Tonitza şi Ştefan Dimitrescu. Tonitza îl remarcă, fiind unul 
dintre cei mai tari desenatori ai ultimelor generații, ale 
celebrei instituţii germane — Academia Regală de Arte 
Plastice din Munchen, unde urmează cursurile din 1905. 

Continuă studiile în străinătate, aflându-se între 
anii 1911-1914 la Bruxelles, la Academia de Belle Arte. 

În 1914 ajunge împreună cu un grup de artişti 
belgieni, până în Argentina, unde va decora împreună cu 
aceştia teatrul din Rosario Santa Fe. 

În anul 1915 se întoarce în ţară iar între anii 1916 - 
1917 va fi mobilizat. 

Între anii 1918-1941 se va dedica profesoratului şi 
îl vom găsi profesând în Tg. Ocna (1918-1919), Bacău 
(1919-1920), Bârlad (1920-1927), Constanţa (1928- 
1940). 

În anul 1941 se va pensiona iar din 1945 şi până la 
sfârşitul vieţii va rămâne la Braşov. (1961) 

A fost un foarte bun desenator, portretist 
remarcabil, realizator de peisaje şi naturi statice. 

A participat la peste 30 de manifestări 
expoziţionale şi a organizat 25 de expoziţii personale. 
Opera sa numără peste 700 de creații. 

Muzeul din Constanţa, în organizarea directorului 
de atunci, Florica Cruceru, îl omagiază într-o amplă 
Expoziţie retrospectivă în anul 1968 (septembrie). 


Pictori şi restauratori de biserici tulceni 


e  IVonceno Gavril 

Născut la Sulina 5.04.1945. 

Absolvent al I.A.P. „Nicolae Grigorescu” — 
Bucureşti, 1983. 

Din 1984 se stabileşte la Bucureşti. 

Participă la expoziţii naţionale, internaţionale de 
pictură, expune în expoziţii de grup şi personale. 

Execută lucrări de artă monumentală, pictează 
biserici în: 1983, Constanţa, Biserica Sfinţii Împărați 
Constantin şi Elena; 1984, Slobozia; 1984-1991, Ştefan 

cel Mare, Barla, Cornăţel-Argeş; 1985, lazurile, Tulcea; 
1992, Tuzla, Constanţa; 1997-1999, Sârbeni, Târnava- 
Teleorman. 


e Mohanu Dan 

Născut la Tulcea, 12.08.1949. 

Absolvent al |.A.P. „Nicolae Grigorescu”, Bucureşti, 
1974. 

Doctor în restaurare, teza cu „Arheologia picturilor 
murale de la Biserica Sf. Nicolae Domnesc, Curtea de 
Argeş" 

1974 — intervenţii urgente de consolidare a 
picturilor murale din naosul Bisericii Arbore — Suceava; 
pronaosul Bisericii din Bălineşti. 

1975 — intervenţie urgentă de consolidare a 
picturilor murale din naosul Bisericii mânăstirii Dobrovăț. 

Participă la lucrările de conservare a picturilor 
murale din interiorul Bisericii mănăstirii Râmeţ — Alba. 

1976 -— participă la lucrările de conservare a 
picturilor murale din interiorul Bisericii vechi din Hălmagiu 
— Arad. 

Realizează extragerea unor fragmente de pictură 
murală exterioară de la Biserica din Delnita — Harghita. 

1977  — realizează în regim de urgenţă 
consolidarea picturilor murale din pronaosul Bisericii 
Episcopiei Romanului. 

Participă la extragerea tabloului votiv şi a altor 
fragmente de pictură murală de la Biserica din Popeşti- 
Leordeni, ruinată de cutremur. 

Participă la extragerea şi salvarea unor fragmente 
de pictură murală din pridvorul Bisericii lenei din 
Bucureşti (ce se afla în curs de demolare). 

1977-1980 - este implicat în lucrări de restaurare la 
Castelul Peleş, plafonul Operei de Stat din Timişoara. 

1980 — a activat pe şantiere la Biserica Sf. Nicolae 
Domnesc, Biserica Mănăstirii Voroneţ, a realizat lucrări 
de cercetare şi restaurare la Casa Tătărăscu din 
Bucureşti, s-a ocupat de conservarea Bisericii Sf. loan 
din Craiova, Mănăstirea Creţeşti-Dolj. 

1980-1989 — cadru didactic la Institutul de Arte 
Plastice „Nicolae Grigorescu” Bucureşti, catedra de artă 
monumentală - restaurare. Predă cursurile de metodo- 
logia conservării picturii murale, teoria restaurării, studiul 
culorii, cromatologie. 

1990-1992 -— participă la Misiunea CREO de 
conservare a picturilor murale: Curtea de Argeş (Biserica 
Domnească), Nordul Moldovei, Hurezi. 

1991  — este implicat în organizarea şi 
desfăşurarea Misiunii LRMH, la Bisericile cu pictură 
exterioară din Nordul Moldovei şi la Biserica Domnească 
din Curtea de Argeş. 

1995 - face parte din colectivul profesoral al Cursului de 
Conservare pictură Murală organizat la Sighişoara. 

1996-2001 -— este coordonator al stagiilor de 
pictură murală în frescă din cadrul Centrului cultural- 
spiritual de la Abația din Syivanes (Franţa). 

Participă la numeroase expoziţii, la extragerea 
picturilor murale (şi restaurarea acestora) din mănăstirea 
Văcăreşti, dărâmată în 1985, la restaurarea Bisericii din 
Peştera Sf. Grigorie Decapolitul din Bistriţa, Biserica 
Rupestră din Corbii de Piatră (Argeş). 

Participă la simpozioane şi congrese, este decorat 
în ţară şi străinătate, face parte din Comisia Naţională a 
Monumentelor Ansamblurilor şi Siturilor Istorice (1996- 
1998), expert la Consiliul Europei pentru ltinerariile 
Culturale (1996-1998); fondator al Fundaţiei Stavropoleos 
(1996), Fundaţia România Nostra. 

e Enache Gheorghe 

Născut la Independenţa-Galaţi, în anul 1956, 5 mai. 

Absolvent al l.A.P. „Nicolae Grigorescu” Bucureşti, 
1980, secţia Artă monumentală-restaurare. 

Se stabileşte la Tulcea în 1980 (între anii1988- 
1990 expune cu Filiala UAP Piatra Neamţ) 

Execută sute de icoane şi panouri de inspiraţie 
religioasă (diptic, triptic, etc.) aflate astăzi în colecţii din 
țară şi din străinătate. 


e Neaţă Gheorghe 

Născut la Vişina-Olt în anul 1958, 26 februarie. 

Absolvent al Institutului de Arte Plastice „Nicolae 
Grigorescu”, Bucureşti, 1985, secţia Artă monumentală. 

Din anul 1986 se stabileşte la Tulcea. 

Execută pictură bisericească la: Biserica din 
Cartojani (jud. Giurgiu), Biserica din Albac (jud. Alba, 
1983) şi Biserica din Cândeşti (jud. Buzău, 1984). 


e Niculescu Mircea 

Născut la Tulcea, în anul 1959, 8 iunie. 

Absolvent al Şcolii populare de artă Tulcea, secția 
pictură-sculptură. 

Execută lucrări de restaurare la Bisericile din 
Partizani, Făgăraşul Nou, Horia, şi pictură bisericească la 
Biserica din Zebil şi Capela Liceului Economic din Tulcea. 


e DimaFlorian 

Născut la Tulcea la 24 februarie 1973. 

Absolvent al Facultăţii de Teologie Ortodoxă 
„Patriarhul Justinian” din Bucureşti, secția conservare şi 
restaurare, specializarea restaurare frescă. 

Între anii 1997-1999 participă la lucrările de 
reparaţii şi restaurare la Biserica „Acoperământul Maicii 
Domnului” din Tulcea. 

Între anii 2003-2006 participă ca ucenic, pe 
şantierele de restaurare de la bisericile din Bălineşti 
(Suceava), Gruiu (Prahova), „Sf. Antim” din Galaţi, 
„Colţea” din Bucureşti. 

Realizează icoane pe lemn şi fresce portabile, 
astăzi în colecţii particulare în ţară şi străinătate. 


e Luchian Doru 

Născut la Tulcea în anul 1977, 11 iulie. 

Absolvent al Universităţii de Artă Bucureşti, 
facultatea de Arte Decorative şi Design, Secţia Artă 
Monumentală, promoţia 2003. Execută pictură 
bisericească la Biserica din Lăstuni (Tulcea 2002). 


e Luchian Veronica 

Născută în anul 1977, la Piteşti (2 iunie). 

Absolventă a Universităţii de Artă Bucureşti, Facultatea 
de Artă Monumentală, promoţia 2002. Execută pictură 
bisericească la Biserica din Lăstuni — Tulcea (2002). 


e Mocanu Marian 

Născut la Tulcea în anul 1978, 26 februarie. 

Absolvent al Universităţii de Artă Bucureşti, 
Facultatea de Arte Decorative şi Design, secția Artă 
Murală, 2002. 

Execută pictură bisericească la Biserica din 
Lăstuni (Tulcea, 2002); la Biserica „Schimbarea la Faţă”, 
Tulcea (pictură exterioară, 2002-2003); la Biserica 
„Acoperământul Maicii Domnului”, Tulcea (Cimitirul 
Eroilor, 2004) şi pictură exterioară la Biserica 
„Acoperământul Maicii Domnului” din Ciucurova (2007). 

e Carată Ruxandra 

Născută la Mahmudia, în anul 1978. 22 iunie. 

Absolventă a Universităţii de Artă Bucureşti, 
Facultatea de Arte Decorative şi Design, secţia Artă 
Murală, 2002. 

Face parte din grupul de studenţi ce realizează 
mozaicul Bisericii din Lăstuni (2002) şi trapeza (pictură în 
acrilic) de la Mănăstirea Saon (Tulcea). 

În anul 2008 pictează (în acrilic) Capela de la 
Colegiul Dobrogean „Spiru Haret”. 


e  Midvichi Laurenţiu 

Născut la Tulcea în anul 1979, 24 ianuarie. 

Absolvent al Universităţii de Artă Bucureşti, 
Facultatea de Arte Decorative şi Design, secţia Murală, 
promoţia 2002. 

Participă la expoziţiile de artă murală, în cadrul 
Academiei de Artă, perioada 1997-2002. 

Execută pictură bisericească la Mănăstirea Saon — 
Tulcea (2000), Băița de Sus Codru (Maramureş, 2000), 
Lăstuni (Tulcea) — 2002. 


e  Poiată leodora-Oana 

Născută la Tulcea în anul 1979, 15 iunie. 

Absolventă a Universităţii de Artă Bucureşti, secția 
Conservare şi Restaurare a Operei de Artă, specializarea 
— restaurarea picturii murale. 

Membră a Uniunii Artiştilor Plastici din România, 
secția Restaurare. 

Ca studentă, în regim de colaborare sau practică 
universitară, participă la conservarea şi restaurarea 
picturilor murale de la: Biserica Stavropoleos (1996, 
1999), Biserica Doamnei — Bucureşti (1999, 2000), 

Biserica Colțea (2000), Biserica fostei Mănăstiri Văcăreşti 
(2000, 2001), Biserica Colțea (2001, 2002). 

Ca restaurator de pictură murală participă la 
conservarea şi restaurarea picturilor murale de la Biserica 
Mănăstirii Surpatele (jud. Vâlcea, 2002, 2003), Biserica 
Mănăstirii Jgheaburi (jud. Vâlcea 2004), Biserica 
Mănăstirii Humor (2005), Biserica Colțea (2006), Biserica 
Mănăstirii Humor (2007). 

În anul 2008 participă la lucrările de conservare a 
picturilor murale de la  Igreja de Sao Joao Degolado 
(Terrugem — Portugalia). 


e  |lurco Adrian 

Născut la Mahmudia, 1979, la 29 noiembrie. 

Absolvent al Facultăţii de Teologie Bucureşti, 
secția Pictură Bisericească, promoţia 2003. 

Execută între anii 2002-2005 pictură în frescă 
(750m2) la Biserica „Sf. Gheorghe-Deltă”. 

În anul 2005 realizează iconostasul (icoane pe 
lemn) Mănăstirii „Arhanghelul Mihai” de la Plăviceni — 
Alexandria. 

Expune în cadrul unor manifestări expoziţionale 
(„Group Exhibition”) icoane realizate pe lemn la Centrul 
Militar din Bucureşti şi Palatul Patriarhiei (2001). 


e  [uifecciu Bogdan 

Născut la Tulcea, în anul 1980, 15 august. 

Absolvent al Universităţii de Artă Bucureşti, 
Facultatea de Arte Decorative şi Design, Secţia Pictură 
monumentală, 2003. Execută pictură bisericească în 
timpul efectuării practicii universitare. 


e Răzvan-Lucian Bădescu 
Născut la 14.03.1981, Tulcea. 

Liceul: absolvit în promoţia 1999 — Liceul de Arte 
Plastice — Tulcea. 

Facultatea: a absolvit în promoţia 2003 -— 
Facultatea de Teologie Ortodoxă Bucureşti, secția 
Teologie — pictură bisericească. 

Activitate profesională: 

2004-2006 -— pictura lconostasului Bisericii Sf. 
Antonie cel Mare, Galaţi, în colaborare cu Mihaela 
Bădescu. 

2005-2007 — pictură murală a Bisericii Sf. Antonie 
cel Mare, Galaţi. 

2006 - Pictură murală a Pridvorului Mănăstirii 
Buciumeni. 

2005-2007 - Pictura icoanelor iconostasului 
Bisericii Sf. Grigorie Teologul, Galaţi, în colaborare cu 
Mihaela Bădescu. 


2006-2008 - Pictura icoanelor iconostasului 
Bisericii Sf. Filofteia, Galaţi, în colaborare cu Mihaela 
Bădescu. 

2006-2008 - Pictura icoanelor iconostasului 


Bisericii Sf. Apostoli Petru şi Pavel, Piscu, în colaborare 
cu Mihaela Bădescu. 

2006-2008 - Pictura icoanelor iconostasului 
Bisericii Sf. Gheorghe, Galaţi, în colaborare cu Mihaela 
Bădescu. 


2007-2009 -— Pictura icoanelor iconostasului 
Bisericii Sf. Ilie, Însurăţei, în colaborare cu Mihaela 
Bădescu 

2006-2011  -— Pictura icoanelor iconostasului 


Bisericii Sf. Ştefan cel Mare, Galaţi, în colaborare cu 
Mihaela Bădescu. 

2008-2011  -— Pictura icoanelor iconostasului 
Bisericii Sf. Gheorghe, Galaţi, în colaborare cu Mihaela 
Bădescu 

2009 — Proiect Sf. Spiridon pentru racla cu Sf. 
Moaşte din Biserica Sf. Spiridon Nou, Bucureşti. 

2008-2011 — Decorarea cu icoane a capelei Sf. 
Nectarie Taumaturgul, Madrid, Spania, în colaborare cu 
Mihaela Bădescu. 

2009 — Decorarea murală a Capelei Sf. Nectarie 
Taumaturgul, Madrid, Spania. 

2009-2010 -— Pictura icoanelor iconostasului 
Bisericii Sf. Nicolae, Slobozia Nouă, în colaborare cu 
Mihaela Bădescu. 

2010-2011  -— Pictura icoanelor iconostasului 
Bisericii Sf. Treime, Viziru, în colaborare cu Mihaela 
Bădescu. 

2010-2011  -— Pictura icoanelor iconostasului 
Bisericii Sf. Martiri Brâncoveni, Galaţi, în colaborare cu 
Mihaela Bădescu. 

Lucrări în diferite colecţii private din România, Sf. 
Munte Athos, Grecia, Rusia, Spania, Franţa. talia, 
Germania, SUA. 

Călătorii de documentare în străinătate: 2007 — 
Grecia, Sf. Munte Athos; 2009 - Grecia, Sf. Munte Athos; 
2009 — Madrid, Spania; 2010 - Grecia, Sf. Munte Athos. 


e Pal Adrianjr. 

Născut la Tulcea în anul 1983, 6 iulie. 

Absolvent al Universităţii de Arte Bucureşti, 
Facultatea de Arte Decorative şi Design, secţia Murală, 
promoţia 2005. 

Participă la execuţia decoraţiei murale în tehnica 
frescă, la Bisericile din Lăstuni, Bozeş, Giurgiu, Tulcea, 
Vaslui, Popeşti-Leordeni, Bucureşti (Precupeţii Vechi) şi 
de decorație exterioară în mozaic la Biserica Mănăstirii 
Saon. 

Apocalipsa 


Apocalipsa reflectată în artă 


Apocalipsa lui loan a inspirat numeroşi artişti. 
Aceste scrieri, care denumesc revelația sau destăinuirea, 
cuprind evenimente istorice premergătoare sfârşitului 
lumii. Ele sunt de multe ori confuze şi au nevoie de cheie 
pentru a fi înțelese deplin. Primele reprezentări după 
aceste texte apar în bazilicele Romei, în sec IV-VII 
(vedeniile Sf. loan, candelabrul cu 7 ramuri, mielul de pe 
dealul raiului, etc) la Santi Cosma e Damiano, San Paolo 
Fuori le Mura, etc. 

În Franţa, Beatus, călugăr din sec. al VIll-lea a 
scris un comentariu la Apocalipsă care între sec al X - 
XIIl-lea a fost împodobit cu miniaturi în manuscrise. 
(Apocalipsul mănăstirii Sf. Sever). Şi în piatră au fost 
săpate imaginile din manuscris care cuprind: Adam şi 
Eva, potopul lui Avraam, naşterea lui lisus etc. Toate 
acestea se sfârşesc cu vedenia lui loan evanghelistul 
care cuprinde: domnia fiarei la sfârşitul veacurilor, cei trei 
tineri în cuptorul lui Nabucodonosor, fiara înlânţuită de 
îngeri, lerusalimul ceresc, cele 4 fiare simbolice, etc. 
Toate acestea i-au inspirat pe artiştii plastici care au 
pictat compoziţii în bisericile romanice încă din sec. IX-X 
în Spania, Franţa, Irlanda etc. 

Erminia de la Athos prezintă în amănunte cum se 
înfăţişează Apocalipsa: „Sfântul loan Evanghelistul este 
în peşteră iar în nori lisus Hristos înveşmântat în alb şi cu 
un brâu de aur ţine 7 stele în mâna dreaptă iar o sabie cu 
două tăişuri îi iese din gură”. În capitolul IV este 
reprezentat Dumnezeu - Tatăl deasupra norilor, care ţine 
în mâna dreaptă o carte închisă şi pecetluită cu 7 peceţi, 

care este susţinută de un miel cu 7 coarne şi 7 ochi. În 
fața tronului sunt 7 candelabre aprinse, marea şi cele 4 
fiare (simbolul evangheliştilor), patru capete într-un singur 
corp. De o parte şi de alta stau cei 24 de bătrâni pe 
tronuri de aur, îmbrăcaţi în alb şi cu coarne de aur. 
Aceştia au în mâna dreaptă un vas de aur cu miresme, 
iar în stânga o harpă. Dedesubtul lui Dumnezeu un înger 
înaripat cu brațele deschise primeşte rugăciunea sfinţilor. 

În capitolul VI apar munții, oamenii morţi, alţii vii 
dar îngroziţi, culcați la pământ. Deasupra acestui câmp 
de morţi sunt reprezentaţi cei 4 cavaleri apocaliptici 
călare, care au în mână: cel de pe calul alb un arc cu 
săgeți, cel de pe calul roşu ține o spadă, cel de pe calul 
negru o balanţă iar cel de pe calul verde ţine în mâini o 
coasă. 

Din această Erminie de la Athos se vor inspira 
artiştii ce vor decora spaţii întregi în interiorul bisericilor, 
reprezentând Apocalipsa. 

Acest ciclu al Apocalipsei va fi reprezentat pentru 
prima dată în trapeza Mănăstirii Dionisiu (1574) de la 
Muntele Athos în 17 scene. 

Artistul însă care a reprezentat pentru prima dată 
„Apocalipsul” este Albrecht Durer (1471-1528), care în 
1498 a tipărit primul ciclu de 15 lucrări, gravuri în lemn 
(xilogravuri) ca reacţie la tensiunea social-politică şi 
morală a vremii privind temerile asupra sfârşitului lumii, în 
preajma anului 1500. 

Una din cele mai cunoscute lucrări îi reprezintă pe 
cei 4 călăreți apocaliptici (Molima cu arcul, Războiul cu 
spada, Foametea cu cumpăna şi Moartea cu furca) 
gonind peste leşurile omeneşti. 

La noi influenţa occidentului apare pentru prima 
dată la Biserica Creţulescu (1722) unde pe peretele de 
răsărit din pridvor, în locul obişnuitei decoraţii cu 

Judecata de Apoi, se reprezintă Apocalipsul. Tablourile 
se succed ca nişte icoane, pe două registre de-a lungul 
peretelui de răsărit, în număr de 13 (deci ciclu incomplet 
reprezentat). Iconografia de aici este cea de la Dionisie 
din Furna cu unele inovații pe care şi le-a permis zugravul 
român: evanghelistul loan este tânăr şi nu bătrân ca la 
Athos / apariţia lui lisus este înlocuită cu imaginea lui 
Dumnezeu ca un bătrân cu plete albe, reprezentare 
interzisă de canoanele picturii bizantine / loan măsoară 
cu brațele Biserica / personajele sunt înalte şi graţioase / 
costumele îmbină modelele convenţionale cu altele 
realiste / chipurile sunt uneori de o surprinzătoare 
frumuseţe şi expresivitate / culorile folosite, calde şi 
luminoase. 

Apropiate ca dată sunt şi cele realizate la 
paraclisul Bunavestire al Bisericii Sf. Nicolae din Schei, 
de la Braşov (1733). Apocalipsul este realizat aici pe 
bolta şi pereţii pronaosului. 

În ultimii ani s-au înmulţit profeţiile unor pastori sau 
sectanţi care comunică lumii date apocaliptice într-o 
fericire alăturată nebuniei. Aceştia sunt teribil de frustraţi 
când nu-şi văd împlinită profeția amânând-o în speranţa 
că ei şi generaţia lor „vor fi fericiţi de întâmplarea 
evenimentului... 

Dintotdeauna creştinii au crezut că există un sfârşit 
al istoriei şi al lumii şi şi-au impus să-i găsească pregătiţi, 
indiferent când se va întâmpla acesta. Acest sfârşit a fost 
împletit însă cu credința în cea de-a doua venire a lui 
Hristos şi a instaurării împărăției lui Dumnezeu pe 
Pământ. 

Teoriile apocaliptice au suferit transformări, cele 
moderne fiind legate de întâlniri de gradul trei, cu ființe 
extraterestre sau de dispariţia printr-o gaură neagră 
produsă în urma cercetărilor de la CERN din Elveţia. 

Gândul negru al fiecăruia afiliat morţii normale 
pământene s-a extins la moartea întregii planete, emoția 
individuală fiind abandonată pentru cea colectivă. 

Literatura contemporană şi cinematografia au 
profitat din plin comercializând acest subiect şi câştigând 
enorm de pe urma fricii şi „a acomodării noastre” 
(pregătirii) pentru ceea ce va urma. „O statistică arată că 
numai în ultimii 10 ani au fost produse 107.897 de filme, 
77 de romane şi nuvele şi un număr de 345.780 de jocuri 
care au abordat subiectul apocalipsei”. Cele mai multe au 
fost produse în Statele Unite şi doar 3 filme în alte țări. 
Motivele au fost: cel de-al treilea război mondial, impactul 
astronomic, catastrofa ecologică, lupta dintre om şi 
tehnologie, declinul şi dispariţia ființei umane, invazia 
extraterestră, schimbările climatice şi din spaţiu (moartea 
soarelui în special), motive religioase, colaps economic şi 
social, etc. Producțiile culturale despre apocalipsă 
pornesc de la profeția religioasă, este un fel de a ne juca 
modern cu moartea, eventual de a râde de ea sub 
presiunea fricii, de a face bani pentru unii pe seama 
globalizării acestui subiect. 

Încasările sunt record pentru fiecare 
cinematografie, pentru fiecare ţară indiferent de pe ce 
continent al globului. Dintre producţiile cinematografice 
care au abordat cauzele naturale ca motiv al Sfârşitului 
lumii amintim: „Centrul Pămîntului” (2003), „Drumul” 
(2010) după romanul lui Cormac McCarthy, „Scufundarea 
Japoniei” (1973), „Unde vei fi poimâine” (2004) şi „2012' 
(2009). 

Din cauze naturale externe (meteoriți, asteroizi) 
Pământul s-a văzut ameninţat, distrus în: „Armagheddon” 
(1998), „Impact nimicitor” (1998), „Când lunile se 
ciocnesc" (1951), „Sunshine” (2007) cu moartea soarelui. 

Din cauza diavolului: „Apocalipsa” (1999), „Prinţul 
întunericului” (1987), „Legiunea'” (2010), „Constantine” 
(2005), „Millenium” (1996). 

Catastrofele cauzate Pământului de universurile 
paralele au fost subiectul producţiilor: „Donnie Darko” 
(2001), „The Rapture” (1991), „Fight Club” (1991) etc. 

Lupta cu roboții apare în: „lerminator”, „Lumea, 
carena şi diavolul” (1959), „Jocuri războinice” (1983), 
„Până la sfârşitul lumii” (1991), „Ziua în care Pământul se 
va opri” (1951), cea cu marțieni în: „Războiul lumilor”, 
„Atacul marţienilor”, „Ziua independenţei”, „Skyline” etc. 

Monştrii, preferaţii copiilor apar în: „Godzilla”, 
„Regatul de foc”, „Monştrii”, etc. Filme au fost regizate 
având la bază infecțiile cu viruşi, molimele sau posibilele 
mutații: „Virus”, „Alb orbitor” etc. 

Zombii şi vampirii au fost subiectul producţiilor: „28 
Days Later”, „28 Weeks Later”, „| Am Legend”, „The Last 
Man on Earth” etc. 

Filme care prevestesc sfârşitul şi care au speriat 
spectatorii au fost: „Război nuclear”, „Ultimul țărm”, „Ziua 
când pământul a luat foc”, „Planeta maimuţelor”, „Ziua de 
după”, „Infertilitate”, „Povestea servitoarei”, „Copiii tatălui” 
etc. 


Apocalipsa după Barău 


Conceput încă de la inaugurare (2003), pentru a 
găzdui expoziţii de pictură, în holul Hotelului „Select' se 
desfăşoară o expoziţie cu alte lucrări dar având acelaşi 
autor — Eugeniu Barău. 

O expoziţie permanentă cu o asemenea durată 
este demnă de Cartea Recordurilor. 

Ultimele lucrări din ultima repanotare ne dezvăluie 
acelaşi căutător din cartea de învățături a lumii în lupta 
nebună cu timpul — cel pierdut şi cel rămas. 

Lucrările se constituie în semnale ale încăpăţânării 
noastre de a recunoaşte drumul greşit şi apropierea 
Apocalipsei. 

Spaima Apocalipsei a fost şi este prezentă în 
oameni de mii de ani. Numărul celor implicaţi direct sau 
indirect în acest spectacol prevestitor a crescut ameţitor 
în ultima sută de ani. 

În creaţiile lui Eugeniu Barău, lumii i se dă sensul 
adevărat, obraznic, al existenței noastre în pragul 
Apocalipsei. 

Creaţiile prind în acţiuni multiple, cu zeci de 
personaje, monstruozităţile vieţii nesimţite, timpul tulburat 
de plăcerile vieţii neliniştite, malignul din om, sarcasmul 
năucitor fiind redat în margini trăznite, şocante, hazlii. 

Nimic nu este cenzurat, fiecare personaj având 
propria sa existenţă şi toate, de la unul şi până la câteva 
Zeci, creează un spectacol cutremurător. 

Tot ce-l torturează pe un om şi-i perverteşte 
existenţa atingându-i inima şi creierul apare în atitudini şi 
acţiuni, în secvenţe înlânţuite, disperate sau colaje. 

Creaţia lui Barău este lupta dintre curăţenia dată la 
crearea omului şi murdărirea acestuia de-a lungul 
existenţei. Este o luptă care se dă între bine şi rău în 
acelaşi loc, Pământul fiind şi raiul şi iadul oamenilor. 

Actul eroic face nu atât deliciul ci obişnuitul — 
normal din existența noastră, alături de cel al beţiei, 
trufiei, minciunii, prostiei, urii... 

Dumnezeul nostru s-a înălțat deasupra noastră dar 
nu poate tempera sau opri ritmul nenorocirilor noastre. 

Are vreun rost, oare viaţa fără Dumnezeul 
oamenilor ilustrați de Barău în creaţiile sale? Autorul este 
pesimist în ceea ce priveşte salvarea noastră. 

Eugeniu Barău este un povestitor dar care scrie în 
culoare mituri supuse modernităţii, interpretării plastice. 
Pe simeze sunt expuse pânze de mari dimensiuni cu 
titluri sugestive: „Cântec pentru surzi” sau „Fie vară, fie 
iarnă, prostia nu îngheaţă, rămânând la ea acasă. 

„Sărutul” prezintă momentul recunoaşterii de după 
1989 a lui lisus de către comunişti şi unirea Bisericii cu 
politicul sub privirile revoluţionarilor. Abdicarea regimului 
comunist se petrece la km „0O”, în Piaţa Universităţii, între 
zidurile credinţei sfărâmate şi coborârea simbolică a 
românului răstignit de atâtea veacuri. 

„Icoana vieţii” este o compoziţie în care în paralel 
se desfăşoară în plan spiritual şi pământesc o serie de 
activităţi legate de naştere şi botez, nuntă şi 
înmormântare. 

„Înălțarea” şi „Baba Rada” sunt alte compoziţii cu 
adânci semnificaţii în care îţi sunt puse la încercare 
cunoştinţele şi simţul critic pentru a putea înțelege 
mesajul autorului. 

Eugeniu Barău este un creator unic în spațiul 
plastic românesc contemporan, care-şi construieşte solid 
şi sigur locul de frunte în panteonul personalităților. 


Apocalipsa din Biblie 


Conform Dicţionarului Noului Testament, autor 
Preot Dr. loan Mircea, „Apocalipsa (descoperire) este 
denumirea dată ultimei scrieri din Noul Testament care 
cuprinde revelaţia sau descoperirea ce s-a fâcut Sfântului 
loan evanghelistul în Insula Patmos (1,1) prin anii 94-95. 

Este o carte profetică, plină de simboluri, metafore şi 
alegorii, greu de înțeles, în care se arată lupta Bisericii în 
lume cu forțele întunericului şi triumful ei final prin Hristos 
Arhiereul şi Mirele ei, Mielul — Împărat (Apoc. 5,1,6; 
12,11; 17,14; 19,7; 21,9; 22,1). Există şi unele scrieri 
false, necanonice sau apocrife, care poartă numele 
acesta ca: Apocalipsa lui Avraam, Apocalipsa lui Baruh, 
iar în perioada Noului Testament, Apocalipsa lui Petru, 
Apocalipsa lui Pavel şi a doua Apocalipsă a sfântului 
loan, etc. pe care Biserica le-a respins ca neinspirate şi 
false”. 

În Apocalipsa lui loan se vorbeşte despre şapte 
îngeri, care aveau 7 urgii, în 7 potire de aur, reprezentând 
ultima mânie a lui Dumnezeu asupra Pământului. Aceste 
7 potire ar produce răni grele oamenilor „care aveau 
semnul fiarei şi care se închinau icoanei ei'. Conţinutul 
acestor potire va produce „fulgere şi tunete”, un mare 
cutremur de pământ, etc. „Cetățile neamurilor s-au 
prăbuşit, ostroavele au fugit şi munţii nu s-au mai găsit”. 
Peste tot acest cataclism se va abate „o grindină mare 
ale cărei boabe cântăreau aproape un talant”. 

„Împăratul împăraţilor şi Domnul domnilor va 
cobori pe pământ, nu înainte ca Diavolul şi Satana să fie 
legaţi pentru mii de ani. Cei care vor învia vor trăi în 
împărăţia lui Hristos, a doua moarte nemaiavând nici o 
putere asupra lor. Acesţia vor fi preoţi ai lui Dumnezeu şi 
ai lui Hristos şi vor împărţi cu El mii de ani! Acum va 
exista un nou cer şi un nou pământ Cetatea Sfântă, noul 
lerusalim va fi gătită ca o mireasă împodobită pentru 
bărbatul ei, Dumnezeu va locui cu oamenii şi ei vor fi 
poporul lui. Nu va mai fi moarte, nici tânguire, nici durere 
pentru că lucrurile dintâi au trecut”. 

Se spune că orice speculație prin orice metode de 
a prezice sfârşitul lumii şi venirea Domnului este o 

minciună, venită de la diavol prin sectele şi mişcările 
religioase contemporane. Biblia spune că pentru a se 
produce acest moment mai multe profeţii ar fi trebuit să 
se îndeplinească, ori acestea încă nu s-au îndeplinit! 

